
Pratarmė 


Nenoriu pirma laiko pradėti diskutuoti knygos pirmojo 
skyriaus tema dėl Bendrijos teisės bendrųjų principų kilmės, ra- 
čiau manau, kad šių bendrųjų principų plėtra akivaizdžiai įrodo 
tai, jog Bendrijos teisė egzistuoja ne teisiniame vakuume. Jau 
!igą laiką žaviuosi Bendrijos teises ir valstybių narių nacionali- 
nių teisių, nors ir nesančių vieninteliu Bendrijos teisės bendrųjų 
principų šaltiniu, sąveika. Mano pirmajame straipsnyje apie 
Bendrijos teisę (apgailestaudamas turiu pripažinti, jog jis buvo 
išspausdintas daugiau nei prieš dvidešimt metų) buvo kalbama 
apie nacionalinių koncepcijų įtaką Europos Teisingumo Teis- 
mo sprendimams. Daugiau nei prieš dešimt metų, kai buvau 
paskirtas dirbti į Exeterio universiteto Bendrijos teisės katedrą, 
per savo inauguracinę paskaitą apibūdinau kitą dalyką — netie- 
sioginę Bendrijos teisės principų įtaką Jungtinės Didžiosios Bri- 
tanijos ir Šiaurės Airijos Karalystės teisės sistemai. Daugeliu as- 
pektų šią knygą galima traktuoti kaip tų idėjų tęsinį, ir, tokia 
apimtimi, kiek jos vis dar išliko svarbios, drąsiai jas pakartojau. 

Perskaičius šią knygą paaiškės tai, jog ne visi Bendrijos tei- 
sės bendrieji principai, ypač gero administravimo, gali būti lai- 
komi susijusiais su pagrindinėmis teisėmis, be to, pagrindinių 
teisių nagrinėjimas ir nėra mano tikslas. Todėl visos serijos kon- 
tekste šią knygą reikėtų skaityti kartu su Lammy Betten ir Ni- 
cholas Grief leidiniu Europos Sąjungos teise ir žmogaus teisės. 

Nieko nebūčiau parašęs be savo žmonos paramos, kuri iš 
tiesų galėjo manyti, jog mane prarado, kol aš dirbau prie kom- 


PRATARMĖ 


piuterio rašydamas šią knygą bei kitą leidinį apie EB institucijas 
ir įstatymų leidysrę. Knyga taip pat nebūtų buvusi parašyta be 
nuolatinių ir kantrių Brian Willan ir Addison Wesley Longman 
įkalbinėjimų. 

Teisė šioje knygoje aptariama tokia, kokia ji buvo iki 1998 
m. sausio mėn., taip pat atsižvelgta į 1997 m. spalio 2 d. suda- 
rytos Amsterdamo sutarties tekstą. 


Johnas A. Usheris 
Europos institutas 
Edinburgo universitetas 
1998 m. sausio men. 


Vyriausiojo redaktoriaus įžanga 


Longmano Europos Leisės serija yra pirma išsami teminių 
knygų serija apie Europos Bendrijos teisę ir visų pirma yra skir- 
ta studentams, tačiau neabejoju, kad jas įvertins kolegos moks- 
lininkai bei besidomintys praktikai. Darosi vis sunkiau viename 
kurse ar vienoje knygoje išsamiai atskleisti visus pagrindinius 
Bendrijos teisės dalykus, ir todel šios serijos tikslas buvo suteikti 
galimybę patiems studentams ir dėstytojams pasirinkti tas te- 
mas, kurios juos domina. Be to, tikimės, jog ši serija paskatins 
studijuoti tas Bendrijos teisės sferas, kurios istoriškai į studijų 
kursus nebuvo įtrauktos. Tačiau, kol manoma, kad serija yra 
skirta studentams, autoriai buvo skatinami pateikti akademinį 
bei kritinį požiūrį ir kiekvieną temą aptarti visame Bendrijos 
kontekste, taip pat jei svarbu - jos socialiniame-ekonominiame 
bei politiniame kontekstuose. 

Bendrieji Europos Bendrijos teisės principai, išdėstyti šioje 
knygoje, aprėpia visas Bendrijos veiklos sferas ir tiksliai atsklei- 
džia Bendrijos teisės ir valstybių narių nacionalinių teisių siste- 
mų sąveiką, taip pat — tikrai svarbų Europos Teisingumo Teismo 
vaidmenį plėtojant Bendrijos teisę. 


Johnas A. Usberis 

———————m PIRMAS SKYRIUS m 


Bendrųjų principų plėtotė 


Įžanga 


Apibendrinant situaciją galima teigti, kad [...] bendrieji Ben- 
drijos teisės principai susiformavo atsiradus būtinybei priimti 
sprendimus dėl tų dalykų, kurių aiškiai neaprarė Sutartys, ir kad 
šie principai yra išplėtoti iš Sutarčių bei sprendimo priėmimo 
metu valstybių narių teisinėse sistemose buvusių teisinės minties 


krypčių.! 


Ši teisėjų kuriama teisė sutartyje buvo pripažinta, inkorpora- 
vus į Mastrichto sutartį del Europos Sąjungos tiesioginį įparei- 
gojimą gerbti principus, kuriais remiasi Europos Žmogaus teisių 
konvencija, taip pat - pagrindines teises, įtvirtintas nacionalinė- 
se konstitucijose kaip „bendruosius Bendrijos teisės principus 
Veliau tai buvo plėtojama 1997 m. Amsterdamo sutartyje, ku- 
rios Subsidiarumo protokole pabrėžtas, matyt, vienas iš geriau- 
siai žinomų šių bendrųjų principų — proporcingumo principas. 

Tačiau reikėtų jau pačioje pradžioje pabrėžti, jog ši knyga 
nenagrinėja pačių pagrindinių teisių, nors būtent šioje sferoje 
galima rasti ypač ryškių bendrųjų Bendrijos teisės principų plė- 
totės pavyzdžių. Šioje knygoje taip pat nėra nagrinėjama prece- 
dentinės teisės koncepcijų, tokių kaip tiesioginio galiojimo ar 
Bendrijos teisės viršenybės, plėtra, nors jos ir yra esminės Euro- 
pos Bendrijos institucijų struktūroje. Šioje knygoje aptariama 

tai, kaip Europos Teismas išplėtojo bendruosius teisės principus 
remdamasis valstybių narių nacionalinėmis teisinėmis sistemo- 
mis, Europos Bendrijos sutartimi, ar tarptautinėmis sutartimis, 
kuriose dalyvauja valstybės narės, interpretuodamas ar nustaty- 
damas Bendrijos institucijų aktų galiojimą, kontroliuodamas 
Bendrijos institucijų veiksmus, kontroliuodamas nacionalinių 
valdžios institucijų aktus, kai jos veikia Bendrijos teisės ribose, 
taip pat pildydamas Bendrijos teisėtvarkos spragas. 


Bendrųjų principų pripažinimas 


Nors Europos Sąjungos sutarties F straipsnis reikalauja, kad 
Sąjunga gerbtų principus, kuriais remiasi Europos žmogaus 
teisių konvencija, taip pat pagrindines teises, įtvirtintas nacio- 
nalinėse konstitucijose kaip bendruosius „Bendrijos teisės prin- 
cipus“, tačiau vienintelė tiesioginė nuoroda pačioje Europos 
Bendrijos sutartyje į Bendrijos teisę, kaip išsirutuliojusią iš na- 
cionalinės teisės principų, yra 215(2) straipsnyje. Jame numaty- 
ta, kad Bendrijos institucijos gali užsitraukti nesutartinę atsa- 
komybę „remiantis bendraisiais principais, būdingais valstybių 
narių teisei . Jos panaudojimas šioje knygoje bus aptartas vė- 
liau. Tačiau dera pastebėti, kad Bendrijos institucijų sutartinės 
atsakomybės kontekste Europos Teismas faktiškai gali taikyti 
nacionalinės teisės normas, o ne iš jų išplėtotus Bendrijos teisės 
principus, nes sutartinė atsakomybė priklauso nuo teisės, kuria 
vadovaujasi sutartis, o Europos Teismas jurisdikciją turi tik ta- 
da, kai ji jam suteikiama pagal sutarties sąlygas. Pavyzdžiui, 
Teismui teko aiškinti Belgijos statybos sutarčių įstatymą spren- 
džiant Italijoje pastatyto Euraromo pastato klausimą. 

Dažniausiai sutartyse nuo pat pradžių įtvirtinamas reikala- 
vimas, jog „Teismas turi užtikrinu, kad aiškinant ir taikant šią 
Sutartį, taip pat jos įgyvendinimui priimtas normas, būtų laiko- 
masi įstatymų“. Ši formuluotė pirmą kartą buvo panaudota Eu- 
ropos anglių ir plieno bendrijos steigimo sutarties 31 straipsny- 
je ir pakartota (praleidžiant frazę „taip pat jos įgyvendinimui 
priimtas normas“, kuri neturėjo praktinės reikšmės) Europos 
Bendrijos steigimo sutarties 164 straipsnyje bei Europos atomi- 
nės energetikos bendrijos steigimo sutarties 136 straipsnyje. 

Dar Anglių ir plieno bendrijos Teisingumo teismo, kaip jis 
tuomet vadinosi, veiklos pradžioje paaškėjo, kad specialios Su- 
tarties nuostatos ir jų įgyvendinimui priimtos normos nevisada 
yra pakankamai išsamios, kad būtų galima remiantis jomis iš- 
spręsti ginčus, kylančius Bendrijos kontekste. A. G. Lagrange, 
pareikšdamas savo nuomonę Byloje 8/55 Belgijos anglies federa- 
cija prieš Aukščiausiąją valdžią (Fėdėration Charbonniėre de Bel- 
gigue v High Autborty)? , citavo Prancūzijos Civilinio Kodekso 
4 straipsnį * ir pažymėjo, jog Teismas negalėtų būti atleistas nuo 
sprendimo priėmimo dėl Bendrijos teisės spragos. Dar anksčiau 
A. G. Roemer, išsakydamas savo nuomonę Byloje 6/54 Nyder- 
landai prieš Aukščiausiąją valdžią (Netherlands v Higb Autbori- 
ty)? teigė, kad siekiant interpretuoti Bendrijos teisę dera acsi- 
žvelgti į atskirų valstybių narių teisę. 

Vienoje iš pagrindinių personalo bylų“ , iškeltų pagal Euro- 
pos anglių ir plieno bendrijos sutartį, Teismas išskyrė tam tikrų 
valstybių narių tokioje situacijoje taikomas teisės normas. Beje, 
šiuo atveju Teismas privalėjo nuspręsti, ar tam tikri Asamblėjos 
(dabar Europos Parlamento) sprendimai dėl personalo rangų 
galėtų būti atšaukti, nes tai, pasak Teismo, buvo gerai žinoma 
tuometinėse valstybėse narėse administracinės teisės problema, 

bet nenumatyta Sutartyje. Teismas pridūrė, kad problema turė- 
tų būti išspręsta remiantis nuostatomis, kurias pripažįsta valsty- 
bių narių įstatymai, teisės mokslininkai ir precedentinė teisė, 
priešingu atveju — tai būtų atsisakymas vykdyti teisingumą. 
Teismas nustatė, kad jei būtų svarstomas teisėtas aktas, kuriuo 
įgyjamos individualios teisės, tada jis negalėtų būti panaikintas, 
nes reikėtų apginti juo įtvirtintus lūkesčius (ši koncepcija bus 
plačiau aptarta vėliau). Kita vertus, neteisėto akto atveju visos 
valstybės narės pripažįsta galimybę jį naikinti, tačiau nurodo 
skirtingą laiko tarpą tam įvykdyti, todėl Teismas priėmė šiuo 
atžvilgiu specialias nuorodas į prancūzų, vokiečių bei italų įsta- 
tymų nuostatas. Jomis vadovaujamasi iki šiol kaip precedentu, 
tačiau dabartiniu metu tai labiau siejama su geriau žinomu ir 
platesniu teisėtų lūkesčių apsaugos principu, pavyzdžiui, Byloje 
C-90/95P De Compte prieš Europos Parlamentą (De Compte v 
European Parliament)“ 

Nors panašiai buvo pasielgta nuosavybės teisių apimties at- 
žvilgiu Byloje 44/79 Hauer prieš Land Rheinland-Pfalz (Hauer v 
Land Rbeinland-Pfalz)* , vačiau specifinės nacionalinių teisės sis- 
temų nuostatos paprastai plačiau aptariamos generalinių advo- 
karų kalbose, o ne Teismo sprendimuose. 

Viena iš pagrindinių priežasčių, dėl kurios Europos Teis- 
mas įprato išklausyti argumentus, paremtus nacionalinės teisės 
koncepcijomis, buvo (ir yra) Europos Bendrijos sutarties 177 
straipsnis, kuris įpareigoja valstybių narių teismus perduoti Ben- 
drijos aktų aiškinimo klausimus Teisingumo teismui, kad būtų 
gautas preliminarus nutarimas. Nagrinėjant pirmąją bylą, re- 
miantis šiuo straipsniu — 13/61 De Geus prieš Bosch (De Geus v 
Bosch)? „buvo paduota apeliacija dėl nacionalinio teismo spren- 
dimo, tačiau iškilo klausimas, kokį poveikį apeliacija turės 

klausimo perdavimui (beje, šią problemą, teko svarstyti ir vėliau 
nagrinėjamuose atvejuose). 177 straipsnyje šis momentas ne- 
įtvirtintas, tačiau A. G. Lagrange, užuot abstrakčiai apsvarstęs 
problemą, aptarė tų valstybių narių praktiką, kurių vidaus teisės 
sistemose būtent Prancūzijos ir Vokietijos, yra naudojama pre- 
liminaraus nutarimo priėmimo procedūra, ir padarė išvadą, kad 
paprasčiausias apeliacijos padavimas nedaro įtakos klausimo 
perdavimo procedūrai!?. Teismas savo ruožtu glaustai pažymė- 
jo, kad jo jurisdikcija priklauso tik nuo to, ar egzistuoja prašy- 
mas dėl preliminaraus nutarimo!!. Tokia nuomone šiuo klausi- 
mu jis vadovaujasi iki šiol. 

Nepaisant to, nacionalinės koncepcijos, kuriomis vadova- 
vosi Teismas, didžiąja dalimi yra bendro pobūdžio, kas pačiose 
valstybėse narėse vadinama „nerašyta teise“, nors Byloje 108/63 
Merlini prieš Aukščiausiąją valdžią (Merlini v High Authority)“, 
kurioje pareiškėjas pareiškė pretenziją, jog Aukščiausiajai val- 
džiai buvo draudžiama nustatyti išlyginimo įmokas, kurias turė- 
jo moketi pareiškėjai, remiantis tuo, kad anksčiau ji reikalavo 
mažesnės sumos, — Teismas pabrėžė, jog „faktas, kad tokia nor- 
ma“ (t. y. kelio užkirtimas asmeniui, atlikusiam tam tikrus 
veiksmus, neigti ar ginčyti su tokiais veiksmais susijusius pada- 
rinius ar aplinkybes — angl. estoppe/) „neminima rašytinėje teisė- 
je, nera pakankamas įrodymas, jog ji neegzistuoja. 

Verta paminėti, kad nuo 1974 metų Teismas bent jau pa- 
grindinių teisių sferoje galėjo atsižvelgti į iš tarptautinės teisės 
išplėtotas normas tiek, kiek jos yra privalomos valstybėms na- 
rėms, taigi iš esmės — kaip į bendrus valstybių narių teisinius 
principus. Nagrinėdamas Bylą 4/73 Nold prieš Komisiją (Nold v 
Commission) P , kurioje pareiškėjas tvirtino, kad buvo pažeistos 
jo nuosavybės teisės ir teisė laisvai užsiimti verslu, Teismas nu- 

statė, kad pagrindinės teisės yra bendrųjų teisės principų sudėti- 
nė dalis, kurių laikymąsi užtukrina pats Teismas ir saugodamas 
jas privalo vadovautis bendromis valstybių narių konstitucinė- 
mis tradicijomis, todėl pridūrė, kad „žmogaus teisių apsaugos 
tarptautinės sutartys, kurias sudarant valstybės narės bendradar- 
biavo ar yra jų signatarės, gali būti gairėmis, kuriomis reikėtų 
vadovautis bendrai Bendrijos teisėje . 

Dar konkrečiau, perdavus klausimą dėl preliminaraus nura- 
rimo Byloje 36/75 Rutili prieš vidaus reikalų ministrą (Rutili v 
Ministre de UIntėrieur)“ , kurioje Italijos pilietis ginčijo apribo- 
jimus, kuriuos Prancūzijos valdžios institucijos nustatė jo teisei 
į nuolatinį gyvenimą Prancūzijoje, nes jis, tarp kitko (lot. :2:e7 
alia) dalyvavo tam tikroje profesinės sąjungos veikloje, Teismas, 
atsižvelgdamas į apribojimus, nustatytus Bendrijos įstatymuose 
valstybių narių galioms kontroliuoti darbininkus migrantus, nu- 
statė, kad: „šie apribojimai [...] yra specifinis pavyzdys bendres- 
nio principo, kuris yra įtvirtintas 8, 9, 10 ir 11 Žmogaus teisių 
ir pagrindinių laisvių apsaugos konvencijos straipsniuose, pasi- 
rašytos 1950 m. lapkričio 4 d. Romoje ir visų valstybių narių 
ratifikuotos, taip pat — tos pačios Konvencijos ketvirtojo proto- 
kolo 2 straipsnyje.“ Net privatinės teisės kontekste galima pa- 
stebėti, kad yra specialiai nurodoma į Žmogaus teisių konvenci- 
ją siekiant delimituoti nuosavybės teises.!? 

Atsižvelgiant į bendrųjų principų pritaikymą, Ruri/ byla 
parodo, kad viešosios teisės požiūriu šios pagrindinės teisės ir 
bendrieji principai gali būti panaudoti ne tik prieš Bendrijos 
institucijas, bet ir prieš nacionalinės valdžios institucijas tiek, 
kiek pastarosios veikia Bendrijos teisės kontekste!“ . Kita vertus, 
Teismo jurisdikcijai nepriklauso svarstyti nacionalinių įstatymų 
atitikimo Žmogaus teisių kovenciją klausimų, kai šie patenka į 

vis dar nacionalinės kompetencijos sterą. Taigi Byloje 60/84 
Cinėtbėgue prieš Prancūzijos nacionalinę kino federaciją 
(Cinčthėgue v Fėdėration Nationale des Cinėmas Francais)" , Eu- 
ropos Teismas nusprendė neturįs teisės svarstyti, ar Prancūzijos 
įstatymai, kuriais draudžiama prekyba vaizdo kasetėmis tam tik- 
rą laiko tarpą po to, kai kino filmas pradedamas demonstruoti 
kino teatruose, pažeidžia saviraiškos laisvę, įtvirtintą Europos 
žmogaus teisių konvencijos 10 straipsnyje. Nors pats minėtas 
teiginys nėra nepriekaištingas, dėl jo kyla gana keblus klausi- 
mas, kai reikia nustatyti, kada valstybė narė veikia nacionalinės 
kompetencijos ribose: pačioje Cinėthbėgue byloje iškyla motyvas 
diskutuoti dėl to, ar Prancūzijos įstatymai nepatenka į laisvo 
prekių judėjimo taisyklių sritį, ar jie nustatė „privalomą reikala- 
vimą“ remiantis Cassis de Dijon bylos precedentine teise!š. Kaip 
ten bebūtų, viena yra aišku: kada valstybė narė aiškiai nukryps- 
ta nuo Sutarties, ji veikia Bendrijos teisės ribose, ir todėl jai yra 
privalomi principai, kylantys iš Žmogaus teisių konvencijos, 
kaip kad buvo pažymėta Graikijos Transliacijos byloje 1991 me- 
tais'?. Joje Teismas nusprendė, jog tais atvejais, kai valstybė 
narė paslaugų tiekimo (t. y. transliacijų) iš kitų valstybių narių 
atžvilgiu remiasi visuomenės interesų politikos išimtimi pagal 
56 ir 66 straipsnius, jos įstatymų leidėjai privalo gerbti savi- 
raiškos laisvės principą, įtvirtintą Konvencijos 10-ajame straips- 
nyje, kaip pagrindinį Bendrijos teisės principą. Kita vertus, jei 
kažkas nepasinaudojo Bendrijos teisės suteikiama teise ir ateity- 
je tik hipotetiškai planuoja ja pasinaudoti, Bendrijos teise nėra 
taikoma, todėl, priimdamas sprendimą Byloje C-299/95 Krem- 
zow prieš Austriją (Kremzow v AustriaV? , Europos Teismas nu- 
statė, kad tokiu atveju jis negali atsakyti į prašymą pateikti 
preliminarų nutarimą dėl nacionalinių įstatymų atitikimo pa- 
grindines teises, kurių laikymąsi užtikrina Teismas. 

Nors iš tarptautinės teisės kylantys bendrieji Bendrijos tei- 
sės principai labiausiai susiję su Sutarties nuostatomis, 0 ypač 
Europos žmogaus teisių konvencija, tačiau Pirmosios instanci- 
jos teismas teigė, jog bendras sąžiningumo principas viešojoje 
tarptautinėje teisėje sąlygojo teisėtų lūkesčių atsiradimą Bendri- 
jos teisėje. Byloje T-115/94 Opel Austrija prieš Tarybą (Opel 
Austria v Council)" buvo konstatuota, kad jei Bendrija depo- 
navo Europos ekonominės erdvės sutarties patvirtinimo doku- 
mentus, ir yra žinoma sutarties įsigaliojimo data, prekybininkas 
gali teisėtai tikėtis viešosios tarptautinės teisės sąžiningumo 
principo, kad tarpiniu periodu Bendrija nesiims priemonių, 
prieštaraujančių Europos ekonominės erdvės sutarties sąlygoms. 


Bendrai naudojami bendrieji principai 


Identifikavimas 


Kai kurios iš nacionalinių šaltinių kilusios koncepcijos da- 
bar yra taip gerai įsitvirtinusios Teismo precedentinėje teisėje, 
kad jos tapo savarankiškais Bendrijos teisės principais. Iš tiesų 
proporcingumo principas buvo pakeltas iki Sutarties statuso, kai 
buvo paminetas 1997 m. Amsterdamo sutartyje, į kurią įeina 
Protokolas del subsidiarumo ir proporcingumo principų taiky- 
mo. Šio Protokolo I straipsnis reikalauja, kad kiekviena institu- 
cija „užtikrintų, jog būtų laikomasi proporcingumo principo, 
kuris numato, kad Bendrija nesiima jokių veiksmų, kurie nėra 
būtini siekiant Sutarties nustatytų tikslų.“ Byloje 112/77 Tėp- 
fer“ buvo pasakyta, kad teisėtų lūkesčių principas yra Bendri- 
jos teisinės sistemos dalis, todėl teisėtų lūkesčių nepaisymas 
būtų Sutarties pažeidimas pagal 173 straipsnį. Tačiau iš nacio- 

nalinės teisės kilę principai vis dar gali būti atskiriami nuo tokių 
bendrųjų Bendrijos teisės principų, kilusių iš pačių Sutarčių, 
pavyzdžiui: užsienio prekyboje taikoma Bendrijos preferencijos 
koncepcija“? ; socialinėje srityje vartojama vienodo elgesio su ki- 
tų valstybių narių piliečiais sąvoka, apibendrinta pagal Europos 
Bendrijos sutarties nuostatas, susijusias su laisvu darbuotojų ju- 
dėjimu“ ir įsisteigimo teise??; verslo teisės reikalavimas, jog 
konkurencija negali būti panaikinta?“, taip pat „solidarumo“ 
tarp valstybių narių pareiga“. 

Viena problema, su kuria susiduriama išvardijant šiuos iš 
nacionalinių šaltinių sudarytus Bendrijos teisės principus, yra 
ta, kad kai kuriais atvejais tas pats principas yra vadinamas įvai- 
riai. Galima pateikti keletą pavyzdžių, tarp kurių: sąžiningumo 
koncepcija“š ; teisė būti išklausytam, kuri buvo išplėtota remian- 
tis Transocean“? bylos kontekstu ir dar kartą patvirtinta su anti- 
dempingo procedūra susijusioje A/-Jubail! Fertilizer?? byloje; 
„force majeure“ sąvoka, kurios tiksli reikšmė, Teismo nuomone, 
turi būti nustatyta atsižvelgiant į teisinį kontekstą, numatantį 
jos taikymą, bet neapsiribotų visiškai ne;manomu?!. Vienoje 
byloje?? Teismas, remdamasis tuo, kad analogiškuose Regla- 
mentuose būna „force majeure“ sąlyga, davė suprasti, jog ir šios 
bylos Reglamente yra minėta sąlyga, tačiau iš tiesų jos ten ne- 
buvo. Teismas taip pat apsvarstė kelio užkirtimo asmeniui, atli- 
kusiam tam tikrus veiksmus, neigti ar ginčyti su tokiais veiks- 
mais susijusius padarinius ar aplinkybes (estoppe!l) doktriną, kuri 
kartais įvardijama lotyniška sentencija „201 venire contra fac- 
tum proprium“, tačiau ją yra retai?* taikęs. Teismas pritaikė 
neteisėto praturtėjimo koncepciją?*, pateikė Bendrijai teisėtos 
savigynos apibrėžimą („/ėgitime dėfense“ prancūziškos kilmės sis- 
temose)??, personalo drausmės?“ bei bendresnio*' pobūdžio 


BENDRŲJŲ PRINCIPŲ PLĖTOTĖ 


klausimais pritaikė normą (m0n bis in idem), pagal kurią asmuo 
negali būti baudžiamas už tą patį nusikaltimą du kartus, ir pri- 
ėmė nulla poena sine lege principą, pagal kurį bausmes galima 
skirti tik tada, kai tam yra aiškus ir nedviprasmiškas teisinis pa- 
grindas.?* 

Pirmuosiuose sprendimuose, priimtuose vadovaujantis 
EAPB sutartimi, keletą kartų buvo paminėta prancūzų „ėgalitė 
devant les charges publigues“*? koncepcija, tačiau matyt, kad da- 
bar ji iš esmės yra įtraukta į platesnį vienodo elgesio arba ne- 
diskriminacijos principą“?, kuris laikomas bendruoju iš Sutarčių 
kylančiu principu. Buvo konstatuota, kad šį principą pažeidė 
porvarkis, kuris nustatė, jog produkcijos kompensacija, jau daug 
metų mokama už krakmolo gamyboje naudojamus kukurūzus 
ir už iškultus kukurūzus bei naudojamus maistui, būtų palikta 
tik už pastaruosius.“! 


Konkreti nuoroda į bendruosius principus 


Kaip minėta, vienintelis aiškus bendrųjų principų, kilusių 
iš valstybių narių įstatymų, paminėjimas yra Europos Bendrijos 
sutarties 215 straipsnyje (Euratomo sutarties 188 straipsnis), 
kuriame numatyta, kad nesutartinės atsakomybės arveju Ben- 
drija, „vadovaudamasi bendraisiais principais, būdingais valsty- 
bių narių teisei, atlygina bet kokią, jų institucijų arba tarnau- 
tojų, atliekančių savo pareigas padarytą žalą“. Šios nuostatos 
padariniai gali būti pateikti kalbant apie atsakomybę už teisės 
aktų padarytą žalą. 

1971 m. buvo nusratyta, kad siekiant atlyginti nuostolius 
už Bendrijos institucijos teisės akto padarytą žalą, reikia įrodyti, 
jog „įvyko pakankamai rimtas viršesnės teisės normos, kurios 
tikslas yra apsaugoti asmenį, pažeidimas“**. Savo nuomonėje 

šioje byloje A. G. Roemeris paminėjo konferenciją valstybės at- 
sakomybės už neleistiną jos institucijų elgesį tema, kuri buvo 
surengta 1964 m. Max-Planck institute“. Jis teigė, kad reikala- 
vimas atsižvelgti į bendruosius principus, būdingus valstybių 
narių teisei, neturėtų būti suprastas pernelyg tiesiogiai. Šis rei- 
kalavimas labiau akcentuoja įvertinimo procesą, kada atsižvel- 
giama į konkrečius Sutarties tikslus ir Bendrijos struktūros ypa- 
tumus. Jis padarė išvadą, jog gaire turėtų būti „labiausiai išto- 
bulintos nacionalinės normos 

Tačiau 1973 m. po Jungtinės Didžiosios Britanijos ir Šiau- 
rės Airijos Karalystės, Danijos ir Airijos prisijungimo Bylose 63 — 
69/72 Werbabn ir kiti prieš Tarybą ir Komisiją (Werbabn and 
others v Council and Commission)** Bendrijos institucijų vardu 
buvo ginčijama, jog, ypač atsižvelgiant į naujų valstybių narių 
teisines sistemas, nėra bendro teisinio principo, pagal kurį 
Bendrija būtų atsakinga už teisės aktus. Materialinės teisės po- 
žiūriu, tai gali būti teisinga, tačiau šis argumentas neatsižvelgia į 
A. G. Lagrange nuomonę apie išskirtinę teismo kompetenciją“? 
(šį klausimą paminėjo A. G. Gand Byloje 1969 m. 9/69 Sayang 
prieš Leduc (Sayang v Ledud““ . A. G. Lagrange pastebėjo, kad 
vienintelis tikrai bendras teisinis principas yra tas, kuriam tuo 
metu prieštaravo valstybėse narėse taikoma valstybės atsakomy- 
bės nebuvimo doktrina, t. y. pagrindinis Monarchijos Proceso 
įstatymo principas. Galima pastebėti, kad praėjus ketvirčiui 
amžiaus, panašias mintis analogišku klausimu — valstybių na- 
rių atsakomybės už Bendrijos teisės pažeidimus tema — išreiškė 
A. G. Lėger Nuomonėje Byloje C-5/94 R prieš MAFE, ex p 
Hedley Lomas (R v MAFF, ex p Hedley Lomas)“" . Jis pastebėjo, 
kad „kai kalbama apie valstybės atsakomybę už įstatymų leidy- 


bą, nėra tikrai visoms valstybėms narėms būdingų bendrųjų 

principų. Išties principai, kuriuos Teismas numatė remdamasis 
Sutarties 215 straipsniu, yra išdėstyti labiausiai asmenis nuo 
įstatymleidystės padaromos žalos saugančių šalių vidaus teisinė- 
se sistemose“. Šiuo požiūriu minėtąjį argumentą galima išplėto- 
ti 215(2) straipsnio kontekste teigiant, jog Sutarčių struktūra 
yra tokia, kad būtų galima sukurti Bendrijas, kurių institucijos 
būtų atsakingos už jų padarytus nepagrįstus veiksmus. Daugelis 
Bendrijos institucijų aktų yra įstatyminio ar pusiau įstatyminio 
pobūdžio. Jeigu institucijos nebūtų atsakingos už savo įstatymi- 
nius aktus, tai jos iš esmės būtų virš įstatymo. Plėtojant A. G.Roe- 
merio Nuomonėje dėl Werbabn bylos išdėstytą klausimą, minus, 
jog Jungtinėje Didžiosios Britanijos ir Šiaurės Airijos Karalystė- 
je negalėtų būti valstybės atsakomybės už įstatyminius aktus, 
buvo glaudžiai siejama su Parlamento suverenumo koncepcija. 
Tai koncepcija, kuri buvo mažai reikšminga įstatymleidystės, 
kuri kilo vien tik iš paskirtų, o ne išrinktų organų, atveju. Iš 
tikrųjų A. G. Roemeris pažymėjo, jog dėl to gali reikėti ypač 
pabrėžti teisinės apsaugos sustiprinimo Bendrijoje, už kurį būtų 
atsakingas Teismas, koncepciją. Ar toks pats požiūris turėtų bū- 
ti taikomas, kai tam tikri Bendrijos įstatymai ir kiti teisės aktai — 
didžioji dauguma jų yra vidaus rinką reglamentuojantys teisės 
aktai — išleidžiami išrinkto Parlamento ir iš paskirtų asmenų 
sudarytos Tarybos remiantis bendra sprendimų priėmimo tvar- 
ka, įvesta Mastrichto sutartimi ir išplėsta Amsterdamo sutartimi, 
vis dar klausimas, kuris, matyt, reikalauja tolesnių diskusijų. 
Todėl Werbabn byloje Teismas paprasčiausiai pakartojo dar 
1971 m. pavartotą formuluotę, kuri, rodos, reiškia, kad „ben- 
drojo principo, būdingo valstybių narių teisei pobūdis yra susi- 
jęs su Bendrijos teise, nustatyta Europos Teisingumo Teismo, 
nepaisant to, iš kokios šalies tas principas yra kilęs. 

———————————————m ANTRAS SKYRIUS m 


IŠ BENDRIJOS SUTARČIŲ KILĘ 
PRINCIPAI 


Įžanga 


Galima teigti, kad daugelis šioje knygoje aprariamų ben- 
drųjų principų yra kilę iš valstybių narių nacionalinių įstatymų 
arba iš tarptautinės teisės su valstybių narių įstatymais. Tačiau 
vis dėlto kai kurie svarbūs bendrieji Bendrijos teisės principai 
yra tiesiogiai kilę iš aiškių pačių Bendrijos sutarčių nuostatų. 
Šiame kontekste galima išskirti bent du atskirus būdus. Vienas 
būdas yra išvesti bendrąjį principą iš gana ribotos Sutarties nuo- 
statos. Aiškiausias to pavyzdys būtų Bendrijos preferencijos 
koncepcija. Kita vertus, kai ta pati koncepcija yra tiesiogiai mi- 
nima daugelyje įvairių nuostatų skirtingose Europos Bendrijos 
sutarties dalyse, Europos Teismas gali teigti, kad tokia koncep- 
cija yra esminis bendrasis Bendrijos teisės principas. Ryškiausias 
to pavyzdys būtų nediskriminacijos principas, kuris tiesiogiai 
numatytas, dažnai minint daug detalių, kalbant apie pilietybę 
(ypač pagrindinių Sutartyje numatytų laisvių įgyvendinimo 
kontekste), apie vidaus mokesčius prekėms, apie atlygį už darbą 
vyrams ir moterims (o pagal 1997 m. Amsterdamo sutartį taip 
pat ir kalbant bendrai apie darbo bei užimtumo sričių galimy- 
bes bei traktuotes) bei apie bendrą žemės ūkio rinkų organizavi- 
mą. Taigi šiame skyriuje bus prieita prie išvados, jog, kiekviena 
iš tų nuostatų grupių buvo laikoma fundamentalaus bendrojo 
nediskriminacijos ar vienodo traktavimo principo pavyzdžiu. 

Bendrijos preferencija 


Sąvoka „Bendrijos preferencija“ aiškiai minima tik Sutarties 
44(2) straipsnyje. Tai nuostata, pagal kurią valstybėms narėms 
pereinamuoju laikotarpiu, kuris baigėsi 1970 m. sausio 1 d., 
buvo leidžiama įvesti nediskriminacinę minimalių kainų siste- 
mą. 44(2) straipsnyje minima „natūralios preferencijos plėtra 
tarp valstybių narių“, o Byloje 5/67 Beus prieš HZA Minchen 
(Beus v HZA Miūnchen)“* Teismas konstatavo, kad tai yra vie- 
nas iš pagrindinių Sutarties principų, puikiai apibendrinančių 
minimą konkretų šio principo pavyzdį. Iš tiesų galima teigti, 
kad Bendrijos preferencija neišvengiamai atsirado kaip ben- 
driausių organizacijų nustatomos kainos struktūros rezultatas“? 
Konkretų šio principo pavyzdį galima rasti Byloje 55/75 Balkan 
prieš HZA Berlin-Packbof (Balkan v HZA Berlin-Packhof)?* , ku- 
rioje importuotojas pasiskundė, kad piniginės kompensacijos, 
skirtos kompensuoti skirtumui tarp realių valiutos keitimo kur- 
sų ir žemės ūkyje taikomų valiutų keitimo kursų esant prekybos 
žemės ūkio produktais trikdymų rizikai, buvo mokamos už sū- 
rį, 1mportuojamą iš Bulgarijos į Vokietiją, bet nemokamos už 
panašų iš Italijos i1mportuojamą sūrį. Teismas konstatavo, kad 
sūrio iš Italijos arveju bendrasis Bendrijos preferencijos princi- 
pas pateisino kitokį trikdymo galimybių įvertinimą, kuris buvo 
pagrįstas šaltiniu, iš kur importuojami produktai: ar jie impor- 
tuojami iš kitos valstybės narės, ar iš trečiosios valstybės. Kal- 
bant apie įvairių trečiųjų valstybių traktavimą, Byloje 236/84 
Malt prieš HZA Disseldorf (Malt v HZA Disseldorf)?', buvo 
paminėta, jog piniginių kompensacijų, nustatytų Bendriją pagal 
tarifų kvotą importuojamai jautienai, kontekste Bendrija nėra 
įpareigota vienodai traktuoti skirtingas trečiąsias valstybes arba 
iš skirtingų trečiųjų valstybių importuojamus produktus. 


14 


BENDRIJOS PREFERENCIJA 


Bendrijos preferencijos koncepcija taip pat gali būti siejama 
su trečiame skyriuje aptariamu proporcingumo principu. Ginče 
dėl kompensacinių mokesčių, taikomų džiovintų vynuogių im- 
portui iš trečiųjų valstybių, teisėtumo buvo konsratuora?*, kad 
mokesčio tikslas buvo įtvirtinti minimalią kainą, „siekiant už- 
tikrinti rinkoje Bendrijos preferenciją“ neskiriant ekonominės 
nuobaudos prekeiviui, kuris importavo už mažesnę nei minima- 
lią kainą. Todėl tiksuoro mokesčio įvedimas net ir tais atvejais, 
kai skirtumas tarp importo ir minimalios kainų labai mažas, 
buvo neproporcingas ir prilygo ekonominei nuobaudai. Kita 
vertus, toks mokestis yra teisėtas, jei jis neviršija skirtumo tarp 
minimalios ir importo kainų.?? 

Vėliau paaiškės, kad Bendrijos preferencijos principas gali 
prieštarauti kitiems Bendrijos teisės principams. Nors buvo abe- 
jojama, ar šio principo pažeidimas reikštų Bendrijos įstatymų 
anuliavimą **, vis dėlto jis buvo laikomas, pateisinančiu kitų, su 
prekyba susijusių, bendrųjų Bendrijos teisės principų pažeidi- 
mu. Pateikiame pavyzdį, susijusį su Europos Bendrijos Muitų 
Sąjungos sukūrimu. Kadangi Europos Bendrijos Sutartyje ne- 
buvo aiškios nuostatos dėl bendrų normų, reglamentuojančių 
prekių įvertinimą ar prekių kilmės nustatymą dėl muitų įvedi- 
mo, įsigaliojimo??, tai joje nebuvo ir tiesioginio draudimo vals- 
tybėms narėms įvesti mokesčius?“, ekvivalentiškus muitų mokes- 
čiams, taikomiems importui iš šalių ne valstybių narių po to, kai 
įsigaliojo Bendri muitų tarifai. Praktikoje Bendrijos žemės ūkį 
reglamentuojantys teisės aktai paprastai tiesiogiai draudžia rink- 
ti tokius mokesčius; taip pat toks draudimas yra įtvirtintas ir kai 
kuriuose konkrečiuose prekybiniuose susitarimuose, dėl kurių 
derėjosi Bendrija, tačiau vis dar nėra bendro įstatyminio drau- 
dimo imti tokius mokesčius. Taigi su šiuo klausimu susiję ben- 

drieji principai yra išdėstyti Europos Teismo precedentinėje 
teisėje. Teisme šis klausimas buvo iškeltas 1973 m. svarstant 
Belgijos įstatymus, numatančius importo mokestį, patenkantį į 
Belgijos socialinį deimantų darbininkų fondą, nešlifuotiems 
deimantams iš šalių ne valstybių narių?". Nustačius, kad šis 
mokestis buvo imamas tik importo tikslais, todel pagal savo po- 
būdį yra ekvivalentiškas muito mokesčiui. Teismas konstatavo, 
kad remiantis Bendrų muitų tarifų tikslais yra akivaizdu, jog 
valstybės narės negalėjo pakeisti apsaugos lygio, kurį, nustatė šis 
tarifas, įvesdamos mokesčius, papildančius Bendrų muitų tarifų 
mokesčius. Be to, Teismas pabrežė, kad netgi jei mokestis savo 
pobūdžiu nebūtų buvęs apsauginis, jau pats jo egzistavimas var- 
gu, ar galėjo būti suderintas su bendros prekybos politikos rei- 
kalavimais. Todel Teismas padarė išvadą, jog atsižvelgiant į tai, 
kad buvo įtvirtinti Bendri muitų tarifai, valstybės narės negalėjo 
vienašališkai įvesti naujų mokesčių tiesiogiai iš trečiųjų šalių 1m- 
portuojamoms prekėms ar padidinti tuos mokesčius, kurie jau 
egzistavo tada, kai buvo įvestas tarifas. Pagrindinė Teismo 
sprendimo prasme buvo ta, jog Bendras muitų tarifas ir bendra 
prekybos politika reikalauja vieningos išorinės apsaugos prie 
Bendrijos bendros rinkos išorinių sienų. 

Tačiau potencialus konfliktas tarp šio tikslo ir Bendrijos 
preferencijos koncepcijos išryškėjo Byloje 70/77 Simmenthbal 
prieš Italijos finansų administraciją (Simmentbal v Italian Finan- 
ce Administration)?3 , kurioje remiantis Italijos įstatymais buvo 
nustatyti mokesčiai susiję su mėsos, importuojamos į Italiją iš 
Urugvajaus, higienos patikrinimu. Teismas pripažino, kad tai 
buvo Bendrijos politika siekti vieningos išorinės apsaugos, kuri 
neleido valstybės narėms įsivesti savų mokesčių, turinčių ekvi- 
valentiškų muitų mokesčiams, taikomiems iš šalių ne valstybių 

narių, poveikį, tačiau jis pritarė, kad Taryba ir Komisija galėtų 
nustatyti draudimo taikyti mokesčius, turinčius lygiavertį mui- 
tų mokesčiams poveikį, išimtis arba išlygas, jeigu tie mokesčiai 
vieningai taikomi visose valstybėse narėse prekiaujant su trečio- 
siomis šalimis. Deja, šioje byloje Teismas susidūrė su kliūtimi — 
higieniškai tikrinti mėsą yra reikalaujama Bendrijos vidaus pre- 
kyboje, o pagal tam tikrus Bendrijos teisės aktus, kuriuose tie- 
siogiai atskleista Bendrijos preferencijos koncepcija, nacionali- 
nių įstatymų nuostatos, reglamentuojančios importą iš trečiųjų 
šalių, negali būti palankesnės už Bendrijos vidaus prekybą regu- 
liuojančias nuostatas. Todel Teismas turėjo pripažinti, kad vals- 
tybės narės privalo organizuoti patikrinimus ir imti už juos mo- 
kestį tais atvejais, kai tokie patikrinimai būtų atliekami ir už 
juos būtų imamas mokestis Bendrijos vidaus prekyboje. Ben- 
drijos vidaus prekyboje tokie mokesčiai iš esmės yra leistini, jei- 
gu jie neviršija fakuškos patikrinimo kainos, nors Byloje 30/79 
Land Berlin prieš Wigei (Land Berlin v WigeiY? "Ueismas turėjo 
pripažinti, kad norint išvengti atvirkštinės diskriminacijos Ben- 
drijos produktų atžvilgiu (t. y. norint išlaikyti Bendrijos prefe- 
renciją), už iš šalių ne valstybių narių importuojamų produktų 
patikrinimą imami mokesčiai gali viršyti mokesčius, imamus už 
Bendrijos produktų tikrinimą, jeigu jie nėra akivaizdžiai nepro- 
porcingi. Tad Teismas patvirtino, kad mokesčio už produktų 
medicininį patikrinimą įvedimo teisėtumas negali būti priklau- 
somas nuo panašių mokesčių buvimo visose kitose valstybėse 
narėse, bent jau ten, kur toks mokestis yra lygus patikrinimo 
kainai“? . Tuo vadovaujanus lyg ir galima pripažinti, jog 1mpor- 
tas iš šalių ne valstybių narių gali būti traktuojamas skirtingai, 
priklausomai nuo valstybės narės, į kurią yra importuojama. 

Taikant šį principą kitoms nacionalinėms priemonės, ku- 
rios Bendrijos vidaus prekyboje gali būti pateisintos EB Sutar- 
ties 36 straipsnyje“! išdėstytais pagrindais arba kaip „privalomi 
reikalavimai“ pagal Cassis de Dijon“? precedentinę teisę, valsty- 
bė, narė ne tik gali, bet ir privalo taikyti tokias priemones 
prekiaujant su trečiosiomis šalimis, jeigu tokios priemonės yra 
taikomos Bendrijos vidaus prekyboje. 


Nediskriminacija 
Pilietybė 


EB Sutarties 6 straipsnis (anksčiau — EEB Sutarties 7 
straipsnis) draudžia „bet kokią diskriminaciją dėl pilietybės“ Su- 
tarties taikymo sferoje pagal specialias Sutartyje išdėstytas nuo- 
statas. Šis reikalavimas arba norma, reikalaujanti vienodo šalies 
piliečių traktavimo, yra tiesiogiai pakartota kalbant apie laisvą 
darbuotojų judėjimą 48(2) straipsnyje, bei numarant steigimosi 
laisvę 52 straipsnyje, taip pat 60 straipsnyje numatant laisvę 
teikti paslaugas, bent jau siūlančių paslaugas asmenų atžvilgiu. 

Bendrasis nediskriminacijos principas dėl pilietybės, kaip 
skelbiama EB Sutarties G straipsnyje, yra panaudotas Byloje 
186/87 Cowan prieš Trėsor public (Cowan v Trėsor public)“. 
Britanijos pilietis, pavarde Cowanas lankydamasis Paryžiuje 
buvo apgautas. Jis pateikė ieškinį pagal Prancūzijos nuostolių 
dėl nusikaltimo kompensavimo schemą. Tačiau pagal Prancūzi- 
jos schemą kompensacijos gali būti išmokamos tiktai Prancūzi- 
jos piliečiams arba piliečiams tų valstybių, kurios turi abipusius 
susitarimus su Prancūzija, taip pat turintiems leidimą apsigy- 
venti Prancūzijoje. Perdavus šį klausimą spręsti Europos Teis- 

mui, buvo nutarta, kad G straipsnyje yra reikalaujama tuos as- 
menis, kurie patenka į Bendrijos teisės reglamentuojamas situa- 
cijas, traktuoti lygiai taip pat, kaip ir priimančiosios valstybės 
piliečius; nes, kaip jau buvo konstatuota Byloje Luis: ir Carbone 
prieš Trėsor public (Luisi and Carbone v Trėsor publicX“ , turistai 
kaip paslaugų gavėjai patenka į Sutartyje įtvirtintos laisvės teikti 
paslaugas sferą ir kad dėl to iš turisto, arvykusio iš kitos valsty- 
bės narės, negali būti reikalaujama turėti leidimą apsigyventi 
toje šalyje, nes toks reikalavimas netaikomas Prancūzijos pilie- 
čiams. Be to, buvo konstatuota, jog remiantis Bendrijos teise 
asmeniui yra garantuojama teise atvykti į kitą valstybę narę, o 
tokio laisvo judėjimo padarinys yra tas, kad toks asmuo turi 
būti apsaugotas nuo žalos tokiu pačiu pagrindu, kaip ir tos vals- 
tybės piliečiai ar jos gyventojai. 

Prieš Mastrichto pataisomis pakeičiant EEB Sutarų EB Su- 
tartimi, ypač intriguojantis nediskriminacijos principo vartojimas 
buvusiame 7 straipsnyje buvo susijęs su buvusiu EEB Sutarties 
128 straipsniu dėl bendros profesinio lavinimo politikos *?. By- 
loje 152/82 Forcheri prieš Belgiją (Forcheri v Belgium)“* Komi- 
sijos pareigūno italė žmona, gyvenanti Belgijoje, turėjo sumo- 
kėti užsienio studentams taikomą mokestį už lankytą socialinio 
darbo kursą Briuselyje. Buvo konstatuota, kad nors pati švieti- 
mo ir profesinio lavinimo politika ir nėra Bendrijos kompeten- 
cijos klausimas, tačiau galimybė lankyti tokius kursus patenka į 
Sutarties reglamentavimo sferą, ir Belgija neturėjo reikalauti su- 
mokėti mokestį, kurio nereikia mokėti jos piliečiams. 

Toliau šis klausimas buvo nagrinėjamas Byloje 293/83 Gra- 
vier prieš Lježo miestą (Gravier v City of Liėge)“" , kurioje buvo 
konstatuota, kad nediskriminacijos principas, taikytinas dėl ga- 
limybės lankyti profesinio lavinimo kursus, netgi Bendrijos pi- 

liečių atžvilgiu, kurie anksčiau negyveno valstybėje, kurioje kur- 
sas siūlomas. Byloje buvo minimas komiksų meno kursas. Teis- 
mas padarė išvadą, kad kursas laikomas profesiniu lavinimu ca- 
da, kai institucija suteikia savo studentams tam tikrą profesijos, 
amato ar darbo kvalifikaciją arba padeda įgyti jiems įgūdžių, 
kurių reikia tokiai profesijai, amatui ar darbui. Remiantis dis- 
kriminaciniais mokesčiais už mokslą toliau šis požiūris buvo 
plėtojamas Byloje 24/86 Blaizot“* , kurioje buvo nagrinėjamas 
klausimas, ar universiteto kursai apskritai gali būti laikomi pro- 
fesiniu lavinimu. Buvo padaryta išvada, kad jie gali būti laikomi 
profesiniu lavinimu ne tik tais atvejais, kai išlaikius baigiamuo- 
sius akademinius egzaminus įgyjama profesinė kvalifikacija, bet 
ir tais atvejais, kai tokiu būdu įgytų žinių studentui reikia dėl 
darbo ir t. t., netgi jei ir nėra teisinio reikalavimo tokias žinias 
turėti. Buvo pabrežta, kad apskritai universiteto kursai atitinka 
tuos kriterijus, išskyrus kursus, skirtus asmenims patobulinti 
bendras savo žinias, o ne pasirengti kokiai nors profesijai. Todėl 
galima teigti, kad bet kuris asmuo, lankantis universiteto kursą 
turėdamas tikslą jį užbaigęs gauti darbą, pagal Bendrijos teisę 
yra laikomas užsiimantis profesiniu lavinimusi. 

Taigi buvo patvirtinta, kad skirtingi kurso metai negali bū- 
ti vertinami atskirai, nustatant, ar kursas laikytinas profesiniu 
lavinimu, jei jis sudarė vieningą visumą“? 

Vienoje iš pastarojo meto Belgijos bylų, susijusių su mokes- 
čiais už mokslą, t. y. Byloje C-47/93 Komisija prieš Belgiją 
(Commission v Belgium)"? , buvo pripažinta, kad nediskrimina- 
cijos principą pažeidė nacionalinės nuostatos, suteikiantičios 
Belgijos universitetų rektoriams teisę atsisakyti atlyginti netei- 
singai sumokėtus mokesčius už mokslą ne EB piliečiams, nors 
tokios teisės atsisakyti atlyginti Belgijos studentams jie neturė- 

Jo: t. y. toje pačioje situacijoje asmenys del pilietybės buvo trak- 
tuojmi skirtingai. 

Nors šios precedentinės teisės esmę EB Sutarties 126 
straipsnis dėl švietimo galbūt ir apėmė, tačiau bendrojo nedisk- 
riminacijos principo susiejimo technika 6 straipsnyje su mate- 
rialinėmis Bendrijos teisės nuostatomis, kurios šio klausimo vi- 
sai nemini, išlieka. Iš tiesų buvo kategoriškai pasakyta, kad 
„[EB] Sutarties [6] straipsnis, kuriame kaip bendrasis principas 
„nurodomas draudimas diskriminuoti dėl pilietybės, atskirai tai- 
kytinas tiktai Bendrijos teisės reglamentuojamoms situacijoms, 
dėl kurių Sutartyje nėra jokių konkrečių normų, draudžiančių 
diskriminaciją *!. 

Kitas pavyzdys, kada Teismas nusprendė, jog nacionalinės 
teisės nuostata prieštarauja EB Sutarties G straipsniui, yra Byla 
C-43/95 Data Delecta Aktiebolag ir Ronny Forsberg prieš MSL 
Dynamics (Data Delecta Aktiebolag and Ronny Forsberg v MSL 
DynamicsJ? . Čia iškilo klausimas, ar EB Surarties 6 straipsnis 
neleidžia valstybei narei reikalauti, kad juridinis asmuo, įsteig- 
tas kitoje valstybėje narėje, kuris viename iš pirmosios valstybės 
teismų iškėlė bylą prieš šios valstybės pilietį ar kompaniją, 
įsteigtą minėtoje valstybėje narėje, pateiktų užstatą už teismo 
išlaidas, nors toks reikalavimas negali būti taikomas minėtos 
valstybės narės juridiniams asmenims. Teismas nusprendė, kad 
nacionalinėms įstatyminėms nuostatoms, kurios patenka į Su- 
tarties reglamentavimo sferą, dėl jų poveikio Bendrijos vidaus 
prekybai prekėmis ir paslaugomis, būtinai yra taikomas bendra- 
sis nediskriminacijos principas be jokio poreikio susieti jas su 
specialiomis Sutarties 30, 36, 59 ir 66 straipsnių nuostatomis. 
Nors aptariama nacionalinė procedūrinė norma nebuvo skirta 
reguliuoti komercinio pobūdžio veiklą, jos padarinys buvo tas, 

kad prekiautojai, kurie nebuvo įsteigti toje valstybėje narėje, pa- 
teko į nenaudingą padėtį. Todėl buvo konstatuota, kad EB Su- 
tarties 6 straipsnis neleidžia valstybėms narėms numaryti tokius 
reikalavimus. 

Tačiau ne kiekvienas nacionalinių įstatymų skirtumas yra 
diskriminacija. Kaip pavyzdys gali būti Italijos įstatymai, kurie 
numatė, jog kriminalinio nusikaltimo auka, norinti pateikti ci- 
vilinį ieškinį baudžiamosios bylos nagrinėjimo metu, turi su- 
teikti savo atstovui specialius įgaliojimus, tuo tarpu valstybės 
narės, kurios pilietis yra auka, įstatymai tokio formalumo nenu- 
mato. Iškilo klausimas, ar tai yra diskriminacija dėl pilietybės. 
Dar kartą patvirtindamas savo nuoseklią precedentinę teisę, 
Teismas nusprendė, kad draudžiant kiekvienai valstybei narei 
skirtingai taikyti savo įstatymus dėl pilietybės remiantis Sutar- 
tes reglamentavimo sfera, „6, 52 ir 59 straipsniai nėra susiję su 
kokiais nors traktavimo skirtumais, kurie gali atsirasti tarp vals- 
tybių narių del jų skirtingų įstatymų, jeigu jie taikomi visiems 
asmenims remiantis objektyviais kriterijais ir nekreipia dėmesio 
| jų pilietybę. 

Galima pamanyt, kad tiesioginis diskriminacijos del pilie- 
tybės draudimas, numatytas 6 straipsnyje, yra toks platus, kad 
net užkertamas kelias plėtotis bet kokiam platesnio pobūdžio 
bendrajam principui. Tačiau iš tiesų jis apsiriboja vien tik dis- 
kriminacija dėl pilietybės, - savo pobūdžiu siejamas su valsty- 
bių narių veikla. Taigi, kaip paaiškės iš kitų šiame skyriuje apta- 
riamų nediskriminacijos principo pavyzdžių, Teismas išplėtojo 
bendrąjį vienodo traktavimo principą, įvardijantį ne vien tik pi- 
lierybės klausimą, kuris yra privalomas pačioms Bendrijos insti- 
tucijoms. Taigi pvz., Byloje 37/89 Weiser prieš Caisse Nationale 
des Barreaux Francais (Weiser v Caisse Nationale des Barreaux 

Francais)'? Teismas apibūdino vienodo traktavimo principą 
kaip „pagrindinę teisę“, kurios privalo laikytis Bendrijos institu- 
cijos. Byla buvo susijusi su EB Personalo Reglamento nuostata 
dėl teisių, susijusių su pensija, kurios buvo nevienodos tarp pa- 
reigūnų, dirbusių prieš juos pasamdant, nes jų su pensija susiju- 
sios teisės galėjo būti perduotos, ir tų, kurie turėjo savarankišką 
verslą prieš juos pasamdant, nes jų teisės negalėjo būti perduo- 
tos. Teismas nustatė, kad tai buvo nevienodas traktavimas, ku- 
ris negalėjo būti pateisintas del aplinkybių skirtumo, ir nuspren- 
dė, kad ši nuostata yra negaliojanti. 


Mokesčių diskriminacija 


Kalbant apie prekių apmokestinimą galima pastebėti, kad 
Sutarties 95 straipsnis tiesiogiai draudžia diskriminaciją šioje sri- 
tyje prekių, importuojamų iš kitų valstybių narių atžvilgiu. EB 
Sutarties 95 straipsnio pirmosiose dviejose dalyse yra du skir- 
tingi reikalavimai. Pirmojoje dalyje numaryta, kad „nė viena 
valstybė narė negali tiesiogiai ar netiesiogiai nustatyti kitų vals- 
tybių narių produktams kokių nors vidaus mokesčių, viršijan- 
čių mokesčius, kurie yra tiesiogiai ar netiesiogiai nustatyti pana- 
šiems vidaus produktams“. Antrojoje dalyje sakoma, kad „nė 
viena valstybė narė negali nustatyti kitų valstybių narių produk- 
tams kokių nors vidaus mokesčių, kurie savo pobūdžiu suteiktų 
netiesioginę apsaugą kitiems produktams.“ Skirtumas tarp jų 
padarinių buvo pažymėtas pačioje Bylos 27/67 Fink-Frucbt 
prieš HZA Miūnchen-Landsbergerstrasse (Fink-Frucht v HZA 
Minchen-Landsbergerstrasse)"* nagrinėjimo pradžioje. Šioje by- 
loje buvo pastebėta, kad jei pirmoji dalis tiktai draudžia nusta- 
tyti mokesčius, viršijančius aiškiai nubrėžtą ribą, tai antroji dalis 

pagrįsta minimo mokesčio protekciniu poveikiu, neminint ko- 
kios nors tikslios ribos. Apskaičiavimo sušvelninimas ar kita 
priklausys nuo to, kiek glaudūs ryšiai yra tarp tokių konkuruo- 
jančių vidaus ir importo prekių. 

Bendrijos teisė iš principo nedraudžia, kad šalies vidaus 
mokesčių įstatymai nustatytų ar leistų taikyti skirtingų dydžių 
mokestį įvairiems produktams arba produktams, kurių ekono- 
minė paskirtis yra panaši'?. Tačiau Bendrijos teisė neleidžia 
nustatyti diferencijuotų mokesčių panašiems ar tarpusavyje 
konkuruojantiems produktams, kai prekių, už kurias mokamas 
didesnis mokestis, kategoriją sudaro daugiausiai ar vien tik i1m- 
portuojamos prekės. Kaip pavyzdžius galima pateikti Prancūzi- 
joje nustatytą automobilių mokestį, priklausantį nuo variklio 
tūrio“, Prancūzijoje įsigaliojusį iš grūdų gaminamo ir iš vaisių 
gaminamo spirito"? skirstymą, bei Italijoje — tarp fermentuoto 
buteliuose putojančio vyno ir fermentuoto statinėse putojančio 
vyno atskyrimą "Š. 

Bendrųjų principų klausimas čia iškyla todel, kad Sutarties 
95 straipsnis apsiriboja importu ir neaprėpia diskriminacinių 
eksporto mokesčių. Nepaisant to, Europos Teismas konstatavo, 
kad principai, esantys 95 straipsnyje taip pat gali būti taikomi 
eksporto atžvilgiu'?, t. y. vidaus mokesčiai, kurie diskriminuoja 
eksportą, yra laikomi pažeidžiančiais Sutartį. Tačiau kadangi 
Sutarties 16 straipsnyjes yra konkreti nuostata dėl mokesčių, 
ekvivalentiškų muito mokesčiams, todėl galima abejoti, ar tai 
laikytina tinkama priemone, sprendžiant fiskalinės eksporto 
diskriminacijos klausimą. Vis dėlto, su viena išimtimi, Euro- 
pos Teismas dėl eksporto nusprendė, kad tas pats mokestis ne- 
gali būtu ekvivalentiškas muito mokesčiui ir kartu būti vidaus 
mokesčių sistemos dalimi. Pirmą kartą šis klausimas iškilo By- 

loje 27/74 Demag v HZA Duisburg-SudS9 , kai Vokietija įvedė 
„specialų apyvartos mokestį“ eksportui, akivaizdžiai stengda- 
masi sumažinti savo balansinių mokėjimų perviršį lyginant su 
likusia Bendrijos dalimi. Buvo teigiama, kad tai buvo mokestis, 
ekvivalentiškas eksporto muito mokesčiui, ber Teismas pakar- 
tojo, jog reikia skirti tokius mokesčius nuo vidaus mokesčių, ir 
konstatavo, kad Vokietijos mokestis iš tiesų patenka į vidaus 
mokesčių sistemą (jis prilygo atleidimo nuo eksporto mokesčių 
pašalinimui), todėl negalėjo pažeisti 16 straipsnio. 

Anksčiau paminėta išimtis atsirado tada, kai kitame spren- 
dime*! Teismas konstatavo, kad tas pats eksporto mokestis gali 
pažeisti 16 straipsnį, taip pat ir principus, esančius 95 straips- 
nyje. Tačiau tai bent jau buvo pirmas kartas, kai buvo pripažin- 
ta šių principų pažeidimo galimybė, jei būtų įvestas eksporto 
mokestis. Ši problema galutinai buvo išspręsta Byloje 142/77 
Statenskontrol prieš Larsen (Statenskontrol v Larsen)“*, kurioje 
buvo pasakyta, kad apskritai Sutarties tikslas yra užtikrinti vi- 
daus mokesčių sistemų neutralumą Bendrijos vidaus prekybos 
atžvilgiu, kada už valstybės narės sienų vykstantis ūkinis sandoris 
tuo pačiu metu yra laikomas apmokestintinu atveju nustatant 
tokios sistemos kontekste fiskalinį mokestį. Todėl, Teismo nuo- 
mone, reikėjo 95 straipsnį išaiškinti taip, kad nediskriminaci- 
jos norma, kuri sudaro šios nuostatos pagrindą, taip pat taikyti- 
na tada, kai produkto eksportas yra toks apmokestintinas atve- 
jis. Teismas padarė išvadą, jog jeigu valstybėms narėms būtų 
leista, nesant konkretaus draudimo, diskriminaciniu būdu tai- 
kyti vidaus mokesčius produktams, kurie eksportuojami į kitas 
valstybes nares, tai būtų nesuderinama su Sutartyje įtvirtinta 
mokesčių nuostatų struktūra. Todel šią įstatymų leidybos spra- 
gą ir vėl užpildė Teismas, sukurdamas bendrą nediskriminacijos 

principą, taikytiną prekėms, kuriomis prekiaujama tarp valsty- 
bių narių. 

Tačiau kalbant apie mokesčius, EB Sutartyje taip pat yra 
įtvirtinta nuostata, tiesiogiai leidžianti elgtis diferencijuotai. 
73d(1)(a) straipsnis, kuris įsigaliojo nuo 1994 m. sausio 1 d., 
t. y. antrojo Ekonominės ir pinigų sąjungos etapo pradžioje, 
numato, kad laisvo kapitalo ir atsiskaitymų judėjimo kontekste 
draudimas apriboti kapitalo judėjimą ir atsiskaitymus nepažei- 
džia valstybių narių teisės taikyti savas mokesčius reglamen- 
tuojančių įstatymų nuostatas, kuriose daromas skirtumas tarp 
mokesčių mokėtojų, kurie nėra toje pačioje situacijoje jų gyve- 
namosios vietos ar vietos, kur buvo investuotas jų kapitalas, at- 
žvilgiu. Įdomu, kaip ši nuostata gali būti suderinta su vieningos 
finansinių paslaugų rinkos koncepcija, o ypač tai, kaip ji gali 
būti suderinama su nediskriminacijos principu, įtvirtintu Sutar- 
ties nuostatose dėl laisvo asmenų judėjimo ir paslaugų teikimo. 
Teisingiausia būtų teigti, kad ši nuostata susijusi vien tik su 
pačiu pinigų judėjimu“? ir kad ji netaikoma situacijose, kurias 
reguliuoja kitos Sutartyje numatytos laisvės. Tačiau maryt, kad 
tokiu atveju nebūtų atsižvelgiama į Sutarties 52 straipsnio 2 da- 
lį ar G1 straipsnio 2 dalį. Šių nuostatų nepakeitė nei Suvestinis 
Europos aktas, nei Mastrichto sutartis. 52 straipsnio 2 dalis api- 
brėžia įsteigimo laisvę kaip apimančią teisę imtis veiklos ir ją 
tęsti būnant savarankiškai dirbančiu asmeniu, steigti ir valdyti 
įmones „vadovaujantis su kapitalu susijusios skyriaus nuostato- 
mis, o 61 straipsnio 2 dalyje teigiama, kad bankinių ir draudi- 
mo paslaugų, susijusių su kapitalo judėjimu, liberalizavimas bus 
įgyvendintas kartu su laipsnišku kapitalo judėjimo liberalizavi- 
mu. Šis ryšys tarp Sutarties normų dėl įsisteigimo bei paslaugų 
teikimo ir normų, susijusių su pinigų judėjimu, buvo pabrėžtas 

Antrosios bankinės direktyvos, kuri pripažįsta, kad kapitalo ap- 
saugos priemonės pagal 1988 m. Kapitalo judėjimo direktyvą““ 
gali nulemti bankinių paslaugų teikimo apribojimus, įžanginėje 
dalyje. Todėl bankinių ir draudimo paslaugų teikimas, matyt, 
tiesiogiai priklauso nuo normų dėl pinigų judėjimo. Apskritai 
73b straipsnio nuostatos, o taip pat ir 73d(1)(a) straipsnyje 
esanti išimtis, yra susiję ne tik su pačiu kapitalo judėjimu, bet ir 
su atsiskaitymais, kurie, būdami „einamaisiais mokėjimais“ pa- 
gal senosios redakcijos 106(1) straipsnį, buvo apibrėžti kaip 
mokėjimai ar pervedimai, susiję su kitų Sutarties laisvių įgyven- 
dinimu. Iš tiesų gali kilti klausimas, kiek galima atskirti mo- 
kėjimus ir pervedimus nuo pagrindinės Sutarties laisvės: Bylo- 
je 95/81 Komisija prieš Italiją (Commission v Italy)š? importo 
depozito schema, įtvirtinta valiutos reguliavimo įstatymuose, 
buvo laikoma priemone, ekvivalentiška kiekybiniam prekių 1m- 
porto apribojimui. 

Šioje knygoje išsamiai neaptariama šios srities precedentinė 
teisė, tačiau paminėtina, kad remiantis Sutartyje įtvirtintomis 
laisvėmis buvo aiškiai konstatuota, jog tai, kad mokesčių mokė- 
tojas nėra nuolatinis gyventojas (rezidentas), nebūtinai pateisi- 
na skirtingą traktavimą. Kalbant apie paslaugas Byloje C-80/94 
Wielockx prieš Inspecteur der Directe Belastingen (Wielockx v Ins- 
pecteur der Directe Belastingen)š“ Teismas, nors ir pripažino, kad 
iš principo nuolatinių ir nenuolatinių gyventojų situacija ap- 
skritai negali būti lyginama, konstatavo, jog oficialiai neturintis 
šalyje nuolatinės gyvenamosios vietos (nenuolatinis gyventojas) 
mokesčių mokėtojas, kuris visas savo pajamas ar didžiąją jų dalį 
gauna toje valstybėje, kurioje jis dirba, objektyviai vertinant yra 
toje pačioje situacijoje (turint omenyje pajamų mokestį), kaip ir 
tos valstybės nuolatinis gyventojas. Kalbant apie įsisteigimo lais- 

vę Byloje C-330/91 R prieš Inland Revenue Commissioners, ex p 
Commerzbank (R v Inland Revenue Commissioners, ex p Com- 
merzbank)“? buvo konstatuota panašiai, t. y., kad Vokietijos 
kompanija, prekiavusi Jungtinėje Didžiosios Britanijos ir Airi- 
jos Karalystėje per ten įkurtą savo filialą, bet fiskaliniu atžvilgiu 
neturinti Jungtinės Didžiosios Britanijos ir Šiaurės Airijos Ka- 
ralystėje nuolatinės verslo buveinės (nesanti rezidentu), turėjo 
teisę gauti palūkanas už grąžinamus mokesčius, kurių ji neturė- 
jo mokėti, jei įmonė - Jungtinės Didžiosios Britanijos ir Šiaurės 
Airijos Karalystės rezidentas- būtų gavusi palūkanas už tokį grą- 
žinimą. Taigi nebuvo daroma jokio skirtumo, kad vienintelė 
mokesčių grąžinimo priežastis buvo tai, jog Vokietijos kompa- 
nija nebuvo įmonė, savo pagrindinę būstinę turinti Jungtinėje 
Didžiosios Britanijos ir Šiaurės Airijos Karalystėje (nebuvo JK 
rezidentu). 

Kalbant apie laisvą darbuotojų judėjimą Byloje C-279/93 
Schumackerš ir C-151/94 Komisija prieš Liuksemburgą (Com- 
mission v Luxembourg? , buvo aiškiai pasakyta, kad diskrimina- 
cijos negalima pateisinti tada, kai mokesčių mokėtojas turi nau- 
dos iš laisvo darbuotojų judėjimo normų, o byloje C-107/94 
Asscher?“ , buvo aiškiai išdėstyta, kad diskriminacija nepateisi- 
nama tada, kai mokesčių mokėtojas turi naudos iš įsisteigimo 
laisvės normų. Pirmuoju atveju buvo konstatuota, kad kai nuo- 
latinės gyvenamosios vietos valstybė negali atsižvelgti į mokes- 
čio mokėtojo asmenines bei šeimynines aplinkybes, kadangi 
moketinas mokestis neleidžia jai to padaryti, Bendrijos vienodo 
traktavimo principas reikalauja, kad valstybėje, kurioje asmuo 
dirba, būtų atsižvelgta į asmenines ir šeimyninės užsieniečio, 
nesančio nuolatiniu gyventoju, aplinkybes tiek, kiek ir į nuola- 
tinių gyventojų tokias aplinkybes, ir taip pat turėtų būti sutei- 

kiamos tokios pačios mokesčių lengvatos. Antruoju atveju buvo 
pabrėžta, kad jeigu Liuksemburgas pasilieka, o ne išmoka per- 
mokėtą mokesčių sumą, išskaičiuorą iš Bendrijos piliečių, kurie 
nuolat gyveno ar dirbo Liuksemburge trumpiau nei visus mo- 
kestinius metus, darbo užmokesčio, tai yra laisvo darbuotojų 
judėjimo normų pažeidimas. Trečiuoju atveju Nyderlandai ne- 
galėjo nustatyti didesnės pajamų mokesčio prievolės nenuolati- 
niam gyventojui vien del to, kad jis mokėjo socialinio draudimo 
įmokas kitoje valstybėje narėje. 

Tad akivaizdu, kad neatitikimas yra tarp Sutartyje įtvirtin- 
tų teisių į įsisteigimo laisvę ir į laisvą darbuotojų judėjimą, kaip 
buvo išaiškinta Commerzbank, Wielockx, Schumacker, Luxem- 
bourg ir Asscher bylose, diskriminacinio mokesčių traktavimo, 
kurį tiesiogiai leidžia 73d(1)(a) straipsnis. Tačiau 73d(1)(a) 
straipsnis įsigaliojo tiktai 1994 m. sausio 1 d., o prie Mastrichto 
sutarties yra pridėta Deklaracija, kurioje teigiama: 


Konferencija patvirtina, kad valstybių narių teisė taikyti tam tikras 
jų mokesčių įstatymų nuostatas, kaip yra numatyta šios Sutarties 
73d(1)(a) straipsnyje, bus taikoma tiktai tam tikrų nuostatų at- 
žvilgiu, kurios buvo 1993 m. pabaigoje. Tačiau ši Deklaracija 
bus taikytina tiktai kapitalo judėjimui tarp valstybių narių ir vals- 
tybėse narėse atliekamiems atsiskaitymams. 


Nors vien tik Deklaracija negali pataisyti Sutarties sąlygų, 
tačiau kitose Bendrijos teisės srityse jau seniai įsigalėję tai, kad ji 
gali būti privaloma jos autoriui.?! Jeigu valstybėms narėms yra 
privaloma jų Deklaracija, tai gali būti teigiama, jog jos poveikis 
toks, kad kalbant apie pinigų judėjimą tarp valstybių narių gali 
būti išlaikytos tik tos vienintelės diskriminacinio pobūdžio 

priemonės, pagal 73d(1)(a) straipsnį, kurios teisėtai galiojo 
1993 m. pabaigoje. Kadangi Commerzbank, Wielockx, Schu- 
macker ir Asscher bylos yra susiję su situacijomis, atsiradusiomis 
iki 1993 m. pabaigos, galima teigti, kad diskriminacija dėl gy- 
venamosios vietos, kuri, kaip buvo konstatuota šiose bylose, yra 
neteisėta, negali būti atstatyta remiantis 73d (1) (a) straipsniu. 


Lyčių diskriminacija 


Pirminėje EB Sutarties versijoje lyčių diskriminacija buvo 
minima tiktai 119 straipsnyje, kalbant apie vienodą užmokestį 
vyrams ir moterims už tokį patį darbą, tačiau tai buvo pakeista 
1997 m. įsigaliojus Amsterdamo sutarčiai. Po 1997 m. padary- 
tų pataisų atsirado nauja 3 dalis, kurioje taip pat numatytos 
priemonės dėl lygių galimybių ir vienodo traktavimo apskritai 
priimant į darbą ar kalbant užimtumo klausimais. Tačiau nors 
ir galima pripažintu, kad 1976 m. sprendimas Byloje Defrenne 
Nr. 2?* įtvirtino, bent jau galimą tiesiogiai galiojantį vienodo 
užmokesčio už tokį patį darbą principą, skelbiamą EEB Sutar- 
ties 119 straipsnyje, kartais yra pamirštama, kad daug platesnę 
lyčių lygybės koncepciją Europos Teismas jau yra pripažinęs 
naudodamasis savo jurisdikcija apibrėžiant ginčus tarp Bendri- 
jos pareigūnų ir juos samdančios institucijos (ši jurisdikcija 
1989 m. buvo perduota Europos pirmosios instancijos teismui). 
Taigi 1972 m. Byloje Sabbarini prieš Europos Parlamentą (Sab- 
batini v European Parliament? buvo konstatuota, kad išmo- 
kant ekspatriacijos išmokas „Personalo Reglamentas negali 
<...> traktuoti pareigūnų skirtingai dėl pareigūno lyties, kadan- 
gi ekspatrianto statuso pasibaigimas turi priklausyti nuo vieno- 
dų kriterijų tiek vyrams pareigūnams, tiek moterims pareigū- 

nėms, nepriklausomai nuo lyties“. Minimo Personalo Regla- 
mento nuostatos šiuo atveju efektyviai nurodė, kad pareigūnas 
tampa „namų ūkio šeimininku“ užregistravus santuoką, — ši 
koncepcija paprastai siejama su vedusiu pareigūnu, o ištekėjusi 
pareigūnė minima tiktai jos vyro invalidumo ar sunkios ligos 
atveju. Teismas konstatavo, kad sprendimas, kuriuo iš moters 
pareigūnės dėl šių nuostatų atimama išmoka, yra „neturintis jo- 
kio teisinio pagrindo“. Todel Personalo Reglamentas buvo pa- 
taisytas taip, kad iš jo būtų kartu išbrauktos su ekspartriacijos 
išmokų dėl santuokos netekimu susijusios nuostatos bei „namų 
ūkio šeimininko“ koncepcija. 

1975 m. Teismas susidūrė su moters pareigūnės, kuri susi- 
tuokusi įgijo savo vyro pilietybę, problemomis. Byla Arrola prieš 
Komisiją (Airola v CommissionP* buvo susijusi su tuo, kad Bel- 
gijos pareigūnei, dirbančiai Euratomo tyrimų centre Isproje, 
Italijoje, Komisija nustojo mokėti eksparriacijos išmokas, kai ši 
ištekėjo už italo ir pagal Italijos įstatymus įgijo Italijos pilietybę, 
ir tokiu būdu, Komisijos nuomone, nustojo būti „asmeniu iš 
kitos šalies, persikėlusiu į kitą šalį (ekspatriantu) . Pažymėjęs, 
kad pagal jokius nacionalinius įstatymus pareigūnas neįgytų jo 
žmonos pilietybės, Teismas konstatavo, jog pilietybės koncepci- 
ja šiuo atveju turi būti aiškinama „taip, kad būtų išvengta kokių 
nors nepagrįstų traktavimo skirtumų tarp vyrų pareigūnų ir mo- 
terų pareigūnių, kurie iš tiesų yra panašiose situacijose“, ir todėl 
tai turėtų būti apibrėžta neatsižvelgiant į įstatymo suteikiamą 
pilietybę. Todėl pagal lyčių lygybę, nepaisant ponios Airola ve- 
dybų, ji ir toliau turėjo būti laikoma asmeniu iš kitos šalies, 
persikėlusiu gyventi į kitą šalį (ekspatriantu). 

Tačiau 1984 m. plėtojant lygias vyrų teises įvyko lūžis. By- 
lose 75a ir 117/82 Razzouk ir Beydouin prieš Komisiją (Razzouk 

and Beydouin v Commission)?? Veismas — nors galima paminėti, 
kad tai buvo su personalu susijusi byla, ją sprendė visas Teismas, 
o ne atskira kolegija — konstatavo, jog iš principo pareigūnės 
našlys turėtų turėti tas pačias teises į pensiją kaip ir pareigūno 
našlė. Remiantis tam tikromis Personalo Reglamento nuostato- 
mis, pareigūno našle galėjo gauti savo pensiją neatsižvelgiant į 
jos priklausomybę nuo savo vyro ir į jos pačios išteklius, bet 
mirusios pareigūnės našlys gali gauti pensiją tiktai tuo atveju, 
jei jis neturi savo paties pajamų ir gali įrodyti, kad dėl invalidu- 
mo ar sunkios ligos yra visam laikui nedarbingas ir negali gauti 
pajamų iš darbo, ir netgi tada jo pensija būtų mažesnė negu 
našlei mokama pensija. Teismas nurodė savo sprendimus Bylo- 
se Sabbatini ir Airola, o taip pat Byloje Defrenne Nr. 37“, kaip 
precedentą teigdamas, kad lyčių lygybė yra viena iš pagrindinių 
teisių, kurių laikymosi užtikrinimas yra Teismo pareiga, ir todėl 
padarė išvadą, kad jis turi panaikinti Komisijos sprendimą atsi- 
sakyti ponui Razzouk suteikti našlio pensiją remiantis Personalo 
Reglamento nuostatomis, kurios pažeidžia pagrindinę teisę ir 
todėl neturi būti taikomos, nes skirtingai traktuoja pareigū- 
nus/-es pergyvenusius sutuoktinius pagal jų lytį. Be to, Teismas 
paskelbe, kad Komisijos institucijos turėjo imtis reikiamų nuo- 
seklių įstatyminių priemonių, tačiau tuo tarpu pareiškėjo pre- 
tenzija į pensiją turėtų būti išnagrinėta remiantis nuostatomis, 
susijusiomis su našlėmis. 

Kad ir koks svarbus būtų šis sprendimas, vargu, ar galima 
teigti, kad Europos Teismas atrado ką nors nauja. JAV Aukš- 
čiausiasis Teismas Byloje Califano prieš Goldfarb (Califano v 
Goldfarb)?“ jau buvo konstatavęs, kad „lytimi paremtas“ pri- 
klausomybės reikalavimas našliams (t. y. norėdami gauti „su- 
tuoktinio pašalpą“, našliai turėjo įrodyti, kad pusę išlaikymo 

jiems suteikdavo žmona) pažeidžia Penktosios pataisos, Tinka- 
mo proceso straipsnyje, įtviruntą vienodos apsaugos kompo- 
nentą. Tačiau galima pastebėti, kad šio sprendimo padarinys 
buvo JAV Socialinės apsaugos įstatymo pataisa, kuri, panaikin- 
dama priklausomybės reikalavimą našliams, įvedė atsveriančias 
nuostatas, reikalaujančias sumažinti „sutuoktinio pašalpas“ suma, 
lygia federalinėms ar valstijų valstybinėms pensijoms, kurias 
gauna pareiškėjas, tad iš tiesų dauguma našlių negautų pašalpos 
panaikinus priklausomybės reikalavimą. Pereinamosios nuosta- 
tos buvo įvestos siekiant atleisti nuo priešpriešinio reikalavimo 
turinčiuosius teisę į pensiją iki 1982 m. pabaigos, kurie būtų 
turėję teisę į nesumažintas pašalpas pagal 1977 m. sausio mėne- 
sį galiojusius įstatymus, prieš priimant sprendimą Byloje Kalifa- 
no prieš Goldfarb, paminint išlaikomus našlius, o Byloje Heckler 
prieš Matthews (Heckler v Matthews)?š šios pereinamosios nuos- 
taros buvo apgintos nepaisant „lytimi paremto priklausomybės 
kriterijaus atgaivinimo remiantus tuo, kad jos buvo „susijusios 
su svarbiais vyriausybiniais interesais apsaugoti asmenis, kurie 
planavo išeiti į pensiją pasitikėdami dar iki sprendimo priemi- 
mo galiojusiais įstatymais“. Laimei, EB Personalo Reglamento 
nuostatos, nustatančios pergyvenusių sutuoktinių pensijas, bu- 
vo pataisytos taip, kad našliai būtų traktuojami kaip našliai, ne- 
gu traktuojami įtraukiant bendrą atsvarinę nuostatą. 

Didesnę teisinę reikšmę Razzouk byloje turi tai, kad joje 
daroma nuoroda į EEB Sutarties 119 straipsnį vien tik kaip į 
labai ribotą bendrojo lyčių lygybės principo taikymą, nepaisant 
jo populiarumo Jungtinėje Didžiosios Britanijos ir Šiaurės Airi- 
jos Karalystėje kaip metodo, naudojamo išraisant trūkumus mū- 
sų šalies (JK) vienodą užmokestį už darbą reglamentuojačiuose 
įstatymuose. Byloje Defrenne Nr. 39? Teismas konstatavo, kad 

119 straipsnis negali būti aiškinamas kaip nustatantis, be vieno- 
do užmokesčio už darbą, lygybę kitų darbo sąlygų, taikomų tiek 
vyrams, tiek moterims, atžvilgiu. Pripažindamas, jog lyčių dis- 
kriminacijos panaikinimas sudaro dalį pagrindinių teisių, kurių 
laikymosi užtikrinimas yra Teismo pareiga, Teismas pabrėžė, 
kad kalbant apie darbdavį ir darbuotoją, kurių santykius regu- 
liuoja nacionalinė teisė Bendrija reikiamu laiku neprisiėmė atsa- 
komybės užtikrinti to principo laikymosi ne tik apmokant už 
darbą, bet ir dėl kitų darbo sąlygų. Tačiau Razzouk byloje buvo 
patvirtinta, kad kaip ir tarp Bendrijos institucijų bei jų pareigū- 
nų, ir tų, kurie per šiuos pareigūnus pateikia pretenzijas, ben- 
drojo lyčių lygybės principo reikalavimai jokiu būdu nebuvo 
apriboti vien tik tais, kurie kyla iš Sutarties 119 straipsnio arba 
iš šioje srityje priimtų Bendrijos direktyvų. Taip galima būtų 
manyti, kad pats bendrasis principas gali kontroliuoti Bendrijos 
valdžios institucijų veiklą, ir kad 119 straipsnio bei direktyvų 
vaidmuo yra veikti kaip teisiniam mechanizmui taikant speciti- 
nius bendrojo principo aspektus tiems, kurie nėra tiesiogiai pri- 
klausomi nuo pačių bendrųjų Bendrijos teisės principų. Taip 
pat įdomu, ar įmanoma kad šį bendrąjį principą atitinka 1978 m. 
gruodžio 19 d. Tarybos direktyvos 79/7 dėl lyčių lygybės socia- 
linės apsaugos srityje 7 straipsnis, kuris leido nustatyti skirtingą 
pensinį amžių vyrams ir moterims ir kurį Teismas nekritikuo- 
damas pripažino Byloje Burton v British Railways Board'99 .Ga- 
lima akivaizdžiai pastebėti, kad Byloje 152/84 Marsbal prieš 
Soutbemptono regiono sveikatos instituciją (Marshall v Soutbamp- 
ton Area Health Authority)?! Teismas konstatavo, jog išėjimo į 
pensiją amžius yra darbo sąlyga, numatyta Tarybos direktyvos 
76/207 del lyčių lygybės įsidarbinimo, profesinio rengimo, pa- 
aukštinimo darbe ir darbo sąlygų atžvilgiu, nuostatose, ir po to 

Byloje C-262/88 Barber prieš Guardian Royal Exchange Assu- 
rance Group (Barber v Guardian Royal Exchange Assurance 
Group)?“ buvo patvirtinta, kad profesinės pensijos reiškia „už- 
mokestį, pagal 119 straipsnį. 

Tačiau tuo vadovaujantis buvo padaryta išvada, jog pagal 
profesinį pensijų planą pergyvenusiam/-iai sutuoktiniui/-ei su- 
teikiama pensija gali būti reguliuojama 119 straipsnio!“?, ir re- 
miantis šiuo kontekstu Razzouk byloje minimas principas iš 
tiesų buvo taikomas nacionaliniu lygmeniu. Byloje C-147/95 
Dimosia Epicheirisi Ilectrismou (DED) prieš Evthimios Evrenopou- 
los (Dimosia Epicheirisi Ilectrismou (DEL) v Evthimios Evreno- 
poulos)“* buvo konstatuota, jog todėl, kad pergyvenusio/-ios 
sutuoktinio/-ės pensija patenka į 119 straipsnio reglamentavi- 
mo sritį, tai 119 straipsnis draudžia taikyti nacionalinės teisės 
nuostatą, pagal kurią tokia pensija skiriama našliui priklauso- 
mai nuo specialių sąlygų, kurios nėra taikomos našlėms. Taip 
pat buvo nutarta (kaip ir Razzouk byloje, tik konkrečiai neminint 
šio sprendimo), kad našliams, diskriminuojamiems pažeidžiant 
119 straipsnį, turėtų būti skiriama pensija ar kita pergyvenu- 
siam sutuoktiniui skirtina pašalpa tomis pačiomis sąlygomis, 
kokios taikomos našlėms. 

Vis dėlto šis principas nebus taikomas nacionaliniu lygme- 
niu tose situacijose, kurios nepatenka į Bendrijos teisės regulia- 
vimo sferą. Taigi Byloje C-228/94 Atkins prieš Wrekin District 
Council (Atkins v Wrekin District Council)“> , iškeltoje pagal 
63-ejų metų vyro pateiktą ieškinį dėl lyties diskriminacijos, kur 
jis teigė, kad jam buvo atsisakyta suteikti nuolaidas įsigyjant 
visuomeninio transporto bilietų, o tokia nuolaida būtų buvusi 
suteikta , jeigu jis būtų buvęs moterimi, Europos Teismas kon- 
statavo, kad nuolaidos bilietams nepatenka į Direktyvos 79/7 

dėl lyčių lygybės principo nuoseklaus įgyvendinimo socialinės 
apsaugos srityje reguliavimo sferą, ir joms netaikomas bendrasis 
nediskriminacijos principas. 

Todėl iš karto buvo pabrėžta, kad Direktyva 76/207 dėl 
lyčių lygybės įsidarbinimo sąlygų požiūriu nepateisina automa- 
tiškai pozityviosios diskriminacijos. Byloje C-450/93 Kalanke 
prieš Freie Handsestadt Bremen (Kalanke v Freie Handsestadt Bre- 
men)“ ponas Kalanke teigė, jog buvo nepagrįstai diskriminuo- 
tas nes moteris — t. y. ponia Glissmann, kuri turėdama vienodas 
kvalifikacijas Bremeno parkų departamento padalinio vadovo 
postui užimti buvo labiau rekomenduojama į šį postą nei jis 
vien tik nacionalinių įstatymų pagrindu, pagal kuriuos mote- 
rims, turinčioms tas pačias kvalifikacijas kaip ir vyrai, buvo tei- 
kiama pirmenybė profesijose, kuriose moterų dirbo nedaug (t. y. 
kur moterys nesudaro bent pusės personalo skaičiaus pagal at- 
skiras atlyginimo kategorijas tam tikroje personalo grupėje). 

Remianus A. G. Tesauro nuomone, Teismas nusprendė, 
kad bendrojo lyčių lygybės principo (toks įtvirtintas Direktyvos 
76/207 2(1) straipsnio sąlygose nustatant, kad „negalima nei 
tiesioginė, nei netiesioginė lyčių diskriminacija ) išimuis, įtvir- 
tinta šios direktyvos 2(4) straipsnyje, kuris numato, kad Direk- 
tyva „neapribos priemonių, skatinančių lygias vyrų ir moterų 
galimybes, ypač pašalinant dabartinius skirtumus, darančių įta- 
ką moterų galimybėms“, nebuvo skirta sankcionuoti nacionali- 
nius įstatymus, t. y. tokius, kaip minima Vokietijos įstatymo 
nuostata. Teismo nuomone, nacionalinės normos, garantuojan- 
čios moterims absoliutų ir besąlygišką prioritetą skiriant į darbą 
ar suteikiant paaukštinimą, yra daugiau nei vien tik lygių gali- 
mybių puoselėjimas ir viršija Direktyvos 2(4) straipsnyje numa- 
tytos išimties ribas. Kalanke byloje Teismas laikėsi nuomonės, 

kad Direktyvos 2(4) straipsnis turi būti aiškinamas tiksliai, nes 
jame įtvirtinta Direktyvoje numatytos individualios teisės išim- 
tis. Bet kuriuo atveju, taip savo Nuomonėje paaiškino A. G. Te- 
sauro, pozityvioji diskriminacija nelabai derinasi su bendruoju 
lygybės principu. Tačiau Socialinis protokolas, dėl kurio Mast- 
richte susitarė visos valstybės narės, išskyrus Jungtinę Didžiosio 
Britanijos ir Šiaurės Airijos Karalystę, nedraudžia tam tikrų na- 
cionalinių įstatymų, kurie pozityviai ,,„diskriminuoja“ moteris, o 
119 straipsnio redakcijos, atsiradusios po Amsterdamo Sutar- 
ties, 4 dalis numato, kad „lyčių lygybės principas nė vienai vals- 
tybei narei nedraudžia taikyti ar priimti priemones, numatan- 
čias konkrečius privalumus del to, kad mažiau atstovaujamai 
lyčiai būtų lengviau siekti profesinės veiklos, ar apsaugoti bei 
kompensuoti už trūkumus profesinėje karjeroje“. Be to, dabar 
jau aišku, kad sprendimai Kalanke byloje yra susiję tik su situa- 
cijomis, kuriose moterims iš karto suteikiama pirmenybė. Bylo- 
je C-409/95 Marshall prieš Land Nordrhein Westfalen (Marshall 
v Land Nordrbein Westfalen)“** Europos Teisingumo Teismas 
pripažino, kad šiek tiek kitokia nacionalinė norma, suteikianti 
pirmenybę moterims, nėra nesuderinama su 1976 m. direktyva. 
Pagal minimą normą tais atvejais, kai kandidatai vyrai ir kandi- 
datės moterys būdavo įgiję vienodas kvalifikacijas ir konkrečia- 
me darbo lygmenyje buvo mažiau moterų negu vyrų, prioritetas 
turėjo būti teikiamas paaukštinant moteris kandidates, nebent 
tam tikram kandidatui vyrui būdingos priežastys persvertų jo 
naudai. Buvo konstatuota, kad tai nėra nesuderinama su Direk- 
tyva, jeigu kriterijai įvertinami objektyviai, ir tie kriterijai ne- 
diskriminuoja kandidačių moterų. 

Bendrasis lyčių lygybės principas buvo taikytas aiškinant ly- 
čių lygybę reglamentuojančius įstatymus, kad jie būtų pritaikyti 

transseksualams. Byla C-13/94 P prieš S ir Cornwall County 
Council (P v S and Cornwall County Council)“" cyrė ieškinį dėl 
neteisėto atleidimo iš darbo dėl lyties, kai P gavo atleidimo iš 
darbo lapelį po to, kai, pranešė savo vadovui, kad ketina pasi- 
keisti lytį. A. G. Tesauro pakomentavo, kad valstybės narės, 
Komisija ir Europos Žmogaus Teisių Teismas vis dažniau pri- 
pažįsta transseksualumą remdamasis Europos žmogaus teisių 
konvencija. Jis pabrėžė faktą, kad teisė turi neatsilikti nuo mo- 
dernių moralinių ir visuomeninių standartų. Jis taip pat pasakė, 
kad pasenusia laiko mintį, jog teisė turi saugoti ir atsižvelgti į 
moterį, kuri patyrė diskriminaciją lyginant su vyru, arba atvirkš- 
čiai, bet nesuteikti tos apsaugos tiems, kurie yra diskriminuoja- 
mi dėl lyties vien tik dėl to, kad jie tradiciškai nepriskiriami 
vyrų ir moterų lytims. Jo nuomone, „<...> lyčių dirskriminaci- 
jos draudimas yra lygybės principo aspektas <...> Svarbu yra 
tai, kad panašiose situacijose su individais turėtų būti elgiamasi 
vienodai.“ 

Nuspręsdamas Teismas vadovavosi A. G. Tesauro nuomo- 
ne, kurioje teigiama, kad Direktyvos 76/207 5(1) straipsnis iš 
tiesų yra bendrojo lygybės principo, t. y. vieno iš pagrindinių 
Bendrijos teisės principų, išraiška. Todėl 5 straipsnis neleidžia 
atleisti P. iš darbo, nes tai yra lyties diskriminacija. 


Žemės ūkis 


EB Sutarties 40(3) straipsnis tiksliai numato, kad bendros 
rinkos organizavimas turi pašalinti Bendrijoje ber kokią gamin- 
tojų ar vartotojų diskriminaciją“. Kaip išaiškino Europos Teis- 
mas Byloje 5/73 Balkan prieš HZA Berlin-Packof (Balkan v 
HZA Berlin-Packof)“9š , vai siejama su diskriminacija tarp ga- 

mintojų ar vartotojų, o santykius tarp šių dviejų grupių regla- 
mentuoja EEB Sutarties 39 straipsnis, kuriame išdėstyti Ben- 
dros žemės ūkio politikos tikslai. Tačiau diskusiją apie tikslias 
šios nuostatos ribas, o ypač dėl klausimo, ar ji turi tiesioginę 
įtaką, nustelbė tai, kad Teismas konstatavo, jog ji yra, kaip ir 
kirose anksčiau aptartose Bendrijos teisės srityse, „vien tik spe- 
cifinė bendrojo lygybės principo, kuris yra vienas iš pagrindinių 
Bendrijos teisės principų, formuluotė“'9?. Kita vertus, yra daug 
sprendimų, kuriuose teigiama, jog tam tikromis aplinkybėmis 
traktavimo skirtumai nėra diskriminacija arba yra objektyviai 
pateisinami. Kaip pavyzdį galima pateikti Bylą 8/78 Mrlac prieš 
HZA Freibug (Milac v HZA Freibug)“ , kurioje Teismas nusta- 
te, kad pagal jam pateiktą medžiagą pareiškėjas neįrodė, kodėl 
tariama diskriminacija kilo iš nuostatų, numatančių tikslų 1m- 
portuojamo nugriebto pieno miltelių kiekį į Vokietiją ir Bene- 
liukso šalis iš kitų valstybių narių, bet to nenumatė importuo- 
jant nenugriebto pieno miltelius. Kitas pavyzdys — Byla 2/77 
Hoffmanns Stūrkefabriken prieš HZA Bielefeld (Hoffmann s 
Stūrkefabriken v HZA Bielefeld)“ , kurioje Teismas konstatavo, 
kad buvo objektyvių priežasčių skirtingai traktuoti bulvių krak- 
molo ir kukurūzų krakmolo gamintojus pagal Reglamentus, ku- 
rie sumažino produkcijos kompensacijas už kukurūzų ir bulvių 
krakmolą, tačiau specialias pereinamąsias priemones numatė 
vien tik bulvių krakmolo atžvilgiu. 

Netvirta riba tarp pagrįstų ir nepagrįstų traktavimo skirtu- 
mų, taikomų kitam krakmolo gamintojų pogrupiui - izogliuko- 
zės gamintojams — yra aiškinama Bylose 103 bei 145/77 Royal 
Scbolien Honig prieš Intervention Board (Royal Schbolten Hlonig v 
Intervention Board)'? byloje. Čia izogliukozės gamintojai su- 
abejojo Tarybos reglamentų pagrįstumu, kurie atitinkamai įšal- 

dė ir galiausiai nutraukė produkcijos kompensacijų už kuku- 
rūzų krakmolą (ir kitus žemės ūkio krakmolus), naudojamą ga- 
minant izogliukozę, mokėjimą ir įvedė už izogliukozės gamybą 
taikomų produkcijos rinkliavų sistemą. Dėl Reglamento, įšal- 
džiusio ir nutraukusio produkcijos kompensacijų mokėjimą, 
Teismas pakartojo, kad 40(3) straipsnis buvo specitinė lygybės 
principo formuluotė, kuri „reikalauja, kad panašios situacijos 
nebūtų traktuojamos skirtingai, nebent toks diferenciavimas yra 
objektyviai pateisinamas“. Tad dėl to Teismas vėliau apsvarstė, 
ar izogliukozės situacija gali būti palyginama su kitų krakmolo 
pramonės produktų situacija, o tai, remiantis į 40(3) straipsniu 
yra „gamintojų, palyginimas, nors svarbu pažymėti, kad Teis- 
mas sprendime apsvarstė pačius produktus, o ne gamintojus. 
Buvo nuspręsta, kad tarp krakmolo ir izogliukozės ar tarp izo- 
gliukozės ir kitų iš krakmolo gaminamų produktų, nebent iš- 
skyrus gliukozę, konkurencijos nėra, ir kad net ir šiuo atveju šių 
dviejų skirtingų produktų panaudojimas buvo skirtingas, todėl 
jie negalėjo būti tarpusavyje lygintinose konkurencinėse situaci- 
jose. Kita vertus, buvo konstatuotas ir toks faktas, t. y.: pro- 
dukcijos kompensacijos mokėjimas izogliukozės gamintojams 
galėtų būti laikomas cukraus gamintojų diskriminacija, nes 
izogliukozė yra bent dalinis cukraus pakaitalas. Nors iš pradžių 
Teismas buvo paminėjęs bendrąjį lygybės principą, tačiau tuo 
remiantis jis padarė išvadą, kad Reglamentas nepažeidė tarp 
Bendrijos gamintojų nediskriminacijos normos, įtvirtintos Su- 
tarties 40(3) straipsnio antrojoje pastraipoje. 

Del izogliukozės produkcijos rinkliavos įvedimo Teismas 
apsvarstė klausimą, ar izogliukozės ir cukraus situacijos nėra pa- 
našios. Jis pabrėžė, kad Reglamento įžanginėje dalyje Taryba 
pripažino, jog izogliukozė yra tiesioginis skysto cukraus pakai- 

talas, o šį reglamentą pakeičiančio reglamento įžanginėje dalyje 
pripažino, kad „bet koks Bendrijos sprendimas dėl kurio nors 
vieno iš šių produktų visada daro įtaką ir kitiems produktams“. 
Nusratęs, jog izogliukozės ir cukraus situacijos yra iš tikrųjų 
panašios, Teismas padarė išvadą, kad vis dėlto izogliukozės ir 
cukraus gamintojai buvo traktuojami skirtingai įvedant produk- 
cijos rinkliavą, nes ji buvo taikoma tiktai cukrui, pagamintam 
viršijant bazinę kvotą, bet neviršijant maksimaliai leistinos kvo- 
tos, 0 tuo tarpu rinkliava buvo taikoma visai izogliukozės pro- 
dukcijai. Taip pat buvo pažymėta, kad cukraus gamintojams 
intervencinė sistema buvo naudinga, o izogliukozės gaminto- 
jams — ne. Tačiau galiausiai iškilo klausimas, ar toks skirtingas 
traktavimas gali būti objektyviai pateisinamas. Tarybos ir Komi- 
sijos vardu buvo teigiama, kad izogliukozės kaina visada būna 
panašaus dydžio, kaip ir intervencinė cukraus kaina, todėl dide- 
lė intervencinė cukraus kaina (kaip teigiama, 15 proc. didesnė 
už kainą, kuri būtų nustatyta remiantis įprastiniais kriterijais) 
1z0gliukozei suteikė tariamą 15 proc. privalumą, kuris apytikriai 
atitinka 5 maksimalaus rinkliavos dydžio vienetus. Teismas šį 
argumentą atmetė teigdamas, kad panašiu privalumu, jei toks 
apskritai egzistuoja, galėtų naudotis ir cukraus gamintojai, tu- 
rintys modernią, geroje strateginėje vietoje pastatytą gamyklą. 

Taip pat buvo teigiama, kad ši rinkliava apytikriai atitinka 
cukraus gamintojų mokamus mokesčius už visą jų produkciją, 
jei atsižvelgiama ir į pagamintą viršijant kvotas. Teismas taip 
pat atmetė šį argumentą pabrėždamas, kad runkelių auginto- 
jams cukraus gamintojai moka mažesnę kainą už runkelius, 
naudojamus bazinę kvotą viršijančiam cukrui gaminti, ir kad 
cukraus gamintojai gali apriboti jų mokamus mokesčius papras- 
čiausiai sumažindami produkcijos apimtis, tai yra laikydamiesi 

kvotų, o tuo tarpu izogliukozės gamintojų produkcijos apimčių 
apribojimas neturėtų įtakos rinkliavos dydžiui už svorio vienetą. 
Teismas konstatavo, nors šį kartą jis paprasčiausiai pradėjo nu- 
rodydamas Sutarties 40(3) straipsnį, kad Reglamento nuosta- 
tos, nustatančios izogliukozei taikomų produkcijos rinkliavų sis- 
temą, pažeidė bendrąjį lygybės principą, kurio konkreti išraiška 
buvo diskriminacijos draudimas, išdėstytas Sutarties 40(3) 
straipsnyje. 

Su izogliukoze susiję bylos akivaizdžiai paaiškina Teismo 
metodologiją tiriant tariamą lygybės principo pažeidimą. Pir- 
miausia reikia išsiaiškinti, ar tariamai diskriminuojami pro- 
dukrai ar gamintojai, iš tikrųjų yra panašioje situacijoje, kuri 
anksčiau aptartose bylose, pasirodė analogiška konkurencinei si- 
tuacijai. Jei ne, kaip kad buvo izogliukozės ir kirų krakmolo 
produktų aveju, tai klausimas baigtas. Jeigu jiems būdinga pa- 
naši situacija, tada reikia ištirti, ar jie yra skirtingai traktuojami. 
Jei taip, tai paskutinis žingsnis yra išsiaiškinti, ar tai objektyviai 
pateisinama. Su izogliukoze susijusiose bylose Teismo nuostata 
buvo tokia, jog įrodinėu, kad skirtumas yra objektyviai pateisi- 
namas turėjo institucijos, bet ne gamintojai turėjo ginčyti, kad 
tai yra nepateisinama. 

Gana konkretus diskriminacijos pavyzdys yra Byla C-309/ 
89 Codorniu prieš Tarybą (Codorniu v Council)'3 . Ši byla buvo 


"14 nuostata, kuria remiantis žo- 


susijusi su Tarybos reglamento 
dis „crėmant“ buvo vartojamas tik kalbant apie tam tikros ko- 
kybės putojančio vyno, pagaminto konkrečiuose Prancūzijos ir 
Liuksemburgo regionuose, rūšis. Kaip teigiama įžanginėje daly- 
je, jos tikslas buvo apginti tradicinius apibrėžimus, vartojamus 
Prancūzijoje ir Liuksemburge. Pareiškėjas buvo Ispanijos kom- 


panija, gaminanti aukštos kokybės putojantį vyną iš tam tik- 

ruose regionuose auginamų vynuogių. Nuo 1924 m. ši kompa- 
nija vieną iš savo gaminamų vyno rūšių pavadino „Gran Cre- 
mant de Codorniu' — taigi grafinis prekės ženklas priklausė šiai 
kompanijai. Pagal Reglamentą ji negalėjo vartoti žodžio „crė- 
mant" pavadinant ispaniško vyno rūšis, tad negalėjo naudoti 
savo prekės ženklo. Būtent todėl pareiškėjas siekė, kad ši nuo- 
stata būtų panaikinta. Iš esmės buvo konstatuota, kad žodžio 
„crėmant“ vartojimas tiktai kalbant apie tam tikrą Prancūzijos 
ir Liuksemburgo vyną reiškia, kad panašios situacijos yra trak- 
tuojamos skirtingai, ir tai negalėtų būti pateisinta remiantis ob- 
jektyviais kriterijais. Taigi ši nuostata įtvirtina diskriminaciją, 
draudžiamą pagal EB Surarties [6] ir 40(3) straipsnius. 

Nors iš pirmo žvilgsnio gali atrodyti, kad 40(3) straipsnis ir 
pagrindinis bendrasis principas reguliuoja tiktai Bendrijos teisės 
aktų galiojimą, Bylose 201 ir 202/85 Klenschb prieš Liuksembur- 
go žemės ūkio ministrą (Klensch v Luxembourg Secretary of State 
for Agriculture)"? Europos Teismas pabrėžė, jog jis taikytinas 
bet kokioms priemonėms, priimtoms bendros žemės ūkio rinkos 
organizavimo kontekste, nesvarbu, ar tokias priemones priėmė 
Bendrijos institucijos, ar valstybių valdžios institucijos. Todėl 
šiuo atveju buvo konstatuota, kad tai, jog Liuksemburgo Vy- 
riausybė pasinaudojo savo įgaliojimais pagal pieno kvotų siste- 
mą ir parinko nurodytus metus, nuo kurių būtų skaičiuojamos 
kvotos, turi būti suderinama su nediskriminacijos principu. 

Be to, bendrasis vienodo traktavimo principas taikomas ne 
tik Bendrijos gamintojams bei vartotojams, bet ir, pvz., 1mpor- 
tuotojams. Byla 165/84 Krobn!'!'“, kurioje buvo konstatuota, 
kad teisės aktai, kurie įvedus kvotų režimą draudė importuoto- 
jams, įvežantiems manijoką iš Tailando nutraukti savo licenci- 
jas, tačiau leido tokias licencijas nutraukti importuojantiems 

manijoką iš kitų šalių, pažeidė šį principą. Tai buvo dar kartą 
patvirtinta kalbant apie bananų (kurie dideliais kiekiais impor- 
tuojami į Bendriją iš trečiųjų šalių) rinką Byloje C-280/93 Vo- 
kietija prieš Tarybą (Germany v Council)" . Šioje byloje buvo 
įvardyta, kad „bendros bananų rinkos organizacija apima daly- 
vius, kurie nėra nei gamintojai, nei vartotojai. Tačiau dėl šio 
nediskriminacijos principo bendro pobūdžio diskriminacijos 
draudimas taip pat taikomas ir kitoms ekonominių dalyvių, pa- 
tenkančių į bendros rinkos organizaciją, kategorijoms“. Teis- 
mas atmetė pareiškimą dėl šio principo pažeidimo teigdamas, 
kad skirtingų ekonominių dalyvių situacijos nebuvo panašios 
dėl skirtingų rinkos sistemų, veikusių valstybėje narėje prieš pri- 
imant minimą reglamentą, o skirtingas traktavimas, kurį patei- 
kė Reglamentas, iš esmės kilo dėl tikslo integruoti anksčiau at- 
skiras rinkas. 


——  —— m= TREČIAS SKYRIUS m-—- 


Proporcingumas 


Apibrėžimai ir apimtis 


Vieno autoriaus teigimu, „proporcingumas įvardija pagrin- 
dinę teisingumo koncepciją, sustiprinančią individualių teisių 
apsaugą tiek nacionaliniu, tiek daugiau nei nacionaliniu (supra- 


nacionaliniu) lygiu !!š 


, tačiau tas pats autorius taip pat pripaži- 
no, kad „sunku abstrakčiai apibrėžti tikslią šio principo reikšmę 
ir apimtų !!?. Kaip ten bebūtų, šia koncepcija buvo ne vieną 
kartą remtasi Europos Teisme, o be to, ji buvo tiesiogiai inkor- 
poruota į 1997 m. Amsterdamo sutarties tekstą. Tačiau aišku, 
kad koncepcija buvo remtasi daugelyje skirtingų Bendrijos tei- 
sės kontekstų ir būtent nuo konkretaus konteksto, kuriame ji 
panaudojama, priklauso šios koncepcijos skirtingai apibrėžia- 
mas turinys 

Paprastai klasifikuojant galima išskirti šiuos kontekstus, ka- 
da minėta koncepcija naudojama, t. y.: apibrėžiant Bendrijos 
bei jos institucijų kompetenciją ar įstatymų leidybos įgalioji- 
mus; nustatant prievolių, taikomų Bendrijos teisės subjektams 
teisėtumą ir įvertinant valstybių narių elgesį, kai jos veikia Ben- 
drijos teisės ribose. 

Šios koncepcijos inkorporavimo į Sutartį klausimas iškyla 
Bendrijos kompetencijos ir įstatymų leidybos galių kontekste !*? 
su subsidariumo koncepcija. Idėja takuškai akcentuoja subsi- 


diarumo apibrėžimą, įtvirtintą EB Sutarties, papildytos Mast- 

richte, 3b straipsnyje. Šio straipsnio paskutinė dalis nurodo, kad 
„Bendrija nesiima jokių veiksmų, kurie nėra būtini siekiant šios 
Sutarties nustatytų tikslų“. Prie Amsterdamo sutarties prideda- 
mame Protokole dėl subsidiarumo ir proporcingumo principų 
taikymo yra įtvirtinta, kad kiekviena institucija, vykdydama jai 
suteiktus įgaliojimus, privalo garantuoti, kad būtų laikomasi 
subsidiarumo, taip pat ir proporcingumo principų, „kurie nu- 
mato, kad Bendrija nesiima jokių veiksmų, kurie nėra būtini 
siekiant Sutarties nustatytų tikslų. Kitaip tariant, 3b straipsnio 
nuostata yra pateikiama kaip proporcingumo apibrėžimas, ypač 
pabrėžiant klausimą, kaip visų pirma Bendrijos institucija priva- 
lo veikti, o ne aptariant jos veiklos padarinius. 

Byla C-359/92 Vokietija prieš Tarybą (Germany v Coun- 
cl)?! galėtų būti tokio proporcingumo koncepcijos aspekto pa- 
vyzdys. Joje Vokietija teigė, kad Tarybos direktyvos 92/59 dėl 
bendros produktų saugos 9 straipsnis yra niekinis, nes jo nuo- 
statos pažeidžia proporcingumo principą, kadangi Komisijai 
suteikia teisę del konkretaus produkto priimti sprendimą, reika- 
laujantį, kad valstybės narės imtųsi priemonių, įvardytų Direk- 
tyvos 6(1)(d)-(h) straipsnyje. Vokietija teigė, jog tokie Komisi- 
jos įgaliojimai yra nepriimtini, nes nėra jokios garantijos, kad 
priemonės, kurių reikalaujama imtis, būtų pačios tinkamiausios, 
taip pat nurodė, kad tas pars tikslas gali būti pasiektas remiantis 
atgręžtinio reikalavimo teise dėl procedūros pagal EB Sutarties 
169 straipsnį pažeidimo Teismas pažymėjo jau ne kartą konsra- 
tavęs, kad proporcingumo principas reikalauja, jog Bendrijos ins- 
titucijų taikomos priemonės būtų tinkamos užsibrėžtiems ciks- 
lams pasiekti, nesiimant to, kas nėra būtina. Atsižvelgdamas į 
specifinę Vokietijos Vyriausybės argumentaciją, Teismas nuta- 
rė, pirma, kad problemos, galinčios iškilti, jei tam tikros prie- 

monės būtų nustatytos kiekvienam konkrečiam atvejui, leidžia 
daryti išvadą, kad Komisijai suteiktos galios nėra netinkamos 
siekiant aukšto vartotojų apsaugos lygio ir, antra, kad 169 straips- 
nio nustatyta tvarka neduotų tų pačių rezultatų, kaip vykdant 
įgaliojimus, įtvirtintus Direktyvos 9 straipsnyje, nes vadovau- 
jantis 169 straipsnio tvarka negalima būtų įpareigoti valstybių 
narių pasirinkti priemonę, iš sąrašo, pateikto Direktyvos 6(1)(d)- 
(h) straipsnyje, o ypač pažeidimų nagrinėjimas neužtikrintų var- 
totojų apsaugos per trumpiausią laiką. 

Nepaisant to, precedentinės teisės proporcingumo doktri- 
na, su kuria pats terminas yra dažniausiai siejamas, taip pat kuri 
patenka į antrąją iš anksčiau pateiktų klasifikacijų, dažniau nag- 
rinėja Bendrijos institucijų veiksmų pasekmes, o ne klausimą, 
ar joms iš viso derėjo veikti. Toks yra trumpas apibrėžimas, pa- 
teiktas Byloje C-66/82 Fxomangais'“??: „Siekiant nustatyti, ar 
Bendrijos teisės nuostata neprieštarauja proporcingumo princi- 
pui, pirmiausia reikia išsiaiškinti, ar joje numatytos priemonės 
tikslui pasiekti atitinka paties tikslo svarbą ir, antra, ar jos tikrai 
yra būtinos tam tikslui pasiekti . Akivaizdu, čia labiau vertina- 
mos naudojamos priemonės nei pačios veiklos reikalingumas, 
todel detalesnė versija buvo pateikta Byloje C-331/88 R prieš 
Žemės ūkio, žuvų ir maisto ministrą, ex p FEDESA tr kitus (R v 
Minister for Agriculture, Fisheries and Food, ex p FEDESA and 
others)? . Prašyme del preliminaraus nutarimo priėmimo Teis- 
mui buvo perduotas klausimas del Tarybos direktyvos 88/146, 
draudžiančios gyvulius auginančiuose ūkiuose naudoti tam tik- 
rus hormoninius preparatus, galiojimo. Žemės ūkio, žvejybos ir 
maisto ministerija teigė, kad tokia priemonė yra netinkama, ne- 
būtina del bendro intereso išaugusios tariamos naudos atžvilgiu 
ir sąlygojanti itin nepageidaujamus reiškinius, ypač didelius fi- 

nansinius nuostolius, kuriuos patiria su tuo susiję prekybinin- 
kai. Europos Teismas šioje byloje teigė, jog jis „nuolat pabrėžia, 
kad proporcingumo principas yra vienas bendrųjų Bendrijos 
teisės principų. Remiantis šiuo principu, ekonominės veiklos 
draudimo teisėtumas priklauso nuo to, draudžiančios priemo- 
nės yra tinkamos ir būtinos aprariamo teisės akto numatytiems 
teisėtiems tikslams pasiektu. Tada, kai reikia išsirinkti vieną iš 
kelių priemonių, išeitis turėtų būti mažiausiai komplikuota prie- 
mone, o atsiradę nuostoliai negali būti neproporcingi pasiek- 
tiems tikslams.“ 

Tačiau Teismas šiame sprendime taip pat pabreže, kad 
Bendrijos veiksmais sukeltos net ir pakankamai nepalankios fi- 
nansinės pasekmės tam tikriems prekybininkams gali būti pa- 
teisinamos, jei siekiami tikslai yra išties tokie svarbūs, kad gali 
tai pateisinti. Be to, turėdamas galvoje teisminę peržiūrą!“*, Teis- 
mas pabreže, kad, kalbant apie bendrą žemės ūkio politiką, Ben- 
drijos įstatymų leidėjai turėjo diskrecijos teisę ir kad priimtos 
priemones legalumas minėtoje sferoje gali būti kvestionuojamas 
tik tuo atveju, jei konkreti priemone būtų visiškai netinkama 
kompetentingos institucijos siekiamam tikslui įgyvendinti. 

Galų gale proporcingumo klausimas kyla vertinant valsty- 
bių narių elgesį joms veikiant Bendrijos teisės ribose, kai svars- 
tomos nacionalinės priemonės, kurias iš principo Bendrijos teisė 
leidžia naudoti, tačiau jų taikymas apribotų Sutarties laisvių 
vykdymą. Šio skyriaus pabaigoje apsvarstysime keletą pavyz- 
džių, tačiau išsamus proporcingumo principo taikymo šioje 
sferoje apibendrinimas buvo pateiktas Byloje C-55/94 Geb- 
bard“?? . Europos Teismas nustatė, kad nacionalinės priemonės, 
galinčios sutrikdyti ar padaryti mažiau patrauklų pagrindinių 
laisvių, kurias garantuoja Sutartis, taikymą, „turi pačios būti tin- 

kamos užtikrinti jų keliamų tikslų pasiekimą“ ir „neturi numa- 
tyti to, kas nėra būtina siekiant tikslų“. Taigi pagrindinis ak- 
centas čia — Bendrijos laisvės taikymo apribojimo tinkamumas. 

Nepaisant skirtingų apibrėžimų, galima daryti išvadą, kad 
bendras bruožas yra tas, jog reikia nustatyti aptariamos priemo- 
nės pasirinkimo būtinybę ar jos tinkamumą. Šiuo atveju daž- 
niausiai kyla politinių klausimų teisminio įvertinimo problema, 
todel tai, matyt, gali paaiškinti Jungtinės Didžiosios Britanijos 
ir Šiaurės Airijos Karalystės teisėjų nenorą taikyti šią koncepciją 


vidaus teisėje!??. 


Precedentinės teisės koncepcijos raida 


Proporcingumo principas pirmą kartą buvo pritaikytas 
Bendrijos teisėje, kai šis terminas lietė tik Anglių ir plieno ben- 
driją, Teismo sprendimo Byloje 8/55 Belgijos angliakasių fede- 
racija prieš Aukščiausią valdžią (Fėdėration Charbonniėre de Bel- 
gigue v High Aurtbority)"? . Šioje byloje pareiškėjai teigė, kad 
Aukščiausioji valdžia, užuot priėmusi bendrą sprendimą nusra- 
tyti fiksuotas anglies kainas, galėjo sudaryti sąlygas tokioms kai- 
noms pasiekti norimą lygį panaikindama kompensacinius mo- 
kėjimus (skirtas kompensuoti už Belgijos anglies produkcijos 
dideles kainas) toms įmonėms, kurios nepakankamai sumažino 
savo kainas. Tačiau Teismas atmetė šį pasiūlymą teigdamas, kad 
„taikant visuotinai pripažintą teisės normą“, Aukščiausios val- 
džios veiksmai, atsakantys į neteisingą įmonės veiklą, turi būti 
proporcingi tos veiklos sunkumui. Šiame kontekste nėra pasa- 
koma daugiau nei seniai žinoma tiesa, kad bausmė turi atitikti 
nusikaltimą, ir iš tiesų šiuo principu dažnai buvo remtasi, kai 
Aukščiausioji valdžia arba Komisija skirdavo baudą'“š . Tačiau, 

kaip apibrėžė A. G. Durheillet de Lamorhe savo nuomonėje 
Byloje 11/70 Internationale Handelsgesellschaft prieš Einfubrund 
Vorratsstelle Getreide (Internationale Handelsgesellschaft v Ein- 
fubrund Vorratsstelle Getreide)"?, šis principas pasidaro tikrai 
svarbus Bendrijos teisėje: „piliečiams gali būti skiriami viešųjų 
interesų tikslais tik itin būtini įpareigojimai tokiems tikslams 
pasiekti. 

Šia prasme tik vokiečiai turi tikslų atitikmenį „Verbė/mis- 
mėūssigkeitsgrundsatz", kuris laikomas Pagrindinio įstatymo 2 ir 
12 straipsnių pagrindiniu principu, įtvirtinančiu tam tikras 
svarbiausias laisves ir jų naudojimosi galimybių ribas, tačiau 
specialiai paties principo neįvardija!??. Įdomu skaityti M. Dut- 
heillet de Lamothe nuomonę šiuo klausimu!?! , kuris po to, kai 
paminėjo normos egzistavimą Vokietijoje, teigė, kad Bendrijos 
priemonės teisėtumo klausimas negali būti sprendžiamas re- 
miantis nacionaline teise, nors nacionalinės teisės sistemos pa- 
grindiniai principai „daro įtaką formuojant tą filosofinį, politinį 
ir teisinį substratą, būdingą valstybėms narėms, iš kurio prece- 
dentinės teisės dėka atsirado nerašytinė Bendrijos teisė . Kalbė- 
damas apie ankstyvąją precedentinę teisę, jis daro išvadą, kad 
„proporcingumo“ principas jau buvo įtvirtintas bendruosiuose 
Bendrijos teisės principuose. 

Savo sprendime Teismas taip pat pabrėžė, kad Bendrijos 
priemonės pagrįstumas ar jos poveikis valstybėms narėms negali 
būti lemtas atsižvelgiant į pačios nacionalinės teisės normas ar 
koncepcijas'?2, nes priemonė prarastų jai charakteringą Bendri- 
jos teisės pobūdį. Tačiau Teismas pabrėžė, kad privalu ištirti ar 
nebuvo nepaisyta „analogiškos garantijos, būdingos Bendrijos 
teisei , atkreipiant dėmesį į tai, kad pagrindinių teisių laikyma- 
sis yra neatskiriama „bendrųjų teisės principų“ dalis, kurią gina 

Teismas. Taip pat Teismas teigė, kad nors tokių teisių apsaugą 
gali sąlygoti valstybėms narėms būdingos konstitucinės tradici- 
jos, ji vis dėlto turi būti garantuojama remiantis Bendrijos 
struktūra ir tikslais. Pateikęs tokius argumentus Europos Teis- 
mas nutarė, kad šioje byloje svarstoma eksporto depozitų siste- 
ma nepažeidė Bendrijos teisės proporcingumo principo. Be to, 
įdomu pažymėti, kad paraleliai nagrinėtoje byloje Vokietijos 
Konstituciniame Teisme buvo priimtas lygiai toks pat sprendi- 
mas taikant proporcingumo principą kaip Vokietijos teisės prin- 
cipą (net jei tai darant buvo remtasi skirtingu požiūriu į Vokie- 
tijos konstitucijoje įtvirtintų pagrindinių teisių statusą) ??. 

Dar vieną, Teismo proporcingumo principo taikymo pa- 
vyzdį, galima rasti 114, 116, 119-120/76 Bela-Mūble etc.9* by- 
lų prašymų dėl preliminarių nutarimų serijoje. Teismas kon- 
statavo, kad Tarybos reglamentas 563/76, reikalaujanus, kad 
gyvulinės kilmės maisto produktų gamintojai savo produkcijoje 
naudotų intervencinius nugriebto pieno miltelius, tris kartus 
brangesnius nei anksčiau naudoti sojos lukštai, neproporcingai 
įpareigojo ir nebuvo būtinas, kad būtų sumažintos pieno milte- 
lių atsargos (toks įpareigojimas diskriminacinis EEB Sutarties 
40(3)(2) straipsnio prasme). Nieko stebėtino, kad Teismas pri- 
pažino Reglamentą neteisėtu, nors susijusio ieškinio dėl žalos 
atlyginimo atžvilgiu buvo nuspręsta, kad žala, kurią patyrė ga- 
mintojai, neviršijo jų verslui būdingos rizikos!??. 

Vėlesnėje precedentinėje teisėje šiuo principu buvo remia- 
masi pabrėžiant pirmaeilių ir antraeilių įsipareigojimų skirtu- 
mą. Taigi galima manyti, kad jei didelio užstato kontiskavimas 
gali būti proporcingas pagrindinio įsipareigojimo pažeidimui, 
neįvykdant eksporto sandorio, tai jis nėra proporcingas nežy- 
maus antraeilio įsipareigojimo pažeidimui — nesikreipimui dėl 

eksporto licencijos per nuostatytą laikotarpį, bent jau jei tai ne- 
trukdo įvykdyti eksporto sandorį. Tokia situacija iškilo Byloje 
181/84 E. D. ir F. Man pries Intervencijos tarybą (E. D. and F. 
Mann v Intervention Board)““ , kur buvo pabrėžta, kad jei už- 
stato tikslas buvo cukraus eksporto užtikrinimas, tai viso užsta- 
to reikalavimas vien dėl to, kad eksportuotojas pavėlavo (keletą 
valandų) kreiptis dėl formalios eksporto licencijos, nors pačiam 
eksporto sandoriui įvykdyti dar buvo likę pakankamai laiko, pa- 
žeidė proporcingumo principą. Šios bylos sprendimas buvo pa- 
grįstas tuo, kad yra skirtumas tarp pirmaeilio įsipareigojimo 
įvykdyti eksporto sandorį ir antraeilio įsipareigojimo kreiptis del 
eksporto licencijos per nustatytą laikotarpį, todėl Teismo nuo- 
mone, vienodai griežtai bausti už antraeilio, kaip ir už pirmaei- 
lio įsipareigojimo nevykdymą būtų proporcingumo principo pa- 
žeidimas. Skirtumas tarp pirmaeilių ir antraeilių įsipareigojimų 
buvo atskleistas ir Byloje 21/85 Maas prieš Bundesanstalt fiir 
Landwirtschaftliche Marktordnung (Maas v Bundesanstalt fūr 
Landwirtschafžliche Marktordnung)“" . Šiuo atveju užstatas pa- 
gal maisto pagalbos įstatymą buvo konfiskuotas dėl to, kad eks- 
portuotojas pakrovė prekes į laivus pavėlavęs keletą dienų, ir dėl 
to, kad krovininiai laivai, kaip numatė įstatymas, buvo senesni, 
nei 15 metų. Teismas konstatavo, kad įpareigojimas pakrauti 
prekes per nustatytą laikotarpį buvo pirmaeilis, tačiau kalbant 
apie jūrų transportą keleto dienų vėlavimas nebūtinai reiškia to 
įsipareigojimo pažeidimą, taip pat prekės faktiškai buvo prista- 
tytos į paskirties vietą laiku, todėl užstato praradimas buvo ne- 
pateisinamas. Įpareigojimas naudoti naujesnius nei 15-kos me- 
tų laivus buvo pripažintas antraeiliu, ypač dėl to, kad lyginant 
su kitu panašiu įstatymu tokio reikalavimo nebuvo. Taigi buvo 
nuspręsta, kad šis reikalavimas turėtų būti aiškinamas kaip lai- 

vų, sulygintų su naujesniais nei 15-kos metų laivais, įvardijimas 
turint draudimo tikslų, ir todėl, net jei naudoti laivai neatitiko 
taip aiškinamo reikalavimo, viso užstato kontiskavimo reikala- 
vimas buvo neproporcinga priemonė. 

Minetose 114, 116, 119-120/76 Bela-Mūble etc.?8 bylose 
buvo pabrėžtas, galimas proporcingumo ir nediskriminacijos 
principų sutapimas, nes Bendrijos įstatymai nenustatė skirtumų 
tarp aptariamų gamintojų. Galima, žinoma, pateikti pavyzdžių, 
kai tokios situacijos buvo išspręstos taikant tik proporcingumo 
principą. Vienoje bylų grupėje"?? trys komisijos Reglamentai 
buvo pripažinti negaliojančiais remiantis tuo, kad buvo pažeis- 
tas proporcingumo principas. Kadangi buvo įtvirtinti ypač di- 
deli „papildomi mokesčiai“ importuojamiems konservuotiems 
grybams, neišskiriant konservuotų grybų rūšies ar kilmės. Del 
šios priežasties gerokai pakilo importuotų konservuotų grybų 
kainos ir ypač —- žemesnės kokybės grybų. Taigi, minėti Regla- 
mentai daugiau apmokestino importuojamus žemesnės kokybės 
grybus. 

Vel iškilo!“ problema sprendžiant Tarybos reglamento 
1796/81 galiojimo klausimą. Šis reglamentas buvo priimtas vie- 
toj minėtų trijų, Komisijos reglamentų pripažintų negaliojan- 
čiais. Šį kartą Teismas nustatė, kad Taryba ir Komisija pažeidė 
proporcingumo principą nustatydamos per didelį importo mo- 
kestį konservuotiems grybams. Teismas pažymėjo, kad, taikant 
proporcingumo principą, priemonės, kuriomis verslininkams 
skiriami finansiniai įpareigojimai, pripažįstamos teisėtomis, jei 
jos yra tinkamos ir būtinos siekiant minėtomis normomis teisė- 
tai suformuluotų tikslų. Tačiau jei reikia pasirinkti vieną iš kelių 
priemonių, turi būti renkamasi mažiausiai sunkinanti, o nusta- 
tomi įpareigojimai turi būti proporcingi siekiamiems tikslams. 

Atmesdamas Komisijos argumentus Teismas pažymėjo, kad 
Reglamentas iš esmės nesiskyrė nuo anksčiau anuliuotų, todėl 
nusprendė, kad įvestas vienodo dydžio labai aukštas mokestis 
visiems prekybininkams, viršijantiems nustatytus kiekius, nepai- 
sant to, ar tai jie padarė neapdairiai, ar nesąžiningai, buvo per 
didelis, t. y. neatitiko Reglamento tikslo, — siekimo apsaugoti 
Bendrijos rinką, bei nubaudė importuotojus. Vadinasi, propor- 
cingumo principas buvo pažeistas. 


Principo ribos 


Nors proporcingumo principu galima dažnai remtis, dau- 
gelyje sprendimų Teismas griežtai laikėsi techninių reikalavimų 
ar pripažino, jog prekybininkams nustatytos prievolės buvo tei- 
sėtos. Pavyzdžiu gali būti Teismo spredimas Byloje 9/85 Nord- 
butter““!, nagrinėjusioje įstatymą, kuriuo remiantis galėjo būti 
skiriama subsidija nugriebtam pienui, skirtam šerti gyvulius, iš- 
skyrus veršelius. Pagal minėtą įstatymą buvo reikalaujama kas 
ketvirtį pateikti deklaraciją nurodant laikomų veršelių skaičių 
ir, remiantis Komisijos reglamentu 188/83, jei deklaracija buvo 
pateikiama 10 dienų pavėlavus, subsidija buvo sumažinama 
10 proc. o veliau ir visai nesuteikiama. Teismas nusprendė, ka- 
dangi nedideli galutinio termino pažeidimai buvo akivazdžiai 
leidžiami, taigi proporcingumo principas nebuvo pažeistas. 

Kira vertus, techniniai apibrėžimai gali būti griežtai aiški- 
nami, taigi, reikalavimas iš vynuogių gaminti vynuogių misą, o 
iš misos — vyną arčiausiai prie konkretaus regiono todel, kad 
vyno kokybė atitiktų specifiniame rajone gaminamo aukštos ko- 
kybės vyno kriterijus (VOPRD), buvo pripažintas būtinu, kad 


būtų pasiekti įstatyme numatyti tikslai, ir todėl nebuvo pažeis- 

tas proporcingumo principas.'*? Panašiai griežtai buvo įtvirtinti 
ir maisto pagalbos standartai. BylojeC-326/94 A. Maas k Co. 
NV prieš Belgische Dienst voor Bedriflsleven en Landbouw (A. 
Maas 8 Co. NV v Belgische Dienst voor Bedrijfsleven en Land- 
bouw)“? kilo klausimas dėl Komisijos reglamento 1824/80, 
skelbiančio konkursą dėl grūdų surinkimo suteikiant maisto pa- 
galbą Benino Respublikai, interpretavimo. Teismas nusprendė, 
kad proporcingumo principas nebuvo pažeistas konfiskuojant 
užstatą net tada, jei konkurso laimėtojas tik nežymiai pažeidė 
Bendrijos konktrakte nustatytus kokybės standartus. Teismas 
pažymėjo, kad šios sąlygos, kuri yra traktuojama kaip pagrindi- 
nis konkurso laimėtojo įsipareigojimas, svarba neturi būti nu- 
vertinta tiek maisto pagalbos reikalavimų, tiek lygių (nediskri- 
minacinių) konkurso dalyvių sąlygų atžvilgiais. 

Gali būti taikomos griežtos technines taisyklės, pavyzdžiui, 
mokant priemokas už denatūravimą. Byloje 272/81 Rumi prieš 
FORMA (Rumi v FORMA)“* nagrinėtas atvejis dėl ypač speci- 
finės formulės, naudojamos denatūruoti nugriebto pieno milte- 
lius siekiant užukrinti, kad jie nebūtų naudojami veršeliams šerti, 
tačiau kiaulėms ir paukščiams būtų galima juos duoti. Teismas 
nustatė, kad sustabdyti visas specialas paramos priemones dėl 
denatūravimo, kai nėra griežtai prisilaikoma formulės, nėra ne- 
proporcinga, nes yra rizika, kad bus nukrypstama nuo šio pro- 
dukto numatytų naudojimo būdų. Kita vertus, Tarybos regla- 
mentas 1300/84'*? pateikė įstatyminį proporcingumo principo 
taikymą dėl išmokų, mokamų už neparduotą pieną ir pieninių 
galvijų bandų pakeitimą, kai dėl nedidelio taisyklių pažeidimo 
gali būti mokama sumažinta išmoka, o neatimama visa. 

Byloje C-8/89 Zardi““ buvo nagrinėjamas įstatymas, ku- 


riuo remiantis grūdų gamintojai, besiverčiantys grūdų verslu, 

buvo įpareigojami sumokėti rinkliavą, kuri būtų kompensuoja- 
ma tik tuo atveju, jei produkcija neviršytų Maksimaliai garan- 
tuotos kiekybės (MGK) (Maximum Guaranteed Ouantity) per 
einamuosius metus. Šios nuostatos buvo ginčijamos remiantis 
proporcingumu. Buvo teigiama, kad derėjo taikyti švelnesnes 
ribojančias priemones, o konkrečiai, mokestis neturėjo būti 
imamas, kol nėra iš tiesų viršyta MGK. Teismas konstatavo, 
kad Bendrijos įstatymų leidėjai nepadarė didelės vertinimo klai- 
dos, atsisakydami kitų galimybių, nes grūdų „išleidimo,, į rinką 
momentu surenkama rinkliava buvo perspėjimas gamintojams 
neviršyti metinės produkcijos normų. Taip pat buvo pripažinta, 
kad tokios priemonės yra ekonomiškai efektyvesnės nei užstatų 
bei garantijų sistema. Panašaus požiūrio dėl MGK sistemos taba- 
ko rinkoje buvo laikomasi ir Bylose C-133, C-300 ir C-362/93 
Crispolton?*' . Teismas konstatavo, kad ankstesniais metais dau- 
gumos tabako rūšių gamyba nustatytos MGK neviršijo, ir todėl 
negalima teigti, kad ši sistema akivaizdžiai neatitinka užsibrėžtų 
tikslų. Be to, buvo pasakyta, kad vien tai, jog sistema pasirodė 
nepakankamai efektyvi, nėra pagrindo daryti išvadą, kad Regla- 


mentas yra negaliojantis. 


Valstybių narių elgesio proporcingumas 


Proporcingumo koncepcija buvo naudojama kaip testas sie- 
kiant nustatyti valstybių narių veiksmų teisėtumą įvairiose Ben- 


drijos teisės reguliuojamose srityse'“š 


„ Tačiau jos ypatingoji 
svarba atsiskleidžia pateikiant kaip pavyzdį nacionalines prie- 
mones, patenkančias į Bendrijos nuostatų dėl laisvo prekių ju- 
dėjimo reguliavimo sritį. Pirmą kartą proporcingumo principas 
šioje srityje buvo paminėtas teisės akte, o ne precedentinėje tei- 

sėje. EB Sutarties 33(7) straipsnyje Komisijai suteikiamas pir- 
minis įgaliojimas leisti Direktyvas, nustatančias priemonių, ekvi- 
valentiškų kiekybiniams apribojimams, panaikinimo procedūrą 
ir tvarkarašų. Naudodamasi šia galia, Komisija išleido Direkty- 
vą 70/50"? , kuri yra įdomi (nors ją privalu skaityti atsižvelgiant 
į pačio 30 straipsnio tiesiogiai galiojančias sąlygas"? ) kaip tam 
tikro draudžiamo elgesio rūšių katalogas ir kaip Komisijos tuo- 
metinio požiūrio į šį dokumentą pavyzdys. 

Svarbiausia šios direktyvos nuostata yra įtvirtinta 2 straips- 
nyje. Ji skirta priemonėms, kurios nėra vienodai taikomos tiek 
vietiniams, tiek importuotiems produktams, t. y. — diskriminaci- 
nio pobūdžio priemonėms!?! . Vienodai taikomos priemonės tė- 
ra paminėtos Direktyvos 3 straipsnyje, kuriame draudžiamos 
priemonės, reguliuojančios prekybą produktais, o konkrečiai 
tos, kurios apibūdina produktų formą, dydį, svorį, sudėtį, pa- 
teikimą, apipavidalinimą ir yra lygiai taip pat taikomos tiek na- 
cionaliniams, tiek importuotiems produktams, t. y., kai laisvą 
prekių judėjimą ribojantis poveikis tokiomis priemonėmis virši- 
ja rezultatus, išplaukiančius iš prekybos taisyklių. Ypač tai aktu- 
alu kalbant apie tuos atvejus, kai laisvo prekių judėjimo riboji- 
mo poveikis yra neproporcingas (pabrėžta) siekiamiems tikslams 
ar jei tokių pat tikslų galima pasiekti ir kitais būdais, nedaran- 
čiais tiek kliūčių prekiaujant. Taigi iš esmės vienodai taikomos 
prekybos taisyklės pažeidžia Direktyvos 3 straipsnį tik tada, jei 
jos sukelia neproporcingai ribojantį poveikį importui. Beje, iš 
karto reikia pažymėti, kad Europos Teismas tokiu požiūriu ne- 
sivadovauja. Užuot uždraudęs vienodai taikomas prekybos tai- 
sykles tik tuomet, kai jos sukelia neproporcingai apribojantį 
152 


poveikį prekybai, Teismas savo Bylos Cassis de Dijon 


prece- 
dente rėmėsi tuo, kad vienodai taikoma nacionalinė prekybos 

taisyklė, trukdanti importuoti prekę, teisėtai parduodamą kitoje 
valstybėje narėje, yra draudžiama, nebent ji būtų pateisinta kaip 
ginanti „privalomą reikalavimą“ ar remtųsi Sutarties 36 straips- 
nio sąlygomis, o kalbant apie proporcingumą ar pagrįstumą ji 


153 


arba kaip prie- 


yra pateisinama kaip privalomas reikalavimas 
monė, numatyta 36 straipsnyje!?*. Kaip pavyzdys gali būti pa- 
teikta Byla 261/81 Rau“? , kurioje buvo nagrinėtas Belgijos įsta- 
tymas, reikalaujantis, kad margarinas būtų išfasuotas kubeliais 
todėl, kad pirkėjai neva taip jį atskirtų nuo sviesto. Taigi šis 
įstatymas užkerta kelią importuoti margariną pailgomis ar apva- 
liomis pakuotėmis iš kitų valstybių narių. Akivaizdu, kad, re- 
miantis Direktyvos straipsniu, reikalavimas buvo keliamas dėl 
produkto formos ir pateikimo, tačiau Teismas, užuot kvestio- 
navęs pačio apribojimo proporcingumą, sprendė, ar jis gali būti 
pateisintas kaip privalomasis reikalavimu (šiuo atveju, kad ap- 
gintų vartotojus), ir svarstė, ar apribojimas buvo proporcingas 
būtent tame kontekste (ir nusprendė neigiamai). 

Kita vertus, prieš priimdamas sprendimus Bylose C-267 ir 
268/91 Keck'?“, Teismas taikydavo proporcingumo testą, kad 
nustatytų, ar priemonė gali būti laikoma pažeidžiančia 30 straips- 
nį tais atvejais, kai pati priemonė nebuvo laikoma susijusi su 
importu ar eksportu. Kaip pavyzdį galima pacituoti Byla 145/88 
Torfaen Borough Council prieš B 6 O plc (Torfaen Borough 
Council v B 6: O plc)“?, kurioje buvo nagrinėjamos Anglijos 
sekmadieninės prekybos taisyklės. Visų pirma buvo nustatyta, 
kad minėtos taisyklės atskleidė tam tikrų politinių ir ekonomi- 
nių sprendimų pasirinkimą ir buvo priimtos ne todėl, kad regu- 
liuotų prekybos būdus tarp valstybių narių. Teismas tada tiesio- 
giai pasiremė Direktyvos 3 straipsniu, kad įrodytų, jos taisyklės 
neprieštarauja Sutarties 30 straipsniui, nebent jų ribojantis po- 

veikis peržengtų būtinumo ribas siekiant užsibrėžto tikslo ir vir- 
šytų prekybos taisyklėms būdingą poveikį. Nepaisant to, dary- 
damas sprendimą Keck byloje Teismas pabrėžė skirtumą tarp 
taisyklių, taikomų pačioms prekėms (pvz., dėl paskirties, for- 
mos, dydžio, svorio, sudėties, pateikimo, ženklinimo, pakuočių), 
kurios pažeistų 30 straipsnį, jei nustatytų laisvo prekių judėji- 
mo kliūtis, nebent jų taikymas būrų pateisintas viešųjų interesų 
apsauga, taip pat nacionalinių nuostatų, draudžiančių ar ribo- 
jančių tam tikrus pardavimo susitarimus valstybėje narėje, kurios 
netrukdo prekybai tarp valstybių, narių, kai teisiškai ir faktiškai 
nėra diskriminacinės. 

Tačiau, proporcingumo klausimas lieka aktualus, kaip jau 
minėta atsižvelgiant į privalomus reikalavimus, taip pat į EB 
Sutarties 36 straipsnyje leistinus apribojimus. Pavyzdžiu galėtų 
būti minėta nuostata įtvirtinta žmonių sveikatos bei gyvybes, 
gyvūnų ir augalų apsauga. Byloje 104/75 De Peiper?š būtiny- 
bės, pagrįstumo ir proporcingumo klausimai iškilo būtent kal- 
bant apie žmonių sveikatos apsaugą. Nyderlandų įstatymuose 
buvo įtvirtintas reikalavimas, kad prieš pradedant prekiauti tam 
tikrais farmaciniais produktais valdžios institucijoms būtina pa- 
teikti tam tikrą informaciją, kurią galėjo pateikti tik gamintojai 
(arba, kaip pasitaiko praktikoje, gamintojo įgaliotas impor- 
tuotojas). Kaltinamasis buvo nubaustas dėl prekybos Nyderlan- 
duose produktais, pirktais Jungtinėje Karalystėje, nepateikus 
būtinos informacijos olandų institucijoms. Tie produktai buvo 
labai panašūs, beveik identiški produktams, kuriuos Nyderlan- 
duose jau pardavinėjo tas pats gamintojas ar įgaliotas i1mportuo- 
tojas ir dėl kurių atitinkama informacija jau buvo pateikta. Visų 
pirma buvo konstatuota, kad normos, nustatančios, kad tik ga- 
mintojo įgalioti prekybininkai gali importuoti, iš tiesų pažeidžia 

30 straipsnį, todėl šiuo atveju Teismas manė, jog ypač svarbu, 
kad paralelinis importuotojas nepatektų į nepalankią padėtį, nes 
jo kainos dažnai būna žemesnės, o „kad būtų garantuota efekty- 
vi žmonių sveikatos ir gyvybės apsauga, medicininius preparatus 
privalu parduoti prieinamomis kainomis“. Tačiau pripažinda- 
mas, kad „žmonių sveikata ir gyvybė yra svarbesnė nei nuosavy- 
bė ir interesai, kuriuos gina 36 straipsnis“, Teismas įvardijo, 
kad apribojančios priemonės yra suderinamos su Sutartimi tik 
tiek, kiek jos yra būtinos efektyviai žmonių sveikatos ir gyvybės 
apsaugai įgyvendinti. Priemonės nera būtinos, jei sveikata ir gy- 
vybė gali būti apsaugotos kitomis priemonėmis, kurios mažiau 
riboja prekybą. Remiantis 36 straipsniu negalima pateisinti 
veiksmų pirmiausia grindžiamų tuo, kad jais siekiama paleng- 
vinti valdymo naštą ar sumažinti valstybės išlaidas, nebent ta 
našta ar išlaidos tikrai viršytų pagrįstų reikalavimų normas. 

Šiais bendrais svarstymais remdamasis Teismas konstatavo, 
kad antrasis prekybininkas, kuris importavo visais aspektais tokį 
patį medicininį preparatą kaip tas, apie kurį reikalinga informa- 
cija jau buvo pateikta kito prekybininko, neprivalo vėl pateikti 
tokios informacijos. Atsižvelgiant į tai, kad individualios siun- 
tos atitinka jau gautą bendrą informaciją, buvo nuspręsta, kad 
negalima iš prekybininko reikalauti dokumentų, kurių jis negali 
gauti, jei valstybės valdžios institucijos gali informacijos reika- 
lauti iš gamintojų ar jų agentų arba kooperuotis su kirų valstybių 
narių institucijomis. Baigiant reikėtų pažymėti, kad pagrįstumo 
testas De Pes7per byloje susijęs ne tik su prekybininko, bet ir su 
valstybės institucijų prievole, todėl reikia išlaikyti pusiausvyrą 
tarp tokių vertinimų. 

Tikriausiai aiškiausias pavyzdys, kai importo kontrolė buvo 
pripažinta neproporcinga, yra Byla 124/81 Komisija prieš Jung- 

tinę Didžiosios Britanijos ir Šiaurės Airijos Karalystę (Commission 
v United Kingdom)“? . Joje buvo nagrinėjamos Jungtinės Kara- 
lystės taisyklės, reguliuojančios UTK (ultraaukštoje tempera- 
tūroje kaitinto) pieno importą. Šioms taisyklėms būdingi du 
pagrindiniai elementai. Pirmas — reikalavimas gauti importo li- 
cenciją, kuri jau ir taip seniai buvo pripažinta kaip iš principo 
pažeidžianti 30 straipsnį'“?, nors Jungtinė Didžiosios Britanijos 
Šiaurės Airijos Karalystė argumentavo, kad tokia licencija buvo 
būtina siekiant prižiūrėti sveikatos reikalavimų laikymąsi. Teis- 
mas nusprendė, kad tai — neproporcingas apribojimas, nes ginči- 
jami tikslai galėjo būti pasiekti, pavyzdžiui, reikalaujant dekla- 
racijų iš importuotojų, o jei reikia — ir papildomų sertifikatų. 
Antras elementas, buvo reikalavimas, kad UTK pienas būtų iš- 
pilstomas kompetentingos vietos valdžios institucijos patvirtin- 
toje pieninėje, t. y. turėjo būti išpilstomas patalpose, esančiose 
Jungtinėje Didžiosios Britanijos ir Šiaurės Airijos Karalystėje. Iš 
tiesų tai reiškė, kad pienas turi būti pakartotinai perdirbamas 
šioje valstybėje, kadangi originalios pakuotės negalima atidaryti 
neprarandant UTK apdorojimu pasiekto etekto. Dėl tokio per- 
dirbimo importas taptų neekonomišku, todėl toks reikalavi- 
mas faktiškai uždraudė importą. Teismo požiūriu, Jungtinė Di- 
džiosios Britanijos ir Šiaurės Airijos Karalystė galėjo apsaugoti 
vartotojų sveikatą reikalaudama, kad importuotojai pateiktų 
eksportuojančios valstybės narės kompetentingos institucijos iš- 
duotus sertifikatus, taip pat papildomai atlikdama mėginių 
kontrolę!“! . 

Taip par kilo tam tikra diskusija dėl pasirinktinės atrankos 
ir sistemingos analizės aiškaus atskyrimo. Buvo konstatuota, kad 
nesant įrodymų dėl apgavystės ar nukrypimų nuo normos, būtų 
neproporcinga, jei Prancūzijos institucijos tikrintų tris iš ketu- 

rių itališko vyno siuntas !**. Tokie veiksmai taip pat buvo trak- 
tuojami kaip diskriminaciniai, nes prancūziškam vynui toks 
patikrinimas nebuvo taikomas. Kaip laikinas priemones!“? Teis- 
mas šioje byloje nustatė, kad analizės privalo būti ribojamos 
tikrinant daugiausiai 15 proc. visų siuntų. Kita vertus, Byloje 
37/83 Rewe-Zentrale prieš Landwirtschaftskammer Rheinland 
(Rewe-Zentrale v Landwirtschbaftskammer Rheinland)“* vienos 
siuntos iš trijų patikrinimas buvo pripažintas atrankos vykdymu 
ir todėl galiojančiu. Tokie patikrinimai faktiškai buvo įtvirtinti 
Direktyvoje!“? , ir todėl kilo klausimas, ar Direktyvos nuostatos 
pažeidė 36 ir 30 straipsniuose įtvirtintus principus. Teismo 
nuomone, Taryba neviršijo savo diskrecijos ribų, tačiau buvo 
pabrėžta, kad Direktyva harmonizavo šią srių itin netobulai. 
Apibendrinant pasidaro akivaizdu, kad tiek nacionalinių veiks- 
mų, tiek ir Bendrijos veiksmų teisėtumo klausimai nėra visiškai 
atskiri dalykai. 

Šio skyriaus pradžioje buvo paminėta, kad dėstomas požiū- 
ris susiformavo ypač (tačiau ne tik) kalbant apie laisvą prekių 
judėjimą, kuris po to buvo apibendrintas, būtent Bylos C-55/94 
Gebbard““ kuri buvo susijusi su įsisteigimo laisvės ir laisvės 
teikti paslaugas atskyrimu, nutarime, kad nacionalinės priemo- 
nės, galinčios sutrukdyti ar padaryti mažiau patrauklų pagrindi- 
nių laisvių, kurias užtikrina Sutartis, taikymą, „turi pačios būti 
tinkamos užtikrinti jų keliamų tikslų pasiekimą“ ir „neturi nu- 
matyti to, kas nėra būtina siekiant tikslų. 


—————————————m KETVIRTAS SKYRIUS m 


Teisėti lūkesčiai ir teisinis tikrumas 


Bendrieji klausimai 


Remianuis statistiniais duomenimis, LEXIS duomenų bazės 
tinkle 1997 m. rugpjūčio mėn. buvo pažymėta, kad fraze „teisi- 
nis tikrumas“ Europos Teisme buvo remtasi daugiau nei 900 
bylų (palyginkime — „proporcingumas“ minimas daugiau nei 
700 kartų, o „teisėtas lūkestis“ ar „teisėtas pasitikėjimas“ — dau- 
giau nei 500 kartų). Taigi ši kategorija yra svarbi Bendrijos tei- 
sės praktikoje, taip pat — tai ypač plati koncepcija, apimanti 
teisėtų lūkesčių apsaugos koncepciją bei argalinio negaliojimo 
principą. Nors pastarasis principas šiame skyriuje konkrečiai ne- 
bus svarstomas, bylose, kuriose nagrinėjamas „teisinis tikrumas“, 
susijusiose su atgaliniu galiojimu, pabrėžiamas šis tarpusavio są- 
ryšis. Byloje 88/76 Exportation des Sucres prieš Komisiją (Expor- 
tation des Sucres v Commission)“" TVeismas nutarė, kad teisinio 
tikrumo principas neleido vykdyti Komisijos priemonę prieš ją 
paskelbiant. Tačiau, nepaisant lingvistinių panašumų, tam tikri 
atgalinio galiojimo elementai buvo priimtini Byloje C-108/81 
Amylum prieš Tarybą (Amylum v Council)“8. Čia, Amylum sie- 
kė Reglamento 387/81, pakartojančio Reglamento 1293/79 
nuostatas, kurį Teismas buvo pripažinęs negaliojančiu ankstes- 


6?  anuliavimo. Reglamentas 387/81 turėjo įsigalioti 


nėje byloje 
atgaline dara, t. y. nuo 1979 metų, kai įsigaliojo Reglamentas 


1293/79. Amylum teigė, kad toks argalinis galiojimas pažeidė 

bendrąjį teisinio tikrumo principą. Teismas nustatė, kad Amy- 
lum ir kiti izogliukozės gamintojai neturėjo jokių teisėtų lū- 
kesčių, vertų apsaugos, nes jie galėjo tikėtis, jog bus nustatyti 
apribojimai izogliukozės rinkai. Kadangi Reglamentas 1293/79 
buvo pripažintas negaliojančiu dėl procedūrinio netikslumo 
(nors ir gana svarbaus, nes nebuvo konsultuojamasi su Europos 
Parlamentu), tai turėjo būti suprantama, kad faktinis nuostata 
įtvirtintas tikslas ir politika bus atnaujinti. 

Kokio masto atgalinis galiojimas gali būti pateisinimas bu- 
vo svarstomas sujungtose bylose C-260/91 ir C-261/91 Dive- 
rinste SA prieš Administration Principal de Aguanas e Impuestos 
Especiales de la Junguera (Diverinste SA v Administration Princi- 
pal de Aguanas e Impuestos Especiales de la Junguera)“9 kartu su 
teisinio tikrumo ir teisėtų lūkesčių koncepcijomis. Cia buvo 
nagrinėjamas 1987 m. kovo 16 d. Komisijos Reglamento galio- 
jimo klausimas. Šiame reglamente buvo nustatytas mokestis 
tam tikriems iš Ispanijos eksportuojamiems pieno produktams, 
o įsigaliojimo data nustatyta 1987 m. vasario 12 d. Teismas 
nutarė, kad nors ir yra bendrai priimta, kad teisinio tikrumo 
principas trukdo įsigalioti Bendrijos teisės aktui ankstesne nei 
jis buvo paskelbtas data, išimtys gali būti daromos, jei iš siekia- 
mo tikslo išplaukia toks poreikis ir jei adresatų teisėti lūkesčiai 
yra tinkamai apsaugoti. Nepaisant to, kad Bendrijos sprendimų 
atgalinis galiojimas ir nėra grežtai uždraustas, Teismas pabrėžė, 
kad tokio pobūdžio sprendimai turi tinkamai pagrįsti norimo 
atgalinio galiojimo priežastis (EB Sutarties 190 straipsnio reika- 
lavimas!?!). Šiuo atveju priežastis tebuvo nurodyta kaip siekis 
neleisti plėtotis spekuliacijai, Reglamento nuostatas pritaikant 
skubos tvarka. Teismas pažymėjo, kad tai gali paaiškinti, kodėl 
neatidėliotinai buvo pradėtas taikyti Reglamentas, tačiau neįma- 

noma patikrinti, ar atgalinis galiojimas buvo pateisinamas bei 
prekybininkų teisėti lūkesčiai buvo apsaugotu. Taigi Reglamen- 
tas buvo pripažintas negaliojančiu. 

Kita vertus, iš šio konteksto galutinai paaiškėja, jog Bendri- 
jos teisės aktų taikymas atgaline data leistinas tuomet, jei ginči- 
jamo teisės akto vykdymas pagerina adresatų teisinę padėtį, o į 
jų teisėtus lūkesčius yra deramai atsižvelgiama!"?. 


Teisėtas lūkestis 


Bendrijos koncepcijos raida 


Kaip proporcingumo, taip ir teisėto lūkesčio apsaugos 
principą daugelis dažnai sieja su vokiškąja „Vertrauensschutz“ 
koncepcija. Tai yra kitas principas, kuriuo Vokietijos teismai 
grindžia kai kurias Pagrindinio įstatymo, o būtent 2 straipsnio, 
nuostatas!'?. Lygiareikšmis prancūziškas terminas, vartojamas 
Bendrijos teisėje, yra „protection de la contiance lėgitime“ (pa- 
žodžiui: išvertus, t. y. teisėto pasitikėjimo apsauga). Iš pradžių 
šis terminas buvo išverstas į anglų kalbą irgi kaip „teisėto pasiti- 
kėjimo apsauga“, tačiau vėliau buvo nuspręsta, kad juridinės 
technikos požiūriu sąvokos „pasitikėjimas“ reikšmė anglų teisėje 
yra kiek klaidinanti, todėl terminas „lūkesčiai buvo parinktas 
kaip labiau tinkamas, vėliau ir prigijęs vartosenoje — toks pa- 
aiškinimas buvo A. G. Warner nuomonėje 4/75 Einfubr und 
Vorratsstelle Getreide prieš Mackprang (Einfubr und Vorratsstelle 
Getreide v Mackprang)"* byloje. 

Šis principas ne visuomet buvo tiksliai atskiriamas nuo ben- 
dros teisinio tikrumo koncepcijos ar nuo prancūziško termino 
droits acguis arba įtvirtintų teisių, tuo galima įsitikinti nagrinė- 

jant 1/73 Westzucker prieš Einfubr und Vorratsstelle Zucker 
(Westzucker v Einfubr und Vorraisstelle Zucker)“? bylos ištrau- 
ką: „Buvo klausiamas <...> ar Reglamentas <...> pažeidžia tei- 
sinio tikrumo principą, kuriuo remiantis suinteresuotų asmenų 
pasitikėjimas turėtų būti ginamas... Sunku įvertinti nuostatos 
pakeitimą, nes jis dėl savo nelankstumo galėjo sąlygoti konkre- 
čių asmenų nuostolius ar pelną, darydamas neigiamą įtaką bet 
kokiai jų užimamai pozicijai.“ Vokietijos teismas vėl rėmėsi 
„Vertrauensschutz“ koncepcija, tačiau A. G. Roemeris, pareik- 
damas savo nuomonę, ypač pabrėžė, kad panašios koncepcijos, 
t. y. principas, jog neturi būti pažeistos „įtvirtintos“ teisės, yra ir 
Prancūzijos, ir Belgijos precedentinėje teisėje!“ Buvo nuspręsta, 
kad ginčijamas Reglamentas faktiškai tokio principo nepažeidė, 
nors jis ir darė įtaką išankstinio cukraus eksporto sertifikatams, 
kurie buvo išduoti iki Reglamento įsigaliojimo, atsižvelgiant, 
kad cukrus dar nebuvo importuojamas (Reglamentas numatė 
laisvą eksporto mokesčių sugrąžinimo reguliavimą, remiantis in- 
tervencinės kainos pokyčiu vietoj ankstesnio automatiškai vyk- 
domo reguliavimo). 

Nepaisant to, taisyklė, kaip bendrasis Bendrijos teisės prin- 
cipas, buvo taikoma, kai buvo abejojama, ar paveiktos kokios 
nors įtvirtintos teisės, ir kai ginamas buvo tik paprastas „lū- 
kestis“. Įtikinamu pavyzdžiu gali būti Teismo sprendimas Bylo- 
je 81/72 Komisija prieš Tarybą (Commission v Council)V" . Čia 
reikėjo nuspręsti, ar 1972 m. kovo 21 d. priimtas Tarybos 
Sprendimas, numatantis trejus metus taikyti specialią Bendrijos 
personalo atlyginimų reguliavimo sistemą, buvo privalomojo 
pobūdžio ir užkirto kelią Tarybai teisėtai priimti Reglamentą!"š, 
neatitinkantį minėto Sprendimo sąlygų. Teismo Sprendime 
sakoma: 

„Atsižvelgiant į ypatingus darbdavių ir personalo santykius <...> 
taisyklė, ginanti personalo pasitikėjimą vadovybe, kad šioji 
gerbs tokio pobūdžio susitarimus, reiškia, kad 1972 m. kovo 21 d. 
Sprendimas susaisto Tarybos būsimą veiklą. Nors ši norma yra 
pirmiausia taikoma individualiems sprendimams, negalima at- 


mesti galimybės ja remtis, jei tinka, vykdant bendresnes galias.“ 


Verta paminėti, kad taip nuspręsdamas, Teismas nesilaikė 
A. G. Warnerio"? nuomonės, kuris rėmėsi valstybių narių, ypač 
Anglijos ir Prancūzijos, precedentine teise, nes tokie principi- 
niai pareiškimai nekelia jokių saistančių įpareigojimų. Ypač 
svarbu pažymėti, kad net Anglijos administracinėje teisėje da- 
bar yra pripažinta, kad administracijos veikla gali sukelti lūkes- 
čius, turinčius prioritetą prieš griežtą teisinę poziciją'š? . 

Remiantis teisėtų lūkesčių apsaugos principu Teismas nu- 
sprendė, kad bendrojo principo pažeidimas gali būti anuliavi- 
mo priežastis pagal 173 EB Sutarties straipsnį!*! . Byloje 112/77 
Topfer prieš Komisiją (Topfer v Commission)? buvo pabrėžta, 
kad „pareiškimas, jog buvo pažeistas šis principas, yra priimti- 
nas 173 straipsnyje įtvirtintų procedūrų kontekste, kadangi 
ginčijamas principas yra Bendrijos teisinės sistemos dalis, ir to- 
dėl kiekvienas neatitikimas yra traktuojamas kaip „šios Sutarties 
ar kitos teisės normos, susijusios su jos taikymu remiantis minė- 
tu straipsniu, pažeidimas“. Tačiau šioje byloje pareiškimas ne- 
buvo patvirtintas. Šiuo principu dažnai remdavosi sprendžiant 
skundus dėl Bendrijos institucijų padarytų nuostolių atlygini- 
mo, be to, nuspręsta, kad Bendrijos institucijos gali būti atsakin- 
gos už žalą, jei savo priimtu aktu pažeidžia šį principą (nenusta- 
tydamos pereinamojo laikotarpio prieš panaikinant kompensa- 


cijų sistemą), net kai paties akto teisėtumas nėra ginčijamas!*?. 

Minėtoje byloje pareiškėjas teigė, kad Komisijos 189/72 regla- 


Iš, kuriuo buvo atšauktos kompensacijos už rapso ir 


mentas 
aliejinių griežčių sėklas, pažeidė teisinio tikrumo principą, nes 
galiojo atgaline data ir taip nepaisė teisėtų suinteresuotų asmenų 
lūkesčių, kad kompensacijos bus mokamos už tuo metu vykdo- 
mus sandorius. Teismas nusprendė, kad Reglamentas negaliojo 
atgaline data tiesiogine prasme!“?, ir todėl į teisėtus lūkesčius 
buvo atsižvelgta. Teismas nusprendė, kad nepaisant to, jog kom- 
pensacijų sistema negalėjo būti traktuojama kaip prekybininkų 
garantija dėl valiutų kursų pasikeitimų rizikos, jos taikymas 
praktiškai leido išvengti tokios rizikos!*“ . Taigi net ir apdairiam 
prekybininkui gali nepavykti apsidrausti nuo tokios rizikos!*". 

Vis dėlto pareiškėjo teisė susigrąžinti pinigus buvo apribo- 
ta, nes „apsauga, kurios jis gali reikalauti remdamasis savo teisė- 
tais lūkesčiais, buvo tik tokia, kad nebus patiriami nuostoliai 
dėl kompensacijų atšaukimo . Tuo tarpu minėtos sistemos tai- 
kymas nebuvo garantuotas, ir pareiškėjas bet kokiomis aplin- 
kybėmis negalėjo teisėtai tikėtis tokios naudos, kokią jis būtų 
gavęs taikant pirmąją sistemą. 

Apibendrinant pasidaro akivaizdu, kad lūkesčiai gali būti 
grindžiami tik realiai egzistuojančiomis situacijomis, ar tokio- 
mis, kurios yra apibrėžtos konkrečiomis garantijomis. Bylos 
T-571/93 Lefebvre ir kiti prieš Komisiją (Lefebvre and others v 
Commission)** pareiškėjai teigė, kad jų lūkesčiai buvo pagrįsti 
dviem Komisijos laiškais, kuriuose jie buvo informuoti, jog ruo- 
šiant Tarybai pasiūlymą del Bendrijos sistemos įsteigimo bananų 
sektoriuje, bus atsižvelgta į smulkių ir vidutinių importuotojų 
specifinę padėtį. Pirmosios instancijos teismas atmetė pareiškė- 
jo argumentus, teigdamas, kad Komisijos bendro pobūdžio pa- 
reiškimas, kuris negalėjo sukelti jokių galiojančių lūkesčių, ir 

konkrečios garantijos, kuriomis galima teisėtai pagrįsti lūkes- 
čius, gerokai skiriasi. 


Igaliojimų vykdymas 


Anksčiau pateikti pavyzdžiai liudija tai, kad įstatymų lei- 
dybos ir administraciniai įgaliojimai gali būti griežtai suvaržyti 
situacijose, kai buvo sukelti teisėti lūkesčiai. Įspūdingas (ir bran- 
giai kainavęs) pavyzdys yra pieno kvotų schema. Pieno gamin- 
tojai pateikė nemažai ieškinių, kuriuose nurodė, kad jie sutiko 
nutraukti pieno gamybą penkeriems metams pagal ankstesnę 
Bendrijos schemą ir dėl to per vienerius (1983) metus nepaga- 
mino nei kiek pieno. Tačiau būtent tie metai tapo baziniais 
skaičiuojant pieno kvotas, įvedus pieno kvotų sistemą. Dėl šių 
priežasčių jiems nebuvo suteiktos pieno kvotos pagal pieno kvo- 
tų sistemą, kuri buvo įvesta Tarybos reglamentu 857/84 1984 m. 
Tai iš tiesų reiškė, kad jie negalėjo atnaujinti pieno gamybos, 
kai suėjo penkerių metų terminas. Teismas nusprendė, kad šis 
teisės aktas buvo neteisėtas!“?, nes pažeidė bendrąjį teisėtų lū- 
kesčių apsaugos principą. Teismas sutiko, kad gamintojas, sava- 
noriškai nutraukęs gamybą tam tikram laiko tarpui, negalėjo 
tikėtis, jog jam nebus taikomos rinkos normos ar struktūrinė 
politika, priimtos tuo laikotarpiu, tačiau jis, paskatintas, vado- 
vaujantis Bendrijos priemone, sustabdyti gamybą ribotam laiko 
tarpui, galėjo teisėtai tikėtis, kad jam nebus taikomi apribojimai 
vien dėl to, kad jis pasinaudojo Bendrijos nuostatomis. Teismas 
nusprendė, kad jie negalėjo numatyti, kad juos visiškai pašalins 
iš rinkos. 

Vadovaujantis šiais Teismo sprendimais suinteresuotiems 
gamintojams buvo skirtos kvotos, kurios rėmėsi šešiasdešimčia 

procentų jų pagamintos produkcijos per metus, prieš jiems pra- 
dedant dalyvauti minėtoje „pašalinimo“ schemoje pagal Tary- 
bos reglamentą 764/89. Šį žingsnį Teismas taip pat pripažino 
neteisėtu dėl bendrojo teisėtų lūkesčių apsaugos principo pažei- 
dimo!?? . Šį kartą buvo nuspręsta, kad siekimas užsitikrinti, jog 
pagal minėtą schemą dalyvavę gamintojai nepatirtų pernelyg di- 
delės naudos, palyginti su tais gamintojais, kurie tęsė gamybą, 
buvo teisėtas, tačiau kvotos sumažinimas pritaikytas pirmie- 
siems gamintojams, daugiau nei du kartus viršijo didžiausią su- 
mažinimą, taikytą antriesiems gamintojams, taigi vėl buvo pri- 
pažinta, kad gamintojai, nutraukę gamybą, patyrė apribojimus 
vien del to, kad pasinaudojo Bendrijos nuostatomis. 

Pirmosios instancijos teismo sprendimas T-115/94 Opel 
Austria prieš Tarybą (Opel Austria v Council)?! byloje pateikia 
pavyzdį, kad lūkesčiai, kilę dėl to, jog buvo remtasi dar neįsiga- 
liojusiomis normomis, gali apriboti įstatymų leidybos galias. 
Teismas nusprendė, kad Bendrijai deponavus Europos ekono- 
minės erdvės sutarties patvirtinimo dokumentus ir esant šios 
sutarties konkrečiai įsigaliojimo datai, prekybininkas, remiantis 
viešojoje tarptautinėje teisėje įtvirtintu geros valios principu, 
turėjo teisę į teisėtus lūkesčius, kad Bendrija pereinamuoju lai- 
kotarpiu nesiims jokių priemonių, prieštaraujančių minėtos su- 
tarties sąlygoms. Buvo nuspręsta, kad tokio pobūdžio lūkestis 
buvo pažeistas 1993 m. gruodžio 20 d. priėmus Reglamentą, 
kuriuo pareiškėjo į Bendriją importuojamoms greičių dėžėms 
buvo nustatyti importo mokesčiai, nors Europos ekonominės 
erdvės sutartis turėjo įsigalioti 1994 m. sausio 1 d., o pagal šią 
sutartį tokios priemonės buvo neteisėtos. 

Galios yra ribojamos ten, kur kyla teisėti lūkesčiai. Tačiau 
yra laikomasi nuostatos, kad verslininkai neturėtų puoselėti tei- 

setų lūkesčių, kad išliks nepakitusios situacijos, kurias Bendrijos 
institucija gali keisti remdamasi savo kompetencija, įgaliojimų 
teise!??. Europos Teismas pabrežė!??, kaip jau ne kartą konsta- 
tavo, jog nepaisant to, kad teisėtų lūkesčių apsaugos principas 
yra vienas iš fundamentalių Bendrijos principų, prekybininkai 
negali puoselėti teisėtų lūkesčių, kad egzistuojanti situacija, ku- 
rią Bendrijos institucijos gali keisti pasinaudodamos savo įgalio- 
jimais, išliks nepakitusi. Ši nuostata pasitvirtina ypač CAP 
(BŽŪP - bendroji žemės ūkio politika) sferoje ir organizuojant 
rinkas, nes šių sferų paskirtis yra nuolatinis prisitaikymas prie 
besikeičiančios ekonominės situacijos'?*. Be to, tokio pat po- 
žiūrio Teismas laikėsi ir antidempingo įstatymų atžvilgiu"??. 

Žinoma, prisiminus anksčiau aprartas pieno kvotų bylas, 
apginti lūkesčiai nereiškė, kad normos išliks nepakitusios pro- 
jekte dalyvavusiems gamintojams, atnaujinusiems pieno gamy- 
bą, tačiau kitų gamintojų atžvilgiu jie negali būti nubausti vien 
dėl dalyvavimo Bendrijos schemoje. Byloje 97/76 Merkur prieš 
Tarybą (Merkur v Council)?* buvo apibendrinta, kokie lūkes- 
čiai minėtose sferose gali būti ginami. Byloje buvo nagrinėjami 
senos piniginių kompensacijų sistemos klausimai!““ . Teismas 
nusprendė, kad nors prekybininko teisėtų interesų apsaugos ga- 
limybė negali būti atmesta, Bendrija galėtų būti atsakinga tik už 
nuostolius, kuriuos toks prekybininkas patiria dėl teisėtų prie- 
monių, reguliuojančių pinigines kompensacijas, priėmimo, jei, 
nesant jokių prioritetinių viešųjų interesų, Komisija panaikintų 
ar pakeistų specifiniame sektoriuje taikomas kompensacijas 
staiga, be išankstinio perspėjimo, nenustačiusi jokių tinkamų 
pereinamųjų priemonių, ir jei tokio panaikinimo ar pakeitimo 
apdairus prekybininkas negalėjo numatyti. 

Suinteresuotų asmenų žinios ir elgesys 


Precedentinėje teisėje įtvirtinta, kad Bendrijos institucijų 
veiklos atitikimo teisėtų lūkesčių apsaugos principą klausimas 
visuomet turi būti nagrinėjamas atsižvelgiant į žinias ir infor- 
maciją, kuri yra ar turėtų būti prieinama apdairiam bei infor- 
muotam verslininkui!?š. 

Esminis kriterijus yra tas, jog manoma, kad apdairūs preky- 
bininkai paprastai yra susipažinę su normomis, reguliuojančio- 
mis jų verslo sritį, ir todėl negali tikėtis to, kas toms normoms 
prieštarautų. Byloje 169/73 Compagnie Continentale France 
prieš Tarybą (Compagnie Continentale France v Council)V? bu- 
vo nuspręsta, kad Tarybos rezoliucija, išleista keletą mėnesių 
prieš 1972 m. Prisijungimus, numatančius, kokie prisijungimo 
kompensacijų dydžiai bus taikomi prekiaujant su Jungtine Di- 
džiosios Britanijos ir Šiaurės Airijos Karalyste, turėjo būti inter- 
pretuojama remiantis šio Prisijungimo akto bendruoju apriboji- 
mu, kad jie negali viršyti viso mokesčių dydžio, kuriuo konkreti 
valstybė narė apmokestina importą iš trečiųjų šalių. Taigi pre- 
kybininkas, kuris išmanė rinkos dėsnius, negalėjo paprasčiausiai 
pasikliauti rezoliucija ir ignoruoti Prisijungimo akto. 

Ispanijos Prisijungimo akte buvo įtvirtinta nuostata dėl sep- 
tynerių metų pereinamojo laikotarpio, per kurį Ispanijos cuk- 
raus kainos turėjo būti suvienodintos su bendromis Bendrijos 
kainomis, tačiau po ketverių metų turėjo būti peržiūrėta. Pra- 
ėjus ketveriems metams, ir atlikus numatytą patikrinimą, Tary- 
ba įvedė kainų schemos pataisas, pagal kurias pareiškėjams ne- 
bebuvo teikiama Bendrijos pagalba. Teismas nusprendė?“?, kad 
pareiškėjai negalėjo teisetai tikėtis, kad jiems ir toliau bus tei- 
kiama pagalba, nes „apdairūs ir gerai informuoti prekybininkai“ 

privalėjo suprasti, jog intervencinių kainų suvienodinimas galė- 
jo įvykti anksčiau. 

Panaši nuostata buvo pritaikyta ir Bendrijos pareigūnams. 
Bylose T-33/89 ir T-74/89 Blackman prieš Europos Parlamentą 
(Blackman v European Parliament"?! pareiškėjas tvirtino, kad 
teisėtai tikėjosi, jog paskiriančioji į pareigas institucija jį infor- 
muos del termino „medicininės išlaidos“, kurios turėtų būti 
kompensuotos, interpretavimo nuostatų, administracijos vado- 
vybės priimtų 1987 metais. Jo nuomone, tada jis būtų galėjęs 
pasirūpinti įrodymais, kad asmenys, lankantys jo dukrą, turi 
įgaliojimus verstis medicina ar paramedicina, tuomet, jam būtų 
suteikta išlaidų už jos reabilitacinį mokymą kompensacija. Pir- 
mosios instancijos teismas nusprendė, kad nors precedentinėje 
teisėje ir yra nuostata, jog teisė pasikliauti teisėtų lūkesčių ap- 
saugos principu gali būti suteikiama kiekvienam asmeniui, jei 
manoma, kad Bendrijos administracijos elgesys leido jam puo- 
selėti pagrįstus lūkesčius, asmuo negali teigti, jog principas bu- 
vo pažeistas, jei administracija jam nebuvo suteikusi konkrečių 
garantijų. Šiuo atveju Teismas akcentavo, kad draudimo taisyklių 
interpretavimo nuostatos buvo „viešos taisyklės, skirtos susipa- 
žinti ir prieinamos Bendrijos institucijų pareigūnams bei tarnau- 
tojams“. Taigi, pareiškėjas neturėjo pagrindo puoselėti pagrįstų 
lūkesčių, kad išlaidos dėl jo dukros reabilitacinio mokymo pro- 
gramos bus kompensuotos, jei paskiriant į pareigas institucija 
neatkreipė jo dėmesio į minėtas nuostatas. 

Pirmosios instancijos teismas Byloje T-2/93 Air France prieš 
Komisiją (Air France v CommissionY““ wrumpai apibendrino 
teigdamas, kad „Bendrijos institucija negali būti verčiama tai- 
kyti Bendrijos nuostatas contra legem, remiantis teisėtų lūkesčių 
apsaugos principu“. 

Išimtiniais atvejais Europos Teismas gali nesilaikyti prin- 
cipo, nes kiekvienas asmuo turi žinoti įstatymus. Nors byla ne- 
buvo tiesiogiai susijusi su teisėtų lūkesčių apsaugos principu, 
tačiau visiškai kitaip buvo atsižvelgta į Graikijos prekybininkų 
žinias dėl Graikijos Prisijungimo 160/84 Oryzomyli Kavallas*?? 
byloje. Joje buvo teigiama, kad tokie faktai, kaip tam tikro Ben- 
drijos teisės akto teksto graikų kalba nebuvimas, tai, kad vietos 
valstybės tarnautojai negavo su svarstomu dalyku susijusių in- 
strukcijų, o reikalingos tarnybos vadovas reikiamu laiku nebuvo 
vietoje, yra „ypatingos aplinkybes“, dėl kurių reikia remtis Ta- 
rybos reglamento 1430/7920 
nuo importo ir eksporto muitų mokesčių situacijose, susiklos- 
čiusiose dėl specialiųjų aplinkybių, kai asmenys negali būti ap- 
kaltinti dėl aplaidumo ar apgaulės. Atsižvelgiant į pastarąjį rei- 
kalavimą buvo nuspręsta, kad smulkios įmonės, esančios toli 
nuo Atėnų, dėl minėtų aplinkybių negalėjo žinoti jiems taikyti- 
nų Europos Bendrijos normų. 


13 straipsniu, leidžiančiu atleisti 


Aptarus paprasčiausią žinių trūkumą reikia atsižvelgti ir į 
tuos atvejus, kai asmenys, teigiantys turėję teisėtų lūkesčių, pa- 
tys neteisingai elgėsi. Teismas ne vieną kartą pabrėžė“?, kad 
teisėtų lūkesčių apsaugos principu negali remtis įmonė, akivaiz- 
džiai pažeidusi galiojančias normas. Vadinasi, įmonės, kurios 
gavo Bendrijos subsidiją, pareiškusios, jog už naujus žvejybinius 
laivus sumokėjo daugiau nei fakuškai vertėjo, negali teigti, kad 
per laiko tarpą, praėjusį nuo pagalbos suteikimo iki jos atšauki- 


mo, atsirado tam tikri teisėti lūkesčiai 2072. 


Kas sąlygoja lūkesčių atsiradimą? 


Ne kartą buvo pabrėžta, kad teisėtų lūkesčių apsaugos prin- 
cipą ginčijant Bendrijos normoms galima taikyti tik tais atve- 

jais, kai pati Bendrija sukuria situaciją dėl kurios gali kilti teisėti 
lūkesčiai. Remiantis tuo pavyzdžiu“““, kai pieno gamintojų gru- 
pė reikalavo specialiai nurodytų kiekių (virš jiems pateiktų pie- 
no kvotų) argumentuodami tuo, kad jie pasirinko verslo plėtros 
planus pagal Bendrijos Direktyvą, kurią jie interpretavo kaip 
paskatinimą didinti gamybos apimtis ir gauti specialiai nurody- 
tus kiekius, Teismas nusprendė, kad minėtoje Direktyvoje ne- 
buvo nieko, dėl ko gamintojai būtų galėję teisėtai tikėtis, jog 
verslo plano priėmimas užtikrins jiems specialų statusą kitų 
gamintojų atžvilgiu tuo atveju, jei būtų įvestos priemonės, ribo- 
jančios pieno gamybą. 

Ypatingos problemos kyla dėl atskirų pareigūnų įgaliojimų 
padaryti pareiškimus, kurie gali būti traktuojami, kaip Bendri- 
jos institucijos aktas. Byloje C-137/92P Komisija prieš BASF 
(Commission v BASF)?" buvo nuspręsta, kad net ir tuo atveju, 
jei įgaliojimai priimant sprendimą dėl klausimo, ar įmonė pa- 
žeidė EB Surarties 85 straipsnį, būtų perduoti Komisarui, atsa- 
kingam už konkurencinę politiką, kolegialumo principas būtų 
pažeistas. 

Taip par yra laikoma, kad joks Bendrijos pareigūnas neturi 
teisės leisti įmonėms netaikyti Bendrijos teisės*?* . Vienoje bylo- 
je, iškeltoje dėl EAPB (Europos anglių ir plieno bendrijos) plieno 
gamybos kvotų sistemos??? , Teismas nusprendė, kad Komisijos 
neįpareigoja vieno jos aukštesnio rango pareigūno pareiškimas, 
kuriame pastarasis pažadėjo, kad baudos nebus skiriamos, nes 
šioje byloje buvo nustatyta, kad Komisija neturėjo jokių kitų 
įgaliojimų, o tik skirti baudą, kai pažeidžiama nustatyta pro- 
dukcijos kvota. Ši byla parenka į tą pačią Teismo sprendimų 
kategoriją kaip ir konkurencijos byla?!?, kurioje buvo nuspręsta, 
kad aukšto rango pareigūno nuomonė, jog susitarimo galima 
netaikyti, Komisijos neįpareigoja. 

Kita vertus, 29, 31, 36, 39-47 ir 51/63 Usines de la Pro- 
vidence prieš Aukščiausią valdžią (Usines de la Providence v High 
Autbority* V bylose, kuriose buvo svarstomi EAPB Aukščiau- 
siosios valdžios pareigūnų per tam tikrą laiko tarpą nuolat duo- 
dami pažadai apmokėti „transporto paritetą“, Teismas nu- 
sprendė, kad taip įvyko dėl Aukščiausiosios valdžios aplaidumo 
prižiūrint savo pareigūnų darbą, taigi, nors „transporto parite- 
tai“ kaip tokie negalėjo būti apmokėti, Aukščiausioji valdžia ta- 
po atsakinga už nuostolius. 

Dar viena problema kyla dėl to, kad didžiąją dalį Bendrijos 
teisės taiko nacionalinės valdžios institucijos ir pareigūnai savo 
valstybėse. Tikrai, kad nacionalinės valdžios institucijos veikla, 
pažeidžianti Bendrijos teisę ir kurią Komisija pripažino pažei- 
džiančia Bendrijos teisę, negali suteikti jokių teisėtų lūkesčių. 
Byloje C-24/95 Land Rbeiland-Pfalz prieš Alcan Deutschland 
(Land Rhbeiland-Pfalz v Alcan DeutschlandY" buvo nuspręsta, 
kad regioninės valdžios veiksmai, kai ji suteikė valstybės pagal- 
bą nepranešus: Komisijai pagal EB Sutarties 93(3) straipsnį, o 
dėl ro Komisija priėmė formalų sprendimą, pripažįstantį tokią 
pagalbą neteisėta, nedavė pagrindo paramos gavėjui teisėtai ti- 
kėtis, jog parama buvo teisėta. Dėl šių priežasčių gavėjas negalė- 
jo priešintis reikalavimui grąžinti išmokėtą pagalbą, tačiau net 
ir tada, regioninė valdžia delsė pradėti šios pagalbos susigrąžini- 
mo procedūrą taip ilgai, kad ji galėjo būti uždrausta remiantis 
Vokietijos administracinės teisės teisinio tikrumo principu. 

Kita vertus, būna atvejų, kai Bendrijos teisė pripažįsta na- 
cionalines valdžios institucijas kompetentingomis ir, žinoma, 
pripažįsta specifines nuostatas, kurios šiame kontekste gina tei- 
setus lūkesčius. Kaip pavyzdys galėtų būti Tarybos reglamentas 
1697/79 dėl importo ir eksporto sumokėtų muitų sugrąžini- 

mo*!?. Reglamento 5(2) straipsnis numatė, kad sumokėti mui- 
tai negrąžinami, jei muitas nebuvo sumokėtas dėl kompetentin- 
gos valdžios institucijos klaidos, o turintis muitą mokėti asmuo 
elgėsi sąžiningai ir nepažeidė jokių galiojančių įstatymų nuos- 
tatų del muitų deklaracijų. Pažymėta, kad „kompetentingos 
valdžios institucijos“ šiame kontekste yra „bet kokia valdžios 
institucija, kuri veikdama savo kompetencijos ribose, pateikia 
svarbią informaciją dėl muitų mokesčių grąžinimo, ir dėl kurios 
asmuo, turintis muitą moketi, gali puoselėti teisėtus lūkes- 
čius. '*!* Be to, buvo pripažinta, kad kompetentingos valdžios 
institucijos tam tikroje situacijoje gali būti muitinės tų šalių, 
kuriose negalioja EB Sutartis, pavyzdžiui, kaip Farerų salų insti- 
tucijos Bylose C-153 ir 204/94 R prieš Muitų ir akcizų komisa- 
rus, ex p Faroe Seafood (R v Commissioners of Customs and Exci- 
se, ex p Faroe SeafoodY“ . Teismas nusprendė, kad Komisijos 
Reglamente apibrėžus „produktų kilmę“ kai kuriems Farerų sa- 
lų produktams turėjo būti taikomos muitų procedūros, ir todel 
būtent Farerų salų valdžios institucijos turėjo išduoti EUR.1 
sertifikatus, patvirtinančius prekių kilmę. Teismas padarė išva- 
dą, kad Bendrija patikėjo Farerų salų valdžios institucijoms teik- 
ti informaciją, reikalingą sugrąžinti muitų mokesčiams, „ir to- 
dėl muitus mokantys asmenys galėjo turėti teisėtų lūkesčių *!“. 
Taip įvyktų tuo atveju, jei eksportuotojas, remdamasis Farerų 
salų valdžios institucijų turimomis žiniomis apie faktus, to- 
kioms ginčijamoms muitų taisyklėms taikyti, patvirtintų, jog jo 
prekių kilmė — Farerų salos. Žinoma, jei eksportuotojas suklai- 
dintų minėtas valdžios institucijas, pateikdamas neteisingas de- 
klaracijas, tada galima būtų dar kartą teigti, kad niekas negali 
kažko tikėtis iš situacijos, kuri susidarė pačiam asmeniui pažei- 
dus Bendrijos teisę. 


77 


TEISĖTI LŪKESČIAI IR TEISINIS TIKRUMAS 


Teisinis tikrumas 


Teisėtų lūkesčių apsauga dažnai siejama su platesne teisinio 
tikrumo koncepcija. Pastarasis principas yra toks platus, kad jo 
neįmanoma priskirti nė vienam konkrečiam nacionaliniam šal- 
tiniui, ir iki šiol jis yra ypač svarbus Teismo precedentinėje 
teisėje. Nepaisant to, kad šiuo principu yra remtasi priimant 
daugelį sprendimų, čia bus minimi tik du esminiai jo taikymo 
aspektai. 


Konkurencijos taisyklės ir tiesioginis veikimas 


1970-ųjų pradžioje Teismas priėmė gerai žinomus spren- 
dimus antroje Brasserie de HaechP“V 1 BRT prieš Sabanė8 
bylose. Buvo nuspręsta, kad EEB Sutarties 85(1) ir 86 straips- 
niai yra tiesiogiai veikiantys todėl negali būti keičiami ar riboja- 
mi Tarybos reglamentu Nr. 17*P. Taip par liko neišspręsti 
klausimai dėl to, kokia apimtimi nacionaliniai teismai gali tai- 
kyti „laikino galiojimo“ sąvoką nagrinėjamiems susitarimams, 
taip pat kaip turėtų būti sprendžiami galimi konfliktai dėl juris- 
dikcijos tarp nacionalinių teismų ir Komisijos. Pirmuoju klausi- 
mu Byloje Brasserie de Haecht Ueismas nusprende, kad egzis- 
tuoja galimybė atskirti susitarimus, sudarytus prieš ir po to, kai 
Reglamentas Nr. 17 įgyvendino 85 straipsnį. Taigi dėl „senų“ 
susitarimų, „bendrasis sutartinio tikrumo principas reikalauja, 
ypač jei apie susitarimą buvo pranešta remiantis Reglamento 
Nr. 17 nuostatomis, kad teismas turėtų galimybę paskelbti su- 
sitarimą automatiškai negaliojančiu tik po to, kai Komisija pri- 
ima sprendimą remdamasi minėtu reglamentu" *?, 

Brasserie de Haecht byloje pateikta pozicija dėl „senų“ susi- 
tarimų buvo remtasi ir tada, kai naujose sferose, pavyzdžiui, oro 
transportas, buvo pradėtos taikyti konkurencijos taisyklės, nors 
tuo metu pagrindiniai EB konkurencijos principai verslinin- 
kams tikrai turėjo būti žinomi. Bylose 209-213/84 Ministėre 
Public prieš Asfes (Ministėre Public v Asjes)*?' Teismas nuspren- 
dė, kad del teisinio tikrumo 85 straipsnio negalima tiesiogiai 
taikyti su oro transportu susijusiems susitarimams, kol nejįsi- 
galiojo antriniai teisės aktai, taikantys konkurencijos taisykles 
minėtame sektoriuje. Kita vertus, Teismas nesirėmė tuo pačiu 
požiūriu Byloje 66/86 Ahmed Saeed“*? , nagrinėdamas pareiški- 
mą dėl 86 straipsnyje numatyto piktnaudžiavimo dominuojan- 
čia padėtimi oro transporto sektoriuje, kadangi tokio pažeidimo 
atveju nebuvo galimybių netaikyti muitinės procedūrų ar atleis- 
ti nuo jų. 

Sprendimas dėl galimų nacionalinių teismų ir Komisijos 
konfliktų del jurisdikcijos buvo priimtas SABAM byloje, kurio- 
je Teismas nustatė, kad tuo atveju, jei taikydama Reglamento 
Nr. 173 3 straipsnį Komisija inicijuoja procedūrą, nacionalinis 
teismas gali, jei mano esant būtina, remiantis teisiniu tikrumu 
sustabdyti bylą ir palaukti Komisijos veiksmo rezultatų??? . "Ta- 
čiau Teismas pabrėžė, kad nacionalinis teismas turi tęsti teismi- 
nį nagrinėjimą, jei jis nusprendžia, kad ginčijamas susitarimas 
ar elgesys ženkliai nepaveikė nei konkurencijos nei prekybos 
tarp valstybių narių, arba jei nėra abejonių, jog susitarimas ar 
elgesys neatitinka EB Sutarties 85 ar 86 straipsnių reikalavimų. 

Priimdamas sprendimą byloje C-234/89 Delimitis prieš Hen- 
ninger Brūu (Delimitis v Henninger Brūu)*“, Ueismas papildė 
minėtus reikalavimus keletu niuansų. Buvo pasiūlyta, kad tuo 
atveju, jei nacionalinis teismas, atsižvelgdamas į Komisijos tai- 
sykles ar sprendimų priėmimo praktiką, mano, kad dėl susitari- 

mo gali būti priimtas atleidimo sprendimas, arba mano, kad 
gali būti priimti prieštaraujantys sprendimai, jis gali sustabdyti 
bylos nagrinėjimą arba imtis laikinų priemonių pagal nacionali- 
nes procesinės normas. Buvo pateiktas ir bendresnio pobūdžio 
pasiūlymas, pagal kurį nacionaliniai teismai visada gali prašyti 
informacijos apie bet kokią Komisijos įgyvendinamos proce- 
dūros būklę, taip pat — jei tikėtina, jog Komisija gali priimti 
oficialų sprendimą dėl susitarimo pagal Reglamentą Nr. 17. 
Teismas teigė, kad nacionalinis teismas, ,,siekdamas gauti eko- 
nominę ir teisinę informaciją, kurią ta institucija jam gali su- 
teikti“, gali kontaktuoti su Komisija, jei 85(1) ir 86 straipsnių 
taikymas sukelia tam tikrų sunkumų. Kadangi 5 straipsnyje 
įtvirtinta, kad „Komisija privalo nuoširdžiai bendradarbiauti 
su nacionalinėmis teisminėmis institucijomis. 

Vadinasi, buvo pripažinta tam tikra Komisijos prelimina- 
raus nutarimo priėmimo galimybė, t. y. tai, ką numatė pati Ko- 
misija savo Rašte dėl bendradarbiavimo tarp nacionalinių teis- 
mų ir Komisijos taikant 85 ir 86 straipsnius“*?. Komisija jame 
pateikė pasiūlymą, kad nacionaliniai teismai galėtų konsultuotis 
laikantis „įprastinių procedūrų“, kurias ji taiko aprariamai Ben- 
drijos teisei, o ypač spręsdami klausimą dėl poveikio prekybai 
tarp valstybių narių ir dėl 85 ir 86 straipsniuose įtvirtintų kon- 
kurencijos apribojimų masto, kuris galėtų būti laikomas žymiu. 
Komisija pabrėžė, kad ji nesvarstys bylos iš esmės, jos atsaky- 
mai, kuriuos prašė pateikti nacionaliniai teismai, pastarųjų ne- 
įpareigos, o nacionalinių teismų teisė kreiptis į Europos Teismą 
pagal 177 straipsnį nebus pažeista. Nepaisant to, Komisija pa- 
reiškė, kad jos pateikti atsakymai nacionaliniams teismams bus 
naudingos nuorodos sprendžiant ginčus. 

Kad ir kokia įdomi ši koncepcija būtų, remiantis teisinio 
tikrumo koncepcija galima teigti, kad tada, kai nacionalinis 
teismas susiduria su EB konkurencijos teisės interpretavimo 
problema, jis turės kur kas daugiau naudos gaudamas galutinį 
Europos Teismo nutarimą nei neįpareigojančią Komisijos 
nuomonę. 


Europos Teismo sprendimų laikinas poveikis 


Kitas teisinio tikrumo aspektas siejasi su Europos Teismo 
sprendimų laikinuoju poveikiu. Antrojoje Defrenne byloje??“ 
Teismas nusprendė, jog, nepaisant to, kad Sutarties 119 straips- 
nis dėl vienodo užmokesčio turėjo įsigalioti valstybėse narėse 
nuo 1962 m. sausio 1 d., jis galėjo būti pradėtas tiesiogiai taiky- 
ti tik nuo sprendimo priėmimo dienos (1976 m. balandžio 8 d.), 
nes tiek dėl Komisijos, tiek del tam tikrų valstybių narių elgesio 
jo paliesti asmenys ir toliau galėjo tęsti savo priešingus 119 
straipsniui veiksmus, ir todėl „esant tokioms aplinkybėms, kai 
negalima sužinoti bendro užmokesčio nustatymo lygio, derėtų 
akcentuoti, kad dėl svarbių nuomonių dėl teisinio tikrumo, ku- 
ris paveikia visus, tiek viešuosius, tiek privačius, su tuo susiju- 
sius interesus, vel pradėti svarstyti su praeitimi susijusį klausimą 
pasidaro praktiškai nebeįmanoma 

Nepaisant fakto, jog šis teiginys implikuoja tai, kad savo 
paprastu elgesiu Komisija gali keisti Sutarties nuostatos veiki- 
mą, O to ji negalėtų padaryti priimdama tiesioginį teisės aktą, 
būtent šis Defrenne bylos sprendimo aspektas leido Hamso- 
nui?““ teig, kad tiesioginio veikimo koncepcijos plėtotė sąly- 
gojo tai, kad Teismas nustatė ir vykdė tokias nebūtinas teisin- 
gumo galias, kurių nežinojo joks modernus nė vienos valstybės 

narės teismas, „siekdamas išvengti visiško chaoso . Neseniai 
Hartley teigė, kad tokia doktrina nesuderinama su teisiniu prin- 
cipu?*š . Kita vertus, tai galima traktuoti kaip apribojimą, kylan- 
tį Iš principo, išsirutuliojusio iš nacionalinių teisių perdavimo 
Bendrijai apimties koncepcijų. Kaip ten bebūtų, Defrenne by- 
los nuostatos buvo pakartotos, galbūt geriausiai žinomoje Bylo- 
je C-262/88 Barber prieš Guardian Royal Exchange Assurance 
(Barber v Guardian Royal Exchange AssuranceX? . Teismas nu- 
sprendė, kad nors pensijoms mokėti pagal kontraktais sudaromos 
privačios veiklos schemą taikytinas EEB Sutarties 119 straips- 
nis, del „teisinio tikrumo svarbos“ nedera remtis 119 straipsnio 
tiesioginiu veikimu reikalaujant teisės į pensiją nuo ankstesnės 
nei sprendimas dienos, nebent byla jau buvo iškelta arba jau 
buvo pareikštas ieškinys. Nepaisant to panašu, kad išliko gali- 
mybėe reikalauti vienodo pensijų mokėjimo po datos, iki kurios 
įmokos buvo sumokėtos. Dėl tokios galimybės valstybės narės 
Mastrichto sutarties dėl Europos Sąjungos viename protokole 
pareiškė, kad „remiantis Sutarties 119 straipsniu pašalpos, gau- 
tos pagal profesinės socialinės apsaugos schemas nebus laiko- 
mos atlyginimu, jei jos priskirtinos darbo laikotarpiams iki 
1990 m. gegužės 17 d.“ (Barber sprendimo data), nebent byla 
buvo iškelta ar pretenzijos pareikštos jau iki to laiko. Dėl šių 
nuostatų galėjo kilti svarbių klausimų, pavyzdžiui, apie lūkes- 
čius arba teises, galėjusias atsirasti laikotarpiu nuo sprendimo 
priemimo datos iki Mastrichto sutarties įsigaliojimo, tačiau By- 
loje C-109/91 Zen Oever“? Europos Teismas nusprendė, kad 
tai yra teisingas jo sprendimo Barber byloje aiškinimas. 

Panašiu požiūriu Teismas rėmėsi tais atvejais, kai pakeitė 
savo išaiškinimą dėl Bendrijos įstatymų. Byloje C-308/93 Ca- 


banis-Issartė?! Teismas plačiau nei pastaruosius 20 metų??? iš- 

aiškino tam tikras migrantų darbininkų sutuoktinių teises pagal 
Tarybos reglamentą 1408/71 del socialinės apsaugos. Nors ir 
pripažindamas, kad jo sprendimas nukrypo nuo ankstesnės pre- 
cedentinės teisės, Teismas nusprendė, kad dėl teisinio tikrumo 
jo sprendimas iš esmes bus taikomas tik ateityje: „teisinio tikru- 
mo svarbios aplinkybės neleidžia ginčyti teisinių situacijų, ga- 
lutinai nustatytų pagal ankstesnę Teismo precedentinę teisę, 
kurios apimtį riboja šis sprendimas. Vadinasi, šiuo sprendimu 
negalima remtis tenkinant pretenzijas dėl pašalpų už periodus, 
ankstesnius nei sprendimo priėmimo data, išskyrus tuos atve- 
jus, kai asmenys inicijavo bylos nagrinėjimo procedūras ar iškė- 
lė analogiškus ieškinius iki minėtos datos.“ 

Panašios problemos kyla dėl to, kad prašymų pateikti preli- 
minarius nutarimus dėl Bendrijos teisės aktų galiojimo sistema 
leidžiama atskiroms bylos šalims kreiptis į Europos Teismą per 
nacionalinius teismus dėl bendrųjų Bendrijos teisės aktų galioji- 
mo, t. y. dėl klausimų, kurių tiesiogiai ginčyti jie negalėtų. Del 
šios priežasties Byloje 41/84 Pinna prieš Caisse d Allocations Fa- 
miliales de la Savoie (Pinna v Caisse d 'Allocations Familiales de la 
Savoie)?? pilietis, kuris negalėjo kelti anuliavimo ieškinio, sėk- 
mingai ginčijo bendro teisės akto nuostatos galiojimą maždaug 


24. Teismas nustatė, kad gin- 


penkiolika metų po jo priėmimo 
čijamos nuostatos negaliojimas gali būti pripažįstamas tik po jo 
sprendimo priėmimo dienos, išskyrus tuos atvejus, kai procesi- 
niai veiksmai buvo pradėti ar lygiaverčiai ieškiniai pateikti prieš 
tą datą. 

Ši procedūra tokiame kontekste pirmą kartą buvo panau- 
dota Byloje 4/79 Providence Agricole de la Champagne prieš 
ONIC (Providence Agricole de la Champagne v ONIC)* „Veis- 


mas nusprendė, kad pareiškime dėl negaliojimo, priimtame pa- 

gal kreipimąsi dėl preliminaraus nutarimo galima analogijos 
būdu remtis EB Surarties 174 straipsnyje įtvirtintu principu, 
„dėl tų pačių teisinio tikrumo priežasčių, kurios sudaro tos nuo- 
statos pagrindą“. Tiesioginio ieškinio reglamento anuliavimo at- 
vėju Teismas, remdamasis minėta nuostata, gali, jei mano esant 
reikalinga, nurodyti, kurie paskelbto negaliojančiu reglamento 
padariniai lieka galutiniai ir nekeičiami. Providence Agricole 
byloje Teismas nusprendė, kad ginčijamas Reglamentas gali bū- 
ti laikomas negaliojančiu tik nuo sprendimo priėmimo dienos, 
šį kartą be jokių išimčių tų, kurie anksčiau padavė ieškinius 
atžvilgiu. 

Nepaisant to, lieka neišspręstas klausimas, ar Teismas gali, 
gavęs kreipimąsi dėl preliminaraus nutarimo, svarstyti galioji- 
mą teisės akto, kurį nacionalinio proceso šalys galėtų ginčyti 
tiesiogiai. Ši problema sąlygoja du skirtingus ir prieštaringus 
principus: principą, kad tiesioginio ieškinio dėl anuliavimo ar 
neveikimo padavimo terminų negalima pakeisti šaliai naudo- 
jant kitas priemones, jei ji iš tiesų galėjo paduoti ieškinį, kuris 
buvo priimtas atsižvelgiant į ieškinį dėl žalos atlyginimo, bent 
jau personalo bylų arveju??“; taip pat principą, kad dėl prelimi- 
naraus nutarimo gali kreiptis nacionalinis teismas, o ne bylos 
šalys nacionalinio teismo procese*?“. Tačiau yra teigiama, kad 
dabartinė precedentinė teisė grindžiama trečiuoju - teisinio tik- 
rumo principu. 

Šis principas buvo įvardytas Byloje C-188/92 TWD Texzil- 
werke Deggendorf prieš Bundesminister fir Wirtschaft (TWD Tex- 
tilwerke Deggendorf v Bundesminister fr Wirtschaft??8 . Joje bu- 
vo nagrinėjamas adresuotas Vokietijai Komisijos sprendimas, 
kuriame, remiantis EB Sutarties valstybės pagalbos normomis, 
buvo pripažinta, kad pareiškėjui suteiktos subsidijos tiek proce- 

dūrine, tiek materialine prasme pažeidė Sutartį ir todėl turi būti 
grąžintos. Po keleto menesių Vokietijos valdžios institucijos 
pranešė pareiškėjui apie sprendimą, taip pat informavo apie 
galimybę paduoti ieškinį dėl sprendimo anuliavimo remiantis 
173 straipsniu, tačiau pareiškėjas tokio ieškinio nepadavė. Dar 
po kelių mėnesių tam tikras Vokietijos ministras priėmė spren- 
dimą, reikalaujantį grąžinti subsidijas, rada pareiškėjas užginčijo 
šį sprendimą Vokietijos teismuose, remdamasis pagrindinio Ko- 
misijos sprendimo negaliojimu. Kreipimesi į Europos Teismą 
buvo klausiama, ar Komisijos sprendimo galiojimo klausimas 
gali būti nagrinėjamas nacionaliniuose teismuose. 

A. G. Jacobs teigė, kad leidus šaliai, kuri iš tiesų galėtų iš- 
kelti ieškinį dėl anuliavimo, nacionaliniame teisme ginčyti to- 
kio sprendimo teisėtumą, suteiktų galimybę apeiti nuostatą, 
kad, šaliai praleidus ieškinio dėl anuliavimo padavimo terminą, 
toks sprendimas jos atžvilgiu tampa galutiniu. Todėl, atsižvel- 
giant į teisinio tikrumo principą ir siekiant užtikrinti Bendrijos 
teisminių paveikos priemonių sistemos darną, bylos šalis, aki- 
vaizdžiai galėjusi siekti ginčijamo sprendimo anuliavimo, bet to 
nepadariusi per nustatytą laiką, negali kreiptis į nacionalinį teis- 
mą dėl tokio sprendimo pripažinimo neteisėtu. Europos Teis- 
mas šiuo požiūriu rėmėsi priimdamas sprendimą, nes šiuo kon- 
krečiu atveju be abejonių ieškinys dėl anuliavimo galėjo būti 
paduotas. 

A. G. Jacobs rekomendavo šį požiūrį taikyti tik tais atvejais, 
kai neabejojama, kad ieškinys dėl anuliavimo galėjo būti pa- 
duotas, ir tada Teismui (ar nacionaliniams teismams) nereikės 
spręsti klausimo, ar yra „tiesioginis ir individualus suinteresuo- 
tumas“ pagal 173 straipsnį, prieš leidžiant iškelti Teisme nega- 
liojimo klausimą, nes dėl to, kai kurie komentatoriai išreiškė 

222 Tačiau net ir tada, kai reikia įsitikinti, ar kon- 


susirūpinimą 
kretus atvejis nekelia abejonių, ar gali kilti tam tikrų sunkumų, 
būtina atlikti pirminį tyrimą pagal tas pačias procedūras, ypač, 
kai svarbi nagrinėjamai bylai precedentinė teisė nepasižymi vi- 


sišku nuoseklumu“? 


„ Dėl šių priežasčių kyla tam tikrų priimti- 
numo sunkumų, kurie apima kai kuriuos ieškinius pateiktus 
Teisme, nes anksčiau akivaizdžiai trūko kreipimųsi dėl prelimi- 
naraus nutarimo, dėl to Europos Teismui tenka peržengti na- 
cionalinio teismo kreipimosi ribas ir nagrinėti šalių padėtį bei 
faktines bylos aplinkybes. Taigi galima kelti klausimą, kiek šis 


metodas atitinka teisinio tikrumo poreikius. 


———————wm PENKTAS SKYRIUS m — 


Procesinės teisės ir privatumas 


Įvadas 


Šiame skyriuje bus aptariami tie bendrieji principai, kurie 
yra susiję su veiksmais bei dalyvavimu administracinėse proce- 
dūrose, įtvirtintose Bendrijos teisėje. Daugelis šių principų sie- 
jasi su taip vadinamu „natūraliuoju teisingumu“, nors tokio ter- 
mino Europos Teismas iš esmės nevartojo. Ypatingas dėmesys 
bus skiriamas teisei būti išklausytam, (daugelio teigimu, — tai 
svarbiausia teisė šioje sferoje), taip pat — advokato teisių ir pa- 
reigų nepaskleisti žinių, kurias jam suteikė klientas, klausimui, 
teisei į privatumą, bendresnio pobūdžio „teisei į gynybą“ ir ben- 
drajam efektyvios teisminės kontrolės principui. 


Teisė būti išklausytam 


Remiantis bendrai valstybių narių pripažintu galiojančios 
administracinės teisės principu, vienoje pirmųjų personalo 
21 buvo nustatyta, kad tų valstybių vyriausy- 


bės privalėjo suteikti savo tarnautojams galimybę pasiaiškinti 


drausminių bylų 


dėl bet kokio jų atžvilgiu priimto drausminio sprendimo; taip 
pat šia norma, „atitinkančia patikimo teisingumo ir gero admi- 
nistravimo reikalavimus“, turi vadovautis ir Bendrijos instituci- 
jos. Todel nors ir keista, bet buvo nuspręsta, kad minėtu atveju 
Tarybos nesugebėjimas laikytis šio įsipareigojimo nebuvo pa- 

kankamas pagrindas anuliuoti jos sprendimą. Nepaisant to, 
Teismo požiūris dėl šio principo statuso ir svarbos laikui bėgant 
sustiprėjo, ir jau 1980-ųjų pabaigoje galima buvo teigti, kad 
teisės būti išklausytam laikymasis buvo vienu iš pagrindinių 
Bendrijos teisės principų visose prieš asmenį iškeltose bylose, 
kurios tikėtinai galėjo baigtis priimant sprendimą dėl nepalan- 
kios priemonės asmeniui, o be to, šio principo laikymasis tu- 
rėjo būti užtikrintas net ir tais atvejais, kai nebuvo specialiųjų 
normųž*. 

Pirmą kartą toks daugiaprasmis principas buvo pritaikytas 
Byloje 17/74 Transocean Marine Paint Association prieš Komisi- 
ją (Transocean Marine Paint Association v Commission“? , ku- 
rioje aiškiai buvo įrodyta, kaip minėtas principas išsirutuliojo iš 
valstybių narių nacionalinės teisės. 1967 m. Komisija, remda- 
masi EB Sutarties 85(3) straipsniu, padarė išimtį dėl susitarimo 
tarp įmonių, įkūrusių Transocean Marine Paint Association, su 
sąlyga, įpareigojančia, kad Asociacija privalėjo žmter alia intor- 
muoti Komisiją apie bet kokius savo narių sudėties pasikeiti- 
mus“**. 1973-ųjų gruodį“? ši išimtis buvo pratęsta dėl kitų nau- 
jų sąlygų, įskaitant 3(1)(d) straipsnį, kuriame reikalaujama, kad 
Asociacijos nariai nedelsiant informuotų Komisiją apie „bet 
kokius Asociacijos nario ir bet kokios kitos dažų sektoriaus 
kompanijos ar firmos tarpusavio ryšius, kai yra bendri direkto- 
riai ar valdytojai bei apie bet kokį finansinį Asociacijos nario 
dalyvavimą išorinėse kompanijose ar atvirkščiai, įskaitant visus 
pasikeitimus dėl jau egzistuojančių ryšių ar dalyvavimo. 

Pareiškėjų nuomone, dėl to iškilo praktinių keblumų, ir at- 
sirando pavojus prarasti suteiktą išimtį, taigi jie padavė ieškinį 
prašydami panaikinti minėtą sprendimo nuostatą remdamiesi 
tuo, kad Komisija pažeidė Reglamente 99/63** , ypač jo 2 ir 4 

straipsniuose, įtvirtintas procedūrines normas, kadangi minėta 
nuostata nėra įtvirtinta nei Komisijos „Rašte del prieštaravimų , 
nei buvo svarstoma Komisijos posėdyje. Komisija akcentavo, 
kad ji norėjo pratęsti išimties laikotarpį penkeriems metams pa- 
gal tam tikras naujas sąlygas ir įsipareigojimus. Viena iš tokių 
sąlygų buvo reikalavimas, kad Asociacija, (išvertus pažodžiui į 
anglų kalbą) „praneštų apie bet kokį dalyvaujančių narių ryšių 
pasikeitimą“, kurį galima interpretuoti ir kaip paprasčiausią 
reikalavimą, kad remiantis 1967 m. sprendimu jau pateikta 
informacija būtų papildyta pranešant apie bet kokius ryšius, ga- 
linčius egzistuoti tarp įmonių, buvusių asociacijos narėmis. 

Sprendžiant reglamento 99/63 klausimą A. G. Warnenis 
pateikė savo nuomonę““", Teismas irgi faktiškai nusprendė*“š, 
kad reglamento 99/63-asis 2 ir 4 straipsniai įvardija prieštaravi- 
mus, dėl kurių susitarimui galima būtų pritaikyti 85(1) straips- 
nį arba kurie užkirstų kelią padaryti išimtį pagal 85(3) straipsnį. 
Taigi neapraria sąlygų, keliamų darant išimtį. Beje, Teismas ne- 
buvo priklausomas tik nuo bylos šalių pateiktų argumentų. Šio- 
je konkrečioje byloje A. G. Warneris teigė, kad bet kokiu atveju 
Anglijos teisėje tai būtų situacija, kurioje galima remtis 2ud7 
alteram partem xaisykle, ir todel pareikalavo, kad Teismo biblio- 
teka ir Tyrimų padalinys atliktų kitų valstybių narių teisių lygi- 
namąjį tyrimą, kad nustatytų ar šį principą bendrai pripažįsta 
kitos valstybės narės. 

Nuomonė akivaizdžiai buvo paremta visomis žinomomis 
anglų bylomis tuo klausimu“*?. Kitose nacionalinėse teisinėse 
sistemose, visų pirma Prancūzijos teisėje, išsiskyrė kelios aka- 
deminės nuomonės. Prof. Vedelis??*? manė, kad audi alteram 
partem xaisyklė yra platesnės apimties nei Prancūzijos teisės 
principas „droits de la dėfense“ (teisės į gynybą), kadangi, pro- 

fesoriaus nuomone, doktrina „droits de la dėfense“ taikytina tik 
tuo atveju, kai ginčijama administracinė priemonė yra skiriama 
asmeniui dėl jo asmens savybių ar elgesio. Kiti autoriai išreiškė 
platesnį požiūrį, būtent prof. Waline savo straipsnyje, išspaus- 
dintame leidinyje, skircame 100-osioms Liuksemburgo valstybės 
tarybos metinėms*?! . Profesorius, remdamasis daugeliu specifi- 
nių įstatymų, taip pat precedentinės teisės pavyzdžiais padarė 
išvadą, kad šis principas dar formuojasi. 

Vokietijos pagrindinio įstatymo 103 straipsnyje numatyta, 
kad teisė būti išklausytam taikoma tik paprastuose civilinės tei- 
sės teismuose. Administracinėje teisėje šiam principui nebuvo 
skirta jokios specialios nuostatos. Nepaisant to, autoriai nurodė, 
kad principas yra taikomas, jei jis ir neįtvirtintas įstatymuose. 
Viename vadovėlyje??? yra pacituoti 14 prieš sukuriant Federa- 
linę Respubliką priimti sprendimai (pre-Federal Republic deci- 
sions), palaikantys bendrą idėją, kad teisė būti išklausytam („das 
rechtliche Gehėr') yra esminis teisingo proceso elementas re- 
miantis nerašytinės teisės principais, t. y. kaip bendrasis teisės 
principas??? . 

Panašių formuluočių galima rasti ir Liuksemburgo valsty- 
bės tarybos precedentinėje teisėje. Taryba laikė, kad administra- 
cinių sprendimų, galinčių turėti poveikį nuosavybės interesams, 
atveju administracija privalo išklausyti suinteresuotus asmenis, 
net jei galiojantys įstatymai šio klausimo nereguliuoja“?*. Pana- 
šus požiūris egzistuoja Airijoje??, Škotijoje?“ ir Danijoje??? 
Belgijos teisėje šiuo klausimu nebuvo jokių tiesioginių sprendi- 
mų, o akademiniu požiūriu administracinio sprendimo paveik- 
tam asmeniui derėjo suteikti teisę būti išklausytam??. Italijoje 
buvo laikoma, kad teisės būti išklausytam administraciniame 
procese“?? negina Konstitucija, taip pat nėra jokio bendrojo ad- 

ministracinės teisės principo, kuris reikalautų Administracijos 
pateikti aktų projektus tiems, kuriuos lies šie aktai, siekiant su- 
daryti jiems sąlygas išdėstyti savo poziciją?“? , 

Pagaliau paaiškėjo, kad olandų administracinėje teisėje ne- 
buvo įtvirtinta bendroji teisė būti išklausytam (galbūt dėl to, 
kad daugelyje sričių egzistuoja aiškios įstatyminės nuostatos), ir 
todėl pasidaro aišku, kodėl Olandijos teisininkai, atstovavę 
Transocean byloje, neginčijo bendrosios teisės būti išklausytam. 

Taigi A. G. Warneris, pateikdamas savo nuomonę, apžvel- 
gė įvairias nacionalines teisines sistemas ir padarė išvadą, kad 
teisė būti išklausytam priklauso teisėms, kurias EB Sutarties 164 
straipsnyje vadinama „teisė“ pripažįsta ir kurių laikymąsi ati- 


tinkamai Teismas privalo užukrinti?! 


„ Remdamasis šiuo ben- 
druoju principu Teismas nuspręsdamas nurodė, kad nepaisant 
specifinių atvejų, numatytų Reglamento 99/63 2 ir 4 straips- 
niuose, Reglamentas yra „bendrosios taisyklės, kad asmeniui, 
kurio interesus paveikia valstybinės valdžios priimtas sprendi- 
mas, turi būti suteikiama galimybė išdėstyti savo nuomonę" tai- 
kymas. Teismas pridūrė, kad darant išimtis, remiantis EB Sutar- 
ties 85(3) straipsniu ši taisykle reikalauja, kad įmone laiku būtų 
informuota apie sąlygų, kurioms esant Komisija daro išimtį, 
esmę, o be to, įmonė privalo turėti galimybę Komisijai pateikti 
savo pastabas. Teismo nuomone, pastarojo reikalavimo nebuvo 
laikomasi, ir todėl išimties suteikimo papildoma sąlyga buvo 
panaikinta iki tol, kol Komisija apsvarstys klausimą iš naujo. 
Del šio Teismo sprendimo specialūs Bendrijos teisės aktai 
atsidūrė platesnio bendrojo principo, kilusio iš valstybių narių 
nacionalinės teisės, taikymo sferoje, todel tai buvo aiškus nuro- 
dymas, kad Bendrijos teises aktų nedera interpretuoti teisiniame 
vakuume. Nepaisant to, kad teisės būti išklausytam įgyvendini- 

mas buvo bendrai užtikrintas, galima pateikti išimtinį pavyzdį, 
kuris vargu ar derinasi su pačiu principu. Byloje 85/76 Hof- 
fman-la Roche prieš Komisiją (Hoffman-la Roche v Commis- 
sion)**2 pareiškėjai skundėsi, kad Komisija pasirėmė įrodymais, 
atsisakydama juos pateikti patikrinti pareiškėjams motyvuoda- 
ma profesine paslaptimi, dėl to pareiškėjai negalėjo išdėstyti sa- 
vo požiūrio ginčijamu klausimu. Teismas nutarė, kad Komisija 
negalėjo remtis tokiais įrodymais, jei atsisakymas juos atskleisti 
neigiamai paveikė įmonės galimybę etektyviai išsakyti savo po- 
žiūrį, tačiau vėliau pridūrė, kad „jei tokie pažeidimai teisminio 
proceso metu buvo ištaisyti, tai ginčijamas sprendimas nebūti- 
nai turėtų būti panaikintas, su sąlyga, kad vėlesnis pažeidimų 
pašalinimas nepaveikė teisės būti išklausytam“. Toks teiginys 
vargu ar atitinka faktą, kad Teismo vaidmuo nagrinėjant ieškinį 
dėl anuliavimo apsiriboja sprendimo teisėtumo tyrimu jo pri- 
emimo metu arba, kad teisė būti išklausytam siejasi su ginčija- 
mo sprendimo priėmimo procesu, ir tai yra požiūris, kurio vė- 
lesnėje precedentinėje teisėje nebuvo laikomasi. 

Šiuolaikinėje precedentinėje teisėje teisės būti išklausytam 
bendrojo taikymo pavyzdžiu galėtų būti Byla C-135/92 Fiscano 
prieš Komisiją (Fiskano v Commission)““?. Ieškinys buvo susijęs 
su Komisijos laišku Švedijos valdžiai (dar iki Švedijos prisijun- 
gimo), kuriame buvo informuojama, jog Švedijos žvejybinis 
laivas buvo pastebėtas žvejojant Danijos vandenyse be licenci- 
jos, todėl jam nebus per ateinančius 12 mėnesių suteikiama 
nauja licencija. Laivo savininkai užginčijo šį sprendimą teig- 
dami (inter alia), kad jiems nebuvo suteikta galimybė pateikti 
savo nuomonę prieš priimant sprendimą. Teismas pakartojo sa- 
vo požiūrį, kad teisė būti išklausytam turi būti taikoma visose 
iškeltose prieš asmenį bylose, kurios gali tikėtinai baigtis prie- 

monės, neigiamai paveiksiančios tą asmenį, priėmimu, ir tuo 
remiantis sprendimą panaikino. 

Praėjusiame skyriuje, kalbant apie valstybės pagalbą, buvo 
pabrežta, kad nors pagalbos gavėjas ir negali turėti teisėtų lūkes- 
čių, jei nacionalinės valdžios institucija tokią pagalbą suteikė 
pažeisdama Sutartį, iš jo negalima reikalauti grąžinti pinigus, 
nebent jis turėjo galimybę išdėstyti savo nuomonę. EB Sutar- 
ties 93(2) straipsnyje nustatyta, kad Komisija turi įspėti suinte- 
resuotas šalis del jų nuomonės pateikimo. Jei Komisija to nepa- 
daro, ji pažeidžia tiek bendrąjį teisės būti išklausytam principą, 
tiek specialią Sutarties nuostatą. Byloje C-294/90 Bririsb Aero- 
space prieš Komisiją (British Aerospace v Commission)?“ , Komi- 
sija priėmė sprendimą, patvirtinantį pagalbą, kurią Britanijos 
Vyriausybė skyrė British Aerospace kompanijai, kai šioji įsigijo 
Rover Group. Tačiau maždaug po vienerių metų Komisija nu- 
statė, kad Britanijos Vyriausybė be jau minėtos pagalbos suteikė 
British Aerospace dar keletą finansinių koncesijų, apie kurias 
Komisijai nebuvo pranešta ir kurios, Komisijos nuomone, su- 
darė 44,4 mln. svarų sterlingų papildomos pagalbos. Dėl tos 
priežasties Komisija priėmė antrą sprendimą, reikalaudama šiuos 
pinigus grąžinti. Tačiau Teismas nustatė, kad Komisija nepa- 
kvietė British Aerospace išdėstyti savo nuomonę tuo klausimu, 
o to reikalauja 93(2) straipsnis, todėl sprendimą anuliavo. 

Tarybos reglamentas dėl dempingo?“? taip pat tiesiogiai nu- 
stato teises būti išklausytam ir patikrinti tam tikrą informaciją, 
tačiau Byloje C-49/88 Al-Jubail prieš Komisiją (Al-Jubail v 
Council?““ buvo priimta, kad interpretuojant Reglamento nuo- 
statą reikėjo „ypač atsižvelgti į reikalavimus, išvestus iš teisės į 
bešališką nagrinėjimą, t. y. į principą, kurio pamatinį pobūdį 
Teismas pabrėžė daugelį kartų precedentinėje teisėje. Teismas 

pridūrė, kad teisės į bešališką nagrinėjimą kontekste Bendrijos 
institucijos turėjo ypač kruopščiai atsižvelgti į faktą, kad tuo 
metu galiojusios normos““" nenumatė visų asmens apsaugos 
garantijų, kurios galėjo egzistuoti kai kuriose nacionalinėse sis- 
temose. Remdamasis bylos aplinkybėmis Teismas nurarė, kad 
nėra įrodymų, kad, Bendrijos institucijos įvykdė savo pareigą 
pateikti pareiškėjams visą informaciją, kuri būtų suteikusi jiems 
galimybę efektyviai ginti savo interesus, ir todėl anuliavo nuo- 
statą, nustatančią jiems antidempingo muito mokesčius. 
Tačiau pagal Teismo formuluotę teisė būti išklausytam 
naudinga tik tiems, kurių atžvilgiu priimamos nepalankios prie- 
monės. Kalbant apie antidempingo priemones Pirmosios ins- 


“ armetė nepriklausomo importuotojo skundą, 


tancijos teismas ?* 
kaip nepagrįstą del jo pažeistos teisės į nešališką nagrinėjimą, 
nes antidempingo procesas ir jo pabaigoje priimamos bet ko- 
kios apsaugos priemonės yra nukreiptos tik prieš užsienio ga- 
mintojus ir eksportuotojus ar tokius asmenis iš valstybių, kurios 
nėra narės, taip pat prieš asocijuotus importuotojus, tiek, kiek 
jie yra susiję, bet ne prieš nepriklausomus i1mportuotojus, tokius 
kaip pareiškėjas. Antidempingo procesas buvo keliamas ne pa- 
reiškėjui ir todėl negalėjo baigtis priimant neigiamai jį pavei- 
kiančią priemonę, kadangi prieš jį nebuvo pateikta jokių motyvų. 

Tačiau dabartinė Reglamento formuluotė suteikia „suinte- 
resuotoms šalims“ teisę pateikti savo nuomones raštu ir gauti 
skundo tekstą“? , taip pat ieškovams, importuotojams ir eks- 
portuotojams bei jiems atstovaujančioms asociacijoms, pasiskel- 
busioms naudotojų bei vartotojų organizacijoms teisę patikrinti 
šalims pateiktą informaciją ir į ją atsakyti*"?. Kita vertus, teisė 
būti išklausytam tiesiogine prasme suteikiama tik suinteresuo- 
toms šalims, to pareikalavusioms raštiškai bei parodžiusioms, 

kad jas tikėtinai paveiks proceso rezultatas ir kad egzistuoja 
konkrečios priežastys, dėl kurių jos turi būti išklausytos. Todėl 
apibendrinant galima pasakyti, kad procedūrinės taisyklės, susi- 
jusios su teise pateikti pastabas ar gauti informaciją, turi būti 
aiškinamos remiantis bendruoju teisės į nešališką nagrinėjimą 
principu, nors konkrečios taisyklės kartais gali ir peržengti ben- 
drojo principo ribas 


Kitos teisės į gynybą 


Nors, kaip maryti iš Zransocean bylos, prancūziškoji „droits 
de la dėtense“ koncepcija gali kai kuriais aspektais iš dalies su- 
tapti su teise būti išklausytam, ji apima taip pat ir kitas procesi- 
nes teises, kurios pažodžiui išvertus į anglų kalbą naudojamos 
angliškose versijose kaip „teisės į gynybą . Byloje C-374/87 Or- 
kem prieš Komisiją (Orkem v Commission""' Teismas pripažino, 
jog būtina ne tik ginti teises į gynybą administraciniame proce- 
se, kuris gali baigtis baudų skyrimu, tačiau ir užtikrinti, kad tos 
teisės nebūtų nepataisomai pažeistos pirminio tyrimo procedū- 
ros metu. Tuo remiantis Teismas iš esmės pripažino suvaržytą 
asmens teisę atsisakyti duoti parodymus prieš save. Teismas dėl 
konkurencijos pažeidimų nagrinėjimo nutarė, kad nors Komisi- 
ja turi teisę reikalauti iš įmonės visos reikiamos informacijos, 
net jei ta informacija gali būti panaudota antikonkurenciniam 
elgesiui nustatyti, ji negali, reikalaudama pateikti informaciją, 
sumenkinti suinteresuotos įmonės gynybos teisių Ir priversti 
duoti atsakymus, kuriais įmonė pripažintų padariusi pažeidimą, 
nes tai įrodyti privalo pati Komisija. Vadinasi, klausimai apie 
susirinkimų laiką ir dalyvių lankomumą buvo traktuojami kaip 
siekiantys gauti faktinę informaciją, o klausimai apie susitartų 

priemonių priėmimą arba apie užduočių ar kvotų dalyviams 
skyrimą buvo traktuojami kaip siekiantys priversti pareiškėją 
prisipažinti dalyvavus neteisėtame susitarime, taigi taip sumen- 
kinant pareiškėjo teises į gynybą. 


Advokato profesinė paslaptis 
(Advokato teisės ir pareigos nepaskleisti Žinių, kurias 
jam suteikė klientas) 


Advokato profesinės paslapties koncepciją, kaip vieną ben- 
drųjų Bendrijos principų, Europos Teismas taip pat priskyrė 
prie teisės į gynybą aspektų. Tačiau ši koncepcija akivaizdžiai 
parodo, kad, EB teisėje pritaikant bendruosius principus, jų 
samprata gali ne visiškai atitikti nacionalinių principų sampra- 
tas, iš kurių pirmieji yra išsirutulioję. Byloje 155/79 AM6S Eu- 
rope prieš Komisiją (AMS.S Europe v Commission)“'* Europos 
Teismas apibrėžė advokato pareigos saugoti profesinę paslaptį 
EB teisėje apimtį 1r patvirtino procedūrą, kuria remiantis reika- 
lavimas tokią pareigą vykdyti yra ginamas. Remdamasi tyrimu 
pagal Reglamentą 17/62, Komisija pareikalavo, kad AM6S pa- 
teiktų tam tikrus dokumentus, ir galiausiai priėmė oficialų 
sprendimą vykdydama Reglamento 17/62*> 14(3) straipsnį. 
AM6S teigė, kad minėti dokumentai buvo „saugomi vadovau- 
jantis advokato profesinės paslapties principu, ir todėl, atsisa- 
kydama juos duoti, pateikė ieškinį dėl Komisijos sprendimo 
nuostatos, reikalaujančios dokumentus pateikti, anuliavimo. 
Minėtus dokumentus galima suskirstyti į keturias pagrindines 
kategorijas: reikalų patikėtinio nurodymai advokatui; apsikei- 
timas informacija tarp advokato ir AM4S ar jos motininės 
kompanijos suteikiant juridinę konsultaciją (ar jos prašant); ju- 

ridinių konsultacijų dokumentai, siųsti AM4S ar vienos iš jos 
motininių kompanijų priklausančiam teisininkui (ar gauti iš jo); 
informacija tarp AM6S vadovų ar vienos iš jos motininių kom- 
panijų, teikiant juridines konsultacijas ar jų prašant. 

Iš tikrųjų AM6S ir Komisija ginčijosi ne tiek dėl to, ar 
egzistuoja advokato profesinės paslapties principas, bet kokios 
procedūros dėka turėtų būti nustatyta, kada dokumentas ne- 
būtų atskleistas ir būtent Prancūzijos Vyriausybė, įsikišusi, kad 
paremtų Komisiją, iškėlė fundamentalų principinį klausimą. 
Laikinojoje nutartyje ji reikalavo, kad dokumentai turi būti pa- 
teikiami užantspauduotuose vokuose*"*, ir tai buvo principinis 
aspektas, ilgiausiai svarstytas Europos Teismo galutiniame 
sprendime. Teismas atvirai pareiškė, kad Bendrijos teisė plėtojasi 
sąlygojama ne tik ekonominio, bet ir teisinio valstybių narių 
„tarpusavio įsiskverbimo . Taigi šiuo atveju derėtų atsižvelgti į 
valstybių narių teisėms bendrai būdingus principus bei koncep- 
cijas, įvardijančias konfidencialumo laikymąsi santykiuose tarp 
advokato ir kliento. Tačiau reikia pabrėžti, kad Teismas iš pat 
pradžių laikėsi nuomonės, jog konfidencialumo laikomasi todėl, 
kad kiekvienas asmuo galėtų nevaržomai „kosultuotis su advo- 
katu, kurio darbas yra teikti 2epriklausomą juridinę konsultaciją 
tiems, kuriems jos reikia“ (specialiai pabrėžta). Pastebėjęs, kad 
vienose valstybėse apsaugą nuo atskleidimo lemia pačios advo- 
karo profesijos prigimtis, o kitose šis principas grindžiamas „tei- 
sėmis į gynybą“ (t. y. individualių bylos šalių apsauga, ypač jų 
teisė būti išklausytiems), Teismas padarė išvadą, kad valstybėse 
narėse bendra yra tai, kad garantuojamas advokato ir kliento 
susirašinėjimo slaptumas, jei susirašinėjama „kliento teisių gyni- 
mo tikslais“ ir „su nepriklausomu advokatu, t. y. su tokiu, kuris 
su klientu nėra susijęs tarnybiniais santykiais 

Teismas buvo linkęs Komisijos konkurencijos pažedimų 
nagrinėjimo kontekste pripažinti, kad „konfidencialumo“ prin- 
cipas turi įvardyti visą susirašinėjimą, pradėtą po administraci- 
nės bylos iškėlimo remiantis Reglamentu Nr. 17, galinčios baig- 
tis 85 ir 86 straipsnių pritaikymu, t. y. nuo pranešimo ar kreipi- 
mosi, nuo skundo gavimo arba nuo pačios Komisijos inicijuoto 
proceso*'? pradžios. Teismas taip pat sutiko, jog šis principas 
gali būti taikomas ir anksčiau pradėtiems susirašinėjimams, su- 
sijusiems su tokio proceso dalyku, ir šiuo atveju, ginčijami do- 
kumentai — kurie buvo surašyti prieš par ir iš karto po Jungtinės 
Didžiosios Britanijos ir Šiaurės Airijos Karalystės prisijungimo 
prie Bendrijos ir kuriuose iš principo buvo kalbama apie kon- 
Eliktų tarp pareiškėjo ir Bendrijos valdžios institucijų išvengimą 
konkurencijos srityje — buvo pakankamai susiję su procesu ir 
galėtų būti saugomi, kad nebūtų atskleisti. Tokia išankstinės 
teisinės konsultacijos apsauga kiek prieštarauja Teismo požiū- 
riui del išlaidų, nes jau gana seniai Teismas yra nusprendęs, kad 
atlygis už teisinę konsultaciją, sumokėtas prieš teismo proceso 
pradžią, nėra grąžinamas*"“. 

Del antrosios sąlygos kyla dvi problemos: advokato apibrė- 
žimas ir jo ar jos nepriklausomybės klausimas. Pabrėždamas ne- 
priklausomybę, paprasčiausiai apibūdinamą kaip advokato ne- 
įsipareigojimą klientui tarnybiniais ryšiais, Teismas atskleidžia 
savo požiūrį į pačios advokato profesinės paslapties instituto 
tikslą, kurio nedera atsieti nuo fakto, jog kai kuriose valstybėse 
narėse advokatams neleidžiama pasirašyti darbo sutarčių, nors 
apmokamas advokatas nepriklausomoje advokatų firmoje būtų 
ginamas. Teismas konkrečiai pareiškė, kad nepriklausomybės 
reikalavimas „yra pagrįstas advokato vaidmens koncepcija, kuri 
apibrėžiama bendradarbiavimu vykdant teismų teisingumą ir, 

kuri reikalauja teikti visiškai nepriklausomą bei svarbią bylai to- 
kią teisinę pagalbą, kokios reikia klientui.“ Tai beveik leidžia 
konfidencialumą interpretuoti kaip advokato nepriklausomybės 
apsaugą, tačiau tai nelabai dera su vėlesniu sprendimu, jog 
klientas turi teisę paslapties saugojimo atsisakyti. Kaip ten be- 
būtų, didelėse įmonėse dirbančių teisininkų konsultacijos prak- 
tiškai nebus apsaugomos. 

Kalbant apie apibrėžimą „advokatas“, Teismas nusprendė, 
kad advokato ir kliento susirašinėjimo slaptumo apsauga turi 
būti garantuojama „kiekvienam advokatui, kuris turi teisę užsi- 
imti tokia veikla vienoje iš valstybių narių, nepriklausomai nuo 
to, kurioje valstybėje narėje gyvena klientas“. Nors frazę „užsi- 
imti tokia veikla“ galima plačiai interpretuoti ir nors aptariamos 
bylos kalba yra anglų, derėtų pabrėžu, kad prancūziškame Teis- 
mo spendimo vertime nurodoma į valstybės narės „avocat insc- 
rit au barreau“, frazė panaudota EB Teismo Statuto 17 straips- 
nyje bei kitų Statutų nuostatose ir išvertus į anglų kalbą reiškia 
„advokatas, turintis teisę užsiimti savo praktika valstybės narės 
teisme. Be to, Teismas pabreže, kad konfidencialumo apsau- 
ga — tai ir „profesinės etikos ir drausmės taisyklės, kurias dėl 
bendrų interesų nustato ir užtikrina institucijos, kurioms tam 
tikslui yra suteikti sprecialūs įgaliojimai“ bei pasirėmė Statuto 
17 straipsniu šiai koncepcijai apibūdinti. Teismas taip pat paci- 
tavo Tarybos direktyvą 77/249/EC "* dėl advokato paslaugų 
teikimo, nustatant konfidencialumo apsaugos ribas. Taigi jei 
nepriklausomas advokatas siekia, kad jo bendravimas su klien- 
tu būtų apsaugotas, jis privalo būti įgijęs kvalifikaciją ir turėti 
leidimą valstybėje narėje verstis praktika, kurių sąrašas įtvir- 
tintas Direktyvoje 77/249, be to, jis turi veikti Direktyvos nu- 


statytose ribose ir laikytis advokato profesijos disciplinos. Taigi, 

nepriklausomo Amerikos advokato, neturinčio teisės verstis 
praktika valstybėse narėse, bendravimas su klientu nebūtų sau- 
gomas. Taip pat gali būti suabejota, ar advokato, turinčio teisę 
praktikuoti kurioje nors vienoje valstybėje narėje, tačiau teikian- 
čio paslaugas kitoje ne pagal Direktyvoje įtvirtintas paslaugų 
sąlygas, o užsiimančio neribojama veikla“*'š, bendravimas su 
klientu būtų ginamas. 

Pagaliau „gynybos teisių“ įtaka akivaizdi ir del to, kad, 
Teismo požiūriu, apsauga yra teikiama klientui, o ne advokatui, 
nors pabrėžiama būtent advokato nepriklausomybė. Teismas 
pareiškė, kad „konfidencialumo principas neužkerta kelio advo- 
kato klientui arskleisti jų tarpusavio susirašinėjimus, jei pastara- 
sis mano, jog jam tai bus naudinga", ir būtent tokios nuomonės 
Teismas laikėsi medicininės informacijos konfidencialumo atžvil- 
giu, teigdamas, kad tai naudingiau pacientui, o ne gydytojui?"?. 


Privatumas 


Privatumo klausimas taip pat iškilo kalbant apie konkuren- 
cijos normose įtvirtintus patikrinimus Bylose 46/87 ir 227/88 
Hoechst prieš Komisiją (Hoechst v Commisstion)*? . Pareiškėjas in- 
ter alia teigė, kad jo patalpų krata pažeidė pagrindinę teisę į 
gyvenamojo būsto neliečiamybę ir ypač pažeidė Europos žmo- 
gaus teisių konvencijos 8 straipsnį, skelbiantį, kad „kiekvienas 
turi teisę į tai, kad būtų gerbiamas jo privatus ir šeimos gyveni- 
mas, būsto neliečiamybė ir susirašinėjimo slaptumas“. 

Pakartojęs ankstesniąją precedentinę teisę Teismas šiuos 
klausimus apžvelgė labai trumpai. Teismo nuomone, nors būs- 
to neliečiamybė ir turi būti įtvirtinta Bendrijos teisinėje sistemoje 
kaip bendras valstybių narių teisių principas „fizinių asmenų 

privataus būsto atžvilgiu“, tokia pati nuostata negali būti taiko- 
ma įmonėms, nes pačių valstybių narių teisinėse sistemose ko- 
mercinių patalpų apsaugos nuo valstybės institucijų kišimosi 
pobūdis ir laipsnis sureguliuoti skirtingai. Teismas panašiai nu- 
tarė, kad Žmogaus teisių konvencijos 8(1) straipsnis kalba apie 
žmogaus asmeninės laisvės plėtrą ir todėl negali būti taikomas 
komercinėms patalpoms, o be to, pridūrė, kad šiuo klausimu 
nėra Europos žmogaus teisių teismo precedentinės teisės. Beje, 
pastarasis teiginys nėra visiškai tikslus?š', nes Žmogaus teisių 
teismas prieš keletą mėnesių buvo nagrinėjęs Chappell bylą?*“, 
kurioje 8 straipsnis buvo pritaikytas kontiskuojant vaizdo kase- 
tes ir dokumentus iš patalpų, kurių dalis buvo naudojamos kaip 
biuras. Svarbu tikriausiai yra tai, jog byla buvo nagrinėjama re- 
miantis 8 straipsniu, O Žmogaus teisių teismas net nesvarstė, 
ar komercinės patalpos apskritai patenka į jo saugomos teisės 
ribas. Kita vertus, A. G. Mischo detaliai išanalizavo valstybėse 
narėse?8? įtvirtintas teises įeiti į komercines patalpas ir padarė 
išvadą, 19 Komisija buvo pasirengusi tam pritarti, kad nors ir 
egzistavo pagrindinė teisė į komercinių patalpų neliečiamybę, 
ji nebuvo taikoma tokia pačia apimtimi kaip teisė į privataus 
būsto neliečiamybę, o ekonominėse, fiskalinėse bei socialinėse 
srityse nustatyta daugybė priemonių, numatančių įvairių rūšių 
patikrinimus. Galų gale jis pareiškė, kad įmonių teisės yra pa- 
kankamai apsaugotos sudarant joms galimybę Teisme (dabar 
Pirmosios instancijos teismas) ginčyti sprendimų, skiriančių ty- 
rimą ir sustabdančių įmonių veiklą, pagrįstumą. 

Nepaisant Konvencijoje numatytos situacijos, Leismas pri- 
pažino, kad visų valstybių narių teisinėse sistemose buvo numa- 
tyta apsauga nuo savavališko ar neproporcingo kišimosi į bet 
kokio asmens privačią veiklą ir kad tokios apsaugos būtinybė 

privalo būti pripažinta kaip bendrasis Bendrijos teisės principas. 
Vėliau Teismas paminėjo, kad remdamasis Anglių ir plieno su- 
tartimi, jau buvo nutaręs, jog jis turi teisę nustatyti, ar Komisijos 
taikomos tyrimo priemonės yra pernelyg didelės*ė*. Nepaisant 
to, šiek tiek stebina tas faktas, kad nors Teismas tvirtino, jog 
nacionalinėse ar tarptautinėse teisės normose įtvirtintus princi- 
pus dera užtikrinti Bendrijos teisės kontekste, o ne nacionalinė- 
mis ar tarptautinėmis teisės normomis, Teismas nusprendė, jog 
tada, kai, Komisija prieš suinteresuotos įmonės valią kartu su 
nacionalinėmis institucijomis vykdo tyrimą pagal Reglamento 
17/62 14(6) straipsnį, turi būti gerbiamos atitinkamos procesi- 
nės garantijos, įtvirtintos atitinkamoje nacionalinėje teisėje. 


Efektyvi teisminė gynyba 


Efektyvios teisminės gynybos principas yra perdėta procesi- 
nė garantija. Tačiau jei anksčiau apibrėžtos procesinės teisės iš 
esmės siejamos su Bendrijos institucijų veikla atliekant proce- 
dūras, nustatytas Bendrijos teisėje, tai efektyvios teisminės gy- 
nybos principas taip pat taikomas ir valstybių narių atžvilgiu, 
kada jos veikia Bendrijos teisėje. 

Šio principo taikymą galima pailiustruoti Teismo sprendi- 
mu, susijusiu su Jungtine Didžiosios Britanijos ir Šiaurės Airi- 
jos Karalyste, dėl ponios Johnston siekimo tęsti policininkės 
karjerą Šiaurės Airijoje2s . Johnston gavo Valstybės Sekretoriaus 
išduotą pažymėjimą pagal Šiaurės Airijos lyčių diskriminacijos 
įsakymą, nurodant, kad tas pažymėjimas buvo „lemiantysis 
įrodymas“, jog vienodo traktavimo principo sąlygos buvo pa- 
žeistos. Teismas nusprende, kad EB Direktyvos nuostata, reika- 
laujanti, jog valstybės narės užtikrintų asmenims, manantiems, 

kad jie yra diskriminuojami del lyties, galimybę savo reikalavi- 
mus ginti teisme, atspindi bendrąjį teisės principą, kuriuo pa- 
grįstos valstybėms narėms būdingos konstitucinės tradicijos bei 
Žmogaus teisių konvencijos specifinės nuostatos. Teismas pa- 
reiškė, kad šis efektyvios teisminės kontrolės principas reiškia, 
jog sprendžiamasis (galutinis) pažymėjimas nesuteikė teisės 
kompetentingoms institucijoms atimti iš asmens galimybę 
ginti teismine tvarka teises, suteiktas remiantis Direktyva. Ne- 
išvengiamai reikia padaryti išvadą, kad Jungtinėje Didžiosios 
Britanijos ir Šiaurės Airijos Karalystėje vyraujanti tradicija, jog 
valdymo institucijos gali išduoti tikėtinai galutinį pažymėjimą 
nesiderina su šiuo bendruoju efektyvios teisminės kontrolės 
principu. 

Nepaisant to, šis principas taikomas ne tik nacionaliniu lyg- 
meniu. Tai — vienas pagrindinių paties Europos Teismo juris- 
dikcijos principų, ir net galima teigti, kad būtent šiuo principu 
yra pagrįsta Teismo jurisdikcijos viršenybė Europos Parlamento 
aktų atžvilgiu Byloje 294/83 Les Verts prieš Europos Parlamentą 
(Les Verts v European ParliamentY““ . Joje Teismas iš pat pra- 
džių suformulavo prielaidą, kad Bendrija paremta teisės įsigalė- 
jimu ir kad „nei jos valstybės narės, nei jos institucijos negali 
išvengti jų priimtų priemonių tikrinimo, del jų atitikimo Sutar- 
tį, kaip pagrindinį konstitucinį aktą“. Šioje byloje Prancūzijos 
žalieji ginčijo Europos Parlamento priimtus sprendimus bei tai- 
sykles dėl asignavimų skyrimų kaip įnašų į antrųjų tiesioginių 
Parlamento rinkimų informacinę kampaniją. Nepaisant to, kad 
tuometinis EEB Sutarties 173 straipsnis kalbėjo tik apie Tary- 
bos ir Komisijos aktus, Teismas nusprendė, kad ta pati bendra 
Sutarties schema galiojo pateikiant tiesioginius ieškinius dėl vi- 
sų institucijų priimtų priemonių, kuriomis buvo siekiamos tei- 

sinės pasekmės. Teismo nuomone, Europos Parlamentas ne- 
buvo paminėtas greta institucijų, kurių priemonės gali būti gin- 
čijamos todėl, kad pagal EEB Sutarties originalią versiją jam 
buvo suteikti konsultacijų bei politinės kontrolės įgaliojimai, o 
ne teisė priimti priemones, galinčias turėti teisinių pasekmių 
tretiesiems asmenims. 

Kadangi, priešingai nei Anglių ir plieno sutartyje, EEB Su- 
tartyje buvo įtvirtinta tik viena nuostata dėl anuliavimo ieški- 
nio, t. y. 173 straipsnis, Teismas nusprendė, kad šioji nuostata 
yra bendrojo taikymo. Toliau Teismas nusprendė, kad neįtrau- 
kus Europos Parlamento priimtų priemonių į galimai ginčytinų 
kitų institucijų priimtų priemonių sąrašą, būtų pažeista tiek 
pačios Sutarties dvasia, tiek 1r jos sistema. Jei 173 straipsnis ne- 
būtų taip išplėstas, tai Europos Parlamento priimtos priemonės 
vadovaujantis EEB Sutartimi įsibrautų į valstybių narių ar kitų 
institucijų galias arba viršytų Parlamentui priskirtų įgaliojimų 
ribas, o to nebūtų galima skųsti Teismui. 

Teismas padarė išvadą, kad anuliavimo ieškinys turi galioti 
Europos Parlamento priimtoms priemonėms, galinčioms turėti 
teisinių pasekmių tretiesiems asmenims. Atsižvelgdamas į kon- 
krečius Europos Parlamento sprendimus bei taisykles nagrinė- 
jamu klausimu, Teismas nusprendė, kad jie reguliavo tiek Eu- 
ropos Parlamente jau atstovaujamų politinių grupių, tiek ir 
norinčių dalyvauti 1984 metų tiesioginiuose rinkimuose teises 
ir pareigas. Taigi priemonės galėjo sukelti teisinių pasekmių tre- 
tiesiems asmenims, ir dėl jų galėjo būti keliamas anuliavimo 
ieškinys pagal 173 straipsnį. Kitaip tariant, siekiant užtikrinti 
išsamią Bendrijos institucijų priimamų aktų, turinčių poveikį 
trečiųjų asmenų teisinei padėčiai, teisminės kontrolės sistemą, 
Europos Teismas perrašė 173 straipsnį ir įtraukė Europos Parla- 

mentą, kaip galimą ginčijamų aktų autorių. Formalus straipsnio 
perrašymas įvyko 1991 m. Mastrichte patvirtinus Sutarties pakei- 
timus, ir pagal šiuo metu egzistuojantį EB Sutarties 173 straipsnį 
Teismas gali svarstyti „Europos Parlamento aktų, siekiančių su- 
kelti teisines pasekmes vis-2-vis tretiesiems asmenims", teisėtu- 
mą. Būtent tokia sąlyga ir buvo įvardyta sprendime. 


——— m ŠEŠTAS SKYRIUS m — 


Nuosavybės teisės 


Sutarties nuostatos 


EB Sutarties 222 straipsnyje įtvirtinta, kad „ši Sutartis 
niekaip neriboja valstybių narių normų, reguliuojančių turto 
nuosavybės sistemą . 

Nepaisant to, netrukus paaiškėjo, jog gali kilti prieštaravi- 
mas tarp EB Surarties 30 ir 36 straipsniuose įtvirtinto draudi- 
mo priimti priemones, ekvivalentiškas kiekybiniams apriboji- 
mams, prekiaujant tarp valstybių narių, ir apribojimų importui 
bei eksportui tarp valstybių narių, kuriuos nustato patys preky- 
bininkai remdamiesi intelektinės bei pramoninės nuosavybės 
teisėmis. Teismas pradedant pirmosios bylos 78/70 Deutsche 
Grammophon prieš Metro-SB-Grossmarkte (Deutsche Grammop- 
bon v Metro-SB-Grossmarkte)*“" sprendimu dėl pramoninių 
nuosavybių teisių išreiškė savo nuostatą, kad ne pačios pramo- 
ninės nuosavybės teisių egzistavimas gali prieštarauti Sutarčiai, o 
jų įgyvendinimas. Remdamasis šiuo skirtumu Teismas išreiškė 
nuomonę, kad reikia apsaugoti teisės „specifinį turinį“, apibū- 
dinamą kaip į prekės ženklo, arba patento, ar panašios teisės 
savininko teisę pirmą kartą išleisti į apyvartą prekes, ginamas 
patentu ar prekės ženklu. Tačiau, kai patento ar prekės ženklo 
savininkas pateikia Bendrijos rinkai prekę ar tai padaroma jam 
sutinkant, jis negali naudotis lygiagrečiais patentais ar prekių 
ženklais kitose valstybėse narėse siekiant užkirsti kelią prekių 

perpardavimui*šš 


„ Kitaip tariant, nuo 1970-ųjų pradžios, tu- 
rintys intelektinės ir pramoninės nuosavybės teises privalėjo 
traktuoti Bendriją kaip vieningą rinką. 

Galima įžvelgti paralelę tarp tokio Sutarties nuostatų inter- 
pretavimo ir bendrojo nuosavybės teisių apsaugos principo 
plėtros Bendrijos teisėje ta prasme, kad nors nuosavybės teisės iš 
principo ir turi būti gerbiamos, bet dėl platesnių Bendrijos inte- 


resų tų teisių įgyvendinimas gali būti apribotas. 


Bendrojo principo plėtotė 


Nuosavybės teisių pripažinimo bendruoju Bendrijos teisės 
principu pagrindus galima rasti Byloje 44/79 Hauer prieš Lang 
Rheinland-Pfalz (Hauer v Lang Rheinland-Pfalz)?š?, nors Neu- 
stadt an der Weinstrasse Verwaltungsgericht (Administracinis 
teismas) paties principo dviejuose Europos Teismui pateiktuose 
klausimuose tiesiogiai neįvardijo. Šios bylos priešistorė yra 
1975 m., kai ponia Hauer kreipėsi į tos Žemės valdžios institu- 
cijas prašydama leidimo savo žemėje, Bad Durkheime, auginti 
vynmedžius. Toks leidimas prieš keletą dienų buvo išduotas 
vienos iš kaimynystėje esančios žemės savininkams. Pagal tam 
tikrą Vokietijos įstatymą vynmedžius buvo leidžiama auginti 
tik tam tinkama pripažintoje žemėje, taigi Žemės valdžios insti- 
tucijos 1976 m. sausio mėn. moters prašymą atmetė dėl jos že- 
mės netinkamumo. Tą patį mėnesį p. Hauer pateikė oficialų 
skundą del tokio priimto sprendimo, o 1976 m. spalio mėn. 
skundas buvo armestas ne tik dėl žemės netinkamumo, bet ir 
remiantis Tarybos reglamentu 1162/76 dėl priemonių, skirtų 
priderinti vynmedžių auginimą prie rinkos reikalavimų *??, ku- 
ris tuo metu kaip tik buvo priimtas, ir uždraudė naujai sodinti 

visas vynmedžių rūšis bei išduoti leidimus tokiems naujiems so- 
dinimams. 

Po to p. Hauer inicijavo bylos nagrinėjimo procesą vietos 
administraciniame teisme. Teisminio proceso metu Žemės val- 
džios institucija pabrėžė, kad norėtų išduoti leidimą remiantis 
Vokietijos įstatymais, jei būtų pasibaigęs Reglamento 1162/76 
draudimas sodinti naujus vynmedžius. Beje, derėtų pažymėti, 
kad tuo metu, kai Europos Teismas priėmė sprendimą, drau- 
dimo galiojimas buvo pratęstas iki 1979 m. gruodžio mėn. pa- 
baigos. 

Taigi vienintelė p. Hauer likusi kliūtis buvo minėtas Regla- 
mentas, ir todėl jos vardu buvo teigiama, jog jis jai netaikytinas, 
nes prašymą ji padavė dar prieš Reglamento įsigaliojimą, ir kad 
bet kuriuo atveju Reglamentas prieštaravo įvairioms Vokietijos 
Pagrindinio įstatymo nuostatoms. Tačiau Verwaltungsgericht 
(Administracinis teismas), kreipdamasis į Europos Teismą, pra- 
še išaiškinti Reglamento interpretavimą, o ne ginčijo jo galioji- 
mą. Visų pirma, jis klausė, remdamasis p. Hauer teiginiu, ar 
draudimas sodinti naujus vynmedžius taikomas prašymams dėl 
leidimo auginti vynmedžius suteikimo, paduotiems iki Regla- 
mento įsigaliojimo, ir, antra, ar jis taikytinas visuotinai, t. y. 
nepriklausomai nuo to, ar konkreti žemė buvo pripažinta tinka- 
ma vynmedžius auginti pagal Vokietijos įstatymus. 

Teismas gana greitai rado atsakymus į abu klausimus ir nu- 
sprendė, kad Reglamento draudimai iš tikrųjų taikomi prašy- 
mams dėl leidimo auginti vynmedžius suteikimo, paduotiems 
iki jo įsigaliojimo, ir nepriklausomai nuo konkrečios žemės po- 
būdžio. Toks sprendimas atskleidė tikrąją dalyko esmę. Savo 
kreipimesi dėl išaiškinimo Verwaltungsgericht (Administracinis 
teismas) pabrėžė, kad tuo atveju, jei Reglamentas turėtų būti 
būtent taip aiškinamas, Vokietijoje jis negalėtų būti taikomas, 


108 


BENDROJO PRINCIPO PLĖTOTĖ 


nes prieštarautų Vokietijos Pagrindinio įstatymo 12 ir 14 straips- 
niams, kuriuose įtvirtintos nuosavybės teisės ir teisė tęsti verslą. 
Taigi Teismas vėl susidūrė su Bendrijos teisės ir Vokietijos 
Pagrindinio įstatymo principų santykio problema, kuri buvo iš- 
kilusi Internationale Handelsgesellschbaft“?? 1 Nold?* bylose. 
Skirtingos šio klausimo sprendimų formuluotės abiejose bylose — 
neigiama pirmojoje ir teigiama antrojoje — buvo pakartotos ir 
sujungtos. 

Perfrazuodamas savo sprendimą /nternationale Handelsge- 
sellschaft byloje Teismas akcentavo, kad klausimas, ar Bendrijos 
aktas pažeidė pagrindines teises, gali būti sprendžiamas tik pa- 
čios Bendrijos teisės ribose, nes jei būtų remiamasi vienos kon- 
krečios valstybės narės įstatymų ar konstitucinės sistemos krite- 
rijais, tai neigiamai atsilieptų Bendrijos teisės vientisumui ir 
efektyvumui. Kita vertus, Teismas susilaikė nuo aiškaus pakar- 
tojimo, kad „Bendrijos priemonės galiojimas <...> negali būti 
veikiamas motyvuojant tuo, jog ji prieštarauja <...> valstybės 
[narės] konstitucijoje suformuluotroms pagrindinėms teisėms *?, 
nors pavartotos sąvokos vis dėlto buvo neigiamos. Galima teig- 
ti, jog toks požiūris sudaro nereikalingą įspūdį, kad nėra atsi- 
žvelgiama į nacionalinėje teisėje įtvirtintas pagrindines teises 
vertinant Bendrijos normų galiojimą, kadangi tikroji pozicija 
gali būti apibrėžta pozityviu teiginiu, jog į pagrindinius nacio- 
nalinės teisės principus yra atsižvelgiama kaip į bendrųjų Ben- 
drijos teisės principų šaltinius, tačiau Europos Teismas neturi 
įgaliojimų juos taikyti kaip nacionalinės teisės normas *?*. Rei- 
kia paminėti, kad iš tikrųjų Internationale Handelsgesellschaft by- 
loje Europos Teismas taikė proporcingumo principą, vieną iš 
pagrindinių principų, tačiau kaip Bendrijos teisės, o ne Vokieti- 
jos teisės normą. 

Pozityvesnis požiūris atsispindėjo o/4 byloje. Teismas pa- 
žodžiui citavo savo sprendimą ir pakartojo, kad pagrindinės tei- 
sės yra sudedamoji bendrųjų teisės principų, kurių laikymąsi jis 
užtikrina, dalis, o saugodamas tas teises jis privalo remtis valsty- 
bėms narėms bendromis konstitucinėmis tradicijomis, todėl ne- 
gali palaikyti priemonių, prieštaraujančių pagrindinėms teisėms, 
kurias pripažįsta ir gina tų valstybių konstitucijos. Teismas taip 
par pakartojo, kad „tarptautinės sutartys dėl žmogaus teisių ap- 
saugos, kurias rengiant dalyvavo ar yra pasirašiusios valstybės 
narės, gali būti orientyrai, kurių privalu laikytis Bendrijos tei- 
sės ribose“*??, ir pabreže, kad tokiam požiūriui buvo pritarta 
1977 m. balandžio 5 d. Europos Parlamento, Tarybos ir Komi- 
sijos Bendroje Deklaracijoje del pagrindinių teisių“?“, kurioje 
buvo akivaizdžiai pasiremta Europos žmogaus teisių konvenci- 
ja. Dabar, žinoma, visa tai perėmė Mastrichto sutartis. 

Verwaltungsgerich (Administracinio teismo) abejones, ar 
Reglamentas atitinka Vokietijos pagrindinio įstatymo nuosta- 
tas, Teismas suprato, kaip raginimą įvertinti šio Reglamento ga- 
liojimą Bendrijos teisės principų prasme. Visų pirma Teismas 
išnagrinėjo nuosavybės teisių klausimą Bendrijos sistemoje, pir- 
miausia pasiremdamas Žmogaus teisių konvencijos Pirmojo 
protokolo 1 straipsniu, kuris, Teismo nuomone, atspindi kon- 
cepcijas, bendras valstybių narių konstitucijoms?? . Teismas pa- 
žymėjo, kad nors ši nuostata pripažįsta, jog „kiekvienas fizinis 
ar juridinis asmuo turi teisę netrukdomas naudotis savo nuo- 
savybe“, tačiau išlieka „valstybės teisė taikyti tokius įstatymus, 
kokie, jos manymu, jai reikalingi, kad ji galėtų kontroliuoti 
nuosavybės naudojimą atsižvelgdama į bendrąjį interesą“. Vis 
dėlto, pripažinęs, kad Reglametas kontroliuoja nuosavybės nau- 
dojimą, Teismas manė, jog Konvencijos norma nesuteikia jam 

teisės duoti tikslaus atsakymo, ir todėl jis svarstė normas, taiko- 
mas įvairiose valstybėse narėse. Tai buvo padaryta atsižvelgiant 
ne tik į bendras nuostatas, bet į specialias Vokietijos, Italijos bei 
Airijos konstitucijų normas, kurios rėmėsi ankstesne praktika, 
beveik nebetaikyta nuo EAPB (Europos anglių ir plieno ben- 
drijos) Sutarties laikų? . Šį platesnį Teismo požiūrį galima pa- 
aiškinti kaip bandymą nuraminti tuos nacionalinius teismus, 
besibaiminančius, kad Bendrijos teisės viršenybė kelia grėsmę jų 
pagrindiniams principams, kad praktikoje Bendrijos lygmeniu į 
tuos principus yra atsižvelgiama. Teismas padarė išvadą, kad 
turto nuosavybė priklauso nuo prigimtinių pareigų, socialinių 
reikalavimų bei bendros gerovės reikalavimo. Be to, Teismas 
pažymėjo, kad visos vyną gaminančios Bendrijos valstybės yra 
nustačiusios vynmedžių sodinimo, jų rūšių pasirinkimo ir augi- 
nimo metodų apribojimus ir kad niekur šie apribojimai nėra 
traktuojami kaip pažeidžiantys nuosavybės teises. 

Remdamasis Reglamentu 1162/76, kaip tokio pobūdžio 
apribojimo pavyzdžiu, Teismas svarstė, ar nustatyti draudimai 
atitiko Bendrijos vynuogininkystės teisės aktų siekiamus tikslus, 
t. y. nustatyti ilgalaikę vyno rinkos pusiausvyrą ir pagerinti rinkai 
pateikiamo vyno kokybę. Kalbant apie tai Reglamentas1162/76 
tapo laikina priemone, kuria buvo siekiama sustabdyti jau eg- 
zistavusios perprodukcijos augimą. Taigi Teismas nusprendė, 
kad nuosavybės teisių įgyvendinimas nebuvo nederamai apribo- 
tas, nes apribojimus galima buvo pateisinti siekimu užtikrinti 
Bendrijos bendrąjį interesą. Teismas sutiko su A. G. Capotorti 
nuomone ir su Vokietijos Vyriausybės pateiktomis pastabomis. 

Po to Teismas ėmėsi nagrinėti klausimą, ar Reglamentas 
pažeidė teisę laisvai užsiiminėti verslu. Tai buvo lygiai tas pats 


principas, koks buvo iškeltas NMo/d byloje, todėl Teismas pakar- 

tojo savo sprendimo teiginį, jog ši teise „turi būti interpretuoja- 


ma jos saugomos veiklos socialinės funkcijos kontekste'*?? 


„one 
kaip apimanti neribotą išimtinę teisę. Teismas pabrėžė, kad 
Reglamentas niekam neužkirto kelio auginti jau pasodintus vy- 
nuogynus, o kadangi draudimai naujai sodinti paveikė laisvę 
tęsti vynuogininkystės veiklą, tai nuosavybės teisės apriboji- 
mas buvo natūralus to padarinys, pateisinamas dėl jau minėtų 
priežasčių. 

Taigi tiek Bendrijoje, tiek valstybėse narėse nuosavybės 
teisės bei laisvė užsiimti verslu gali būti tam tikrų valdžios insti- 
tucijų apribotos dėl bendrojo intereso. Be to, Bendrijoje tokios 
ribojančios priemonės taikomos ne tik dėl bendrojo intereso, 
bet taip pat, kad atitiktų Bendrijos politikos tikslus ir nebūtų 
neproporcingos jų siekiams. Pritaikant anglų kalbos terminolo- 
giją, apribojimai privalo būti protingi (pagrįsti). 

A. G. Capotorti svarstė, ar tokio nuosavybės teisių ribojimo 
atveju reikia mokėti kompensaciją, tačiau padarė išvadą, kad 
taip deretų elgtis tik tada, kai priemonė sąlygoja nuosavybės 
eksproprijavimą, o nagrinėjamu atveju tokios situacijos, jo nuo- 
mone, nebuvo?““. 

Toks požiūris buvo patvirtintas ir vėliau. Byloje C-265/87 
Schrader“' Teismas pakartojo, kad tiek teisė į nuosavybę, tiek 
laisvė užsiimti verslu ar profesija sudaro bendrųjų Bendrijos tei- 
sės principų dalį. Tačiau Teismas pažymėjo, kad tie principai 
nėra neribota išimtinė teisė ir turi būti interpretuojami jų sau- 
gomos veiklos socialinės funkcijos kontekste. Todėl teisė į nuo- 
savybę ir laisvė užsiimti verslu ar profesija gali būti apribotos 
ypač kalbant apie bendros rinkos organizavimą, „jei tie apribo- 
jimai faktiškai atitinka Bendrijos siekiamus tikslus dėl bendrojo 
intereso ir jei jie nėra neproporcingos ir neleistinos kliūtys, 


112 


BENDROJO PRINCIPO PLĖTOTĖ 


pažeidžiančios garantuojamų teisių pačią esmę“. Galima ceig- 
ti, kad nuosavybės teisės „pačios esmės“ koncepcija atitinka 
nuosavybės teisės „specifinį turinį , kuris buvo išplėtotas inte- 
lektinės nuosavybės precedentinėje teisėje, aptartoje pirmoje šio 
skyriaus dalyje. 

Byloje C-280/93 Vokietija prieš Tarybą (Germany v Coun- 
cil)?9? buvo nustatyti nuosavybės teisių esminiai apribojimai. 
Vokietija teigė, kad del bendros bananų rinkos organizavimo 
prekybininkai, kurie pardavinėjo bananus iš trečiųjų šalių, ne- 
teko savo rinkos dalies, ir todel buvo pažeistos jų nuosavybės 
teisės. Nepaisant to, Teismas pabrėžė, kad joks verslininkas ne- 
gali reikalauti nuosavybės teisės į rinkos dalį, kurią jis turėjo iki 
bendros rinkos organizavimo, nes tokia rinkos dalis buvo tik 
trumpalaikė ekonominė padėtis, veikiama kintančių aplinky- 
bių rizikos. 

Griežčiausias nuosavybės teisių įgyvendinimo apribojimas 
Bendrijos teisėje — orlaivio sulaikymas — buvo nagrinėtas Byloje 
C-84/95 Bosphorus Hava Yollari Turiszm ve Ticaret AS prieš 
Transporto, energetikos ir komunikacijų ministrą, Airiją ir Gene- 
ralinį prokurorą (Bospborus Hava Yollari Turiszm ve Ticaret AS 
v Minister for Transport, Energy and Communications, Ireland 
and the Attorney General)?" . Airijos Vyriausybė, remdamasi Ta- 
rybos Reglamentu 990/93, kurio dėka įsigaliojo kai kurios JT 
Saugumo Tarybos nuostatos, nustatančios prekybos bei finansų 
embargą Jugoslavijos Federacinei Respublikai (Serbijai ir Juod- 
kalnijai), nusprendė Dublino oro uoste sulaikyti Turkijos oro 
linijų Bosphorus orlaivį dėl to, kad pastasis buvo išsinuomotas 
iš Jugoslav Airlines (JAT), nes dauguma akcijų ar kontrolinis 
akcijų paketas priklausė asmeniui ar įmonei, veikiančiai Jugos- 
lavijos Federacinėje Respublikoje. Bosphorus buvo pripažinta 

visiškai nekalta šalimi, nesiekianti pažeisti JT sankcijų. Bospho- 
rus užginčijo sprendimą Airijos teisme, kuris kreipėsi į Teismą. 

Bosphorus daugiausia rėmėsi teise netrukdomai naudotis 
nuosavybe ir teise užsiimti verslu. A. G. Jacobsas, atsižvelgda- 
mas į Konvencijos Pirmojo protokolo 1 straipsnį bei tam tikrą 
Europos žmogaus teisių teismo precedentinę teisę, padarė išva- 
dą, kad teisė netrukdomai naudotis turtu apėmė tą intereso 
rūšį, kurią Bosphorus turėjo į sulaikytą orlaivį. Tačiau jis paste- 
bėjo, jog Europos žmogaus teisių teismas taip pat pripažino, 
kad turi būti nustatyta tnkama pusiausvyra tarp bendrojo ben- 
druomenės intereso poreikio ir individų pagrindinių teisių ap- 
saugos reikalavimų. Apžvelgęs keletą Žmogaus teisių teismo II 
Teisingumo teismo sprendimų, kuriuose buvo iškeltas toks 
klausimas, A. G. Jacobsas reziumavo, kad svarbiausias klausimas 
buvo tas, ar įsikišimas į Bosphorus Airway's orlaivio valdymą 
buvo proporcinga priemonė siekiant bendrojo intereso, apibrėž- 
to Reglamente. Taigi proporcingumo principas, kurį Bophorus 
pateikė kaip atskirą argumentą, tapo pagrindine testo dalimi, 
kurį reikėjo pritaikyti tikrinant nuosavybės teisių įgyvendinimo 
apribojimų teisėtumą, o tokiu požiūriu taip pat pasirėmė Euro- 
pos Teismas, priimdamas sprendimą. 

Siekdami nustatyti interesų pusiausvyrą tiek A. G. Jacob- 
sas, tiek Teismas pažymėjo, kad nustatant embargą siekiama 
patenkinti ypatingą viešąjį interesą, t. y. pašalinti karo padėtį 
regiono, nes bet kuri priemonė, įtvirtinanti sankcijas, aišku, su- 
kelia pasekmes, darančias įtaką teisei į nuosavybę ir todėl pa- 
daro žalos neatsakingiems už situaciją asmenims. Taigi atsi- 
žvelgiant į šį pagrindinį bendrąjį interesą buvo nuspręsta, kad 
minėto orlaivio sulaikymas negali būti traktuojamas kaip netin- 
kamas ar neproporcingas. 

Buvo atkreiptas dėmesys, jog „neįmanoma ignoruoti pa- 
gyvėjusios prekybos kvotomis, išplėtotos kai kuriose šalyse na- 
rese“ **, kuri gali būti palyginta su Audito Rūmų nuomone, 
kad ši prekyba kvotomis trukdo sistemai efektyviai sumažinti 


205. Detaliai nenagrinėjant bendros pieno bei pie- 


perprodukciją 
no produktų rinkos organizavimo, vadovaujantis bendraisiais 
Bendrijos teisės principais yra įdomu sužinoti, kokia apimtimi 
priemonė, skirta sumažinti produkciją, sąlygoja Bendrijos teisę 
gintinas nuosavybės teises. 

Pieno kvotų sistema - tai Europos Bendrijos teisės kūrinys. 
1984 m. ji buvo įvesta remiantis EEB Tarybos teisės aktu?““, 
kurio tikslas - sumažinti pieno ir pieno produktų gamybos per- 
viršį, todėl buvo nustatyta baudžiamojo pobūdžio rinkliava ga- 
mintojams ar pirkėjams, viršijusiems nustatytus rekomenduoja- 
mus kiekius, su išlyga, kad tokia pirkėjui nustatyta rinkliava 
pereina gamintojui. Nuosavybės teisių klausimas iškilo dėl to, 
kad pieno kvotos priklausė nuo gamintojo ir turto (holdingo) 
derinio. 

1984 m. balandžio mėn. pirmasis kvotų paskirstymas pri- 
klausė nuo gamintojo tiekimų ar tiesioginių pardavimų per tam 
tikrus nustatytus metus. Nepaisant to, nors pirmasis paskirsty- 
mas priklausė nuo gamintojo veiklos, paskesnį perdavimą lėmė 
Bendrijos teisės aktuose įtvirtintas turto (holdingo) kriterijus. 
Tarybos reglamento 857/84 7 straipsnio 1 dalyje numatyta, 
kad, pardavus, išnuomavus ar perdavus turtą paveldėjimo tvar- 
ka, visi ar dalis atitinkamai paskirtų kiekių privalo būti perleisti 
pirkėjui, nuomininkui ar paveldėtoju: nustatyta tvarka. Buvo 
įtvirtintos ir kelios išimtys, tačiau derėtų pažymėti, kad pačiuo- 

se Tarybos Reglamentuose nėra nieko pasakyta apie reversiją 
(grąžinimą) žemės savininkui pasibaigus nuomai arba kompen- 
saciją už išvykstantį nuomininką, kuris neketina tęsti pieno ga- 
mybos. Tačiau Komisija, įgyvendindama Reglamenrą 1371/84, 
nurodė į jo 5(3) straipsnyje numatytus kitus perdavimo būdus, 
turinčius „panašias teisines pasekmes“ gamintojams. 

Reversijos (turto grąžinimo), kompensacijos ir nuosavybės 
teisių klausimas iškilo Byloje 5/88 Wacbauf prieš Bundesamt fr 
Ernūbrung und Fortwirtschaft (Wachauf v Bundesamt fūr 
Ernihbrung und Fortwirtscbaft?" . Europos Teismas priimdamas 
sprendimą šioje byloje aiškiai pripažino, kad turto grąžinimas 
pasibaigus nuomai sukeltų „panašias teisines pasekmes“ kaip ir 
perdavimo būdai, išvardyti Reglamente, taigi iš principo kvotos 
pereitų kartu su turtu. Toliau Teismas nurarė, kad bent jau tais 
atvejais, kai kvotos paskyrimas yra paties nuomininko darbo re- 
zultatas, būtų pažeista pagrindinė nuomininko teisė atimant jo 
darbo vaisius be jokios kompensacijos. Nepaisant to Teismas 
reziumavo, kad Bendrijos teisės aktai valstybėms narėms paliko 
pakankamai laisvės savo nuožiūra užtikrinti, kad nuomininkas 
galėtų arba pasilikti visą ar dalį savo kvotos, arba jos atsisakęs 
gautų kompensaciją. Reikėtų pažymėti, kad Teismas taip pat 
nusprendė, matyt, dėl to, kad ginčas kilo nacionalinės iš rinkos 
pašalinusių gamintojų schemos kontekste, jog kvotos, už kurią 
nuomininkas gauna kompensaciją, dalis negali būti perduoda- 
ma žemės savininkui, bet turi būti traktuojama kaip atšaukta. 
Jungtinės Didžiosios Britanijos ir Šiaurės Airijos Karalystės 
schema, įtvirtinta 1986 m. Žemės ūkio įstatymu, numato me- 
chanizmą, pagal kurį nuomininkas jauna kompensaciją už kvo- 
tos dalį, tačiau tą kompensaciją turėtų išmokėti žemės savinin- 
kas, kuriam minėta kvota perleidžiama. 

Vėliau paaiškėjo, kad Teismo pavartota frazė „darbo vai- 
siai“ Wachaufbyloje yra ir tiksli, ir svarbi. Teismas nepripažino, 
kad į kvotą galėjo būti pareikšta nuosavybės teisė, tačiau minėtu 
konkrečiu atveju turtas nebuvo išnuomotas kaip įrengta pieni- 
nė, o būtent nuomininkas įsigijo karvių, pieno gaminimo tech- 
ninę įrangą, ir todėl kvota traktuotina kaip nuomininko darbo 
vaisiai. 

Tokia išvada kyla iš sprendimo Byloje C-2/92 R prieš 
MAFF, ex p Bostock (R v MAFF, ex p Bostock?“ , kurioje buvo 
nagrinėjamas nuomos sutarties nutraukimas dėl turto, išnuo- 
moto kaip pieno ūkis Anglijoje, iki įsigaliojant 1986 m. Žemės 
ūkio įstatymui. Kvota sugrįžo žemės savininkui kartu su turtu 
nenumatant kompensacijos. Nuomininko teigimu, tuo buvo 
pažeistas bendras Bendrijos teisės nuosavybės pagarbos princi- 
pas. Nors Teismas pakartotinai patvirtino, kad valstybės narės, 
įgyvendindamos Bendrijos teisės normas, privalo laikytis Ben- 
drijos teisinės sistemos pagrindinių teisių apsaugos reikalavi- 
mų, bet nepripažino nuomininko teiginio, kad, remiantis nuo- 
savybės teisių apsauga valstybės narės nustatytų kompensaciją, 
kurią sumokėtų žemės savininkas išeinančiam nuomininkui ar- 
ba suteiktų nuomininkui tiesiogine teisę reikalauti kompensa- 
cijos iš žemės savininko. Pabrėžęs, kad Wacbauf kalbėjo apie 
nuomininko darbo vaisių apsaugą, Teismas nusprendė, kad 
Bendrijos teisinės sistemos ginama nuosavybės teisė neapima 
teisės parduoti, siekiant gauti pelną, tokį privalumą kaip reko- 
menduojamus kiekius paskirtus bendrai organizuojant rinką, 
kuris nėra sąlygojamas suinteresuoto asmens kapitalo ar profesi- 
nės veiklos???. 

Panašaus požiūrio buvo laikomasi nagrinėjant priemokų 
sistemos (gamybos kvotos), taikomos avienos, ožkienos, jautienos 

bei veršienos gamintojams, įvedimo klausimą Byloje C-38/94 R 
prieš žemės ūkio, žvejybos ir maisto ministrą, ex p Šalies žemės 
savininkų asociaciją (R v Minister for Agriculture, Fisheries and 
Food, ex p Country Landowner 5 Association) ?. Čia teisę į prie- 
moką gamintojas galėjo perleisti su turtu arba be jo, atsisakyda- 
mas dalies teisių, perduotų nacionaliniam rezervui. Žemės savi- 
ninkai teigė, kad valstybės narės privalo nustatyti kompensacijų 
mechanizmą žemės ūkio paskirties žemės savininkų nuostoliams 
atlyginti tuo atveju, kai teisę į priemoką perleidžia gamintojai, 
neturintys nuosavybės tesių į žemę, kurioje jie augina gyvulius. 
Žemių savininkų teigimu, skiriant lengvai perleidžiamas kvotas 
gamintojams, kurie yra tik nuomininkai, būtų sumažinta pa- 
grindinė žemės vertė. Žemės ūkio, žvejybos ir maisto ministe- 
rija tokius argumentus priemė, bet atmetė teiginius del jos pa- 
reigos kompensuoti žemės savininkų nuostolius. Teismas dar 
kartą patvirtino savo jurisprudenciją Bostock byloje ir pareiškė, 
kad joks Bendrijos teisinės sistemos palaikomas principas, ir 
ypač teisės į nuosavybę apsaugos principas nereikalauja, kad 
būtų mokama tokia kompensacija. Kita vertus, Teismas nutarė, 
kad kiekviena valstybė narė privalo įvertinti tokių priemonių 
būtinybę ypač atsižvelgdama į pasiruošimą nacionaliniu lyg- 
meniu įgyvendinti ginčijamas normas, ir nacionalines teisės 
normas, reglamentuojančias žemės savininko ir nuomininko 
santykius. 

Pagaliau Byloje C-63/93 Duff ir kiti prieš žemės ūkio ir 
maisto ministrą, Airiją ir Generalinį prokurorą (Duff and others 
v Minister for Agriculture and Food, Ireland and The Attorney 
General)?!', kurioje, :mter alia, buvo teigiama, kad gamintojų 
nuosavybės teisės buvo pažeistos nesuteikiant jiems papildomų 
pieno kvotų, kai jie priemė plėtros planus remiantis Bendrijos 

teise. Teismas nusprendė, kad ginčijamos normos nepažeidė cei- 
sės į nuosavybę esmės, nes jomis buvo siekiama patenkinti ben- 
drąjį Bendrijos interesą, o gamintojai galėjo tęsti pieno gamybą 
tokiu pačiu gamybos lygiu kaip ir iki naujų normų įsigaliojimo 
(30 paragrafas). 

Taigi bendra išvada būtų tokia, kad nors Bendrijos institu- 
cijos ir valstybės narės, veikdamos Bendrijos teisės ribose, priva- 
lo gerbti nuosavybės teises, šių teisių įgyvendinimas gali būti 
gerokai apribotas, jei tai gali būti pateisinta bendruoju interesu. 


———————————-m SEPTINTAS SKYRIUS m 


Gero administravimo principai 


Įvadas 


Šiame skyriuje bus nagrinėjama, kiek plačiai Bendrijos tei- 
sėje buvo išplėtota bendroji gero administravimo teorija. Euro- 
pos Teismas tokį terminą savo sprendimuose vartoja dažnai ir 
kartu su ankstesniuose šios knygos skyriuose aptartais bendrai- 
siais principais. 

Jau pačioje pradžioje derėtų paaiškinti, jog ne visada gero 
administravimo principas Europos Bendrijos teisėje teisiškai už- 
tikrinamas. Byloje 64/82 Tradax prieš Komisiją (Tradax v Com- 
missionPV A. G. Slynnas pažymėjo, kad jis nemano, „jog egzis- 
tuoja koks nors visuotinai pripažintas teisės principas, kad tai, 
ko reikalaujama remiantis gero administravimo principu būti- 
nai taps teisiškai užtikrinama norma. Turėti patogius bylų ka- 
talogus gali būti laikoma esmine gero administravimo dalimi, 
tačiau ji nera teisiškai užtikrinama norma. Teisės normos ir geras 
administravimas gali sutapti (pvz., kai reikia užtikrinti sąžiningą 
veiklą bei proporcingumą). Reikalavimai keliami pastarajam ga- 
li tapti pirmojo aiškinimo kriterijumi. Taigi šios kategorijos ne- 
būtinai yra sinonimiškos. Be abejo, kartais kai teismai ragina 
kažką atlikti vadovaujantis geru administravimu, jie tai daro dėl 
to, kad nėra tikslios teisinės normos“. 

Galima pateikti daugelį pavyzdžių, kai Bendrijos administ- 
ravimo reikalaujamas elgesys yra aiškiai apibrėžtas, ir dėl to jį 


120 


ADMINISTRACINIS SĄŽININGUMAS 


treisminėje peržiūroje būna lengviau nagrinėti. Vienas iš tokių 
svarbių reikalavimų —pateikti kartu su tam tikru aktu jį pagrin- 
džiančius motyvus — šiame skyriuje bus nagrinėjamas plačiau. 

Tačiau apibendrinant reikia turėti galvoje tai, kad pažeidus 
net ir tiesiogiai išreikštą reikalavimą aktas, kuriuo remiantis pa- 
žeidimas įvykdytas, nebūtinai bus panaikintas, nebent jei galima 
įrodyti, jog jis būtų buvęs kitoks, jei nebūtų įvykdytas minėtas 
pažeidimas *!?. Taigi kai Komisija pažeidė tiesioginį reikalavi- 
mą nepateikti konkurencinės bylos ieškovams tam tikros konfi- 
dencialios informacijos, buvo nuspręsta, kad dėl to vėlesnis 
sprendimas nebus panaikintas, nes netinkamai paskleistoji in- 
formacija nesuteikė teisės ieškovams pareikšti argumentų, kurie 
būtų galėję daryti įtaką sprendimo esmei?"“. 

Kalbant apie Europos Teismo išplėtotus gero administravi- 
mo principus, kad būtų patogiau galima juos suskirstyti į keturias 
pagrindines grupes: administracinis sąžiningumas (administra- 
tive good faith), nuoseklumas, kruopštumas ir informavimas. 


Administracinis sąžiningumas 


Šią frazę dažnai galima rasti Europos Teismo sprendimuo- 
se. Tam tikra prasme ji lyginama su pagrįstumu, ir todėl buvo 
pripažinta, kad Komisija pažeidė šį principą liepdama Airijai 
per 5 dienas pataisyti įstatymą, kuris prieš tai galiojo apie 40 
metų ir dėl kurio Komisija nebuvo pareiškusi jokių nusiskundi- 
mų Airijai stojant į Bendriją?!? . Panašiai buvo nutarta ir Byloje 
293/85 Komisija prieš Belgiją (Commission v Belgium?“ , kai 
Komisija skyrė 8 dienas atsakyti į jos laišką, pradedantį vykdo- 
mosios bylos nagrinėjimą pagal EB Sutarties 169 straipsnį ir 15 
dienų atsižvelgti į argumentuotą nuomonę, kurioje buvo reika- 

laujama panaikinti tam tikrus mokesčius studentams užsienie- 
čiams už universitetų bei profesinio mokymo kursus. Nors T'eis- 
mas ir pripažino, kad jau beprasidedantys mokslo metai galėjo 
pateisinti nustatytus trumpus terminus, vis dėlto nusprendė, 
kad konkrečiu atveju Komisija galėjo imtis veiksmų dar prieš 
šešis menesius, ir tokia skuba atsirado tik dėl to, kad Komisija 
nesugebėjo imtis veiksmų anksčiau. Taigi nustatyti terminai bu- 
vo nepagrįsti. Kita vertus, Byloje C-56/90 Commission v United 
Kingdom" , kurioje Jungtinei Didžiosios Britanijos ir Šiaurės 
Airijos Karalystei teigiant, kad ji fiziškai negalėjo priimti reika- 
lingų priemonių del vandens kokybės per du mėnesius, kuriuos 
savo argumentuotoje nuomonėje nustatė Komisija, Teismas pa- 
žymėjo, kad Komisija atkreipė Jungtinės Didžiosios Britanijos 
ir Šiaurės Airijos Karalystės dėmesį į susiklosčiusią situaciją 
beveik prieš dvejus metus prieš pateikiant argumentuotą nuo- 
monę. Vadinasi, nustatytas terminas buvo pagrįstas. Bet kuriuo 
atveju buvo pabrėžta, kad vienas iš būdų atsižvelgti į argumen- 
tuotą nuomonę būtų buvęs paprasčiausias draudimas maudytis 


218. Akivaizdu, kad tai glaudžiai susiję su 


probleminėse vietovėse 
proporcingumo principu, kuris, kaip buvo minėta 3-iame sky- 
riuje, Bendrijos teisėje pirmiausia atsirado kalbant apie vadybos 
veiksmų laisvės įgyvendinimą Byloje 8/55 Belgijos angliakasių 
federacija prieš Aukščiausiąją valdžią (Fėdėration Chbarbonniėre 
de Belgigue v High Authority)?" , kurioje buvo nuspręsta, kad 
Aukščiausioji valdžia privalo proporcingai reaguoti į neteisėtą 
elgesį. Kita vertus, Komisijos gero administravimo pavyzdžiu 
Teismas pripažino atvejį, kai išduodant licencijas tik ribotam 
prekių kiekiui buvo atsižvelgiama į pasiūlymus dėl leidžiamo ar 
mažesnio kiekio, o pasiūlymai dėl didesnio kiekio nei leistinas 


buvo ignoruojami??", 

Priešingai, administracinio sąžiningumo principas reiškia, 
kad Komisijos elgesys turi būti interpretuojamas atsižvelgiant į 
tai, kokia tam tikru metu jai prieinama informacija, o ne į tai, 
ko ji nenumatė dėl nepdairumo. Taigi norint nustatyti, ar Ko- 
misija pagrįstai nesiėmė apsaugos priemonių prieš konkrečių 
bulvių importą, reikia atsižvelgti į jos turėtą informaciją tą die- 
ną, kai buvo priimtas sprendimas, o ne į tai, kas įvyko po to 
rinkoje?*!. 

Bendrijos institucijos privalo laikytis administracinio sąži- 

ningumo principo net ir ginčuose su savo personalu?**. Taigi 
buvo nuspręsta, kad „atsižvelgiant į „sąžiningumo principą, 
kuriuo turi būti pagrįsti santykiai tarp Bendrijos administraci- 
jos ir jos pareigūnų“, yra neteisingas Komisijos teiginys, jog 
skundai, susiję su 1978 m. priimtais sprendimais dėl teisių, su- 
sijusių su pensija, kai suinteresuoti pareigūnai iki 1981 m. at- 
liktų individualių paskaičiavimų negalėjo sužinoti, kaip minėti 
sprendimai juos paveiks, buvo įteikti pavėluotai. Panašiai buvo 
nuspręsta Bylose T-33/89 ir T-74/89 Blackman prieš Europos 
Parlamentą (Blackman v European Parliament)?“, x. y., kad Par- 
lamentas negalėjo teigti, jog pareiškėjas pavėlavo pateikti savo 
skundą pagal Personalo reglamentą, kai jis laiku pateikė skun- 
dą socialinės apsaugos tarnybai prieš tai kreipęsis į jos vadovą 
patarimo telefonu. Skundas turėjo būti nusiųstas skiriančiai į 
pareigas institucijai, tačiau socialinės apsaugos tarnyba, užuot 
perdavusi jį tam tikram departamentui, paprasčiausiai grąžino 
pareiškėjui, o dėl to jis pavėlavo pateikti skundą skiriančiai į 
pareigas institucijai. 

Kita vertus, buvo nuspręsta, kad kandidatas į vienos iš Ben- 
drijos institucijų postų privalo pats imtis priemonių, užtikri- 
nančių, jog informacija apie testų datas jį pasieks: Byloje 155/85 

Strack prieš Parlamentą (Strack v Parliament)?“ buvo nuspręs- 
ta, kad atsiuntus pranešimą apie būsimą testą prieš dvi savaites 
net ir vasaros atostogų metu nebus pažeidžiamas gero administ- 
ravimo principas. 


Nuoseklumas 


Kitas gerai žinomas Bendrijos teisės principas, aptartas 4-ame 
skyriuje, t. y. teisėtų lūkesčių apsaugos principas, lemia reikala- 
vimą Bendrijos institucijoms elgtis nuosekliai. Šio principo tai- 
kymas vadybos ir administravimo srityje gali būti Bylos 81/72 
Komisija prieš Tarybą (Commission v Council)? pavyzdys, ku- 
rioje Teismas nusprendė, kad 1972 m. kovo 21 d. priimtas 
Tarybos sprendimas trejus metus taikyti specifinę atlyginimų 
Bendrijos personalui nustatymo sistemą buvo privalomojo po- 
būdžio ir sutrukdė Tarybai teisiškai priimti Reglamentą, prieš- 
taraujantį sprendimo sąlygoms. 

Ši taisyklė yra ypač svarbi kalbant apie Bendrijos institucijų 
ir jų personalo ryšius, taip pat atsižvelgiant į tai, ką Europos 
Teismas vadina „vidaus direktyvomis“, institucijos vidaus prie- 
mones, kurios pačios savaime nera teisiškai privalomos. Taigi 
Komisijos taikoma „procedūrinė tvarka“ pervedant pareigūnus 
iš B lygio į A lygį, nors ir nesanti privaloma teisės norma vado- 
vybei, buvo pripažinta elgesio norma, nurodanti, kad dera lai- 
kytis nusistovėjusios praktikos ir nuo kurios vadovybė be prie- 
žasties negali nukryptu“?“. Buvo nuspręsta, kad bendrasis vieno- 
do Komisijos pareigūnų traktavimo principas taip pat reikalauja 
laikytis tokio požiūrio. Sprendimas, dėl kurio buvo be priežas- 
čių nukrypta nuo „procedūrinės tvarkos“, buvo anuliuotas. Pa- 
našiu požiūriu buvo remtasi ir, pavyzdžiui, dėl „vidaus direkty- 

vos“, kad skirstant pareigūnus pagal lygius vadovaujantis Perso- 
nalo reglamentu, turi būti atsižvelgta į profesinę patirtį.??7 

Instituciniu lygmeniu buvo nuspręsta, jog vidaus taisyklių 
privalu laikytis net teisės akų leidybos proceso metu. Taigi Byloje 
68/86 Jungtinė Didžiosios Britanijos ir Šiaurės Airijos Karalystė 
prieš Tarybą (United Kingdom v Council? Teismas nuspren- 
dė, kad nors remiantis ankstesne Tarybos praktika Sutarties 
nuostatomis reikalaujama balsų dauguma ir negalėjo būti pakeis- 
ta, vidaus taisyklėse galėjo būti įrvirtintas balsavimo procedūros 
nustatymo mechanizmas, ir taip galėjo reikalauti vienbalsio su- 
tarimo prieš pradedant raštišką procedūrą, net jei pagrindinis 
balsavimas vyktų kvalifikuotos daugumos būdu. Taigi jeigu Ta- 
rybos procedūrinės normos įtvirtino tokį reikalavimą, tai jo pri- 
valoma laikytis, jei Taryba oficialiai tų normų nepakeičia. 

Ne vidaus taisyklių kontekste yra gerai žinoma viena byla 
dėl Komisijos priežiūros įgaliojimų vykdymo savo nuožiūra, t. y. 
dėl teisės šiuo atveju spręsti, ar pradėti nagrinėjimo procesą pa- 
gal EB Sutarties 169 straipsnį. Ši byla sukėlė tam tikrus pusiau 
įstatyminius padarinius. Tai buvo Defrenne?? byla, kurioje 
Teismas nusprendė, kad EB Sutarties 119 straipsnis dėl vieno- 
do darbo užmokesčio už vienodą vyrų ir moterų darbą turi būti 
tiesiogiai taikomas nuo jo sprendimo priėmimo dienos, o ne 
nuo 1962 m., kai jis turėjo būti įgyvendintas. Esminiu tapo 
Teismo pareiškimas, kad „sprendžiant pagal kai kurių valstybių 
narių elgesį bei Komisijos pasirinktą požiūrį, nuolat išdėstomą 
suinteresuotiems asmenims, ypač derėtų atkreipti dėmesį į fak- 
tą, jog gana ilgą laiko tarpą suinteresuotos šalys veikė priešta- 
raudamos 119 straipsniui. Itin Teismas atkreipė dėmesį į tai, 
kad nors Komisija kartas nuo karto pagrasindavo pradėti proce- 

są remiantis EB Sutarties 169 straipsniu, t. y. dėl Sutarties įpa- 
reigojimų pažeidimo, tačiau niekad to nepadarė. Taigi neteisin- 
gas 119 straipsnio galiojimo suvokimas dar labiau sustiprėjo. 
Nors tuo nepripažįstama, jog Teismas kuria naują teisę, šį atvejį 
galima interpretuoti lyg ir draudimą (estoppel), beveik turintį 
įstatymo galią, uždraudžiant teisės akto galiojimą atgaline data. 
Tai mažų mažiausiai tarsi įdomi naujovė, ypač po to, kai Teis- 
mas nusprendė, jog nei 1961 m. gruodžio 30 d. valstybių narių 
rezoliucija ir Tarybos direktyva 75/117 negalėjo sustabdyti tie- 
sioginio 119 straipsnio veikimo po jame ir Prisijungimo akte 
nustatytų terminų pasibaigimo — tačiau Komisijos veikla galėjo! 
Akivaizdžiai kyla klausimas, kaip institucijos veikla gali sąlygoti 
rezultatą, kuris negali atsirasti leidžiant teisės aktus? Kaip ten 
bebūtų, reikia pastebėti, kad Teismas savo sprendimą pagrindė 
bendruoju teisinio tikrumo principu??? . 

Beje, yra buvę daug atvejų, kai Teismas nusprendė, jog as- 
muo negali remtis neteisėtu Komisijos elgesiu. Pavyzdžiui, By- 
loje 188/82 Zhyssen??!, kurioje plieno įmonė negalėjo naudoti 
savo kvotų pilna apimtimi paskutinįjį 1980 m. ketvirtį dėl to, 
kad laiku negavo informacijos iš Komisijos ir todėl viršijo kvo- 
tas pirmajam 1981 m. ketvirčiui. Europos Teismas tiesiog pa- 
reiškė, kad „nors Komisija neteisėtai pasielgė, tai nepateisina 
Bendrijos teisę pažeidusios įmonės veiksmų, nepriklausomai 
nuo to, kad pastaroji savo elgesį pagrindė ekonomiškai“, tačiau 
vis delto paskirtą baudą sumažino iki simbolinių 5 ekiu. Taip 
pat asmuo negali remtis nereisėtu elgesiu, kuris anksčiau buvo 
kitiems leidžiamas: Byloje 188/83 Wire prieš Europos Parlamen- 
tą (Witte v European Parliament??? pareiškėjas nesėkmingai 
bandė pasinaudoti ankstesne Bendrijos institucijų valdymo 
praktika, pagal kurią asmeniui per penkerius metus šešis mėne- 

sius nebuvus darbo vietoje buvo išmokama ekspatriacijos išmo- 
ka, taip par ir ekspatrijuotų parcigūnų, dirbančių institucijoje, 
vaikai buvo laikomi ekspatriantais. Tokia praktika sunkiai deri- 
nosi su Personalo reglamento nuostatomis ir todėl buvo nu- 
traukta remiantis Auditorių Teismo kritika. 

Panašiu požiūriu buvo remtasi dėl ankstesnio teisės aktų 
leidybos proceso. Byloje 68/86 Jungtinė Didžiosios Britanijos ir 
Siaurės Airijos Karalystė prieš Tarybą (United Kingdom v Coun- 
cilP3 buvo nagrinėjama situacija, kurioje Tarybai, remiantis 
Sutarties žemės ūkio nuostatomis, priėmus Direkryvą, skirtą su- 
derinti vartotojų bei visuomenės sveikatos apsaugos nacionali- 
nius įstatymus, Jungtinė Didžiosios Britanijos ir Šiaurės Airijos 
Karalyste pareiškė, kad ankstesniais atvejais Taryba, susidūrusi 
su tokiais mišriais tikslais, naudojo dvejopą teisinę bazę, o be 
to, pasirėmė Sutarties bendruoju 100 straipsniu. Tačiau buvo 
nuspręsta, jog teisinė bazė turi remtis objektyviais veiksniais, 
kuriais galima pasinaudoti teisminėje peržiūroje, ir kad pati Ta- 
rybos praktika negalėjo nukrypti nuo Sutarties normų bei su- 
kurti precedento, privalomo Bendrijos institucijoms dėl teisin- 
gos teisinės bazės. 

Taip pat buvo nustatyta, kad joks Bendrijos pareigūnas ne- 
23, Ir vienoje Iš 

bylų, iškeltų del EAPB plieno produkcijos kvotų sistemos ???, 


gali teisėtai pažadėti netraikyti Bendrijos teisės 


Teismas nusprendė, kad Komisijos neįpareigojo vieno iš jos 
aukšto rango pareigūno pareiškimas, jog bauda nebus skiriama. 
Nors tuo atveju buvo nuspręsta, kad Komisija negalėjo neskirti 
baudos, jei buvo nustatytas produkcijos kvotų pažeidimas, byla 
patenko į tą pačią bylų kategoriją kaip ir sprendimas konkuren- 
cijos byloje33* . Čia nustaryta, kad vyresniojo pareigūno požiūris 
dėl susitarimo atleidimo nuo prievolės neįpareigoja Komisijos. 

Kira vertus, Bylose 29, 31, 36, 39-47, 50 ir 51/63 Usines de la 
Providence prieš Aukščiausiąją valdžią (Usines de la Providence v 
High AutborityP“", kuriose buvo nagrinėti tam tikru metu nuola- 
tinai kartojami ilgaamžės EAPB Aukščiausiosios valdžios pareigū- 
nų pažadai sumokėti „transporto paritetą , Teismas nusprendė, 
jog tokia situacija susiklostė dėl Aukščiausiosios valdžios parei- 
gūnų priežiūros stokos, todėl, nors „transporto paritetai“ ir ne- 
galėjo būti mokami, Aukščiausioji valdžia buvo atsakinga dėl 
nuostolių. 

Nepaisant to, yra viena sritis, kurioje prekybininkai negali 
remtis net teisėtu pačios Komisijos elgesiu. Tai yra baudų, ski- 
riamų už EB konkurencijos normų pažeidimus, dydis. Pavyz- 
338 


džiui, Pioneer??š byloje Europos Teismas nusprendė, kad Ko- 
misija neprivalėjo savo prieštaravimuose paminėti galimą bendro 
baudų lygio politikos pasikeitimą, nes tai yra bendrosios politi- 
kos dalykas, nesusijęs su konkrečios bylos faktais. Beje, tame 
pačiame sprendime, paminėjęs, jog Komisija pripažino šiuo at- 
veju skyrusi gerokai didesnes baudas nei anksčiau, Teismas pa- 
reiškė, jog Komisijai ne tik nedraudžiama (estoppe/l) kelti baudų 
lygį už tam tikro tipo pažeidimus, bet ir „teisingai taikydama 
Bendrijos konkurencijos taisykles Komisija bet kuriuo metu ga- 
li priderinti baudų lygį prie politikos poreikių“. Kaip bevertintų 
šį principą jo paveiktos įmonės savininkai, jis atitinka įsigalėju- 
sią šios rūšies precedentinę teisę. Taigi BMW bylose“?? Teismas 
nusprendė, jog Komisijai nutarus neskirti baudos mažmeni- 
ninkams panašioje situacijoje anksčiau, nepanaikino jos galios 
tą padaryti apskritai. Kita vertus, nors ir negalima pasikliauti 
Komisijos baudų lygio praktika, aišku yra tai, jog prieš ski- 
riant bausmę, turi būti aiški ir nedviprasmiška nuostata, įgali- 
nanti ją skirti. 

Kruopštumas 


Bendrijos valdyme kruopštumo principas — tai pareiga lai- 
ku atsakyti į paklausimus bei laiku atlikti veiksmus. Kai kurie 
tokių pareigų atlikimo terminai nustatyti Sutartyse: EB Sutar- 
ties 175 straipsnyje ir EAPB Sutarties 35 straipsnyje nustatytas 
dviejų mėnesių terminas, per kurį Komisija (ar Taryba pagal 
EB Sutartį) gali atitinkamai apibrėžti savo poziciją ar atlikti 
veiksmus siekiant išvengti neveikimo. Šiuos terminus analogijos 


330 Ir nu- 


būdu Komisija pritaikė svarstydama valstybės pagalbą 
sprendė, kad nauja pagalba, apie kurią valstybė narė praneša 
Komisijai pagal EB Sutarties 93 straipsnį, turi būti traktuojama 
kaip „egzistuojanti“ pagalba (ir todėl nereikalaujanti išankstinio 
Komisijos pritarimo), jei Komisija neatsako per du mėnesius, 
nes Komisijai nesugebėjus išreikšti savo požiūrio per tam tikrą 
laikotarpį, laikoma, jog ji veikė „nepakankamai kruopščiai“. T'a- 
čiau nepaisant to, jog Komisija neprivalėjo priimti ofiacialaus 
palankaus sprendimo, Teismas vis dėlto pridūrė, jog „remiantis 
gero administravimo principu reikalaujama, kad Komisija <...> 
informuotų suinteresuotą valstybę“ — informavimo reikalavimo 
pavyzdys bus pateiktas šiame skyriuje. 

Bene akivaizdžiausias nesugebėjimo atsakyti į skundus pa- 
vyzdys yra susijęs su personalo ginčais. Remiantis Personalo reg- 
lamento 90 ir 91 straipsniais, Bendrijos institucijos pareigūnas 
privalo per savo tiesioginį viršininką paduoti skundą jį paskyru- 
siai institucijai. Pastaroji turi atsakyti per keturis mėnesius prieš 
priimdama sprendimą. Tokia sistema buvo įdiegta siekiant su- 
mažinti personalo bylų skaičių Europos Teisme nustatant vi- 
daus priemonę, tačiau yra buvę laikotarpių, kai institucijos 
faktiškai ignoravo pareigą duoti atsakymą. Lordų Rūmų atran- 


129 


GERO ADMINISTRAVIMO PRINCIPAI 


kos komiteto ataskaitoje dėl nesėkmingo 1979 m. pasiūlymo 


21 teigiama, kad 


įsteigti EB Administracinį personalo tribunolą 
iš 15 Teismo nagrinėtų personalo bylų 1978 m. tik vienu atve- 
ju į vidaus skundą buvo išsamiai atsakyta laiku! 

Ner ir tais atvejais, kai nėra nustatyti specialūs terminai ar 
konkreti pareiga duoti atsakymą, Teismas laikosi bendro prin- 
cipo, jog institucijos privalo į paklausimus atsakyti. Galima pa- 
teikti du pavyzdžius, kai Komisijai nedavus atsakymų, klausimai 
buvo nagrinėjami Teisme. Byloje IAZ InternationaP“*, kurioje 
buvo pareikštas kaltinimas dėl pažeidimo pagal EB Sutarties 
85 straipsnį, Teismas nusprende, kad Komisija nesilaikė gero 
administravimo reikalavimų neduodama atsakymo dėl susitari- 
mo pakeitimų projekto tarp suinteresuotų šalių, nepaisant to, 
jei tas pakeistas susitarimas ir neatitiko visų Komisijos keliamų 
reikalavimų ir negalėjo daryti įtakos galutiniam sprendimui. 
LucchinP“* byloje Komisija neatsakė į plieno įmonės teleksą, 
kuriame buvo išdėstytas pasiūlymas nutraukti savo gamybą at- 
eityje dėl to, kad anksčiau viršijo savo produkcijos kvotas. Šiuo 
atveju Komisijos elgesys leido Teismui per pusę sumažinti bau- 
dą minėtai įmonei. Panašiai baudos buvo sumažintos Komisijai 
nepateikus atsakymo į prašymą pakeisti plieno gamybos kvotas 
iki šių kvotų termino pabaigos?“, taip pat simboliška bauda 
buvo skirta tuo atveju, kai Komisija pavėluotai informavo apie 
pakeistas kvotas?*?. 

Komisija buvo įpareigota apmokėti pareigūnui išlaidas, dėl 
pavėluoto pranešimo apie jo administracinę padėtį?““. Byloje 
19/69 Richez-Parisė“'" Europos Teismas nusprendė, kad nors 
suteikiant neteisingą informaciją pareigūnas ir nepatyrė žalos, 
delsimas tokią informaciją ištaisyti užtraukė atsakomybę. Pana- 
šiai buvo traktuota ir situacija, kai pareigūnai buvo suklaidinti 

dėl nuomos pašalpų. Tuo atveju buvo nuspręsta, kad pareiškė- 
jai turi teisę į nuostolių, atsiradusių dėl Komisijos aplaidumo 
laiku neištaisytos klaidos, kompensaciją, kaip patyrę žalą dėl 
blogo Komisijos administravimo?“š . 

Kira vertus, galima pateikti keletą pavyzdžių, kai Europos 
Teismas akivaizdžiai ilgų delsimų nelaikė gero administravimo 
principo pažeidimais. Taigi Byloje 103/83 Usinor prieš Komisiją 
(Usinor v Commission) “?, 18 mėnesių pavėlavus nustatyti EAPB 
kvotas tam tikros naujos produkcijos reikalavimų patenkinimo 
tikslais (nuo tada, kai buvo atkreiptas Komisijos dėmesys), Teis- 
mas netraktavo kaip pernelyg dideliu delsimu, matyt, dėl to, 
jog reikėjo ištirti situaciją. Ta pati situacija nagrinėta ir Byloje 
14/78 Denkavit prieš Komisiją (Denkavit v Commission) “9 , kai 
Komisijai 21 mėnesį uždelsus pradėti nagrinėjimą vykdomosios 
bylos prieš Italiją pagal EB Sutarties 169 straipsnį dėl tam tikrų 
gyvulinės kilmės maisto produktų uždraudimo buvo pasiteisin- 
ta remiantis tuo, kad „Komisijos negalima kaltinti dėl to, jog ji 
laukė išsamios informacijos prieš spręsdama tokį sudėtingą klau- 
simą įrodančios, kaip tam tikros pašarų gyvuliams medžiagos, 
gali neigiamai paveikti tiek gyvūnų, tiek žmonių sveikatą . Tai- 
gi kuo situacija yra techniškai sudėtingesnė, tuo ilgesnis delsi- 
mas yra pateisinamas, tačiau tebūna atleista autoriui už abejonę, 
bet ar visuomet valstybės pagalbos ir Bendrijos teisės atitikimo 
klausimas gali būti laikomas nesudėtingu, nepaisant to, jog jam 
nagrinėti Lorenz“?! atveju buvo skirti tik du mėnesiai. Vis delto 
Pirmosios instancijos teismas nusprendė, kad treji metai delsi- 
mo ruošiant ataskaitą yra „faute de service“ (pranc. „tarnybos 
klaida“), jei pareigūno darbas atliktas netvarkingai ar nepilnai, 
todėl privalu arsakyti už žalą??*. 

Informavimas 


Tam tikra prasme informavimą galima traktuoti kaip 
kruopštumo aspektą. Jei Komisija išsiunčia paprastą, o ne re- 
gistruotą laišką dėl antidempingo procedūrai svarbios informa- 
cijos, ir dėl to nėra jokių garantijų, kad adresatas jį tikrai gaus, 
laikoma, jog pareiga teikti informaciją, numatytą pagrindinia- 
me antidempingo reglamente, nebuvo tinkamai įvykdyta ??. 

Šiuo metu Bendrijos teisėje yra nustatyta, kad pranešimas 
apie sprendimą yra atskiras dalykas nei sprendimo priėmimas. 
Personalo reglamento 25 straipsnis reikalauja, kad sprendimai 
dėl konkrečių individų suinteresuotiems Bendrijos pareigūnams 
būtų siunčiami raštu, tačiau Bylose 316/82 ir 40/83 Kobler prieš 
Auditorių teismą (Kohler v Court of Auditors*“* buvo nuspręsta, 
kad jei pranešimas visuomet siunčiamas po sprendimo prėmi- 
mo???, tai pranešimas raštu negali būti išankstinis sprendimas. 
Minėtoje byloje buvo nagrinėjamas žodinis sprendimas, per- 
duotas pokalbio metu tarp Auditorių teismo prezidento ir pa- 
reiškėjo. Teisingumo teismas nusprendė, kad bet kuriuo atveju 
Auditorių teismas negali teigti, jog jo paties nesugebėjimas per- 
duoti sprendimą raštu reiškė sprendimo nebuvimą apskritai. Be- 
je, tai taip pat reiškia, kad laiku nenusiųstas sprendimas nepa- 
naikina paties sprendimo, nes net ir pavėluoras informavimas 
nedaro jokios įtakos sprendimo esmei. Nepaisant to byloje *?*, 
kurioje toks klausimas iškilo, buvo nagrinėjamas Europos Par- 
lamento delsimas, dėl to Teismas išreiškė „apgailestavimą“, ir 
Europos Parlamentui buvo įsakyta sumokėti išlaidas. Taigi to- 
liau laikomasi nuostatos, kad institucija, nesugebėjusi perduoti 
informacijos, turi sumokėti išlaidas arba jų dalį??? . 

Tam tikra prasme informavimo lygis, privalomas vadovau- 
jantis Bendrijos gero administravimo principais, gali sutapti su 
natūralaus teisingumo principais. Remiantis Personalo regla- 
mento 26 straipsniu dokumentų dėl administracinio statuso bei 
bet kokių pranešimų dėl teisnumo, veiksnumo bei elgesio insti- 
tucijos neturi teisės naudoti prieš pareigūną anksčiau nei jis su 
minėtais dokumentais susipažins. Precedentinėje teisėje dėl 
konkurencinių bylų nagrinėjimo Komisijoje išdėstytas požiūris 
buvo panašus, t. y. Komisija, priimdama sprendimą, negali 
remtis neatskleista informacija??š. Taigi jei Komisija nori ap- 
saugoti savo informacijos šaltinius ar neturi teisės atskleisti tam 
tikros informacijos (pvz., verslo paslapčių), tai ji negali tiesio- 
giai tokios informacijos panaudoti. 

Dabar bus apsvarstyti trys aspektai, kurie gali būti plačiąja 
prasme laikomi susijusiais su informavimu: pareiga neklaidinti, 
pareiga paaiškinti ir pareiga pagrįsti. 


Pareiga neklaidinti 


Byloje 169/73 Continentale France prieš Tarybą (Continen- 
tale France v Council)?? buvo nustatytas principas, jog Bendrijos 
institucijos, pateikusios klaidinančią informaciją, turėtų atlyginti 
dėl to atsiradusius nuostolius, nors, kaip jau buvo minėta 4 sky- 
riuje, būtent ten buvo nuspręsta, kad pareiškėjas, būdamas ap- 
dairiu prekybininku ir žinodamas rinkos dėsnius, neturėjo pasi- 
kliauti Tarybos informacija. Pagrindinis kriterijus atsakomybei 
atsirasti yra klausimas, ar ginčijamas elgesys „galėjo ar turėjo 
sąlygoti tokią apdairaus asmens klaidą“. Iš pirmo žvilgsnio toks 
požiūris sunkiai dera prie anksčiau minėtų atvejų, kai atsakyti 

reikėjo ne dėl to, kad buvo suteikta neteisinga informacijos, o 
dėl to, kad institucijos nesugebėjo kontroliuoti savo pareigū- 
nų?9? ar ištaisyti neteisingos informaciją“. Šiuo atveju skirtu- 
mas yra tas, kad Taryba siekia informuoti trečiąsias šalis. 
Daugelyje bylų dėl pareigūnų pateiktos neteisingos infor- 
macijos buvo priimti įsakymai apmokėti išlaidas. Taigi Bylose 
15 ir 29/59 Knutange prieš AV (Knutange v HA)“* arsakovui 
buvo liepta apmokėti ieškinį, kuris buvo iškeltas dėl Aukščiau- 
siosios valdžios pareigūno laiško, informuojančio apie priimtą 
sprendimą, nors buvo visai ne taip. Panašiai??? Komisijai buvo 
įsakyta padengti išlaidas dėl to, jog Komisijos vyresnysis parei- 
gūnas suteikė pareiškėjui neteisingą informaciją apie ekspatria- 
cijos pašalpas, taip pat?“* kai pareiškėjams buvo suteikta netei- 
singa informacija del valiutų kursų pervedant atlyginimus į jų 


valstybes. 


Pareiga paaiškinti 


Greta tiesioginio reikalavimo įvardyti daugumos Bendrijos 
aktų priėmimo priežastis, Europos Teismas savo praktikoje su- 
formavo bendrąjį principą pateikti paaiškinimus ypač tada, kai 
su asmeniu ar prekybininku elgiamasi ne taip, kaip jis galėtų 
tiketis pagal bendrąją Bendrijos teisę. Praktikoje tai dažniausia 
reiškia, jog institucija privalo paaiškinti, kaip ir kodėl ji atlieka 
konkrečius veiksmus. Byloje 144/82 Detti prieš Teisingumo 
Teismą (Detti v Court of JusticeP“? Teismo atrankos komisija 
negalėjo paaiškinti, kodėl kandidatų, laikiusių testą Liuksem- 
burge, darbus vertino griežčiau nei kandidatų, laikiusių tą patį 
testą Briuselyje (akivaizdžiai dėl to, kad kandidatams Briuselyje 


134 


INFORMAVIMAS 


buvo skirtas ilgesnis diktantas). Teismas, naudodamasis savo 
teisminėmis galiomis, panaikino atrankos komisijos sprendimą 
remdamasis tuo, kad vertinimas privalo būti nedviprasmiškas, o 
suiteresuoti asmenys turi žinoti jo kriterijus. Kita vertus?““, bu- 
vo nuspręsta, kad nenurodžius kandidatų atrankos sąlygų re- 
miantis išiimtine procedūra, nustatyta Personalo reglamento 
29(2) straipsnyje?“" , kai įprastos normos bet kuriuo atveju ne- 
taikomos, nepadaro įvykdytos atrankos iš karto negaliojančia, 
tačiau ir šiuo atveju Parlamentas (atsakovo institucija) buvo už 
tai atsakingas ir privalėjo padengti išlaidas. 

Byloje 270/82 Estel prieš Komisiją (Estel v Commission)“s, 
kuri siejosi su plieno sektoriumi, buvo nuspręsta, kad Komisija 
privalėjo paskelbti metodus, kuriais remiantis ji pakeitė plieno 
kvotas, nors byla baigėsi tik tuo, kad Teismas sumažino baudą 
už kvotų viršijimą. 

Problemų kyla ir dėl kainų apskaičiavimo žemės ūkio rin- 
kose, kai gali būti ginčijami bendri įstatymai. Byloje 64/82 Tra- 
dax prieš Komisiją (Tradax v CommissionP“? Veismas įvardijo 
kriterijus, pagal kuriuos galima būtų nustatyti, kada Komisija 
turėtų savo paskaičiavimus aiškinti. Teismas nusprendė, kad 
Komisija gali pateikti savo CIF (kainos, draudimo, frachto) 
kviečių kainų paskaičiavimus (tai ir buvo minėtos bylos daly- 
kas) teismo proceso metu, tačiau remiantis „gero administravi- 
mo“ principu, ji privalo duomenis periodiškai skelbti. Vis dėlto 
Komisija neprivalo skelbti duomenų, jei to reikalauja atskiras 
prekybininkas. Turint galvoje tiesioginį reikalavimą nurodyti 
priežastis, paaiškėja, kad leidžiama ne taip plačiai paaiškinti 
bendruosius teisės aktus, nei tuomet, kai aktai skirti konkre- 


tiems individams. 

EB Surarties 190 straipsnyje nustatyta, kad „Europos Parla- 
mento ir Tarybos bendrai priimtuose reglamentuose, direkty- 
vose bei sprendimuose, taip pat tokiuose aktuose, kuriuos pri- 
ima Taryba arba Komisija privalo būti įvardytos juos priimti 
paskatinusios priežastys ir visi pasiūlymai ar nuomonės, kuriuos 
pagal šią Sutartį reikėjo gauti“. Taigi straipsnyje yra nustatytas 
reikalavimas, kad aktai, kurie, remiantis Sutarčių apibrėžimais, 
yra įpareigojantys, privalo būti pagrįsti. Kita vertus, EAPB Su- 
tartis reikalauja, kad nuomonės, apibrėžiamos kaip ir neįpa- 
reigojančios, taip pat būtų pagrįstos, nes 15 straipsnyje nusta- 
tyta, kad „Komisijos reglamentuose, direktyvose ir nuomonėse 
turi būti nurodomi jų priėmimo pagrindai...“ Net ir EB bei 
Euratomo Sutarčių sistemoje tų sutarčių individualios nuosta- 
tos, įgaliojančios priimti Nuomones, faktiškai reikalauja pasta- 
rąsias pagrįsti. Taigi remiantis EB sutarties 169 straipsniu, jei 
Komisija mano, jog valstybė narė neįvykdė prievolės pagal šią 
sutartį, ji, šiuo reikalu pareiškia „argumentuotą nuomonę . 

Akivaizdu, kad pareigos pagrįsti aktus svarba priklauso nuo 
to, koks aktas ir kuo remiantis jis yra priimamas?'?. Buvo nu- 
spręsta, kad bendro pobūdžio aktai gali būti pagrįsti „apsiribo- 
jant bendros situacijos, sąlygojusios jų priėmimą, apibūdinimu 
bei bendrų tikslų, kurių jais siekiama, apibrėžimu“??!. Indivi- 
dualaus pobūdžio sprendimų, dėl kurių gali kilti valdymo ar 
administravimo veiklos laisvės diskusijos, pagrįstumo klausimu 
Teismas išreiškė savo požiūrį, kurį vėliau tiksliai suformulavo 
Byloje 24/62 Vokietija prieš Komisiją (Germany v Commis- 
s1on)?'*. Veismas nusprendė, kad EB Sutarties 190 straipsnyje 
„siekiama suteikti galimybę šalims apginti savo teises, Teismui 

vykdyti kontrolės funkciją bei valstybėms narėms ir visiems 
suinteresuotiems piliečiams įvertinti aplinkybes, dėl kurių Ko- 
misija vadovavosi Sutartimi. Siekiant šių tikslų pakanka Spren- 
dime glaustai, tačiau aiškiai ir tinkamu būdu nurodyti svarbiau- 
sius teisinius bei faktinius aspektus, kuriais jis yra grindžiamas 
ir kurie yra būtini tam todel, kad Komisijos motyvai priimti 
Sprendimą būtų suprasti“. Taip apibrėžti pagrindai yra svar- 
bus elementas plėtojant ram tikrų sprendimų teisminę kontro- 
lę: institucija yra priversta nuspręsti, kurie teisiniai bei faktiniai 
aspektai yra reikalingi ir, tą padariusi, suteikia galimybę adre- 
satams, jei jie to nori, ginčyti konkrečius klausimus, o Teis- 
mui — galimybę peržiūrėti konkrečius dalykus nagrinėjant bylą. 
Be abejo, galima pastebėti, kad didžiausią dalį Komisijos tam 
tikruose konkurencijos sprendimuose užima pagrindų nurody- 
mas, O paties sprendimo esmė išdėstoma pačioje pabaigoje kele- 
tu eilučių. 

Palikus nuošalyje plieno sektorių bei EB konkurencijos 
normas, iš ankstesnių šio skyriaus dalių paaiškėja, kad būtent 
Bendrijos institucijų elgesys su savais pareigūnais yra labiausiai 
administracinio ar vadybinio pobūdžio ir todėl būtent šioje sri- 
tyje atskirų sprendimų atveju pagrindų nurodymo reikalavimas 
yra siauriau interpretuojamas, nors, kita vertus, galima paste- 
bėti ir teisminės kontrolės plėtojimąsi. Personalo reglamento 
25 straipsnyje nustatyta, kad „bet koks sprendimas dėl konkre- 
taus asmens, priimtas pagal šį Personalo reglamentą, privalo ne- 
delsiant būti perduotas raštu pareigūnui, kuriam yra skirtas. Bet 
kokiame sprendime, darančiame neigiamą poveikį pareigūnui, 
privalo būti įvardyti jo priėmimo pagrindai“. Šios nuostatos 
santykis su pagrindiniais Sutarties reikalavimais ne visuomet 
buvo tinkamai apsvarstytas, nors reikėtų turėti omenyje, kad 

Sutarties reikalavimai yra nustatyti tik bendriems Parlamento ir 
Tarybos bei Tarybos ir Komisijos (EAPB atveju tik Komisijos), 
bet ne kitų institucijų veiksmams. 

Dar prieš įsigaliojant Personalo reglamentui, Bylose 43, 45 
ir 48/59 Lachmuller prieš Komisiją (Lachmuller v Commis- 
sion)*'*, akivaizdžiai taikant bendrąjį administracinės teisės 
principą, buvo nuspręsta, kad sprendimo, sukeliančio poveikį 
pareigūnui, pagrindimo sąlygos turi būti specifinės, be to, turi 
būti galimybė tuos įrodymus užginčyti. Tačiau nuo par Perso- 
nalo raglamento įsigaliojimo 25 straipsnis buvo suprantamas 
pernelyg paraidžiui. Taigi daugelyje bylų — nuo Bylos 94 iki 
bylos 96/63 Bernusset prieš Komisiją (Bernusset v Commis- 
sžon)?"* — buvo nuspręsta, kad sprendimams, kuriais asmuo yra 
paaukštinamas tarnyboje, įrodymų nereikia, nes toks sprendi- 
mas nedaro neigiamo poveikio asmeniui, kuriam yra adresuotas, 
t. y. laimėjusiam kandidatui, o nepaskyrimo priežasties nelai- 
mėjusiems kandidatams nurodymas gali būti interpretuojamas 
kaip išankstinis nusistatymas prieš juos. Nepaisant to, nuo 
sprendimo priėmimo byloje 44/71 Marcato prieš Komisiją 
(Marcato v Commission)? pozicija dėl paskyrimo į pareigas ar 
paaukštinimo tarnyboje konkurso rezultatų šiek tiek sušvelnėjo: 
nors galutinis sprendimas ir neprivalo būti pagrįstas, pirmajame 
etape yra sprendžiama, ar kandidatai atitinka pranešime apie 
konkursą išdėstytas sąlygas ir ar gali dalyvauti konkurse. Teis- 
mas nustatė, kad tai atliekama remiantis objektyvia informacija 
ir kad „privaloma nurodyti pakankamas priežastis dėl motyvaci- 
jos“. Buvo nuspręsta, kad neužtenka tik nurodyti pareiškėjui 
sąlygos, kurios jis neatitiko, nepaaiškinant kodėl. Tokios nuo- 
statos Teismas laikėsi ir priimdamas sprendimą Byloje 112/78 
Sonne prieš Komisiją (Sonne v Commission) ?**. Pareiškėjui buvo 

leista dalyvauti konkurse 1975 metais, tačiau atsakyta 1977 me- 
tais, nors pastarajame konkurse kvalifikaciniai reikalavimai buvo 
panašūs. Antroji Kolegija nusprendė, kad „dėl kandidato negali 
būti priimtas sprendimas mažiau palankus nei ankstesniame 
konkurse, nebent nurodytos priežastys akivaizdžiai tokį spren- 
dimą pateisina“, ir tokiu atveju nepakanka tik nurodyti neišpil- 
dytą sąlygą. 

Tačiau Byloje 69/83 Lux prieš Auditorių Teismą (Lux v 
Court of Auditors)*"?" Antroji Kolegija priešingai nusprendė, kad 
siekiant išsiaiškinti tai, ar sprendimas buvo deramai pagrįstas, 
privalu atsižvelgti į visas aplinkybes (įskaitant ankstesnį elgesį), 
net jei tiesioginis įrodymas nebuvo pakankamas. Šiame kon- 
tekste buvo nuspręsta, kad sprendimas buvo tinkamai pagrįstas, 
nors Auditorių Teismui ir teko apmokėti išlaidas, nes ginčas 
kilo būtent dėl netinkamo tiesioginio įrodymo (paaiškinimo). 
Palikę nuošalyje personalo ginčus, galima pastebėti, kad Teis- 
mas ir Pirmosios Instancijos Teismas nurodė, kad, nustatant, 
ar tinkamai pagrįstos tokios skirtingos sferos, kaip atleidimas 


š ar profesinio mokymo finansavimo iš 


379 


nuo muito mokesčių?" 
Europos Socialinio Fondo nutraukimo 
kontekstą. 

Be to, Teismas daugeliu atvejų pabrėžė, kad vidaus prie- 


„ reikia atsižvelgti į 


monė, nedaranti įtakos statutinei pareigūno padėčiai, neprivalo 
būti paaiškinta?*?, nors ji gali ir neigiamai paveikti asmeninę 
pareigūno padėtį, o taip atsitiko, kai mokslininkams iš Eurato- 
mo tyrimų centro nebuvo leista pristatyti savo darbų tarptauti- 
nėje konferencijoje?*!. 

Tikriausiai silpniausiai į pagrįstumo aspektą personalo by- 
lose Teismas įsigilino nagrinėdamas atleidimus iš darbo pagal 
Personalo reglamento 50 straipsnį. Vadovaujantis daugeliu su 


atleidimu iš darbo susijusiomis nuostatomis reikia pagrįsto 

sprendimo, tačiau 50 straipsnyje, kuriame leidžiama įdarbi:- 
nančiai institucijai „išleisti į pensiją vyresnius (Al ir A2 lygių) 
pareigūnus „tarnybos vardan“, tokio reikalavimo nėra. Taigi 
Byloje 17/68 Reinarz prieš Komisiją (Reinarz v Commission)?“ 
Teismo Pirmoji kolegija nusprendė, kad „ši nuostata tiesiogiai 
nurodo, jog tokio sprendimo priežasčių įvardyti nereikia ! Ta- 
čiau Byloje 34/77 Oslizlok prieš Komisiją (Oslizlok v Commis- 
ston?S3, kai Pirmojoje kolegijoje vėl buvo nagrinėjamas toks pat 
klausimas, buvo nuspręsta, kad pareiškimas apie įvairių suinte- 
resuotų pareigūnų tam tikrų savybių faktišką patikrinimą atiti- 
ko „Sutarties 190 straipsnio ir Personalo reglamento 25 straips- 
nio 2 dalies reikalavimus ta prasme, kad sprendimuose turi būti 
nurodyti pagrindai, kuriais remiantis jie buvo priimti“. Taigi 
matyt, jog Sutarties reikalavimų, nors ir labai ribotai, yra paiso- 
ma net ir priimant sprendimus, darančius poveikį pareigūnams. 

Tačiau kai kuriose su atleidimu iš darbo susijusiose bylose 
tokių reikalavimų nebuvo laikomasi. Byloje 346/82 Favre prieš 
Komisiją (Favre v Commission)?*“ buvo nuspręsta, kad nereikia 
nurodyti priežasčių atleidžiant iš darbo neterminuotos sutarties 
bandymo laikotarpiui priimtą pareigūną pagal „Europos Ben- 
drijų kitų tarnautojų įdarbinimo sąlygų“ 47(2)(a) straipsnį. To- 
kia išvada padaryta remiantis tuo, jog minėto straipsnio nuosta- 
ta įdarbinančiai institucijai suteikė teisę nutraukti darbo sutartį 
paprasčiausiai prieš tam tikrą laiko tarpą apie tai pranešant 
darbuotojui, ir todėl Teismas galėtų įsikišti tik akivaizdžios 
klaidos ar piktnaudžiavimo įgaliojimais atveju?*? . Ir nors minėti 
bylų pavyzdžiai rodo, jog pareigūnams neturėtų kilti abejonių 
dėl jų atleidimo iš tarnybos pagrįstumo, teismo sprendimai var- 
gu, ar atitinka Sutarties 190 straipsnio ir Personalo reglamento 
25 straipsnio principą, kad sprendimai turi būti pagrįsti. 

Gero administravimo normų nesilaikymo 
padariniai 


Jau aptariant gero administravimo principus buvo galima 
nustatyti teisminių priemonių spektrą. Tačiau dabar pabandysi- 
me jas apibendrinti. Tais atvejais, kai gero administravimo nor- 
mos, reikalaujančios pagrįsti aktus, yra tiesiogiai įtvirtinamos 
Bendrijos teisėje, jų nepaisymas bus traktuojamas kaip Sutarties 
ar bet kokios teisės normos, susijusios su minėtų normų taiky- 
mu, pažeidimas arba esminio procedūrinio reikalavimo pažeidi- 
mas. Todėl teisės aktas, priimtas remiantis pažeista norma ar 
kuriame įtvirtintas toks pažeidimas, gali būti panaikintas pagal 
EB Sutarties 173 straipsnį arba EAPB Sutarties 33 straipsnį ar 
preliminariu teismo nutarimu pripažintas neteisėtu. Tačiau taip 
pat aišku, kad nerašytinių gero administravimo principų pažei- 
dimas gali būti anuliavimo priežastimi, jei nebuvo laikomasi 


86 


„procedūrinės tvarkos'*5*, nebuvo nurodyti įdarbinimo sąrašų 


vertinimo kriterijai?" ar pažeisti teisėti lūkesčiai?“*.. 

Taip pat yra pripažįstama, kad teisės aktas, kurio negalima 
anuliuoti, vis dėlto gali būti paskelbtas „neegzistuojančiu . By- 
loje 1 ir 14/57 Usines a Tubes de la Sarre prieš AV (Usines a 
Tubes de la Sarre prieš AV ?*? Teismui buvo pateiktas prašymas 
anuliuoti Nuomonę, priimtą pagal EAPB Surarties 54 straips- 
nį. Išnagrinėjęs šio teisės akto pobūdį Teismas nusprendė, kad 
ne tik EAPB Surartis reikalauja nurodyti pareiškiamos Nuomo- 
nės pagrindus, bet ir kad pagrindimas „yra tokio akto esminis ir 
būtinas sudėtinis elementas, be kurio toks aktas negali egzistuo- 
ti“, taip pat padarė išvadą, kad tokiu atveju nepagrįstas aktas 
yra neegzistuojanti priemonė! Savo vėlesniame sprendime Teis- 
mas pripažino, kad šią „neegzistavimo“ doktriną galima sieti su 

EAPB Sutarties 33 straipsnyje nustatyta Teismo jurisdikcija pa- 
naikinti tik Sprendimus ir Rekomendacijas, bet ne Nuomones. 
Taigi, paskelbdamas priemonę „neegzistuojančia“, jis atliko ak- 
to, kurio tiesiogiai negalėjo panaikinti, kontrolę. Byloje 60/81 
IBM prieš Komisiją (IBM v Commission)??? YVeismas užsiminė, 
kad ne tik patys aktai, kuriuos galima panaikinti, bet ir proce- 
dūriniai veiksmai gali būti teisminės peržiūros objektais, „jei gin- 
čijamos priemonės neturi bent minimalių teisėtumo bruožų. 
Galima pasvarstyti, ar paskelbti „neegzistuojančiu “galima ir to- 
kiu atvėju. 

Įpareigojimas atlyginti nuostolius gali būti skirtas ir tada, 
kai žala padaroma nesilaikant gero administravimo reikalavimų, 
pavyzdžiui, nepakankamai kontroliuojant pareigūnų pareiški- 


mus įmonėms??! ar delsimas ištaisyti neteisingą informaciją ???. 


Byla 289/81 Mavrides prieš Europos Parlamentą (Mavrides v Eu- 
ropean Parliament??? parodo, kad nuostolių atlyginimas gali 
tapti tinkama priemone, kai pažeidimas negali iš karto sąlygoti 
ginčijamos priemonės anuliavimo. Gero administravimo prin- 
cipais galima naudotis gynyboje kaip tai buvo padaryta Bylose 
118-123/82 Celant prieš Komisiją (Celant v Commission)?"*, kur 
administracinio sąžiningumo reikalavimas buvo iškeltas siekiant 
atremti Komisijos teiginį, kad ieškinys iškeltas per vėlai. 
Daugeliu atvejų gero administravimo reikalavimų pažeidi- 
mas leido sumažinti baudas, kurias skyrė Komisija, o kai kada ir 
anuliuoti pačius sprendimus, pavyzdžiui, Komisijai nedavus ar 
pavėlavus duoti atsakymus į prašymus pakeisti EAPB kvoras“?. 
Ir pagaliau galima pažymėti, kad dažniausiai, kai gero admi- 
nistravimo principų nesilaikė EB institucija, nors tai tiesiogiai 
nedaro įtakos priimtų priemonių teisėtumui, ji gali būti įparei- 
gota atlyginti išlaidas, jei pareiškėją suklaidino tam tikra engia- 


142 


GERO ADMINISTRAVIMO NORMŲ NESILAIKYMO PADARINIAI 


ma priemonė?“ 


ar jam nebuvo perduota atitinkama informa- 
cija??“. Deja, kai kurie pavyzdžiai rodo, jog Teismas, pripažin- 
damas, kad buvo gero administravimo standartų, tegali apgai- 
lestauti, ypač dėl konkurencijos proceso klausimų??š. Iš tiesų 
bendras principas yra tas, kad pažeidus Bendrijos teisę aktas bus 
panaikintas tik tada, jei bus įrodyta, jog ginčijamas aktas būtų 
buvęs kitoks, jei būtų laikomasi nuoseklumo?“?, ir kad pareiškė- 
jas suinteresuotas tai įrodyti“9? . 

Nors šie pavyzdžiai ir nėra visiškai vienodi, galima padaryti 
išvadą, kad valdymo (administravimo), kaip įstatymų leidybos 
priešybės, sferoje nors ir ne kiekvienas gero administravimo 
principų pažeidimas užtraukia teisinių priemonių taikymą, ta- 
čiau Bendrijos teisė numato teisines priemones, jei toks pažeidi- 
mas paveikia teisinę ar teisiškai saugomą situaciją arba padaro 


didelę žalą. 


=> AŠTUNTAS SKYRIUS m -—-— 


Bendrųjų Bendrijos teisės principų 
statusas ir jų naudojimas 


Įvadas 


Ankstesniame skyriuje išaiškėjo, kad ne visų bendrųjų Ben- 
drijos teisės principų statusas yra vienodas, ir todėl jų pažeidimas 
sukelia nevienodas teisines pasekmes. Visos sudėties Teismas tą 
atvirai pripažino savo bylos C-353/92 Graikija prieš Komisiją 
(Greece v Commission)?! sprendime. Joje buvo nagrinėjamas 
Graikijos Vyriausybės ieškinys, kuriame buvo tvirtinama, jog 
dėl Reglamento nuostatos Bendrijos sojos pupelių gamintojai 
atsidūrė mažiau palankioje konkurencinėje situacijoje nei vals- 
tybių, nesančių narėmis, gamintojai. Teismas pasirėmė A. G. Ja- 
cobso argumentu, kad Bendrijos preferencija jokiu būdu nebu- 
vo teisiškai įformintas reikalavimas, kurio nesilaikant galima 
panaikinti ginčijamą priemonę. Tačiau dera prisiminti, kad na- 
cionaliniu lygmeniu buvo nuspręsta reikalauti, jog valstybės na- 
res, besirremdamos tuo pačiu principu, apmokestintų prekes, 
importuojamas iš trečiųjų šalių, kurios pažeidžia Bendrųjų mui- 
tų tarifų vieningumą““. 

Atsižvelgiant į tokį suinteresuotumą, šiame skyriuje bus 
siekiama išsiaiškint, kada bendrieji Bendrijos teisės principai 
buvo taikyti kaip parama interpretuojant teisės aktus, kaip Ben- 
drijos teisės aktų galiojimo kriterijus, kaip Bendrijos institucijų 

padarytos žalos atlyginimo pagrindas ir kaip valstybių narių 
veiksmų suvaržymas. 


Interpretavimas 


Bene akivaizdžiausias interpretuojant naudojamo bendrojo 
Bendrijos principo pavyzdys yra rėmimasis bendrojo teisinio 
tikrumo principu įtvirtinant, kad konkretaus sprendimo nuo- 
statos taikomos tik nuo jo priėmimo dienos, kuris buvo aptartas 
4 skyriuje. Tačiau bendresne prasme galima teigti, kad dažniau- 
siai bendrieji principai, siekiant užtikrinti teisės aktų galiojimą, 
tampa interpretavimo gairėmis, o ne teisės aktų galiojimo krite- 
rijais. Taip teisinio tikrumo principas buvo panaudotas Deuka 
bylose*?? . Pirmoje iš šių bylų Teismas turėjo nustatyti, ar Ko- 
misijos reglamentas galioja. kadangi numatė padidintų priemo- 
kų už kviečių perdirbimą panaikinimą, net ir už tuos kviečius, 
kuriuos perdirbėjas supirko dar prieš įsigaliojant minėtam reg- 
lamentui. Nusratęs, jog perdirbimo įmonė gali reguliuoti savo 
gamybą pagal metinę derliaus programą, Teismas nusprendė, 
Jog dėl teisinio ukrumo Reglamentą dera taikyti taip, kad įmo- 
nė vis delto turėtų naudos iš intervencinės sistemos, jei prekės 
pirktos prieš Reglamento įsigaliojimą ir jei prašymas (priemokai 
gauti) tarpininkaujančiai agentūrai buvo pateiktas iki Regla- 
mente nustatyto termino pabaigos. Taip išaiškinus Reglamentą 
buvo nuspręsta, kad jis yra teisėtas. Antroje byloje buvo nagri- 
nėjami panašūs klausimai dėl Reglamento, numatančio tam tik- 
rų perdirbimo priemokų sumažinimą ar panaikinimą, teisėtu- 
mo, į kuriuos Teismas taip pat panašiai atsakė, t. y.: Teismas 
nustatė, kad tuo atveju, kai įsipareigojimas perdirbti buvo prisi- 
imtas prieš Reglamente įtvirtintų terminų pabaigą, tai dėl teisi- 

nio tikrumo apskaičiuojant perdirbimo priemokos dydį teisinga 
buvo remtis prašymo padavimo metu galiojusiomis nuostato- 
mis, net jei techniškai mišinys buvo paruoštas ir vėliau. 

Bendraisiais Bendrijos teisės principais galima naudotis de- 
rinant juos su kitais Teismo interpretavimo būdais — tiksliniu 
bei teleologiniu interpretavimu ar su apdairumu teisės aktų tai- 
kymo analogijos būdu kitose situacijose, nepatenkančiose į jų 
apibrėžtų nuostatų reguliavimo sritį. Interpretavimas analogijos 
metodu buvo panaudotas siekiant ištaisyti bendrojo principo 
pažeidimą. Byloje 165/84 Krobn““* priėmė sprendimą, jog 
draudimas manijoko iš Tailando importuotojams nutraukti sa- 
vo licenciją, kai kitiems trečiųjų šalių importuotojams tą daryti 
buvo leidžiama, pažeidė vienodo traktavimo principą, todėl 
Teismas nusprende, kad paralelinius teises aktus, taikomus im- 
portui iš kitų šalių, privaloma analogijos būdu taikyti ir impor- 
tui iš Tailando. 

Kad nebūtų pažeistas bendrasis principas, teisės aktai ana- 
logijos būdu buvo taikomi ir kitose bylose: Bylose 201 ir 202/85 
Klensch prieš Liuksemburgo žemės ūkio ministrą (Klench v Lu- 
xembourg Minister of AgricultureP9? kur buvo nuspręsta, kad 
Tarybos Reglamente 857/84 vksliai nenustačius ūkininkų, savo 
noru atsisakiusių pieno gamybos, pieno kvotų perpaskirstymo, 
remiantis analogijos principu turėtų būti taikomos normos, re- 
guliuojančios ūkininkų, nutraukiančių gamybą pagal specialias 
schemas, ir tada jų kvotos pereitų į nacionalinį rezervą. Teismo 
nuomone, kaip padarė Liuksemburgo Vyriausybė, tokio ūki- 
ninko kvotas perleidus jo produkcijos supirkėjui, būtų pažeistas 
nediskriminacijos principas kitų gamintojų atžvilgiu, o minėtą 
gamintoją susaistytų su vieninteliu supirkėju tuo atvėju, jei jis 
sugalvotų grįžti į rinką. 

Galiojimo kriterijus 


Nors pažeidus Bendrijos pirmenybės teikimo (preferencijos) 
principą ginčijama priemonė gali būti ir nepripažinta negalio- 
*06, tai remiantis ankstesnėmis šios knygos dalių išvadomis 
akivaizdu, kad, pažeidus nediskriminacijos, proporcingumo, tei- 


jančia 


sėtų lūkesčių, teisės būti išklausytam principus, Bendrijos aktas 
gali būti anuliuotas. 

Galiojimo klausimai gali būti keliami Teisme (ar, priklauso- 
mai nuo bylos, Pirmosios instancijos teisme), pateikiant ieškinį 
dėl anuliavimo, pareiškimą dėl negaliojimo, susijusį su tiesiogi- 
niu ieškiniu pateiktu Teisme, nacionaliniam teismo kreipimesi 
arba ieškinio kontekste. Pastarasis aspektas bus aptartas kitoje 
šio skyriaus dalyje, tačiau pagrindinė užduotis yra nustatytu, 
kaip (kokiu aspektu) Teismas gali atsižvelgti į bendruosius prin- 
cipus minėtais jurisdikcijos atvejais. 


Ieškiniai dėl anuliavimo 


Visose trijose Sutartyse yra pripažįstamos tos pačios ketu- 
rios anuliavimo priežastys: kompetencijos stoka; esminio proce- 
dūrinio reikalavimo pažeidimas; Sutarties ar bet kokios su jos 
taikymu susijusios teisės normos pažeidimas ir piktnaudžiavi- 
mas įgaliojimais. 

Teise būti išklausytam, kurios pažeidimas nustatytas tiriant 
Bylą 17/74 Transocean prieš Komisiją (Iransocean v Commis- 
sion)““", — tai reikalavimas, kuris nebuvo įtvirtintas nei EB Su- 
cartyje, nei tam tikruose antriniuose teisės aktuose. Tačiau, pri- 
pažinęs šios bendrosios normos egzistavimą, Teismas nutarė, 
kad jos pažeidimas turi būti traktuojamas kaip esminio proce- 

dūrinio reikalavimo pažeidimas pagal Sutarties 173 straipsnį, ir 
anuliavo ginčijamą sąlygą. Po Bylos C-49/88 Al-Jubail Fertiliser 
prieš Tarybą (Al-Jubail Fertiliser v CouncilY“š Veismas papildė 
šią koncepciją, nuspręsdamas, kad Bendrijos teisės pagrindinių 
teisių nepaisymas bus traktuojamas kaip esminio procedūrinio 
reikalavimo pažeidimas. Tuo atveju buvo pažymėta, jog Komi- 
sija neįrodė, kad pareiškėjai gavo būtiną informaciją, ir dėl to 
negalėjo iškelti jiems antidempingo bylos. 

Kita vertus, Byloje C-135/92 Fiskano prieš Komisiją (Fisca- 
n0 v Commission"? „ kurioje buvo nagrinėjamas Komisijos atsi- 
sakymas išduoti žvejybos licenciją pareiškėjui dėl nuosavybės 
teise priklausančio laivo, nesuteikus galimybės pareiškėjui išsa- 
kyti savo nuomonės. Toks atsisakymas suteikti licenciją buvo 
anuliuotas, nes pažeidė teisę būti išklausytam, net nesiremiant 
173 straipsnio terminologija. 

Kaip ten bebūtų, jau ilgą laiką galioja nuostata, kad ben- 
drojo principo pažeidimas gali būti traktuojamas kaip pačios 
Sutarties pažeidimas. Byloje 112/77 Topfer prieš Komisiją (T 6p- 
fer v Commissionš? pareiškėjas, turėjęs daug baltojo cukraus 
eksporto licencijų, išduotų iki 1977 m. balandžio 26 d., ir pagal 
kurias eksporto muitų formalumai buvo įvykdyti po 1977 m. 
liepos 15 d., pateikė ieškinį pagal 173 straipsnį, reikalaudamas 
anuliuoti Komisijos reglamentą, kuriuo buvo sumažinta Vo- 
kietijos markėmis mokama kompensacija asmenims, turin- 
tiems cukraus eksporto licencijas, išduotas iki 1977 m. balan- 
džio 26 d., kuris įsigaliojo nuo 1977 m. liepos 15 d. Pareiškėjas 
inter alia teigė, kad Reglamentu buvo pažeistas bendrasis teise- 
tų lūkesčių apsaugos principas — vienas dažniausiai Teisme tai- 
komų bendrųjų Bendrijos teisės principų. Teismas nusprendė, 
kad pareiškimas dėl minėto principo pažeidimo yra priimtinas 

remiantis 173 straipsniu, nes šis principas yra Bendrijos teisinės 
sistemos dalis, ir bet kokio pobūdžio jo nepaisymas „yra Sutar- 
ties ar bet kurios su jos taikymu susijusios teisės normos pažei- 
dimas', vadovaujantis minėta nuostata. Tokio sprendimo logi- 
nis pagrindas yra tas, kad teisės principas, net jei jis kilęs iš 
nacionalinės teisės, ir pripažintas Bendrijos teisės principu, pa- 
tenka į Sutartimi įtvirtintą sistemą. Tokiu atveju a fortiori, ben- 
drasis principas yra tiesiogiai nustatytas Sutartyje, kaip pavyz- 
džiui, EB Sutarties G straipsnyje (buvusiame 7 straipsnyje) ir 
40(2) straipsnyje yra įtvirtintas nediskriminacijos principas.*!! 

Tačiau bendrojo principo pažeidimas nesuteikia absoliučios 
teisės panaikinti ginčijamą priemonę. Tai jau buvo nagrinėta 
kalbant apie gero administravimo principus. Galima įvardyti ir 
kitą seniai įtvirtintą principą, kilusį iš nacionalinės teisės, kurio 
esmė ta, jog, pavyzdžiui, dėl bendrojo principo pažeidimo gali- 
ma bus panaikinti aktą tik tuo atveju, jei pareiškėjas sugebės 
įrodyti, jog pasekmės būtų buvusios kitokios, jei pažeidimas ne- 
būtų įvykdytas. Kirokiame kontekste ši problema iškilo nagri- 
nėjant personalo bylą 90/74 Deboeck prieš Komisiją (Deboeck v 
Commission)*V . Ieškinyje buvo prašoma panaikinti vidaus kon- 
kurso sekretoriaus vietai užimti rezultatus, o vienas iš pareiškė- 
jos argumentų buvo tas, kad po konkurso paskelbimo nebuvo 
pranešta apie laisvą vietą remiantis tokiu Personalo reglamento 
reikalavimu. Teismas nusprende, kad ji nebuvo suinteresuota 
toje situacijoje, nes ji negalėjo būti nei paaukštinta, nei perkelta 
(šios procedūros gali būti atliekamos prieš vykdant konkursą) 
be dalyvavimo konkurse, ir ji faktiškai konkurse dalyvavo. Po 
to buvo pateikta A. G. Warnerio nuomonė, kurioje jis trumpai 
apžvelgė valstybėse narėse susiklosčiusią situaciją, supriešinda- 
mas Prancūzijos teisės tradiciją ir prancūziško tipo sistemas, 

kuriose asmuo, suinteresuotas dėl rezultato*!3 


„ gali pateikti bet 
kokį argumentą siekdamas ginčijamo akto anuliavimo. Taip pat 
inter alios buvo atsižvelgta, į Lordo Wilbertorc'o teiginį Byloje 
Malloch prieš Aberdeen Corporation (Malloch v Aberdeen Corpo- 
ration )*“, kad „procedūros nesilaikymas, sąlygojęs tiek prigim- 
tinio teisingumo pažeidimą, tiek esminę valdymo klaidą, negali 
tapti pareiškėjo teisės gynimo priemone teismuose, nebent tais 
pažeidimais padaryta ypač esminė žala. Taip pat paminėjo Da- 
nijos, Olandijos ir Vokietijos teismų sprendimus, kuriuose tei- 
giama, kad ieškovas negali skųstis pažeidimais, kurie nepadarė 
jam jokios žalos. 

Šiuo atveju labiau domina ne pats lyginamasis nagrinėji- 
mas, o tai, kad Teismas, nepaisant stipriai akcentuojamo pran- 
cūziškojo požiūrio, jau anksčiau yra priėjęs prie tokios išvados. 
Del to kyla dvi problemos: pirma, sunku tiksliai įvardyti Teis- 
mo taikomų bendrųjų principų kilmę — teisėjai negali visiškai 
atsiriboti nuo savo teisinio paveldo, net jei speciali lyginamoji 
analizė ir neminima — ir antra, atsiranda pavojus Bendrijos teisę 
traktuoti kaip Prancūzijos administracinės teisės išplėtimą. Ši 
problema iškilo Byloje 37/72 Marcato prieš Komisiją (Marcato v 
Commission)*? del pranešime apie konkursą nenurodytos am- 
žiaus ribos. A G. Mayras pasirėmė klasikiniu prancūzišku po- 
žiūriu: „Kandidatas, kuriam nebuvo leista dalyvauti konkurse, 
turi neginčijamą teisę ginčyti konkurso, iš kurio, jo nuomone, 
buvo neteisėtai pašalintas, eigą. Jam negali būti užkirsras kelias 
kelti ieškinio del teisinių klausimų, kad ir kokie jie bebūtų.“ 

Nepaisant to, Teismas neatsižvelgė į minėtą normą, o ak- 
centavo pareiškėjo pageidavimą dėl amžiaus ribos nurodymo, 
pažymėdamas, kad nurodžius amžiaus ribą pareiškėjas būtų tu- 
rėjęs pars pasišalinti iš konkurso. 

Panašių pavyzdžių del konkurso procedūrų galima rasti ir 
sujungtose bylose 209-215 ir 218/78 Van Landewyck prieš Ko- 
misiją (Van Landewyck v Commission)*““ . Ieškinyje buvo tei- 
giama, kad Komisija perdavė neteisingai konfidencialią infor- 
maciją ieškovams, tačiau Teismas nusprendė, jog vien dėl to 
sprendimo negalima panaikinti, nebent būtų įrodyta, kad 
sprendimas būtų buvęs kitoks, jei nebūtų įvykdytas šis pažeidi- 
mas. Faktiškai buvo nuspręsta, kad gauta informacija nesuteikė 
pareiškėjui teisės remtis kokiu nors argumentu, galėjusiu daryti 
įtaką sprendimo esmei. 

Ši taisyklė taip pat taikytina nagrinėjant valstybių narių 
(ir, matyt, EB institucijų) pateiktus ieškinius: Byloje 259/85 
Prancūzija prieš Komisiją (France v CommissionY“ nagrinėjant 
valstybės pagalbą buvo nuspręsta, kad net ir valstybė narė turi 
įrodyti, jog ginčijamas sprendimas būtų buvęs kitoks, jei nebū- 
tų įvykdytas procedūrinis pažeidimas. 


Pareiškimas dėl negaliojimo (plea of illegality) 


Kadangi EB Sutarties 184 straipsnyje yra tiksli nuoroda dėl 
EB Sutarties 173 straipsnyje įtvirtintų anuliavimo pagrindų, to- 
kias pačias nuostatas galima taikyti ir šiuo atveju. Tačiau re- 
miantis šios knygos kontekstu reikėtų pažymėti, kad Teismas 
pareiškimą dėl negaliojimo nustatė bendruoju principu, kurio 
esmė ta, jog asmuo, kuriam leidžiama ginčyti atskirą aktą (indi- 
vidualaus pobūdžio), tuo pat metu gali ginčyti ir bendrojo tei- 
sės akto, kuriuo vadovaujantis tam tikras atskiras aktas buvo 
priimtas, galiojimą, 0 to daryti tiesiogiai jis negalėtų. Nors 
EAPB Sutarties 36 straipsnyje numatyta, jog asmuo turi teisę 
ginčyti pagrindinio bendrojo sprendimo galiojimą tik tuo arve- 

ju, kai jis siekia, kad sprendimas del piniginės nuobaudos ar 
periodinių baudos mokėjimų būtų panaikintas. Byloje 9/56 
Meroni prieš AV (Meroni v HAY“S buvo nuspręsta, kad tai at- 
spindėjo tik specifinį EB ir Euratomo Sutartyse įtvirtinto ben- 
drojo principo taikymo būdą, kai juo vadovaujantis pareiškėjui 
leidžiama ginčyti bendrųjų sprendimų ir rekomendacijos, ku- 
riais remiantis tam tikras buvo priimtas sprendimas, galiojimą. 
EB Sutarties 184 straipsnyje ir Euratomo Sutarties 156 straips- 
nyje leidžiama pradėti nagrinėti Reglamento „netaikomumo“ 
klausimą proceso, kuriame jis yra ginčijamas, metu, tačiau By- 
loje 92/78 Simmenthbal prieš Komisiją (Simmentbal v Commis- 
sion)*“? buvo nuspręsta, kad EB Sutarties 184 straipsnis turi 
būti taikomas ir aprėpti Bendrijos institucijų aktus, kurie, net ir 
nebūdami reglamentais, sukelia analogiškas pasekmes, ir todel 
juos tiesiogiai ginčyti gali tik Bendrijos institucija ar valstybė 
narė. Šiuo atveju pareiškėjas galėjo pareikšti apie bendrojo pra- 
nešimo dėl kvietimo dalyvauti negaliojimą neteisėtumo, nes juo 
remiantis ginčijamas sprendimas ir buvo priimtas.**? 


Nacionalinių teismų kreipimaisi 


EB Sutarties 177 straipsnyje ir paralelinėse kitų Sutarčių 
nuostatose nėra specialiai įtvirtintų pagrindų, kuriais remiantis 
Teismas galėtų pripažinti Bendrijos teisės aktus negaliojančiais 
priimdamas preliminarų nutarimą pagal nacionalinio teismo 
kreipimąsi dėl tokio nutarimo. Dėl to daugelyje bylų, atsižvel- 
giant į nacionalinio teismo kreipimąsi, Europos Teismas Ben- 
drijos priemonę pripažino negaliojančia tik todėl, kad, pavyz- 
džiui, ji pažeidė nediskriminacijos*?!, proporcingumo**? ar teisė- 

privalo išsiaiškinti /ocus standi klausimus, taip pat — ar egzistuo- 
ja bylos šalių interesai dėl nurodyto bendrojo principo pažeidi- 
mo, nes kaip jau buvo aptarta 4 skyriuje, bylos šalis, iš tiesų 
galėjusi pateikti tiesioginį ieškinį dėl anuliavimo, bet to laiku 
nepadariusi, negali ginčyti Bendrijos akto galiojimo***. 


Atsakomybė už nuostolius 


Kaip jau buvo minėta**?, EB Sutarties 215 straipsnyje yra 
nurodoma nesutartinė atsakomybė dėl nuostolių, kuri nusta- 
toma „pagal bendrus valstybių narių įstatymams būdingus prin- 
cipus“. Ši nuostata yra vienintelė tiesioginė Sutartyse egzistuo- 
janti užuomina, kad bendrieji principai kilę iš valstybių narių 
įstatymų. Prieš pradedant aptarinėti, kokio mąsto bendrųjų 
principų pažeidimas sukelia atsakomybę dėl nuostolių, reikia 
pažymėti, kad šioje sferoje Bendrijos teisei įtaką padarė nacio- 
naliniai principai ne tik dėl atsakomybės pagrindų, bet ir del 
tokių dalykų kaip, pavyzdžiui, nukentėjusiojo asmens nerūpes- 
tingumo, del kurio gali būti sumažinami, bet nebūtinai panai- 
kinami atlygintini nuostoliai koncepcijos išsiplėtojimo**“; bei 
taip pat svarstant ar galima atsakomybė „be kaltės“ pagal EB 
Sutarties 178 ir 215 straipsnius, kuriuose tiesiogiai remiamasi 
vokiškąja „Sonderopter“ (specialios aukos) bei prancūziškąja 
„rupture de U'ėgalitė devant les charges publigues“ (nevienodas 
visuomeninių pareigų paskirstymas)“*' koncepcijomis. 

Atsakomybės už žalą, atsiradusią dėl privalomųjų norminių 
aktų, klausimai jau nuo Bylos 5/71 Scboppenstedt prieš Tarybą 
(Scboppenstedt v CouncilX“š dažnai buvo sprendžiami vadovau- 
jantis nuostata, kad „jei žala padaryta del teisinio akto priėmi- 

mo ekonominės politikos priemonių srityje, tai Bendrijai nėra 
užtraukiama nesutartinė atsakomybė už nuostolius, kuriuos dėl 
tos veiklos patiria asmenys <...> nebent būtų akivaizdžiai pa- 
žeista aukštesnės galios asmens apsaugos teisės norma“, vėles- 
niuose sprendimuose žodį „akivaizdžiai“ pakeičiant „rimtai“. 
Tokiomis „aukštesnės galios normomis“ gali būti iš pačios Su- 
tarties kilusios normos, ir Teismo pripažinti bendrieji Bendrijos 
teisės principai“? 
do tą faktą, kad Europos Bendrijos kontekste egzistuoja tam 


. „Aukštesnės galios normų“ pripažinimas įro- 


tikros pagrindinės teisės normos, kurių Bendrijos institucijos vi- 
suomet privalo laikytis, nepaisant to, kokias formuluotes jos 
vartoja. Kitaip tariant, Bendrijos teisės pagrindiniai bendrieji 
principai, tokie kaip nediskriminavimo, teisėtų lūkesčių apsau- 
gos ar proporcingumo, visuomet turi aukštesnę teisinę galią nei 
bet koks Bendrijos antrinis teises aktas. 

Tačiau aukštesnės galios normos pažeidimas pats savaime 
negali būti pakankamai „rimta“ priežastimi, užtraukiančia atsa- 
komybę dėl nuostolių. Apie tai galima spręsti iš sujungtų bylų 
83 ir 94/76 ir t. t. Bayerische HNL prieš Tarybą ir Komisiją 
(Bayerische HNL v Council and Commission)“??. Ginčytame 
Reglamente buvo įrvirtintas reikalavimas gyvulių pašarų gamin- 
tojams pirkti nugriebto pieno miltelius pagal intervencines 
schemas, ir tai buvo pripažinta specialaus nediskriminavimo 
principo, įtvirtinto EB Sutarties 40(2) straipsnyje, bei bendrojo 
proporcingumo principo pažeidimu. Nepaisant to, Teismas nu- 
statė, kad „asmenims gali būti keliami reikalavimai <...> pripa- 
žinti tam tikrose ribose jų ekonominiams interesams darančią 
žalą, remiantis įstatyme įtvirtinta priemone - nesuteikiant jiems 
teisės gauti kompensacijų iš valstybės lėšų net tuo atveju, jei 
minėta priemonė būtų pripažinta niekine“. Kadangi Reglamen- 

tas pakėlė gamybos kainas maždaug tik 2 proc., t. y. gerokai 
mažiau nei pasaulinės panašių gyvulių pašarų rinkos kainų svy- 
ravimai, buvo nuspręsta, kad „Reglamento poveikis įmonių pel- 
nui neviršijo ekonominės rizikos, būdingos šiems žemės ūkio 
sektoriams . 

Beje, Byloje 238/78 Ireks-Arkady prieš Tarybą 17 Komisiją 
(Ireks-Arkady v Council and Commission)“*" buvo nuspręsta, 
kad Reglamentas pažeidė bendrąjį vienodo traktavimo principą, 
nes juo remiantis buvo nutrauktos grąžinamosios išmokos už 
guellmebl produkciją, tuo tarpu už paprastą krakmolą (prieš pa- 
gaminant želatiną) jos išliko. Taigi padaryta žala „viršijo šiai 
veiklos sferai būdingos ekonominės rizikos ribą“, nors taip pat 
buvo pabrėžta, kad nukentėjo nedaug gamintojų ir kad nutrau- 
kus grąžinamasias išmokas buvo pažeista ir kukurūzų krakmolo 
gamintojų lygybė, kuri egzistavo nuo pat bendros javų rinkos 
organizavimo pradžios (1962 m.). Apibendrinant galima pa- 
daryti išvadą, kad aukštesnės galios normos pažeidimas bus lai- 
komas pakankamai „rimtu“, jei padaryta žala peržengs Teismo 
nustatytą, konkrečiai sferai būdingą ekonominės rizikos ribą, 
nors tokiais atvejais Teismas taip pat pabrėžė, kad Bendrija ne- 
bus atsakinga, nebent jos institucija akivaizdžiai ir šiurkščiai vir- 
šijo savo įgaliojimus, bet tai yra daugiau institucijos elgesio, o 
ne žalos dydžio įvertinimo kriterijus, sunkiai suderinamas su 
galimybe šioje sferoje pritaikyti atsakomybę be kaltės. 

Bylose C-104/89 ir C-37/90 Mulder prieš Tarybą ir Komi- 
siją (Mulder v Council and Commission)“?* yra arskirtas elgesys, 
užtraukiantis atsakomybę, nuo elgesio, tokios atsakomybės ne- 
užtraukiančio. Pieno gamintojai, pateike ieškinius Teismui, nes 
sutikę nutraukti pieno produkcijos gamybą penkeriems metams 
pagal ankstesnę Bendrijos schemą kai negamino produkcijos 

būtent tais metais (šiuo atveju —1983 m.), kai buvo skaičiuoja- 
mos pieno kvotos, ir todėl jiems nebuvo suteiktos kvotos, kai 
1984 m. Tarybos reglamentu 857/84 buvo įvesta kvotų siste- 
ma. Teismui pripažinus šiuos teisės aktus neteisėtais“?? vėliau 
jiems buvo suteiktos pieno kvotos, sudarančios 60 proc. jų pa- 
gamintos produkcijos per metus prieš jiems pradedant dalyvau- 
ti „Iš gamybos pasitraukiančių schemoje pagal Tarybos regla- 
mentą 764/89, o tai Teismas taip pat pripažino neteisėtu“?“. 
Abiem atvejais buvo nuspręsta, kad teisės aktai pažeidė bendrąjį 
teisėtų lūkesčių apsaugos principą, tačiau nagrinėjant ieškinį dėl 
žalos atlyginimo buvo nuspręsta, kad tik pirmasis teisės aktas, 
kuriuo remiantis nebuvo suteiktos jokios kvotos, užtraukia atsa- 
komybę Bendrijos institucijoms. 

Teismas paaiškino, kad Bendrijos institucijos, visiškai neat- 
sižvelgdamos į suinteresuotų gamintojų padėtį, akivaizdžiai ir 
šiurkščiai pažeidė savo galias, o dėl to atsiradusios pasekmės per- 
žengė šiai sferai būdingos ekonominės rizikos ribą. Kita vertus, 
remiantis teisės aktu, kuriuo minėtiems gamintojams buvo su- 
teiktos 60 proc. kvotos nuo jų buvusios produkcijos, atsižvelgta 
į jų padėtį (nors ir pažeidžiant teisėtų lūkesčių principą), nes šis 
teisės aktas atskleidė ekonominės politikos siekį išlaikyti netvir- 
tą pieno rinkos balansą, taip pat suderinti laikinai nutraukusių 
gamybą ir kitų gamintojų interesus. Teismo nuomone, Taryba 
atsižvelgė į svarbesnius viešuosius interesus ir dėl to labai nevir- 
šijo savo galių. 

Galima teigti, jog siekiant nustatyti, ar aukštesnės galios 
norma rimtai pažeista priėmus šį sprendimą, buvo labiau akcen- 
tuotas institucijos elgesys, o ne pareiškėjo patirtos žalos dydis. 
Taigi galima suabejoti, ar 40 proc. produkcijos praradimas — tai 
normali prekybos rizika. 

Kaip ten bebūtų, atsakomybę už žalą, atsiradusią dėl teisės 
aktų, užtraukia ne tik aukštesnės galios normos pažeidimas, ki- 
lęs dėl pačio akto turinio, bet taip pat ir, pavyzdžiui, jo įgyvendi- 
nimo aplinkybės. Tokia nuostata buvo patvirtinta Byloje 74/74 
CNTA prieš Komisiją (CNTA v Commission“ , kurioje buvo 
nuspręsta, kad nutraukus tam tikrų dydžių piniginių kompen- 
sacijų mokėjimus netaikant jokių pereinamojo laikotarpio prie- 
monių, kai nera jokio itin svarbaus viešojo intereso, buvo pa- 
žeisti pareiškėjo teisėti lūkesčiai. Tai įvyko tada, kai piniginės 
kompensacijos buvo apskaičiuojamos remiantis dolerio kursu ir 
todel, Teismo nuomone, „prekybininkas gali teisėtai tikėtis, jog 
jam neatšaukiamai sudarius sandorį <...> neįvyks jokie nenu- 
matyti pokyčiai, dėl kurių jis neišvengiamai patirtų nuostolių 
dėl valiutų kursų pokyčių“. Tačiau apdairus verslininkas galėjo 
traktuoti pirmiau buvusį piniginės kompensacijos dydį, kuris 
rėmėsi nacionalinių valiutų verte, išreikšta doleriu, kaip ap- 
imantį valiutų kursų pokyčių riziką, nors kyla abejonė, ar jis 
gali vėliau įsigaliojus; piniginės kompensacijos dydį (panaikin- 
tą 1992 m. pabaigoje), laikyti padengiančiu skirtumą tarp T'a- 
rybos nustatyto nacionalinės valiutos „reprezentacinio kurso“ 
ir šios valiutos einamosios vertės, išreikštos Bendrijos valiutų 
krepšeliu. 


Valstybių narių veiklos apribojimai 

Bendrosios nuostatos 

Bendrieji Bendrijos teisės principai reguliuoja valstybių na- 
rių veiklą tik tada, kai jos veikia Bendrijos teisės ribose. Taigi 


nors lyčių lygybės principą galima tiesiogiai taikyti Bendrijos 

institucijų veikloje**“, tačiau nacionalinės valdžios atžvilgiu jis 
taikomas tik esant specialiam Bendrijos teisės aktui*?“. Naciona- 
linėms saugumo priemonėms, skirtoms laisvam prekių judėji- 
mui užtikrinti pagal EB Sutarties 36 straipsnį, buvo taikomas 


38 


proporcingumo testas**, o nacionaliniams apribojimams dėl 


kapitalo judėjimo tuo metu, kai Bendrijos teisės aktai nereikala- 
vo šių judėjimų liberalizavimo, toks testas taikomas nebuvo*??, 
kadangi tokie apribojimai buvo tik nacionalinės teisės dalykas, 
todėl nereikėjo jų derinti su Bendrijos proporcingumo ar ne- 
diskriminavimo principais. 

Tačiau Bendrijos teisėje remiantis bendraisiais principais 
gali būti tiek teigiamų, tiek ir neigiamų įpareigojimų. Pavyz- 
džiui, pagal Bendrijos pirmenybės (preferencijos) principą vals- 
tybėms narėms gali būti keliamas reikalavimas nustatyti tam 
tikrus mokesčius prekėms, importuojamoms iš trečiųjų šalių, 
jei jos pažeidžia Bendruosius muitų tarifus **?. Be abejo, tais at- 
vėjais, kai Bendrijos teisė traktuoja nacionalines institucijas 
kaip kompetentingus organus, nacionalinių institucijų veiksmai 
gali būti pagrindas atsirasti teisetiems lūkesčiams pagal Bendri- 


jos teisę **!. 


Apribojimų apimtis 


Nacionalinės valdžios institucijų veikla priklauso Bendrijos 
teisės sferai tada, kai jos įgyvendina Bendrijos politiką, pavyz- 
džiui: Bendrąją žemės ūkio politiką, kada jų veikla tiesiogiai re- 
miasi kitais Bendrijos teisės aktais, ir vadovaujantis Bendrijos 
teise joms leidžiama nustatyti tam tikrus apribojimus veiklai, 
ypač jei tai susiję su laisvo judėjimo teisių įgyvendinimu pagal 
Bendrijos teisę. 


158 


VALSTYBIŲ NARIŲ VEIKLOS APRIBOJIMAI 


Nors iš pirmo žvilgsnio atrodytų, jog 40(3) straipsnis 
draudžia gamintojų diskriminavimą, o įtvirtintas bendrasis ne- 
diskriminavimo principas reguliuoja tik Bendrijos teisės aktų 
galiojimą, tačiau Europos Teismas, spręsdamas Bendrosios že- 
mės ūkio politikos kontekste bylas 201 ir 202/85 Klensch prieš 
Liuksemburgo žemės ūkio valstybės sekretorių (Klensch v Luxem- 
bourg Secretary of State for AgricultureX“*, nusprendė, kad minė- 
tas principas yra taikytinas bet kokiai tiek Bendrijos, tiek na- 
cionalinių valdžios institucijų priimtai priemonei kalbant apie 
bendrą žemės ūkio rinkos organizavimą. Taigi šiuo atveju buvo 
nuspręsta, kad Liuksemburgo Vyriausybė savo nuožiūra pasi- 
rinkus pagal kuriuos metus bus skaičiuojamos pieno kvotos re- 
miantis pieno kvotų sistemomis, turėjo laikytis nediskriminavi- 
mo principo. 

Taip par galima pažymėti, kad dėl Bendrosios žemės ūkio 
politikos, kalbant apie pieno kvotų taisykles, buvo nuspręsta, 
kad valstybėms narėms yra privalomi bendrieji Bendrijos teisės 
principai, reikalaujantys gerbti nuosavybės teises““*. 

Byla 222/84 Johnston prieš RUC Vyriausiajį konsteblį (Joh- 
nston Chief Constable af the RUC)““ byla gali būti pavyzdys, 
kada Bendrijos teisės aktais yra reguliuojama valstybių narių 
veikla. Poniai Johnston buvo įteiktas Valstybės sekretoriaus iš- 
duotas liudijimas remiantis Šiaurės Airijos lyčių diskriminavi- 
mo įsakymu, kuriame buvo pateikti „aiškūs įrodymai“ del lyčių 
lygybės principo pažeidimo. Teismas nuprendė, kad EB direk- 
tyvos nuostata, reikalaujanti, kad valstybės narės visiems asme- 
nims, laikantiems save nukentėjusiais dėl lyčių diskriminacijos, 
užtikrintų galimybę gintis teisme, atspindi bendrąjį teisės prin- 
cipą, būdingą valstybių narių konstitucinėms tradicijoms, taip 

pat — specialias Žmogaus teisių konvencijos nuostatas. 5 skyriuje 
buvo paminėta, kad Teismo sprendimu bendrasis efektyvios 
teisminės kontrolės principas reiškia, kad valstybės institucija, 
priimdama galutinį dokumentą, negali iš asmens atimti galimy- 
bės teisminio proceso būdu apginti teises, įtvirtintas Direktyvoje. 

Pirmasis Europos Teismo sprendimas, besiremiantis kon- 
krečiomis Žmogaus teisių konvencijos nuostatomis, gali būti 
pavyzdys, kad valstybių narių galios yra ribojamos bendraisiais 
principais tais atvejais, kai Bendrijos teisė jas įgalina nustatyti 
tam tikrus apribojimus veiklai, kuri priešingu atveju yra leidžia- 
ma ar reikalaujanti leidimo pagal Bendrijos teisę““?. Byla kilo 
dėl to, kad Prancūzijos valdžia, remdamasi visuomenės interesų 
politikos pagrindais pagal EB Sutarties 48 straipsnį, pabande 
apriboti italo darbininko teises gyventi Prancūzijoje, nes pasta- 
rasis itin aktyviai dalyvavo Prancūzijos vidaus politiniame gyve- 
nime 1968-ųjų įvykių metu. Teismas nustatė, kad apribojimai 
valstybių narių galioms kontroliuoti kitų valstybių narių pilie- 
čių judėjimą remiantis Bendrijos teise tiesiog atspindėjo ben- 
dresnio pobūdžio principą, įtvirtintą įvairiose Žmogaus teisių 
konvencijos nuostatose ir numatant, kad „minėtuose straips- 
niuose įtvirtintas teises galima apriboti saugant demokratinės 
visuomenės nacionalinius ar visuomeninius interesus tik kilus 
demokratinėje visuomenėje būtinybei juos apginti. Taigi 
sprendime buvo nustatyta, kad migranto darbininko teisės nuo- 
lat apsigyventi apribojimas del jo profesinės sąjungos veiklos ne- 
buvo būtinas ginant demokratinės visuomenės nacionalinius ar 
visuomeninius interesus. 

Šiame kontekste yra svarbus proporcingumo principas, 
ypač kalbant apie laisvos prekių rinkos nacionalinius apriboji- 

mus **“. Galima teigti, kad Teismas taiko gana griežtą propor- 
cingumo testą nacionalinėms nuostatoms, kurios veikia ribotų 
išimčių, numatytų EB Sutartyje dėl pagrindinių keturių laisvių 
veikimo, sferoje. Taigi Byloje 118/75 Warson and Belmann“* 
buvo nuspręsta, kad nors Italija ir galėjo reikalauti užsienio pi- 
liečių pranešti apie savo buvimą, tačiau buvo neteisėta nustatyti 
tokią neproporcingą nuobaudą, kuri tapo asmenų laisvo judėji- 
mo kliūtimi. 

Be to, tokiu pat požiūriu remiantis buvo įvertintos nacio- 
nalinės priemonės, kurios lyg ir nustatė sankcijas už Bendrijos 
teisės reikalavimų nesilaikymą, bet iš tiesų galėjo daryti netie- 
sioginį poveikį Bendrijos teisėje įtvirtintų teisių vykdymui. Kaip 
pavyzdį galima pateikti Tarybos direktyvą 80/1263, kuri numa- 
tė mechanizmą, pagal kurį asmuo, turintis vienoje valstybėje 
narėje išduotą vairuotojo pažymėjimą, bet nusprendęs nuolat 
apsigyventi kitoje valstybėje narėje, galėtų pasikeisti į jo buvimo 
valstybėje išduodamą pažymėjimą. Tačiau buvo nustatyta, kad 
asmens buvimo valstybė senąjį pažymėjimą pripažins tik viene- 
rius metus, o tai reiškė, kad pažymėjimas privalo būti pakeis- 
tas būtent šį laikotarpį. Toks reikalavimas buvo panaikintas 
1996 metais įsigaliojus Tarybos direktyvai 91/439, kurioje bu- 
vo numatyta, jog abi valstybės turi pripažinti vairuotojo pažy- 
mėjimus. Byloje C-193/94 Skanavi ir Chryssantbakopoulos *** 
ponia Skanavi ir jos vyras 1992 m. atvyko nuolat gyventi į Vo- 
kietiją siekdami perimti Vokietijos įmonę. Ponią Skanavi su- 
stabdė Vokietijos policija šiek tiek daugiau nei po vienerių metų 
jai dar tebeturint Graikijos vairuotojos pažymėjimą ir dėl to jai 
buvo pateikti kaltinimai pagal tam tikrą Vokietijos normą dėl 
vairavimo neturint vairuotojo teisių, kurios sankcija numatė 
laisvės atėmimo bausmę iki vienerių metų. 

Europos Teismo nuomone, tuo metu pagal EB Sutarties 
52 straipsnį galiojęs valstybių narių reikalavimas pripažinti 
vairuotojo pažymėjimus nebuvo visiškai suderintas. Tačiau 
Teismas taip pat pažymėjo, kad nors pagal Direktyvą 80/1263 
pažymėjimą derėjo pasikeisti per vienerius metus, jis, tam laiko- 
tarpiui pasibaigus, ir toliau liko galioti toje šalyje, kurioje buvo 
išduotas. Taigi, teisė vairuoti transporto priemonę priimančios 
šalies teritorijoje nebuvo suteikta, nes nebuvo išduotas toje šaly- 
je galiojantis pažymėjimas, o įpareigojimas pakeisti vairuotojo 
pažymėjimą yra traktuotinas kaip būdas paklusti administraci- 
niams reikalavimams. Ir nors pripažindamas, jog nesant Ben- 
drijos normų valstybės narės turi teisę pačios nustatyti nuobau- 
das už tokius pažeidimus, Teismas (remdamasis A. G. Lėger) 
nusprendė, kad jos neturi teisės, reguliuodamos tokius formalu- 
mus, nustatyti tokias neproporcingai griežtas nuobaudas, pažei- 
dimo atžvilgiu, kad jos galėtų tapti kliūtimi laisvam asmenų ju- 
dėjimui, ypač jei būtų numatyta laisvės atėmimo bausme. Be 
to, Teismo nuomone, kriminalinių bausmių, net ir finansinio 
pobūdžio, taikymas būtų neproporcingas pažeidimo sunkumui 
atsižvelgiant į nuteisimo sukeliamas pasekmes, pavyzdžiui, as- 
mens darbinei ar profesinei veiklai, ypač jo galimybei užsiimti 
veikla ar užimti tam tikras pareigas, 0 tai savo ruožtu vėliau 
ilgam apribotų judėjimo laisvę. 

Proporcingumo principas taip pat buvo naudojamas patik- 
rinti valstybių narių tam tikrų valstybinių sektorių įdarbinimo 
politikos teisėtumą. Bylose C-259/91, C-331/91 ir C-332/91 
Alluė prieš Universita degli Studi di Venezia (Alluė v Universita 
degli Studi di Venezia)““? kilo klausimas dėl Italijos teisės aktų, 


ribojančių užsienio kalbų asistentų universitete darbo sutarčių 

trukmę iki vienerių metų, o toks ribojimas neatitiko EB Sutar- 
ties 48(2) straipsnio dėl laisvo darbuotojų judėjimo, nes minė- 
tos nuostatos faktiškai kalbėjo apie darbuotojus, esančius kirų 
valstybių narių piliečiais. Buvo nuspręsta, kad tokios nuostatos 
atitiko 48(2) straipsnio sąlygas tik ta prasme, kiek jos ,,gerbė“ 
proporcingumo principą, t. y. kiek jose buvo nustatytos tinka- 
mos ir būtinos priemonės užsibrėžtam tikslui pasiekti. Taigi 
Bendrijos teisė neužkirto kelio valstybėms narėms su užsienio 
kalbų asistentais sudaryti darbo sutartis apibrėžtam laikotarpiui 
nuo jų paskyrimo momento, išskyrus tai, jei pagal mokymo 
programą reikalavimai negali būti įvykdyti per tą laiko tarpą. 
Kita vertus, ilgiau trunkančių mokymo programų sutartys, t. y., 
kai dėstomos privalomos ar labai populiarios kalbos, turi būti 
neterminuotos kaip ir tokiais pat pagrindais sudarant sutartis su 
kitų dalykų dėstytojais. Atsižvelgiant į konkrečias aplinkybes, 
vienerių metų darbo sutartis esant galimybei ją pratęsti, buvo 
nesaugi asistentams dėl darbo santykių išlaikymo ir sudarė gali- 
mybę nacionalinei valdžiai tuo piktnaudžiauti. Taigi tai priešta- 
ravo EB Sutarties 48(2) straipsniui. 

Byloje C-288/89 Gouda“"* Ueismas, remdamasis EB Sutar- 
ties 59 straipsniu del paslaugų teikimo, nusprendė, kad nacio- 
nalinių nuostatų taikymas paslaugų teikėjams, įsisteigusiems 
kitose valstybėse narėse turi užtikrinti užsibrėžto tikslo siekimą, 
kad nebūtų imamasi to, kas nėra būtina tam tikslui pasiekti. 
Kitaip tariant, jei neįmanoma pasiekti tokį patį rezultatą švel- 
nesnėmis priemonėmis. 

Bendrijos teisės principų įtaka 
Jungtinės Didžiosios Britanijos ir 
Šiaurės Airijos Karalystės teisės 

sistemai 


Klausimai 


Nacionaliniu lygmeniu Bendrijos teisės principai yra taiko- 
mi Bendrijos teisės kontekste. Tačiau lieka neišpręstas bendres- 
nis klausimas, kiek plačiai Europos Bendrijos teisės, o ypač Eu- 
ropos Teisingumo Teismo, išplėtotos teisinės priemonės, kon- 
cepcijos bei principai galioja Jungtinės Didžiosios Britanijos ir 
Šiaurės Airijos Karalystės teisės sistemoje. Akivaizdi įtaka buvo 
juntama tada, kai reikėjo priimti nacionalines priemones Ben- 
drijos teisės pažeidimams spręsti, ir kai kuriais atvejais buvo aki- 
vaizdu, kad Jungtinės Didžiosios Britanijos ir Šiaurės Airijos 
Karalystės teismai iš anksto nuspėjo, kokiu požiūriu remsis Eu- 
ropos Teismas. 

Kai Prancūzijos paukštienos gamintojai, remdamiesi Euro- 
pos Teismo sprendimu, pripažįstančiu, jog Jungtinės Didžio- 
sios Britanijos ir Šiaurės Airijos Karalystės apribojimai Prancū- 
zijos paukštienos importui faktiškai pažeidė EEB Sutarties 30 
straipsnį ir negalėjo būti pateisinti sveikatos apsauga, Anglijos 
teismuose pateikė ieškinius Žemės ūkio ministerijai“?!, kilo klau- 
simas del atsakomybės atlyginti žalą pažeidus EB teisę ministe- 

rijos aktais *?*. Apeliacinio teismo teisėjas Parkeris LJ, pareikda- 
mas daugumos sprendimą, minėtoje byloje dėl žalos atlygini- 
mo rėmėsi Europos Teismo precedentine teise dėl Bendrijos 
institucijų atsakomybės atlyginti teisės aktų sąlygorą žalą pagal 
215 straipsnį, siekdamas apriboti aplinkybes, kurioms esant būtų 
užtraukiama tokia atsakomybė, kai Jungtinės Didžiosios Brita- 
nijos ir Šiaurės Airijos Karalystės ministras pažeidžia Bendrijos 
teisę. Nors analogijos privalumais ir abejojama“??, tačiau galima 
pateikti pavyzdį, kai bendrasis Bendrijos teisės principas, išplė- 
totas iš pirmųjų valstybių narių teisės, buvo pritaikytas nacio- 
nalinėje teisės sistemoje tos valstybės narės, įstojusios į EB su 
„antrąja banga“. Taigi Žemės ūkio ministerija taikiai išsprendė 
ginčą išmokėdama Prancūzijos gamintojams 3,5 mln. svarų 
sterlingų“?*. Beje, po dešimties metų Europos Teismas Bylose 
C-46/93 Brasserie du Pėcheur iw C-48/93 Factortame III pasi- 
remė tokiu pačiu požiūriu“??. Teismas, svarstydamas sąlygas, 
kurioms esant valstybė narė gali užsitraukti tokią atsakomybę, 
pripažino, kad jos iš principo turėtų būti tokios pačios kaip ir 
reguliuojančios Bendrijos institucijų atsakomybę pagal EB Su- 
tarties 215 straipsnį, atsižvelgiant į ginčijamo teisės akto auto- 
riaus kompetenciją. Tačiau jei pagal 215 straipsnį (turintį ypač 
plačius įgaliojimus) Bendrijos institucija, tik akivaizdžiai ir 
šiurkščiai pažeidusi savo įgaliojimus užsitrauks atsakomybę, Teis- 
mas nurodė, jog valstybės narės neturi nuolatinės visa apiman- 
čios diskrecijos teisės veikdamos Bendrijos teisės reguliuojamose 
sferose. Vis dėlto Teismas minetose dviejose bylose nusprendė, 
kad valstybių narių kompetencija yra tinkama ir nurodė tokiomis 
aplinkybėmis kylančios atsakomybės kriterijus: pažeista nuosta- 
ta turi suteikti teises asmenims; pažeidimas turi būti pakanka- 

mai rimtas; turi būti tiesioginis priežastinis ryšys tarp valstybės 
pažeisto įsipareigojimo ir nukentėjusių šalių patirtos žalos. 

Teismas, kalbėdamas apie pažeidimo rimtumą, pasiūlė, jog 
reikėtų atsižvelgti į pažeistos normos aiškumą ir tikslumą, Ben- 
drijos ar nacionalinės valdžios institucijoms paliktą komperen- 
ciją, į tai, ar pažeidimas ir padaryta žala buvo tyčiniai, ar nėra 
pateisinamų teisės klaidų, ar Bendrijos institucijos pozicija pri- 
sidėjo prie pažeidimo ir, ar buvo priimtos ar išlaikytos priešin- 
gos Bendrijos teisei nacionalinės priemonės (arba praktika). 
Ypač Teismas pabrežė, kad Bendrijos teisės pažeidimas bus lai- 
komas pakankamai rimtu, jei išliks ir po to, kai bus priimtas 
sprendimas, patvirtinantis tokį pažeidimą, arba bus priimtas 
preliminarus nutarimas ar įsigalėjusi precedentinė teisė, kuria 
remiantis bus akivaizdu, jog ginčijamas elgesys yra pažeidimas. 
Factortame III byloje taip pat buvo pasiūlyta atsižvelgti į Komi- 
sijos tam tikru laiku išsakytas nuomones. Kita vertus, Teismas 
nusprendė, kad nereikia įrodyti (Teismo nuomone, dėl šios 
koncepcijos skirtingose teisinėse sistemose egzistuoja įvairūs 
požiūriai) nacionalinės valdžios institucijų kaltės greta to, kad 
nustatomas jų padarytas pakankamai rimtas Bendrijos teisės pa- 
žeidimas. 

Beje, šio skyriaus tikslas yra ne tik parodyti, kokią įtaką 
bendrieji Bendrijos teisės principai turi tada, kai Jungtinės Di- 
džiosios Britanijos ir Šiaurės Airijos Karalystės institucijos taiko 
Bendrijos teisę, bet taip pat ir kokią įtaką jie daro situacijoms, 
kurių tiesiogiai Bendrijos teisė nereguliuoja. Šiuo tikslu derėtų 
panagrinėti tris koncepcijas ar principus, kuriais paprastai re- 
miasi Europos Teisingumo Teismas: tikslinį interpretavimą, 
teisėtų lūkesčių apsaugos principą ir proporcingumo principą. 

Žinoma, yra sunku, o gal ir neįmanoma, įrodyti, jog kai 
kurie principai taikomi Jungtinės Didžiosios Britanijos Kara- 
lystės teisinės sistemoje vien tik todėl, kad jie egzistuoja kaip 
bendrieji Bendrijos teisės principai. Tačiau galima teigti, kad 
Anglijos teisė ir Bendrijos teisė turi glaudžių paralelių, kalbant 
apie konkrečių principų plėtrą Jungtinei Didžiosios Britanijos 
ir Šiaurės Airijos Karalystei įstojus į Europos Bendrijas. 


Tikslinis interpretavimas 


Ypač ryškus pavyzdys gali būti ne bendrasis Bendrijos teisės 
principas, bet viena iš joje dažniausiai naudojamų technikų, t.y. 
tikslinis ar teleologinis interpretavimas. Šis principas turėjo ypa- 
tingą reikšmę įsigaliojant daugeliui EB Sutarties pagrindinių 
nuostatų. Be to, jo atsiradimą paskatino ir tas faktas, kad Ben- 
drijos teisės aktų tekstai visomis oficialiomis (šiandieną jų - 11) 
Bendrijos kalbomis yra laikomi autentiškais. Be to, daugelyje 
sprendimų yra tokios pastraipos kaip ir šioji, paimta iš 1973 me- 
tų sprendimo“*“: 


Negalima remtis jokiais lingvistiniais skirtingų kalbinių variantų 
skirtumais, šiuose variantuose vartojamu skirtingu žodžių skai- 
čiumi, nes ginčijamų nuostatų reikšmė privalo būti nustatyta 


pagal jų tikslus. 


Kita vertus, kol šis požiūris Jungtinėje Didžiosios Britanijos 
ir Šiaurės Airijos Karalystėje nebuvo žinomas, vyravo tradicija 
aktus aiškinti remiantis juose vartojamų žodžių lingvistine ana- 
lize, taigi tokią techniką buvo bandoma taikyti ir Bendrijos tei- 
sėje. Byloje R prieš Henn 17 Darby (R v Henn and Darby)“*? 

kilo klausimas, ar Jungtinės Didžiosios Britanijos ir Šiaurės 
Airijos Karalystės draudimas importuoti nepadorias prekes 
įtvirtino priemonę, lygiaverčią kiekybiniams importo iš kitos 
valstybės narės apribojimams, draudžiamą remianus EB Sutar- 
ties 30 straipsniu, t. y. plačiausia Sutarties nuostata dėl laisvo 
prekių judėjimo. Tuometinis vyriausiasis teisėjas lordas Widge- 
ry'as pasiūlė, kad esant 26so0liučiam draudimui negali būti „kie- 
kybinio“ apribojimo, nes draudimas nustatytas neatsižvelgiant į 
kiekį. Nesunku įsivaizduoti, kokia būtų vidaus rinkos apimtis, 
jei valstybės narės galėtų nevaržomai nustatyti absoliučius drau- 
dimus įvežti prekes iš kitų valstybių narių. Europos Teismas 30 
straipsnį išaiškino, kaip draudžianųį „valstybėms narėms priimti 
normas, kurios tiesiogiai ar netiesiogiai, faktiškai ar potencialiai 
gali trukdyti Bendrijos vidaus prekybai“. Laime, Lordų rūmai 
deramai atsižvelgė į Europos Teismo precedentinę teisę ir per- 
davė klausimą Teismui, kad būtų priimtas preliminarus nuca- 
rimas“?š. Europos Teismas nusprendė, kad draudimas iš tiesų 
buvo priemonė, ekvivalentiška kiekybiniam apribojimui, tačiau 
ji gali būti pateisinta visuomenės moralės principais, remiantis 
EB Sutarties 36 straipsniu. 

Nepaisant to, kad praėjus keleriems metams po Jungtinės 
Didžiosios Britanijos ir Šiaurės Airijos Karalystės prisijungimo 
Apeliaciniame teisme lordas Denningas bandė panaudoti Euro- 
pos Teismo techniką su Bendrijos teise“? nesusijusiam klausi- 
mui spręsti, apibūdindamas tą techniką, „neįprastais“ angliškais 
žodžiais — „schematišku ir teleologiniu“ interpretacijos metodu, 
įvardydamas ją kaip leidžiančią spręsti problemas nagrinėjant 
teisės aktų struktūrą bei tikslą, tačiau Lordų rūmų požiūris bu- 
vo gerokai kitoks. Lordas Wilberforc'as teigė*“?, kad jis neturė- 

jo naudos iš metodų, kurie, kaip sakoma, yra naudojami Euro- 
pos Bendrijų Teisingumo Teisme aiškinant EB Sutartį. 

Tačiau jau 1980-ųjų viduryje Anglijos teisėjai net ir spręs- 
dami „teisininkų teisės dalykus iš tiesų taikė tikslinę interpre- 
taciją taip ją ir įvardydami. Taigi Byloje Bank of Scotland prieš 
Grimes (Bank of Scotland v Grimes)**', Apeliacinio teismo teisėjai 
pareiškė, kad 1973 metų Teisingumo vykdymo įstatymo 8 sky- 
riui taiko tikslinės interpretacijos metodą, kai norima palikti na- 
mo nuosavybę savininkui, nepajėgusiam sumokėti likusios pa- 
skolos dalies nekilnojamam turtui įsigyti ne tik reguliariai mo- 
kant tradicinę paskolą (tai reguliuoja minėta nuostata), bet taip 
pat ir dotacijos formos paskolos arveju (kuriai ne taip lengva 
pritaikyti skyriaus nuostatas). 

Panašiu požiūriu rėmėsi ir Lordų rūmai. Byloje Sm2a//ey 
prieš Crown Court, Warwick (Smalley v Crown Court, War- 
*2 lordas Bridge'as išskyrė 1981 m. Aukščiausiojo Teismo 


įstatymo 28 ir 29 skyrių tikslus. Tai pašalino galimybę peržiūrėti 


wick 


apeliacine tvarka Karūnos Teismo sprendimą susijusį su teismi- 
niu nagrinėjimu pagal kaltinamąją išvadą, ir, be jokių abejonių, 
tokiam sprendimui nebuvo taikoma teisminė priežiūra, nes 
1968 m. Baudžiamosios apeliacijos įstatymas numatė specialią 
baudžiamųjų apeliacijų sistemą. Tačiau ši byla buvo užvesta dėl 
Karūnos Teismo įsakymo išieškoti įsipareigotą sumą iš laiduo- 
tojo, kuris garantavo Teismui dėl atsakovo, vėliau nearvykusio, 
kai buvo gautas kvietimas pasirodyti Karūnos Teisme. Deja, 
Baudžiamosios apeliacijos įstatyme įtvirtinta apeliacijų sistema 
galėjo pasinaudoti tik asmuo, kuriam buvo pareikštas kaltini- 
mas. Taigi laiduotojas - asmuo, pateikiantis finansinę garantiją, 
kad atsakovas pasirodys teisme — reikalavo teisminio įsakymo 

peržiūrėjimo. Nors įsakymas tiesiogine prasme buvo sprendi- 
mas, susijęs su kaltinamuoju procesu, lordas Bridgec'as teigė 
neįžvelgiąs jokios suprantamos įstatyminės priežasties, dėl ku- 
rios su kaltinamuoju procesu susijusių klausimų išskyrimas iš 
teisminės priežiūros nebūtų taikoma tokiam įsakymui, jei jis 
neturi įtakos proceso eigai, ir kad nėra jokios aiškios priežasties, 
dėl kurios nukentėjęs laiduotojas negalėtų ginti savo teisių teis- 
minės peržiūros būdu. 

Be to, galima teigti, kad Lordų rūmai, būtent priėmę tiksli- 
nės interpretacijos techniką, galų gale Pepper prieš Hart (Pepper 
v Hart“ byloje nusprendė, kad Parlamento medžiagą (t. y. 
ypač Hansard) galima nurodyti kaip pagalbinę priemonę aiški- 
nant įstatymus, kurie yra dviprasmiški ar nesuprantami arba 
kurių tiesioginė prasmė absurdiška, nes remiantis Parlamento 
medžiaga išsprendžiami minėti netikslumai ar atskleidžiami įsta- 
tymo tikslai, kurie buvo neaiškūs del dviprasmiško ar migloto 
teksto. Šioje kalboje, su kuria dauguma sutiko, lordas Browne- 
Wilkinsonas pažymėjo“““, kad jis priima advokato (lordo Leste- 
rio, Karališkojo advokato) argumentus, kurie visų pirma buvo 
paremti faktu, jog teismai taiko tikslinę interpretaciją siekdami 
išsiaiškinti parlamento tikslus, dangstomus žodžiais. 

Tačiau Anglijos teismai nenoriai taiko tikslinę interpretaci- 
ją tada, kai asmeniui yra palankesnis pažodinis interpretavimas. 
Toks požiūris akivaizdus byloje, iškeltoje pagal Dr. Davido 
Oweno““? ieškinį Broadcasting Complaints komisijai, kurioje 
atsitiktinai galima rasti vieną aiškiausiai įtvirtintų tikslinės in- 
terpretacijos pripažinimų teisėjui lordu: May pasakius, kad 
„šiuolaikinių interpretacijos principų prasme yra visiškai teisėta 
pripažinti tikslinį požiūrį ir nuspręsti, kad įstatyminė nuostata 

yra taikytina konkrečiai situacijai tada, kai ji buvo aiškiai tam 
skirta, nors pažodinis interpretavimas gali to ir neatskleisti.“ Ta- 
čiau jis pridūrė nemanąs, kad atvirkštinė situacija būtų teisinga 
ir kad būtų teisėta naudoti tikslinės interpretacijos principą sie- 
kiant neleisti teisės akto taikyti situacijoje, kurioje jis yra taiky- 
tinas vien tik pažodine prasme. 

Beje, reikia pripažinti, kad Europos Teisingumo Teismas 
buvo pasiryžęs taikyti tikslinės interpretacijos principą prieš as- 
menį, kuris tikėjosi pasiremti pažodiniu Bendrijos teisės aktų 
interpretavimu. Kaip pavyzdį galima pateikti ponų Padovani“““ 
ir von Mengesas““", kuriems nepasisekė, istorijas. Ponas Pado- 
vani siekė naudos iš EB reglamento, kuris numatė javų importo 
mokesčių sumažinimą juos įvežant į Italiją jūra. Laivas, vežanus 
javus, atvyko į Italijos uostą, visi 1mporto muitinės formalumai 
buvo atlikti tame Italijos uoste, taigi formaliai prekės buvo im- 
portuotos į Italiją. Tačiau laivas Italijos uoste nebuvo iškrautas, 
bet nuplaukė į Nyderlandus. Teismas nusprendė, kad nors po- 
no Padovani importas ir atitiko reglamento pažodinius reikala- 
vimus, t. y. jūra į Italiją importuojamų javų muito mokesčių 
sumažinimas atitinka ir Italijos atviro uosto bei iškrovimo mo- 
kesčius, tačiau tai galiotų tik tada, jei javai į Italiją būtų impor- 
tuoti ne tik formaliai, bet iš tikrųjų būtų iškrauti Italijoje. 

Kita vertus, ponas von Mengesas pasinaudojo teisės aktais, 
skirtais skatinti ūkininkus nutraukti pieno gamybą. Jis iš tiesų 
atsikratė savo pieninių karvių bandos, kaip reikalavo Reglamen- 
tas, bet įsigijo avių bandą, kurią naudojo ne mėsos ar vilnų, o 
avių pieno gamybai. Nors avių pienas formaliai ir nebuvo 
įtrauktas į bendrą pieno produktų rinką, Teismas vis tiek nu- 
sprendė, kad jis sudarė konkurenciją produkcijai, esančiai rin- 

koje, taigi jo nauja veikla nepadėjo sumažinti pieno perproduk- 
cijos, o tai ir buvo minėtos schemos tikslas, todėl jis neturi tei- 
sės remiantis šia schema gauti suteikiamos subsidijos. 


Teisėti lūkesčiai 


Teisėtų lūkesčių apsaugos principas, tapęs pagrindiniu iš 
bendrųjų Europos Bendrijos teisės principų, kilo, kaip buvo 
paminėta 4 skyriuje, iš vokiškojo „Vertrauensschutz“ principo, 
kuris, Vokietijos teismų sprendimu, yra tam tikrų Vokietijos 
Pagrindinio įstatymo nuostatų esmė. Remiantis šio principo to- 
kia forma, kokią išplėtojo Europos Teisingumo Teismas, nors 
ir negalima lūkesčių ginti contra /egem, vis dėlto esant tam tik- 
roms aplinkybėms lūkesčiams gali būti teikiamas prioritetas net 
prieš visuotinai privalomą teisės aktą. Kaip klasikinį pavyzdį ga- 
lima pateikti Bylos 81/72 Komisija prieš Tarybą (Commission v 
CouncilY“š sprendimą, kurioje buvo nagrinėjamas Komisijos ir 
Tarybos ginčas dėl Europos Bendrijų pareigūnų atlyginimų me- 
tinių didinimų apskaičiavimų. 

Teismas pripažino““? Tarybos reglamentą negaliojančiu, 
nes jis prieštaravo ankstesniu neoficialiu Tarybos sprendimu 
nustatytai politikai. Taip nuspręsdamas Teismas nesutiko su 
A. G. Warnerio nuomone, kurioje jis citavo valstybių narių, o 
ypač Anglijos ir Prancūzijos precedentinę teisę, duodamas su- 
prasti, kad tokio principo nėra. Be abejo, galima teigti, kad tra- 
dicinis Anglijos požiūris, jog karališkoji valdžia, t. y. centrinė 
vykdomoji valdžia, negali suvaržyti savo būsimųjų vykdomųjų 
veiksmų geriausiai atsispindėjo byloje, kilusioje dėl Pirmojo pa- 
saulinio karo“"? . Britanijos atstovybė Stokholme nusiuntė laišką 

laivo savininkams švedams skatindami nusiųsti jį į Britanijos 
uostą, teigdami, jog laivas bus atleistas nuo muito mokesčių, jei 
atplukdys į Jungtinę Didžiosios Britanijos ir Šiaurės Airijos Ka- 
ralystę leidžiamų prekių krovinį. Laivui, atvykusiam į Britanijos 
uostą su minėtomis prekėmis, neleido atlikti muitų procedūrų 
(negavo atleidimo nuo muitų mokesčių). Savininkai pateikė ieš- 
kinį dėl nuostolių, tačiau buvo nuspręsta, kad vyriausybė negali 
varžyti savo veiksmų laisvės su valstybės gerove susijusiuose 
klausimuose. Toks principas taip pat buvo pritaikytas ir vietos 
valdžios bei visuomeninių organizacijų veiklai. Tačiau būta ir 
išimčių. 1972 m., prieš pat Jungtinės Didžiosios Britanijos ir 
Šiaurės Airijos Karalystės prisijungimą prie EEB, teisėtų lūkes- 
čių principą (galima sakyti, kad tokią sąvoką į Anglijos teisę 
įvedė lordas Denningas dar 1969 m.)“"' Anglijos apeliacinis 
teismas panaudojo prieš vietos valdžią byloje dėl Liverpulio kor- 
poracijos ir taksi licencijavimo“?*. Vadovaudamasi 1847 m. 
Miesto policijos įstatymu, kuris nurodė, kad galima išduoti li- 
cencijų samdomoms karietoms, kiek mano yra būtina jų kon- 
troliuojamoje teritorijoje, Liverpulio korporacija nuo 1948 m. 
taksi skaičių sumažino iki 300. 1971 m. rugpjūčio mėn. Taryba 
įpareigojo šio skaičiaus nedidinti, kol nebus išleistas privačias 
samdomas mašinas kontroliuojantis įstatymas. Nepaisant to, 
1971 m. gruodį Taryba nusprendė padidinti 1972-iesiems me- 
tams skirtų licencijų skaičių. Tokį sprendimą užginčijo Taksi 
parko vairuotojų asociacija, ir Apeliacinis teismas nusprendė, 
kad nors Taryba ir turi apsispręsti dėl savo vykdomos politikos, 
ji turi sąžiningai elgtis tiek esamų, tiek ir būsimų licencijų turė- 
tojų atžvilgiu. Taigi Taryba gali keisti savo pažadus tik po to, 
kai tinkamai apsvarsto visų suinteresuotų asmenų pareiškimus. 

Vėliau, siekiant užkirsti kelią koorporacijos veiksmams, jai buvo 
duotas įsakymas neleidžianus padidinti licencijų skaičių pagal 
priimtą jos nutarimą tol, kol nebus išklausyti visų suinteresuotų 
šalių atstovai, įskaitant ir Taksi parko vairuotojų asociaciją. 

Tačiau po to Lordų rūmai pažymėjo, kad teisėti lūkesčiai 
gali būti panaudoti prieš centrinę valdžią, net prieš ministrą, 
veikiantį pagal monarcho suteiktas išimtinės teisės galias, ir si- 
tuacijose panašiose kaip ir minėtas Komisijos bei Tarybos gin- 
čas. Toks buvo įžymusis GCHO ginčas*"?. Valstybės tarnybos 
profesinės sąjungos reikalavo valstybės tarnybos ministro, t. y. 
Ministro Pirmininko, išleistos instrukcijos teisminio peržiūrėji- 
mo, pagal kurią turėjo būti peržiūrėtos valstybės tarnautojų, dir- 
bančių GCHO, darbo sąlygos, siekiant panaikinti narystę bet 
kokiose profesinėse sąjungose, išskyrus departamento personalo 
asociacijoje, kurią yra aprobavęs GCHGO direktorius. Profesinės 
sąjungos nariai teigė, kad GCHO darbuotojai turėjo teisėtų lū- 
kesčių, jog su jais bus tariamasi prieš priimant bet kokius svar- 
bius sprendimus dėl jų tarnybos sąlygų pasikeitimo. 

Šio ieškinio teisinius pagrindus išanalizavo lordas Fraseris. 
Pasak jo, net jei asmuo ir neturi teisinio pagrindo į reikalauja- 
mą teisę ar privilegiją pagal privatinę teisę, jis gali teisėtai tikėtis 
tokios teisės ar privilegijos, ir tokiu atveju teismai gins jo lūkes- 
čius teismine tvarka pagal viešąją teisę. Be abejo, jis pridūrė, 
kad tokio tipo teisėti lūkesčiai visuomet yra susiję su teise ar 
privilegija, į kurią pareiškėjas neturi teisės pagal privatinę teisę, 
arba jos prieštarauja jo teisėms pagal privatinę teisę, dažniausiai — 
tiesioginėms įdarbinimo sąlygoms. Nuo pat GCHO veiklos 
pradžios 1947 m., išankstinės konsultacijos buvo nekeičiama 
taisyklė planuojant svarbius tarnybos sąlygų pakeitimus, ir dėl 

to jis padarė išvadą, kad jei nebūtų iškilęs nacionalinio saugu- 
mo klausimas, profesinės sąjungos būtų galėję teisėtai tikėtis, 
kad ministras konsultuosis su jomis prieš išleisdamas tokią in- 
strukciją. 

Palikus nuošaly akivaizdžią kontinentinės terminologijos 
įtaką viešosios ir privatinės teisės sferoms, kuri tapo madinga 
Lordų rūmų administracinės teisės bylose nuo 1982 m., galima 
teigti, kad Lordų rūmai, kaip ir Europos Teismas savo sprendi- 
me Komisija prieš Tarybą byloje, pripažino, kad lūkesčiai gali 
būti svarbesni už kategorišką teisinę situaciją ir bus ginami teis- 
rmuose. 

Ex p Khan" byla gali būti pateikta kaip pavyzdys situacijų, 
kai neiškilo nacionalinio saugumo klausimas. Buvo nuspręsta, 
kad Vidaus reikalų ministerijos rašto gavėjas galėjo teisėtai vil- 
tis, jog bus laikomasi rašte išdėstytų procedūrų ir kriterijų dėl 
vaiko siekiant jį įvaikinti, atvykimo į Jungtinę Didžiosios Brira- 
nijos ir Šiaurės Airijos Karalystę, o Valstybės sekretorius galėjo 
taikyti kitokius kriterijus bei procedūras tik tada, jei jis visų pir- 
ma būtų suteikęs rašto gavėjui progą išsakyti argumentus, kodėl 
kitokie kriterijai bei procedūros konkrečioje situacijoje negali 
būti taikomi. 

Tačiau galima pažymėu, kad visos minėtos angliškos bylos 
tiria lūkesčių apsaugą dėl procedūrų laikymosi, tą patį galima 
pasakyti ir apie Škotiją“"?, nors Europos Bendrijos teisėje yra 
akivaizdu, kad pagrįsti lūkesčiai yra vienodai ginami, pavyz- 
džiui, kaip Mul/der byloje dėl pieno kvotų suteikimo tiems as- 
menims, kurie dalyvavo Bendrijos pasišalinusių iš gamybos 
schemoje“? Tačiau tarp Jungtinėje Didžiosios Britanijos ir 
Šiaurės Airijos Karalystėje taikomų kriterijų teisėtų lūkesčių ap- 
saugai galima įžvelgti tam tikrų prieštaravimų*'?.. 

Tokia galimybė buvo iš karto paneigta“"*, tačiau pačią kon- 
cepciją teisėjas Sedley'as detaliai aptarė Byloje R prieš Žemės ūkio 
ministeriją, ex D Hamble Fisheries (R v Ministry of Agriculture, 
ex p Hamble Fisher1es)“"?. Kalbant apie žvejybos jūroje licencijų 
išdavimą Žemės ūkio, žvejybos ir maisto ministerija (MAFF) 
laikėsi politikos, pagal kurią buvo padidintas bendras galingu- 
mas perduodant dviejų ar daugiau mažesnių laivų licenciją dides- 
niam laivui, su sąlyga, kad visas laivyno galingumas nepadidės. 
1992-ųjų metų pradžioje žvejybinio bortinio tralerio „Nellie“ 
savininkai įsigijo du laivus, norėdami jų licencijas perrašyti 
„Nellie“ pagal minėtą politiką, todėl ir paisydami galingumo 
apribojimų sumažino „Nellie“ variklių galią. Tačiau pasirodė, 
kad egzistuojantys apribojimai žvejojant bortiniais traleriais ne- 
gali užtikrinti problemiškų Šiaurės jūros Žuvų atsargų apsaugos 
(t. y. žuvų atsargos nepasipildo dėl dabartinės komercinės žvejy- 
bos lygio), ir todėl 1992 m. kovo mėn. MAFF nusprendė per- 
žiūrėti to rajono licencijų sistemą ir įvede skubų moratoriumą 
dėl problemiškų žuvų atsargų žvejybos licencijų perleidimo i 1 
bendro bortinių tralerių skaičiaus Šiaurės jūroje arba Škotijos 
vakariniuose vandenyse. Siekdama apriboti tinkamų laivų skai- 
čių, MAFF nustatė, kad žvejai turi teisę į licenciją tik tuo atve- 
ju, jei pateikia ankstesnes žvejybos šiuose rajonuose registraci- 
jas. Taigi tik jau anksčiau žvejoję tuose rajonuose laivai galėjo 
kreiptis dėl naujų licencijų. 

Įgyvendindama šią politiką MAFF neišdavė „Nellie“ licen- 
cijos, nes minėtas traleris neturėjo teisės į licenciją nei pagal 
naujas taisykles, nei pagal nustatytas tų taisyklių išimtis. „Nel- 
lie“ savininkai kreipėsi į teismą dėl MAFF sprendimo neišduoti 
licencijos Šiaurės jūros bortiniam traleriui teigdami, kad jie tei- 

setai vylėsi, jog bet kokie licencijų sistemos pasikeitimai nesu- 
trukdys užbaigti licencijų išdavimo pagal anksčiau MAFF pa- 
tvirtintą sistemą, ir kad įgyvendinant naują politiką turėjo būti 
įvestos tinkamos pereinamosios nuostatos, siekiant užtikrinti in- 
teresus žvejų, kurie prisiėmė neatšaukiamų ankstesnės politikos 
įsipareigojimų. 

Nors teisėjo Sedley'o teigimu, Anglijos teisėje ginami tiek 
materiniai, tiek procesiniai teisėti lūkesčiai, šioje byloje buvo 
remiamasi beveik vien tik Europos Teismo jurisprudencija. 
Įvertinęs šiuos argumentus Sedley'as pareiškė, kad jei Europos 
Bendrijos bendros žemės ūkio politikos įgyvendinimo konteks- 
te vykdant kiekvienos valstybės narės veiklą įgyvendinant šią 
bendrą programą reguliuotų tik jos vietos teisė, pagrindinis po- 
litikos tikslas būtų sužlugdytas. Apibendrindamas jis teigė, kad, 
vykdant bendrą žemės ūkio politiką, esant galimybei tiek iš vals- 
tybių narių, tiek nagrinėjant bylą prieš jas kreiptis į Teisingumo 
Teismą, įpareigoja vietos teismus išsamiai remtis Teisingumo 
Teismo jurisprudencija. Principui apibrėžti ir jo prasmei įvar- 
dyti buvo tiesiogiai pasiremta profesoriaus Schwarze'o knyga 
European Administrative Law (Europos administracinė teise)“““. 

Sedley'as atmetė teiginį, kad principas yra grindžiamas 
draudimo neigti ankstesnius pareiškimus (estoppel) principu, 
nurodydamas, kad valstybės valdžios institucijos negali sustab- 
dyti savo pareigų vykdymo ir pradėjo aiškintis teisėto lūkesčio 
klausimą. Pirma, jis atskyrė pažadą nuo veiksmų, pastebėdamas, 
kad pirmuoju atveju yra sąlyginai lengva nuspręsti, ar pažado 
davėjas privalo jo laikytis. Tačiau tada, kai atliekamus esminius 
veiksmus reguliuoja besikeičianti politika, negalima tikėtis, kad 
įvykus politikos pokyčiams veiksmų pobūdis nepakis. Toliau jis 

atskyrė „pagrįstus“, bet nebūtinai teisėtus ir todėl nebūtinai gi- 
namus lūkesčius, bei lūkesčius, kurie suteikia suinteresuotam 
asmeniui tam tikrą teisę ir atitinkamas pareigas. 

Kalbėdamas apie politikos pokyčius Sedley'as pažymėjo, jog 
gali kilti minčių, kad jokie lūkesčiai, net ir pagrįsti, neišliktų dėl 
besikeičiančios politikos. Tačiau yra įtvirtinta, kad „valstybės 
institucija, nesąžiningai ar neteisingai elgdamasi su privačiu as- 
meniu, nesant jokio svarbaus visuomeninio intereso, piktnau- 


1. Sedley'o žodžiais tariant, „teismas 


džiauja savo galiomis“ 
privalo pripažinti konstitucinę ministerijos laisvės formuoti ir 
keisti politiką svarbą; tačiau teismas taip pat privalo ginti inte- 
resus tų asmenų, kurie teisėtai tikisi kitokio elgesio su jais, O tai 
yra svarbiau nei politikos pasirinkimas, nes dėl pastarosios gali 
sužlugti '. 

Pritaikęs byloje šį testą Sedley'as prašymą atmetė. Jo nuo- 
mone, ministras turėjo teisę tiek griežtai riboti laivyno dydį, 
kiek tai buvo sąžininga. Jis atsižvelgė į Žvejų, iš pat pradžių 
priklausiusių nuo žvejybos bortiniais traleriais Šiaurės jūroje, 
padėtį; tačiau, jo nuomone, atsižvelgiant į vyriausybės teisėtus 
tikslus ir reikalavimus yra sąžininga netaikyti pereinamųjų poli- 
tikos nuostatų paraiškas pateikusioms įmonėms, nepaisant to, 
kad jos pradėjo perleidžiamų licencijų įsigijimo procedūrą tikė- 
damos ir ketindamos minėtas licencijas laiku perrašyti laivui, 
siekdamos žvejoti bortiniu traleriu. 

Tačiau kai Apeliaciniame Teisme byloje R prieš Vidaus rei- 
kalų departamento valstybės sekretorių, ex p Hargreaves (R v Sec- 
retary Of State for the Home Department, ex p Hargreaves)“š?, 
iškilo teisėtų lūkesčių klausimas, lordas teisėjas Hirsras pareiškė, 
jog ankstesnės bylos buvo susijusios su procedūriniais dalykais 

ir palaike nuomonę, kad Sedley'o požiūris buvo erezija. Jo nuo- 
mone, esminiams bylos klausimams taikytinas ne teisėtų lūkes- 
čių, o „Wednesbury“3 pagrįstumo“ testas, apie kurį kalbėsime 
kitoje šio skyriaus dalyje. Nepaisant to, ar Sedley o požiūris buvo 
erezija ar ne, jis galėjo numatyti daugiau remdamasis Bendrijos 
teisės teisėtų lūkesčių principu: tiek, kiek MAFF įgyvendina 
bendrą EB žvejybos politiką, galima teigti, kad ji priklauso nuo 
Bendrijos teisės principo*““. Tačiau net klausimo nagrinėjimas 
tik Anglijos teisėje nėra baigtas. Lordų rūmuose sakydamas kal- 
bą Byloje Pierson prieš Vidaus reikalų departamento Valstybės sek- 
retorių (Pierson v Secretary of State for the Home Department)“", 
lordas Steynas rėmėsi tuo, kad Vidaus reikalų ministerijos ad- 
vokato teigimu, teisėtų lūkesčių doktrina užtikrina apsaugą tik 
nuo procedūrinių pažeidimų, ir pareiškė: „Tai prieštaringas 
klausimas. Gynyba nebūtinai yra teisi.“ 

Jei Anglijos teisėje teisėtų lūkesčių apsauga iš tiesų apsiribo- 
ja procesiniais dalykais, tada tai yra gerokai siauresnė koncepcija 
nei bendrasis Bendrijos teisės principas — ir tikriausiai atspindi 
teismų nenorą spręsti politinius klausimus, tai taip pat apribojo 
ir proporcingumo principo taikymą, bet apie tai kalbėsime ve- 
liau. Tačiau Europos Teismo precedentinės teisės tiesioginis 
svarstymas bent jau yra diskusijų dalis. 

Prieš pereinant prie kito klausimo reikėtų pabrėžti, kad By- 
loje R prieš Žemės ūkio ministeriją, ex p Hamble Fisheries (R v 
Ministry of Agriculture, ex p Hamble Fishberies)*š“ nusprendus, 
jog polikos pakeitimai teisėtų lūkesčių nepažeidė, Sedley as pa- 
reiškė, kad „priimtomis priemonėmis buvo sąžiningai nustaty- 
tos proporcijos norimam tikslui pasiekti, atsižvelgiant ir į tai, 
kas įtraukiama ir kas neįtraukiama į [pereinamąsias] nuostatas 

Kitais žodžiais tariant, jo nuomone, proporcingumas buvo es- 
minis kriterijus nustatant pusiausvyrą tarp visuomeninių intere- 
sų, dėl kurių politika buvo pakeista, ir tarp interesų tų asmenų, 
kurių veikla rėmėsi ankstesniąja politika — o tai verčia svarstyti, 
koks proporcingumas buvo įtvirtintas Jungtinės Didžiosios Bri- 
tanijos ir Šiaurės Airijos Karalystės teisės sistemoje. 


Proporcingumas 


Savo pareiškime dėl teisminio nagrinėjimo pagrindų Angli- 
jos teisėje lordas Diplockas, sakydamas kalbą GCOH byloje, 
savaip išvardijo visuotinai pripažintus pagrindus, tačiau pridū- 
rė**7: „Negalima tvirtinti, kad laikui bėgant, nagrinėjant vieną 
bylą po kitos, neatsiras naujų pagrindų. Ypač pabrėžiu galimybę 
ateityje priimti proporcingumo principą, kurį pripažino kai ku- 
rių Europos Ekonominės Bendrijos narių administracinė teisė. 
Taip buvo tiesiogiai pripažinta galimybė specialiai inkorporuoti 
iš kitų Bendrijos valstybių narių teisių bei pačios Bendrijos tei- 
sės išplėtotus principus į Anglijos administracinę teisę, tačiau 
reikia pasakyti, kad daugiau nei po dešimties metų, 1996-ųjų 
metų pabaigoje, Aldous LJ vis dar galėjo pažodžiui pacituoti 
minėtą pasisakymą *ėš. 

3 skyriuje buvo pažymėta, jog proporcingumas kaip princi- 
pas Bendrijos teisėje prigijo pasiskolinus jį iš Vokietijos teisės, 
nusprendus, kad jos „Verhltnismassigkeitsgrundsatz“ yra kai 
kurių Pagrindinio įstatymo nuostatų pagrindas. Iš pradžių jo 
taikymas Bendrijos teisėje apsiribojo pripažinimu, jog bausmė 
turi atitikti nusikaltimą svarstant anglies ir plieno įmonių veik- 
l4. Klasikinį proporcingumo apibrėžimą Bendrijos administra- 

cinėje teisėje A. G. Durheilletis de Lamorheas pateikė 1970 me- 
tais *8?. Jo esmė ta, kad remiantis visuomenės interesų pagrin- 
dais piliečiams galima skirti tik tokius įpareigojimus, kurie yra 
griežtai būtini minėtiems tikslams pasiekti. 

Nors lordo Diplocko pastabos reiškia, kad proporcingumo 
principas nera taikomas Anglijos teismuose, pastarieji neatsilie- 
ka perduodami Europos teismui nagrinėti klausimus, prašyda- 
mi nustatyti, ar konkreti Bendrijos teisės nuostata nepažeidžia 
minėto principo. Pavyzdžiu gali būtu Byla £. D. s7 F. Man prieš 
Intervention Board“?9, kurioje buvo nagrinėjami EB teisės aktai, 
reikalaujantys, jog asmuo, laimėjęs cukraus eksporto konkursą, 
pateiktų užstatą, šiuo atveju 1 670 000 svarų, siekiant užtikrin- 
ti, jog eksportas iš tikrųjų bus įvykdytas. Remiantis tam tikru 
EB reglamentu minėtas užstatas yra prarandamas, jei per nuro- 
dyrą laikotarpį nesikreipiama dėl eksporto licencijos. Man Su- 
gar dėl įvairių priežasčių apie keturias valandas pavėlavo kreiptis 
dėl savo eksporto licencijos, ir Anglijos teisėjas Gladwellis krei- 
pėsi į Europos Teismą klausdamas, ar EB reglamentas, reikalau- 
damas viso užstato paėmimo pavėlavus kreiptis dėl eksporto II- 
cencijos laiku, pažeidė proporcingumo principą, ypač dėl to, 
kad faktiškai buvo likę pakankamai laiko eksporto sandoriui 
įvykdyti. Europos Teismas nusprendė, kad principas be jokių 
abejonių buvo pažeistas, o tokią išvadą jis padarė tam tikram 
reglamentui pritaikęs tikslinės interpretacijos metodą. Sprendi- 
mo pagrindas buvo tai, jog Teismas, interpretuodamas įstaty- 
mą, atskyrė pirminį įsipareigojimą, t. y. faktiškai įvykdyti eks- 
porto sandorį, ir antrinį įsipareigojimą — kreipus dėl eksporto 
licencijos per nustatytą laikotarpį. Teismo nuomone, propor- 
cingumo principas būtų pažeistas už antraeilio įsipareigojimo 
nevykdymą baudžiant taip pat griežtai kaip ir už pirmaeilio. 

Jau buvo pažymėta, jog šis principas gali būti taikomas ne 
tik Bendrijos institucijoms, bet taip pat ir nacionalinės valdžios 
institucijoms, kai pastarosios veikia Bendrijos teisės ribose, ir 
būtent todėl Jungtinėje Didžiosios Britanijos ir Šiaurės Airijos 
Karalystėje „susidūrė“ su principu priimant priemones, ribojan- 
čias laisvą prekių judėjimą, ką buvo galima pateisinti tik sveika- 
tos apsauga, numatyta EB Sutarties 36 straipsnyje. 

3 skyriuje buvo pateiktas normų, reguliuojančių UTK (ul- 
traaukštoje temperatūroje kaitinto) pieno importo į Jungtinę 
Didžiosios Britanijos ir Šiaurės Airijos Karalystę tvarką, pavyz- 
dys *!. Jungtinė Didžiosios Britanijos ir Šiaurės Airijos Karalys- 
tė nustatytu laiku pareikalavo, kad UTK pienas būtų perdirbtas 
Jungtinėje Didžiosios Britanijos ir Šiaurės Airijos Karalystėje, ir 
sužlugdė visą tokio importo ekonominę naudą, o tai buvo toly- 
gu importo draudimui. Europos Teismas nusprendė, kad Jung- 
tinės Didžiosios Britanijos ir Šiaurės Airijos Karalystės sveikatos 
reikalavimus buvo galima lygiai taip pat patenkinti pareikala- 
vus, kad importuotojai turėtų kompetentingų eksportuojančios 
valstybės narės institucijų išduotus sertifikatus bei atlikus mėgi- 
nių kontrolę. 

Kitu pavyzdžiu galėtų būti įžymioji paukštienos byla“??, 
kurioje buvo nagrinėjamas 1981 metais nustatytas draudimas 
į Didžiąją Britaniją importuoti paukštieną ir kiaušinius iš visų 
valstybių narių, išskyrus Daniją ir Airiją, siekiant užkirsti kelią 
Njukaslo ligos epidemijai. Be to, kad Europos Teismo nuomo- 
ne, atsižvelgiant į aplinkybes, apskritai nebuvo rimtai apsvarsty- 
ta sveikatos apsaugos politika ir buvo nuspręsta, kad Jungtinės 
Didžiosios Britanijos ir Šiaurės Airijos Karalystės priimtos prie- 
monės buvo neproporcingos siekiamam tikslui. Kitaip tariant, 

visiškas importo uždraudimas galėtų būti pareisintas tik tada, 
jei Jungtinė Didžiosios Britanijos ir Šiaurės Airijos Karalystė 
įrodytų, jog jos veiksmai buvo vienintelė galimybė, o Europos 
Teismas nusprende, kad galėjo būti panaudotos ir ne tokios 
griežtos priemonės. 

Greta klausimų, patenkančių į Bendrijos teisės reguliavimo 
sferą, Anglijos teismai taip pat noriai taiko proporcingumo kon- 
cepciją ir Europos žmogaus teisių konvencijos atžvilgiu, kuri, 
nors ir nejjungta į Jungtinės Didžiosios Britanijos ir Šiaurės Ai- 
rijos Karalystės teisės sistemą, tačiau gali būti panaudota kaip 
pagalbinė priemonė interpretuojant. Byloje Derbysbire County 
Council prieš Times Newspapers (Derbyshire County Council v 
Times Newspapers)“?? Kinkel lordas Keithas citavo Europos 
žmogaus teisių teismo jurisprudenciją, kad nurodytų, jog Kon- 
vencijos 10 straipsnyje įtvirtinta saviraiškos laisvė, turėtų būti 
laikoma „demokratinės visuomenės būtinybe“, kurios apriboji- 
mas įmanomas tik esant svarbiam visuomeniniam poreikiui, 
taip pat tokie apribojimai privalo atitinkti teisėtai siekiamą tiks- 
l4. Tokį pat požiūrį lordas teisėjas Hirstas išsakė byloje R prieš 
Vidaus reikalų departamento valstybės sekretorių, ex p Hargreaves 
(R v Secretary of State for the Home Department, ex p Hargrea- 
ves?“ dėl išimčių, susijusių su teise į privataus bei šeimos gyve- 
nimo gerbimą, kuri įtvirtinta Konvencijos 8 straipsnyje. 

Tačiau lieka neišspęstas klausimas, kokio proporcingumo 
principo pripažinimas reikštų įtvirtintą šią koncepciją Anglijos 
teisėje. Proporcingumo terminologija, bent jau sankcijų pras- 
me, Anglijos teisėje taip pat buvo naudojama“??. Byloje R prieš 
Barnsley MBC, ex p Hook (R v Barnsley MBC, ex p Hook)“*“ 


buvo nuspręsta, kad draudimas turgaus prekeiviui p. Hookui 

visą likusį gyvenimą prekiauti Barnsley turgavietėje jam nusi- 
lengvinus gretimoje gatvėje prie turgavietės dėl to, jog viešieji 
tualetai jau buvo uždaryti, buvo neproporcinga priemonė. Tuo- 
metinis Europos Teismo Prezidentas lordas MacKenzie-Stuar- 
tas, sakydamas prezidento kalbą Holdsworth Club Birmingemo 
universitete 1986 metais *?", apibendrino ir iškėlė klausimą, ar 
proporcingumas nėra kas kita nei pagrįstumo koncepcija. Be 
abejonės, žodžiai „protingas“, „protingumas“ yra Jungtinės Di- 
džiosios Britanijos ir Šiaurės Airijos Karalystės teisės sistemos 
terminologijos dalis, tačiau reikia pažymėti, kad įvairiuose kon- 
tekstuose jie turi skirtingą reikšmę. 

Savo kalboje GCHO byloje lordas Diplockas Anglijos val- 
dymo teisminės kontrolės kontekste neprotingumą prilygino 
tracionalumui“?š, t. y. tokiam sprendimui, kuris itin ignoruoja 
logiką ar priimtus moralės standartus, kad nė vienas protingas 
žmogus, nebūtų jo priėmęs. Tačiau jei tokį elgesį laikysime ne- 
protingu, tai tarp angliškosios protingumo koncepcijos ir Euro- 
pos Bendrijos proporcingumo koncepcijos atsiveria praraja. 
Lordas Mackenzie-Stuartas pasiūlė, jog skirtumas turėtų būti 
įvardijamas pagal laipsnį, o ne pagal esmę. Tačiau galbūt tada 
tikrasis skirtumas yra tai, ką labiau pabrėžiame? Anglijos admi- 
nistracinės teisės protingumo koncepcija savo išeities tašku laiko 
valdžios institucijos elgesio racionalumą arba iracionalumą“?, 
nors, be abejo, minėto elgesio pasekmės gali būti svarbios. Kita 
vertus, Europos Bendrijos proporcingumo koncepcijos pagrindas 
yra valdžios veiksmų pasekmės teisės subjektui, t. y. užduodant 
klausimą, kokia atsakomybė yra skiriama subjektui, — žinoma, 
reikia atsižvelgti ir į valdžios veiksmų racionalumą. 

Be abejo, pasekmė yra ta, kad neproporcinga atsakomybė, 
skirta teisės subjektui, gali sužlugdyti bendrą politiką, ir tuo 
turbūt galima paaiškinti vengimą pripažinti proporcingumo 
principą Jungtinės Didžiosios Britanijos ir Šiaurės Airijos Kara- 
lystės vidaus teisės sistemoje. Kaip teigia dabartinis lordas Kanc- 
leris???, iš esmės priešinimasi dėl proporcingumo principo in- 
korporavimo todel, kad „pastarasis skatintų patikrinti valsty- 
bės sprendimų aplinkybes remiantis gerokai žemesniu nei 
Wednesbury protingumas standartu, ir dėl to teismams tektų 
vertinti politiką, o tai gerokai viršytų Konstitucijos jiems suteik- 
tas galias. 

Kita vertus, proporcingumo principas buvo įvertintas kaip 


1 ir taikytas nuobaudo- 


paprasčiausias iracionalumo aspektas 
mis, skiriamoms už mokesčių nemokėjimą (t. y. bausmę pride- 
rinant prie nusikaltimo)??? . Tačiau lordas teisėjas Neillas Byloje 
R prieš Aplinkos valstybės sekretorių, ex pb NALGO (R v Secretary 
of State for the Environment, ex p NALGO)?? šį klausimą išnag- 
rinėjo detaliau. Jo nuomone, daug kuo galima paremti požiūrį, 
jog visi Europos Bendrijoje esantys teismai turėtų taikyti ben- 
drus standartus administracinėje teisėje, ir kad Anglijos teismai 
po kiek laiko pripažins proporcingumo principą. Jis taip pat 
teigė, jog gali būti, kad tais atvejais, kai sprendimams, priim- 
tiems žemesniu nei vyriausybės lygmeniu, reikės teisminės per- 
žiūros, bus pripažinta, jog proporcingumo stoka gali būti aksti- 
nas pradėti taikyti proporcingumo principą. Kita vertus, jis ma- 
nė būsiant sudėtingiau proporcingumo principą taikyti 
vyriausybės ministrų priimtiems sprendimams, nes tai apribo- 
tų jų veikimo laisvę, kurią jiems užtikrina tradicinė Wednesbu- 


ry doktrina. 

Išvados 


Šiuo metu Jungtinėje Didžiosios Britanijos ir Šiaurės Airi- 
jos Karalystėje bent jau susiklostė situacija, kai teisėjai gali atvi- 
rai pareikšti norą specialiai atsižvelgti į principą, kilusį iš kitų 
valstybių narių teisių, ir pripažintą Bendruoju Bendrijos teisės 
principu. Net ir be tokio specialaus pripažinimo, kai kurie 
principai buvo plėtojami gana paraleliai Jungtinės Didžiosios 
Britanijos ir Šiaurės Airijos Karalystės vidaus teisės sistemoje ir 
Europos Bendrijos teisėje. Be to, bendrieji Bendrijos teisės prin- 
cipai yra taikomi kaip vadinamas „užpakalinių durų“ metodas, 
kuriuo Europos žmogaus teisių konvencijos principai įsigaliojo 
Jungtinėje Didžiosios Britanijos ir Šiaurės Airijos Karalystėje 
dar iki jų formalaus inkorporavimo. Tačiau tikriausiai labiausiai 
dera pažymėti tai, jog kalbant apie interpretavimo būdus įvyko 
tylioji revoliucija, ir tai, kas kadaise buvo apibūdinama kaip 
keista sistema, iš kurios negalima tikėtis jokios naudos, šiuo me- 
tu kasdien naudojama net ir teisininkų teisėje. 

Lordo Denningo metafora apie potvynius yra gerai žinoma 
Europos Bendrijos teisės kontekste?“*, o čia tikriausiai labiau 


tiktų šis XIX a. poeto A. H. Clougho?“? posmas: 


For while the tired waves, vainly breaking, 
seem bere no painful inch to gain, 

Far back through creeks and inlets making, 
comes silent, flooding in, the marn. 


(Atrodo, kad pailsusios bangos, beviltiškai lūžtančios, 
nepasistūmėja į krantą nė per colį, 
tačiau iš toli upeliais ir intakais, 


artėja tylioji, pagrindinė potvynio banga.) 

